
PROLOG 


Era chiar prea bine pentru el, dacă îl ucidea. 

Moartea era un sfârșit, chiar o ușurare. Urma să meargă 
în iad, în mintea ei nu era nicio urmă de îndoială, și acolo 
avea să fie pedepsit o eternitate. li dorea asta, pentru 
sfârșit. Numai că, deocamdată, voia ca el să sufere și ea să 
privească. 

Ticălos mincinos și curvar! Voia să-l audă scâncind, și 
cerând îndurare, și milogindu-se, și târându-se pe burtă, ca 
un șarpe scârbos ce era. Voia să-i vadă sângele ţâșnindu-i 
din urechi și să-l audă plângând ca un copil. Voia să-i 
înnoade organul adulter, în timp ce el avea să-i implore 
mila pe care ea nu avea să i-o acorde. 

Voia să-l lovească cu pumnii în faţa lui frumoasă până 
când avea să i se transforme într-o masă informă și plină 
de sânge. 

Atunci și abia atunci, ticălosul fără faţă și fără penis 
putea să moară. De o moarte lentă, dureroasă și 
agonizantă. 

Nimeni, dar nimeni nu o înșela pe Reva Ewing. 

Trebui să tragă pe dreapta pe podul Queensboro și să 
aștepte să se calmeze pentru a continua să conducă în 
deplină siguranţă. Pentru că cineva o înșelase pe Reva 
Ewing. Omul pe care îl iubise, cu care se căsătorise, omul 
în care avusese încredere deplină făcea, chiar în acest 
moment, dragoste cu o altă femeie. 

Atingea o altă femeie, îi simţea gustul, își folosea gura 
senzuală și înșelătoare, mâinile dibace și înșelătoare, 
pentru a înnebuni o altă femeie. 


Şi nu orice altă femeie. O prietena. Altă persoană pe 
care o iubise și în care avusese încredere și pe care se 
bazase. 

Nu era doar extrem de enervant. Nu era doar dureros să 
afle că soțul și prietena ei aveau o relaţie chiar sub nasul ei 
de proastă. Era jenant să se descopere parte a unui clișeu. 
Soţia înșelată, proasta care nici n-are habar și care 
încuviințase adulterul de fiecare dată când îl crezuse că 
lucrează până târziu, sau că avea întâlnire cu un client, sau 
că trebuia să plece câteva zile din oraș pentru a face o 
livrare sau un comision. 

Și unii rău, se gândea Reva așteptând în trafic, era că 
tocmai ea fusese de ușor de păcălit. Era expert în 
probleme de securitate, la dracu’! Lucrase timp de cinci 
ani în Serviciul Secret și fusese garda de corp a unui 
președinte înainte de a lucra în sectorul privat, pe cont 
propriu. Ce se întâmplase cu instinctele ei, cu ochii, cu 
auzul? 

Cum se putuse ca Blair să vină la ea, în fiecare seară, de 
la altă femeie, fără să-și dea seama? 

Pentru că îl iubea, recunoscu Reva. Pentru că fusese 
fericită, în delir, să creadă că un bărbat precum Blair - 
sofisticat și arătos - o iubea și o dorea pe ea. 

Arăta atât de bine, era atât de talentat, atât de 
inteligent. Un boem elegant, cu părul negru și ochii verzi 
ca smaraldul. Se pierduse, se gândi, din clipa când își 
aruncase privirea asupra ei și-i surâsese, cu zâmbetul lui 
ucigător. Șase luni mai târziu erau căsătoriţi și locuiau în 
casa mare și izolată din Queens. 

Doi ani, se gândi, doi ani îi dăruise tot ce avea, îi dăduse 
fiecare părticică a fiinţei sale și îl iubise cu fiecare celulă a 
corpului. Și, în tot acest timp, el o luase de proastă. 

Ei bine, acum avea să plătească. Işi șterse lacrimile de 
pe obraz și se cufundă din nou în furie. Acum, Blair Bissel 
avea să afle din ce era făcută. 


Intră din nou în trafic și începu să conducă spre Upper 
Fast Side în Manhattan!. 


Ticăloasa hoaţă de bărbaţi, cum o numea Reva acum pe 
fosta ei prietenă, Felicity Kade, locuia într-o casă din 
secolul XIX, cu faţada din cărămida maro, care fusese 
refăcută, pe undeva spre partea de nord a Central Park. În 
loc să se gândească la momentele pe care le petrecuse în 
această casă, la petreceri, la serate, la celebrele mese de 
duminică ale lui Felicity, Reva se concentra asupra 
sistemului de securitate. 

lira foarte bun. Felicity era colecţionara de artă și-și 
păzea colecţia la fel cum un buldog își păzește osul. De 
fapt, se cunoscuseră cu trei ani în urma, când Reva 
participase la proiectarea și instalarea sistemului de 
securitate al casei. 

Trebuia să fii expert pentru a intra și chiar și atunci erau 
tot felul de elemente de siguranţă alternative care puteau 
surprinde pe oricine în afară de maeștrii spargerilor. 

Dar când cineva își câștiga existenţa, și și-o câștiga chiar 
bine, căutând defecte în sistemele de securitate, găsea 
mereu cate ceva. Era bine echipată, cu două alternatoare 
de bruiaj, un minilaptop, un cod universal de deschidere a 
poliţiei, care era ilegal, și cu un pistol paralizant cu care 
avea de gând să tragă în testiculele lui Blair. 

După aceea, nu era foarte sigură ce avea să facă. Va 
vedea la fața locului. 

Își puse trusa de unelte pe umăr, puse pistolul paralizant 
în buzunar și se îndreptă spre intrarea principală. 

Introduse primul alternator în panoul de comandă, știind 
că nu avea decât treizeci de secunde la dispoziţie. 
Numerele începură să clipească pe laptop și inima să-i bată 
din ce în ce mai repede, în timp ce se uita pe ecran. 

Cu trei secunde înainte ca alarma să se declanșeze, 
primul cod de dezactivare îi apăru pe ecran. Nu-și mai ţinu 
respiraţia și expiră în voie. 

— Continuati să faceţi ce făceaţi și până acum, ordinari 
ce sunteţi, spuse și introduse al doilea alternator. Nu am 
nevoie decât de câteva minute. Apoi petrecerea chiar 
poate să înceapă. 

Auzi o mașină pe stradă, în spatele ei, și înjură în șoapta 
când o auzi frânând. 

Aruncă o privire în spate și văzu un taxi în intersecţie și 
un cuplu care cobora râzând. Se apropie și mai mult de 
ușa, în zona mai întunecată. Cu un miniburghiu deșurubă 
capacul frontal al panoului de comandă, remarcând că 
robotul menajer al lui Felicity curăța chiar și șuruburile. 

Conecta laptopul cu un cablu aproape invizibil, tastă 
primul cod și aşteptă ca alarma să se dezactiveze. 
Meticuloasă, puse capacul la loc și apoi conectâ cel de-al 
doilea alternator la panoul vocal. 

Îi luă mai mult timp să-l decodeze, cam două minute, dar 
simţi un fior de excitare când auzi ultima înregistrare 
vocală. 

August Rembrandt. 

Buzele i se subţiară când auzi vocea reprodusă a 
prietenei ei murmurând parola. Nu mai trebui decât să 
introducă codurile de securitate copiate și apoi să se 
folosească de sculele pe care le avea ea pentru a deschide 
ultima încuietoare manuală. 

Intră, închise ușa și apoi, din obișnuinţă, resetă 
programul de securitate. 

Așteptându-se să vadă droidul menajer apărând pentru a 
o întreba ce dorește, își pregăti arma de paralizare. O va 
recunoaște, bineînţeles, iar acest lucru îi va oferi câteva 
secunde în care va reuși să-i ardă circuitele. 

Casa rămase însă tăcută și nu apăru niciun robot. 
Așadar îl închidea seara, se gândi ea cu tristeţe. Ca să aibă 
mai multă intimitate. 


Simţea mirosul florilor pe care Felicity le ţinea pe masa 
din hol, trandafiri roz, pe care îi schimba săptămânal. În 
spatele vazei ardea o veioza, dar Reva nu avea nevoie de 
lumina pe care o emitea. Știa pe unde trebuia să meargă și 
se duse direct la scările care duceau la etajul al doilea. La 
dormitor. 

Când ajunse pe palier, ceea ce văzu o înfurie din nou. Pe 
balustradă era aruncată neglijent jacheta de piele a lui 
Blair. Era cea pe care i-o făcuse cadou de ziua lui de 
naștere, primăvara trecută. Cea pe care și-o aruncase 
nepăsător pe umăr chiar în dimineața aceea când o 
sărutase și-și luase la revedere și-i spusese cât îi va lipsi și, 
sărutând-o pe gât, cât de mult îi displăcea că trebuia să 
plece în acea călătorie. 

Reva lua jacheta și o mirosi. Îi simţi parfumul și durerea 
aproape că îi depăși ura în intensitate. 

Pentru a uita, scoase una dintre uneltele pe care le avea 
la ea și făcu jacheta bucăţi. Apoi le aruncă pe jos și le călcă 
în picioare. 

Roșie la faţă de furie, își puse geanta jos și-și scoase 
paralizatorul. Se apropie de dormitor și văzu umbrele 
tremurătoare pe pereţi. Lumânări, le simţea chiar și 
aroma, un parfum feminin, înţepător. Auzea chiar și 
muzica, în surdină, ceva clasic, ca și trandafirii, ca și 
mirosul lumânărilor. 

Era stilul caracteristic al lui Felicity, se gândi ea 
furioasă. Atât de feminin, atât de fragil, atât de perfect. Ar 
fi preferat ceva modem, actual, mai tupeist pentru această 
altercaţie. 

Muzica era ușor de ignorat, pentru că în cap îi rezona 
puternic gândul trădării și furia. Deschise ușa, împingând- 
o cu piciorul, și intră. 

Distingea doua siluete îmbrăţișate sub dantela și 
mătasea cuverturii. Au adormit, se gândi cu amărăciune. 
Le era bine și erau obosiţi după sex. 


Hainele le erau aruncate în dezordine pe un scaun, de 
parcă ar fi început în mare grabă. Simţi cum inima i se 
rupe în sute de bucăţi. 

Reuși să se motiveze, se duse la pat, cu paralizatorul în 
mână. 

— Treziţi-vă, nenorociţilor, strigă ea și trase cuvertura. 

Sânge Dumnezeule, sângele! Atâta sânge peste tot, pe 
corpuri, pe cearșafuri, o făcu să ameţească. Mirosul, 
mirosul morţii, amestecat cu cel al florilor și al 
lumânărilor, o făcu se sufoce, să se dea înapoi. 

— Blair? Blair? 

Ţipă și-și reveni datorită zgomotului pe care-l făcu. 
Inspiră pentru a ţipa din nou 

Ceva, cineva se strecură din umbră. Văzu mișcarea și un 
alt miros, de medicament, mai dur îi invadă gâtul, 
plămânii. 

Se întoarse pentru a fugi sau a se apăra, nu era prea 
sigură din ce cauză și dădu din mâini, dar nu nimeri decât 
aerul care devenea din ce în ce mai dens. Energia îi 
dispăruse din membre și apoi dădu ochii peste cap. 

Se prăbuși lângă corpul celui care o trădase și o 
înșelase. 

Locotenentul Eve Dallas, una dintre cele mai bune 
polițiste din New York, era întinsă pe spate în pat și-și 
simţea inima bătându-i să sară din piept. Reuși să inspire o 
dată, apoi renunţă. Cine avea nevoie de aer, după o partidă 
de sex atât de spectaculoasă? 

Alături, îl simţea pe soţul ei, cald, puternic și nemișcat. 
Singurul zgomot era făcut de bătăile inimii lui lângă a ei. 
Apoi ridică una din acele mâini fantastice și și-o plimbă 
peste tot corpul. 

— Dacă vrei să mă mișc, nu ai noroc, murmură ea. 

— Eu aș spune că am noroc. 

Zâmbi, pentru că îi plăcea să-i audă vocea cu inflexiunile 
pe care i le dădea accentul irlandez. 

— Mi-a plăcut mesajul de bun-găsit, mai ales că nu ai 
fost plecat decât patruzeci și opt de ore. 

— Da, e un final bun pentru călătoria la Florenţa. 

— Nu te-am întrebat, te-ai oprit și în Irlanda să-ţi vezi... 
spuse și ezită. Era ciudat să și-l închipuie pe Roarke cu 
familia. Să-ţi vezi familia? 

— Da. Au fost câteva ore pe care le-am petrecut bine. 
Continuă să-și plimbe mâna pe corpul ei, până când inima i 
se liniști și ochii începură să i se închidă. E ciudat, nu? 

— Presupun că va mai fi, cel puţin o perioadă. 

— Cum e noul detectiv? 

Eve zâmbi gândindu-se la fosta ei subordonată și la felul 
în care făcea faţă promovării. 

— Peabody e bună. Încă își caută ritmul potrivit. Am 
avut o ceartă de familie care s-a terminat prost. Doi fraţi 

care s-au certat din cauza unei moșteniri. S-au bătut ca 
chiorâi, până când unul dintre ei a căzut pe scări și și-a 
rupt gâtul. Iar celălalt frate a încercat să aranjeze ca totul 
să pară opera unor spărgători. A pus toate obiectele pe 
care se certau într-o pătură și le-a dus în mașină. De parcă 
noi n-am fi căutat și acolo. 

Dispreţul din vocea ci îl făcu să râdă. Eve se întoarse și 
se întinse. 

— Oricum, nu era foarte complicat, trebuia doar să 
unești elementele între ele, așa că am numit-o pe Peabody 
anchetator principal. După ce i-a revenit glasul, s-a 
descurcat bine. Tehnicienii strângeau deja probe, dar ea l- 
a luat pe nenorocit în bucătărie și a început să vorbească 
cu el, pe un ton amabil, pe care-l cunoaște foarte bine. L-a 
făcut să mărturisească în zece minute. L-a acuzat de 
ucidere din culpă. 

— Bravo ei! 

— O va ajuta să câștige încredere în sine. Ne prinde bine 
câte un caz din ăsta, după vara infernală pe care am avut- 
O. 

— Ai putea să-ți iei câteva zile libere. Ti-ar prinde și mai 
bine. 

— Lasă-mă doar câteva săptămâni, să fiu cu ochii pe ea. 
Vreau să fiu sigură că e pe picioarele ei înainte să o las să 
se descurce de una singură. 

— Rămâne stabilit. Ah și... primirea ta entuziastă, deși 
foarte bine-venită, m-a făcut să uit complet ceva. Se ridică 
din pat și comandă să se aprindă lumina la zece la sută 
intensitate. 

Îl urmări cum coboară de pe platforma pe care se afla 
patul și se duce să se uite în bagajul pe care-l avusese la el. 
Îi făcea o plăcere nespusă să-l privească cum se mișcă 
grațios ca o pisică și elegant în aceeași măsură. 

Oare era înnăscută acea graţie, se întrebă ea, sau o 
învățase când trebuise să se ferească de polițiști sau când 
tura portofele pe străzile din Dublin, când era mic? 

Oricum, îi servea de minune, la fel ca și inteligenţa care îl 
ajutase să creeze un imperiu prin propriile-i forţe. 

Când se întoarse, și-i văzu chipul în acea lumină slaba, 
simţi că o să-și piardă minţile. Dragostea indusă pe care o 
simţea pentru el și continua uimire că era al ei, ca ceva 
atât de frumos era al ei! 

Arăta ca o operă de artă, una făcută de un vrăjitor. Gura 
senzuală, pomeţii, ochii de un albastru celtic, toate o 
făceau să înghită în sec când se uita la el. Și această 
sculptura magnifică era întregită de mătasea neagră a 
părului care îi ajungea până la umeri și care o făcea să-și 
dorească în permanenţă să-și treacă degetele prin el. 

Erau căsătoriţi de ceva mai mult de un an de zile și, de 
cel puţin trei ori până acum, simţise că i se oprește inima 
când se uitase la el. 

Se așeză lângă ea pe pat și o mângâie pe faţă. 

— Iubita mea Eve, atât de tăcută și nemișcată în 
întuneric. ti atinse buzele cu ale lui. Ţi-am adus un cadou. 

Clipi și se dădu înapoi. Il făcu să zâmbească această 
reacție instinctivă a ei la primirea unui cadou. La fel ca și 
privirea stânjenită pe care o aruncă cutiei lungi și înguste 
din mâna lui. 

— Nu te mușcă, îi promise el. 

— Nici măcar două zile nu ai fost plecat. Trebuie să fie o 
limită de timp după care să poţi face cadouri. 

— Dar mi-ai lipsit după primele două minute. 

— Spui asta doar ca să mă îmbunezi. 

— Dar asta nu înseamnă că nu este adevărat. Deschide 
cutia, Eve, și apoi spune: mulțumesc, Roarke! 

Își dădu ochii peste cap, dar deschise cutia. 

Era o brățară din aur incrustată cu diamante, pentru a 
străluci puternic. În mijloc avea o piatră prețioasă, era de 
un roșu aprins, un rubin se gândi ea, la fel de mare cât 
unghia degetului și extrem de fină la atingere. 

Părea veche și valoroasă, ca o bijuterie antică, de felul 
acelora care făceau stomacul să-i tresalte. 

— Roarke... 

— Ai uitat să spui mulțumesc. 

— Roarke, parcă văd că o să-mi spui că aparținea 
vreunei contese italiene sau... 

— Prinţesă, îi spuse, și-i luă brăţara pentru a i-o prinde 
la mână. Iar acum aparţine unei regine. 

— Oh, te rog! 

— Mă rog, dar totuși arată bine la mâna ta. 

— Ar arăta la fel de bine și dacă ai pune-o pe o creangă. 
Nu era înnebunită după chestii strălucitoare, chiar dacă i 
le făcea cadou cu orice ocazie posibilă și imposibilă. Dar 
aceasta avea... ceva, sc gândi ea și ridică braţul pentru a 
surprinde câteva raze de lumină. Şi dacă o pierd sau o 
rup? 

— Ar fi păcat. Dar până când se va întâmpla asta, îmi 
face plăcere să te văd purtând-o Dacă te tace să te simți 
mai bine, nici mătușă-mea, Sinead, nu părea mai în largul 
ei când î-am oferit un colier. 

— Mi s-a părut o femeie inteligentă. 

— Toate femeile din viaţa mea sunt inteligente, 
îndeajuns pentru a-mi face plăcere să le ofer cadouri. 

— Da, e bine spus. E minunată. Şi, trebuia să 
recunoască, cel puţin pentru sine, că îi plăcea senzaţia pe 
care i-o dădea pe piele. Dar nu pot să o port la muncă. 

— Nu, nici eu nu cred că poţi. Dar îmi place cum îţi stă. 
Și când nu mai ai nimic altceva pe tine. 

— Să nu-ţi vină nicio idee, voinicule! Intru în tură peste 
șase ore, spuse aruncând o privire spre ceas. 

Pentru că își dădu seama de semnificaţia privirii lui, 
închise ochii. Dar scuza pe care se pregătea să o spună fu 
întreruptă de zgomotul care se auzi lângă pat. 

— E semnalul tău, spuse ea și se dădu jos din pat. Cel 
puţin, când la două noaptea nu e din cauză că a murit 
cineva. 

Se duse la baie și-l auzi oprind comunicarea video, 
deschizând-o doar pe cea audio. 

Râmase destul timp, dar înainte de a se întoarce își luă 
totuși halatul pe ea, în caz că legătura video era totuși 
pornită. 

Işi lega cordonul când intră în cameră și-l văzu lângă 
dulap. 

— Cine era? 

— Caro. 

— Trebuie să pleci acum? La două dimineaţa? Tonul cu 
care el rostise numele administratoarei o făcu să simtă 
tremurături pe ceafă. Ce s-a întâmplat? 

— Eve. Scoase din dulap o cămașă potrivită cu pantalonii 
cu care se îmbrăcase în grabă. Te rog să-mi faci un 
serviciu. Unul mare. 

Nu de la soţie avea nevoie de serviciu, se gândi ea, ci de 
la polițistă. 

— Ce s-a întâmplat? 

— Una dintre angajatele mele. Se încheie la cămașa, dar 
se uită tot spre ea. Are probleme. Mari probleme. Cineva e 
mort. 

— Una dintre angajatele tale a ucis pe cineva? 

— Nu. Pentru că ea nu se mișca din loc se duse la 
dulapul ei și-i scoase niște haine. E confuză și panicată, iar 
Caro spune că era și incoerentă. Nu este ceva caracteristic 
pentru Reva. Lucrează la securitate. Proiectare și 
instalare. E tare ca piatra. A lucrat în Serviciul Secret mai 
mulți ani și nu e genul de femeie care se pierde ușor. 

— Spune-mi ce s-a întâmplat. 

— Şi-a găsit soţul cu prietena ei în pat, acasă la aceasta. 
Morti. Erau morţi când a ajuns ea acolo. 

— Şi după ce i-a găsit, în loc să sune la poliţie, a sunat-o 
pe administratoarea ta? 

— Nu, spuse și-i puse în mână hainele pe care le alesese. 
A sunat-o pe mama ei. 

Eve se uită fix la el, înjură și începu să se îmbrace. 

— Trebuie să sun ca să anunţ cazul. 

— Vreau să aștepți să vezi cu ochii tăi și să vorbeşti cu 
Reva. O luă de mâini și nu-i dădu drumul până când nu se 
uită la el. Te rog, Eve. Așteaptă doar atât. Nu trebuie să 
raportezi dacă nu ai văzut cu ochii tăi. O cunosc pe femeia 
asta. O cunosc pe mama ei de mai bine de zece ani și am 
încredere în ea cum nu am în mulţi. Au nevoie de ajutorul 
tău. Eu am nevoie de ajutorul tău. 

Își luă hamul de la pistol și și-l fixă. 

— Atunci să mergem. Repede. 


Era o noapte senină, potrivită pentru trecerea de la vara 
la toamna anului 2059. Traficul era lejer și distanţa mică 
nu ceru prea mult talent sau concentrare din partea lui 
Roarke. După tăcerea soţiei sale își dădu seama că prefera 
să rămână cu gândurile ei. Nu pusese nicio întrebare și nu 
ceruse nicio altă informaţie, nimic care să-i influenţeze 
prima impresie, ceea ce avea să vadă și să simtă. 

Faţa ei îngustă și colţuroasă dovedea concentrare și 
ochii căprui erau inexpresivi. Gura, fusese moale și umeda 
doar cu puţin timp înainte, era strânsă și dădea impresia 
de hotărâre. 

Parcă pe stradă, într-un loc interzis, și porni semnalul pe 
care scria În misiune, înainte ca ea să aibă timp să o facă. 

Eve nu spuse nimic, dar ieși și-l așteptă pe trotuar. 

El traversă spre ea, își trecu cu blândeţe mâinile prin 
părul ei încâlcit în urma nopţii de dragoste, aranjandu-i-l 
cât de cât. 

— Îţi mulţumesc că faci asta pentru mine. 

— Nu trebuie să-mi mulţumești încă. E tare locuinţa, 
spuse și arătă cu capul spre casa de cărămidă maro. 
Înainte să aibă timp să urce scările, ușa se deschise. 

Apăru Caro, cu părul alb strălucind ca un halo. Dacă nu 
ar fi fost asta, Eve nu ar fi recunoscut-o pe 
administratoarea mândră și eficientă a lui Roarke în 
această femeie palidă, îmbrăcată cu o jachetă roșie, peste 
o pijama de bumbac. 

— Mulţumesc lui Dumnezeu. Mulţumesc lui Dumnezeu. 
Mulţumesc că aţi ajuns așa de repede. Întinse mâna care-i 
tremura vizibil și o strânse pe a lui Roarke. Nu am știut ce 
să fac. 

— Ai făcut ce trebuia, îi spuse Roarke și o trase în casă. 

— Revei nu-i este bine. Nu-i este bine deloc. E în camera 
de zi. Eu nu am urcat la etaj. M-am gândit că e mai bine 
dacă nu urc. Nu am atins nimic, doamnă locotenent, în 
afară de un pahar din bucătărie. l-am adus un pahar de 
apă Revei, dar nu am atins decât paharul și sticla. Ah, și 
mânerul frigiderului. Eu... 

— E în ordine. Mai bine mergeţi și staţi cu fiica 
dumneavoastră. Roarke, du-te cu ele! 

— Te descurci cu Reva câteva minute, nu? Eu mă duc cu 
doamna locotenent. Ignorând iritarea din ochii lui Eve, o 
mângâie pe Caro pe umeri. Nu durează mult. 

— Mi-a spus... Reva mi-a spus că e oribil. Și acum nu mai 
spune nimic. 

— E bine, spuse Eve. Să rămână aici. Se duse spre scări. 
Văzu haina de piele făcută bucăţi și aruncată pe jos. V-a 
spus în ce cameră? 

— Nu, doar că i-a găsit în pat. 

Eve se uită la camera din dreapta și la alta în stânga. 
Apoi simţi mirosul sângelui. Merse pe hol și se opri în ușă. 

Cele două corpuri erau întoarse într-o parte, cu faţa unul 
spre celălalt. De parcă își spuneau un secret. Cuvertura de 
pe jos, așternuturile și pernele erau toate pătate cu sânge. 

Era sânge și pe mânerul cuţitului și pe lama înfiptă în 
saltea. 

Văzu o geantă neagră lângă ușa, un paralizator în stânga 
palului și o grămada de haine aruncate în dezordine pe 
pat. Lumânările încă ardeau, răspândindu-și parfumul în 
toată camera. Combina continua să emită aceeași muzică 
lentă. 

— Nu este o plimbare în parc, murmură ea. Crimă dublă. 
Trebuie să sun la centru. 

— Vei rămâne ca prim poliţist ajuns la locul 
accidentului? 

— Da, încuviință ea. Dar dacă prietena ta a făcut asta, 
nu este tocmai în o favoare ceea ce fac. 

— Na făcut-o ea. 

Se îndepărtă și Eve deschise comunicatorul. 

— Vreau să o duci pe Caro în altă încăpere. Nu în 
bucătărie, spuse ea, aruncând o privire spre cuţit. Trebuie 
să mai fie vreo bibliotecă sau vreo altă cameră. Incercaţi 
să nu atingeţi nimic. Trebuie să vorbesc cu... cum o 
cheamă? Reva? 

— Reva Ewing, da. 

— Vreau să o interoghez și nu vreau să fiți acolo niciunul 
dintre voi. Dacă vrei să o ajuţi, spuse ea înainte ca el să 
apuce să vorbească, trebuie să respectăm toate regulile. Ai 
spus că lucrează la securitate. 

— Da. 

— De vreme ce e de-a ta, nu trebuie să întreb cât de 
bună e. 

— E bună. Foarte bună. 

— Şi el era soţul ei? 

Roarke se uită spre pat. 

— Da. Blair Bissel, un artist de o valoare îndoielnică. 
Lucrează... lucra în metal. Asta cred că e una dintre 
creaţiile lui, spuse el arătând spre o construcţie din cuburi 
și ţevi dintr-un colț al camerei. 

— Dă cineva bani pe chestiile astea? Dădu din cap. Tot 
telul de oameni. O să te întreb mai multe despre ea mai 
târziu, ilar vreau să vorbesc mai întâi cu ea și apoi să 
studiez scena în amănunt. De cât timp au probleme în 
căsnicie? întrebă ea pe când coborau scările. 

— Nici nu știam că au probleme. 

— Acum nu mai au. la-o pe Caro de aici, îi spuse ea și 
apoi se duse în living ca să vorbească cu Reva. 

Caro ţinea de după umeri o femeie care avea în jur de 
treizeci de ani. Avea părul negru, tuns scurt, aproape 

neglijent, i sc păru lui Eve. Părea să fie de statură mică și 
compactă, tipul atletic, care arăta bine în jeans și cu 
tricoul negru cu cure era îmbrăcată. 

Pielea îi era albă ca marmura, iar ochii de un albastru 
spre gri, dar care, din cauza șocului, erau aproape negri. 
Buzele îi erau lipsite de culoare. Când Eve se apropie, se 
uită spre ea, dar privirea îi era goală. Nici gând să se vadă 
în ea vreo urmă din inteligenţa pe care Eve presupunea că 
o are. 

— Doamnă Ewing, sunt locotenent Dallas. 

Continua să-și ţină privirea nemișcată, dar schiță o 
mișcare cu capul. 

— Trebuie să vă pun câteva întrebări. Mama 
dumneavoastră va rămâne cu Roarke cât timp vorbim noi. 

— Ah, nu se poate să rămân cu ea? spuse Caro 
strângând-o și mai tare de după umeri. Nu voi spune nimic, 
promit, dar... 

— Caro, spuse Roarke, ducându-se spre ea și luând-o de 
mână. E mai bine așa. O ajută să se ridice în picioare. E 
mai bine pentru Reva. Ai încredere în Eve. 

— Da, știu, doar că... Se uită înapoi pe când ieșea din 
cameră însoţită de Roarke. Sunt aici, Reva. Sunt chiar aici, 
alături. 

— Doamnă Ewing. Eve se așeză în fața ei și puse 
reportofonul pe masă. Reva se uită fix la el. Voi înregistra 
discuţia noastră. Vă voi citi drepturile și apoi vă voi pune 
câteva întrebări. Inţelegeţi? 

— Blair e mort. Am văzut. Sunt morţi amândoi. Blair și 
Felicity. 

— Doamnă Ewing, aveţi dreptul să nu spuneţi nimic. Eve 
îi spuse amendamentul Miranda revăzut și Reva închise 
ochii. 

— Oh, Doamne! E adevărat. Nu este un coșmar. E 
adevărat. 

— Spuneţi-mi ce s-a întâmplat aici în seara asta. 

— Nu știu. O lacrimă i se scurse pe obraji. Nu știu ce s-a 
întâmplat. 

— Soţul dumneavoastră vă înșela cu Felicity? 

— Nu înţeleg. Nu înţeleg de ce. Credeam că mă iubește. 
Se uită fix la Eve. La început nu-mi venea să cred. Cum aș 
fi putut să cred așa ceva? Blair și Felicity? Dar toate 
semnele și probele erau în faţa mea, vedeam toate acele 
mici greșeli pe care le făceau. 

— Când aţi aflat? 

— Abia în seara asta. Abia în seara asta. Mi-a spus că nu 
se întoarce în oraș decât mâine. Ceva cu un client și o 
afacere. Dar el era aici cu ea. Am venit și am văzut. 

— Ai venit ca să-i prinzi în flagrant? 

— Eram atât de nervoasa. Și-au bătut joc de mine și 
eram ioane nervoasă. Mi-au frânt inima și eram tristă. Apoi 
am văzut că erau morți. Și sângele... Cât sânge!... 

— I-ai ucis, Reva? 

— Nu! răspunsul veni din tot corpul. Nu, nu, nu! Voiam 
să le fac râu. Voiam să plătească pentru ce mi-au făcut. 
Dar nu am făcut-o eu... N-aș fi putut. Nu știu ce s-a 
întâmplat. 

— Spune-mi ce știi. 

— Am venit cu mașina. Locuim în Queens. Blair voia să 
locuim la casa, dar nu în Manhattan, acolo unde lucrăm 
amândoi. Voia un loc retras, așa mi-a spus. Un loc doar al 
nostru. Vocea i se stinse și-și acoperi fața cu mâinile. Imi 
cer scuze. Dar pare ireal. Mi se pare că mă voi trezi dintr-o 
clipă în alta și nimic din toate astea nu se va fi întâmplat. 

Cămașa îi era pătată de sânge. Nu avea deloc sânge pe 
mâini, braţe sau pe față. Eva remarcă toate acestea în 
treacăt, lii vreme ce aștepta ca Reva să-și revină. 

— Eram furioasă și știam exact ce aveam de făcut. Eu 
am proiectat sistemul de securitate, așa că știam cum să 
intru. Am intrat prin efractie. Își șterse o altă lacrimă de pe 
faţă. Nu voiam să le dau timp să se pregătească, așa că am 
intrat și am urcat în dormitor. 

— Aveai vreo armă? 

— Nu... aveam paralizatorul. Este unul clasic, puţin 
modificat. Nu depășește tensiunea admisă, așa că am un 
Icrmis obișnuit. Voiam... Inspiră profund. Voiam doar să-l 
curentez. La testicule. 

Și ai făcut asta? 

— Nu. Își acoperi faţa cu mâinile. Nu-mi amintesc prea 
clar. Parcă mi s-a pus o pată pe creier. 

— Tu ai rupt haina de piele? 

— Da. Oftă. Am văzut-o pe balustradă și am simţit că 
înnebunesc. Am scot burghiul și am rupt-o în bucăţi. Jalnic, 
știu că a fost un gest jalnic, dar eram foarte nervoasă. 

— Mie nu mi se pare deloc jalnic, spuse Eve pe un ton 
calm, cu o undă de înţelegere în glas. Dacă soţul te înșală 
cu o prietenă, vrei să iei ce ti se cuvine. 

— Exact așa m-am și simţit. Apoi i-am văzut pe amândoi 
în pat. l-am văzut morţi. Sângele. Nu am mai văzut 
niciodată atâta sânge. A tipat... nu, nu, eu am tipat. Cred 
că am tipat. 

Sc frecă pe gât, de parcă ar mai fi simţit arsura 
provocată de țipăt. 

— Apoi cred că am leșinat. Am simţit un miros. De 
sânge, de ceva... altceva, iar apoi am leșinat. Nu știu cât 
timp. Luă un pahar cu apă din care bău mult. Mi-am 
revenit, dar eram confuză și-mi era rău și totul părea 
ciudat. Apoi i-am văzut din nou pe pat. M-am târât afară. 
Nu am reușit să mă ridic în picioare, așa că m-am târât 
până la baie și acolo mi s-a făcut uni Am sunai-o pe mama. 
Nu știu exact de ce. Ar fi trebuit să sun la poliţie, dar am 
sunat-o pe mama. Eram confuză. 

Ai venit cu intenţia să-i ucizi pe soţul tău și pe prietenă? 

Nu. Cred că mi se face rău din nou. Trebuie să... 

Se apucă cu mâinile de stomac, apoi se ridică în picioare 
și ieși în fugă. Eve se ridicase și ea când Reva ajunse la 
baie. Căzu în genunchi în fața vasului de toaletă și vomită. 

— Mă arde, reuși să spună și luă recunoscătoare 
prosopul pe care i-l întinse Eve. Mă arde pe gât. 

— Nu ai luat nicio substanţă ilegală, Reva? 

— Nu iau niciodată nimic. Crede-mă, dacă ești crescută 
de Caro, verificată de Serviciul Secret și apoi de Roarke, 
nu-ţi poţi face de cap. Era epuizată, așa că se sprijini de 
perete. Doamnă locotenent, nu am ucis niciodată pe 
nimeni. Aveam pistol când lucram pentru doamna 
președintă și o dată am fost împuşcată în timp ce o 
protejam. Am o personalitate puternică și când nu mă 
controlez pot deveni naţională. Dar cine le-a făcut asta lui 
Blair și lui Felicity nu era deloc irațional. Cred că erau 
nebuni. Duși de tot. Eu n-aș fi putut să o fac. N-aș fi putut. 

Eve se aplecă și se uită în ochii ei. 

— De ce mi se pare că încerci să te convingi pe tine de 
asta, Reva? 

Buzele îi tremurau și lacrimile îi apărură din nou în ochi. 

— Pentru că nu-mi amintesc. Nu reușesc să-mi amintesc, 
își acoperi faţa cu mâinile și începu să plângă. 

Eve se duse după Caro. 

— Vreau să stai cu ea. Voi pune pe cineva să vă 
păzească. Asta este procedura legală. 

— O arestaţi? 

— Încă nu știu. Cooperează și asta e în favoarea ei. Cel 
mai bine ar fi să o aduci aici și să staţi în camera asta până 
mul mă întorc. 

— Bine. Mulţumesc. 

— Trebuie să mă duc să iau trusa cu instrumente din 
mușină. 

— O iau eu. Roarke ieși din casă împreună cu ea. Ce 
crezi? 

— Nu cred nimic până când nu examinez scena crimei și 
nu izolez zona. 

— Locotenente, tu te gândești întotdeauna la ceva. 

— Lasă-mă să-mi fac treaba. Vrei să mă ajuţi? Trimite-i 
pe partenera mea și echipa de la poliţie sus când ajung 

aici. Până atunci, vreau să te retragi, ca să nu strici vreo 
probă. 

— Spune-mi doar atât. Să-i spun Revei să sune un 
avocat? 

— Mă pui într-o situaţie grea. Luă trusa cu instrumente. 
Sunt polițistă. Lasă-mă să-mi fac treaba. Gândește-te tu la 
leului lucrurilor. La dracu'! 

Urcă la etaj. Deschise geanta și scoase pungi de plastic 
pentru mâini și încălțăminte. Apoi puse un reportofon la 
centura și intră în cameră. 

Ajunsese la examinarea corpurilor când auzi podeaua 
scârţâind. Se întoarse nervoasa să-l apostrofeze pe cel care 
intra, dar o văzu pe Peabody. 

Va trebui să se obișnuiască cu zgomotul făcut de 
Peabody. Proaspăt avansata detectiv nu mai purta bocancii 
cu talpă de cauciuc din dotarea standard, ci o pereche de 
încălțări care numai silenţioase nu erau. Și, după părerea 
ei, erau și bizare pe deasupra. 

Aparent, avea același tip de încălțări în toate culorile 
posibile, inclusiv cei muștar cu care era încălțată acum 
pentru a se asorta cu haina. În ciuda lor și a pantalonilor 
strânși pe corp, reușea să pară ca proaspăt ieșită din cutie, 
exact ca o polițistă. Pe fața ei pătrată se citea preocuparea 
și tunsoarea rotundă părea să se potrivească perfect 
părului ei negru. 

— E de a dreptul o insultă să mori dezbrăcată, spuse 
Peabody. 

— Şi litiu e mai e și jenant să mori dezbrăcată lângă 
soţul altei femei sau lângă o femeie care nu ţi-e soţie. 

— Despre asta e vorba? Dispecerul nu și-a răcit gura cu 
detalii. 

— Nu le-am dat eu prea multe detalii. Tipul mort este 
ginerele administratoarei lui Roarke și, deocamdată, fiica 
ei este singura suspectă. 

— Se pare că situaţia nasoală a devenit chiar și mai 
nasoală, spuse Peabody, uitându-se spre pat. 

— Ocupă-te de prima scenă și apoi îţi voi spune cine sunt 
actorii. Paralizator, spuse ea ridicând arma pusă într-o 
pungă de plastic. Suspecta susţine că... 

— Mamă, Doamne! 

— Ce? Ce-i? făcu Eve ducând mâna la pistol. 

— Aia. Peabody întinse mâna și-și trecu delicat degetele 
peste brăţara de la încheietura mâinii lui Eve. E super! 
Adică hiper super, Dalias! 

Rușinată, Eve își trase mâneca peste brățară. Uitase că o 
avea la mână. 

— Poate ar fi bine să ne concentrăm asupra scenei 
crimei, nu asupra accesoriilor mele. 

— Sigur, dar accesoriul ăsta e extrem. E un grăsan de 
rubin, piatra aia? 

— Peabody... 

— Bine, bine. Dar își propuse să se uite mai bine când 
Dallas nu avea să fie atentă. Unde erai? 

— Mă jucam cu probele și mă amuzam la scena unei 
crime. 

— De ce nu mă și plesnești? spuse Peabody dându-și 
ochii I ieste cap. 

Cu prima ocazie, promise Eve. Și ca să continuăm. 
Suspecta susţine că a adus un paralizator, unul adaptat 
care are însă caracteristicile obișnuite. Dar ăsta nu este un 
paralizator pe care poate să și-l cumpere oricine, este unul 
militar de mare capacitate. 

— Înî. 

— Succint, ca de obicei. 

— Este exprimare de detectiv, care nu poate fi înțeleasă. 

— Arma, pe care am amprentat-o deja, are doar 
amprentele suspectei. La fel și arma crimei. 

Eve arătă spre o altă pungă de plastic în care era un 
cuţit. 

— În acea geantă sunt tot felul de scule electronice și 
unelte de spărgător, toate cu amprentele Revei Ewing. 

— Este expert în materie de securitate? 

— Lucrează pe această funcţie la Roarke Enterprises și a 
făcut parte din Serviciul Secret. 

— Din câte se pare, suspecta a intrat prin efracţie, l-a 
auzit pe soţul ei gemând ciudat și și-a făcut drum cu 
cuțitul. 

Se apropie de pat și de cadavre. 

— Nu este niciun semn că ar fi încercat să se apere și 
nici vreun fel de rana care să indice acest lucru. Dacă 
cineva începe să se joace cu un cuţit pe pielea lor, oamenii 
au tendinţa de a obiecta, cel puţin de forma. 

— E mai dificil dacă mai întâi ești paralizat. 

Cu vârful degetului, Eve indică două punctișoare roșii 
între omoplaţii lui Blair și alte două asemănătoare între 
sânii lui Felicity. 

— Pe el pe spate, pe ea în faţă. notă Peabody. 

— Da. Aș spune că erau tocmai în mijlocul unei partide 
de gemete ciudate. Ucigașul a venit pe la spate, l-a 
paralizat pe el mai întâi, l-a dat la o parte și apoi a atacat-o 
pe ea înainte să aibă timp să reacționeze. Erau inconștienţi 
sau cel puţin nu mișcau, când a început hăcuiala. 

— A exagerat cu tăiatul, comentă Peabody. Cred că sunt 
cel puţin o duzină de linii pe fiecare dintre ei. 

— Optsprezece la el, paisprezece la ea. 

— Au! 

— Mda. Nicio rană la inimă, ceea ce este interesant. 
Dacă nu atingi inima curge mai mult sânge. Alt lucru 
interesant este că nicio tăietură nu a atins locurile în care 
se văd urmele paralizatorului. Suspecta are ceva sânge pe 
haine, nu mult, luând totul în considerare, dar are. Palmele 
și braţele sunt curate. 

— S-o fi spălat după o treabă ca asta! 

— Așa ai crede. Dar atunci ar fi trebuit să scape și de 
cămașă. Dar toţi au tendinţa să-și piardă cumpătul după ce 
omoară doi oameni. 

— Mama ei este aici, spuse Peabody. 

— Da. Poate că mama ei a ajutat-o să se curețe de sânge, 
dur mie Caro mi s-a părut a fi o persoană mai precaută. 
Ora decesului este unu și douăsprezece minute a.m. Le 
vom cere specialiștilor să verifice sistemul de securitate 
pentru a vedea dacă nu se poate determina ora la care a 
intrat Vreau să verifici la bucătărie, să vezi dacă arma 
crimei este de aici sau a fost adusă. Făcu o pauză. Ai văzut 
cum arăta jacheta de piele? 

— Da, mi-a plăcut materialul. 

— Vreau să fie și haina luată ca probă. Ewing mi-a spus 
că a distrus-o cu miniburghiul, să vedem dacă este chiar 
așa. 

— De ce a folosit burghiul dacă avea cuţit? Cred că este 
mai eficient și mai satisfăcător să tai în bucăţi o haină cu 
un cuţit. 

— E o întrebare bună. Trebuie să verificăm amândouă 
victimele, să vedem cine ar mai fi vrut să-i omoare în afară 
de soţia înșelată. 

Scoțând un șuier printre dinţi, Peabody se uită la 
victime. 

— Dacă totul este așa cum pare, nu o văd prea bine. 

— Haide să aflăm exact ce s-a întâmplat, nu cum arată. 

— Nu, nu. Nu am spălat-o nici pe mâini, nici pe faţa, 
spuse Caro, cu mâinile în poală de parcă le folosea pe post 
de ancoră, pentru a-și prinde corpul de scaun. Am încercat 
să nu ating mare lucru și să rămân calmă până când 
ajungeaţi voi aici. 

— Caro, spuse Eve uitându-se fix la ea și încercând să 
ignore faptul (și sentimentul care-i strângea stomacul) că 
Roarke rămăsese în cameră. La cererea lui Caro. Sus este 
o baie lângă dormitor și sunt urme, deși chiuveta a fost 
ștearsă, că cineva s-a spălat de sânge 

— Nu am fost sus. Îţi dau cuvântul meu. 

Pentru că Eve o credea, realiză că femeia nu-și dădea 
nu-și dădea seama de implicaţiile afirmației sale. Dar din 
schimbarea posturii lui Roarke, care deveni dintr-odată 
mai atent, Eve își dădu seama că el înţelesese.. 

El nu spuse nimic, iar Eve resimti din nou acea crampă 
în stomac. 

— Pe hainele Revei sunt urme de sânge, spuse Eve. 

— Da, știu. Am văzut... 

Înțelegerea acestui fapt îi întunecă privirea și fu urmată 
de un atac de panică. 

— Doamna locotenent, dacă Reva a fost la baie, trebuie 
să fi făcut asta când era în stare de șoc. Nu pentru a 
încerca să ascundă ceva. Trebuie să credeţi asta. Era în 
stare de șoc. 

Cu siguranţă că îi fusese rău, se gândi Eve. Amprentele 
ei erau pe vasul de toaletă și pe marginea acestuia. Exact 
ca și cum s-ar fi sprijinit dacă i-ar fi fost foarte rău. Dar nu 

și în baia mare. Probele răului de care suferise erau în 
toaleta din capătul culoarului. 

Iar urmele de sânge erau în baia mare. 

— Cum ai intrat în casă. Caro? 

— Cum am... ah! Își trecu o mână prin păr, absentă. Ușa, 
ușa din faţă era descuiată. Era chiar întredeschisă puţin. 

— Întredeschisă? 

— Da. Da, ledul încuietorii era verde și am observat că 
cm întredeschisă, așa că am împins-o și am intrat. 

— Care era situaţia când ai intrat? 

— Reva era așezată pe jos în hol. Tremura toată. Nu era 
coerentă. 

— Dar fusese destul de coerentă când te-a sunat și ţi-a 
spus că Blair și Felicity erau morți și că ea, fiica ta, se afla 
în mare încurcătură. 

— Da. Adică am înţeles că avea nevoie de mine și că 
Blair, Blair și Felicity erau morţi. Mi-a spus: „Mamă, 
mamă, sunt morţi. Cineva i-a omorât.” Plângea și avea o 
voce goală și ciudată. Mi-a spus că nu știa ce să facă, ce 
trebuia să facă. Am întrebat-o unde era și mi-a spus. Nu-mi 
amintesc exact ce mi-a spus sau ce am spus eu, dar am 
înregistrarea acasă. Puteţi să o ascultați dacă vreti. 

— O voi face. 

— Îmi dau seama că Reva și apoi eu ar fi trebuit să 
sunăm imediat la poliţie. 

Caro își aranjă o cută pe pantalonii de pijama și apoi 
rămase cu privirea aţintită asupra lor, de parcă abia atunci 
și-ar fi dat seama cu ce era îmbrăcată. Se înroși și apoi 
oftă. 

— Pot doar să vă spun că noi două, amândouă, nu aveam 
mintea prea clara și că nu ne-am gândit decât să 
contactam persoana în care aveam cea mai mare 
încredere. 

— Ştiai că ginerele tău este infidel? 

— Nu. Nu, nu știam. Rosti cuvintele cu furie. Și înainte 
să mă întrebaţi, o știam și pe Felicity destul de bine, sau 

cel puţin așa credeam. Credeam că este una din cele mai 
bune prietene ale Revei, aproape ca o soră. Venea foarte 
des pe la mine și eu am fost de multe ori la ca. 

— Felicity mai era combinată și cu alți bărbaţi? 

— Nu avea o viaţă sociala prea activâ și avea înclinații 
spre artiști. Glumea spunând că nu era pregătită să se 
hotărască asupra unei epoci sau stil, nici în ceea ce privea 
bărbaţii, nici arta. Era, credeam, o femeie inteligentă, cu 
mult stil și umor. Reva este prea serioasă și nu se gândește 
decât la muncă. Credeam... mă gândeam că Felicity are o 
influență pozitivă, care o va face să vadă și aspectele mai 
puţin serioase ale vieții. 

— Cu cine era Felicity în ultimul timp? 

— Nu sunt sigură. Acum câteva săptămâni știam de un 
bărbat. Veniserăm toţi la una din mesele organizate de ea 
duminica după-amiaza. Închise ochii și se concentră. Da, 
un pictor. Îl chema Fredo. Așa l-a prezentat ea și mi s-a 
părut a li im personaj dramatic, străin și intens. Dar cu 
câteva săptămâni înainte fusese alt bărbat. Slab și palid. Și 
înainte... Ridică din umeri... Îi plăceau bărbaţii și din câte 
se părea nu avea eu niciunul dintre ei o relaţie prea 
profundă. 

— Mai există cineva care ar fi putut să aibă codurile de 
acces de aici? 

— Eu nu știu să fie cineva. Felicity era foarte strictă în 
ceea ce privește securitatea. Nu voia să angajeze pe 
nimeni și toată curăţenia era făcută de droizi. Spunea că 
nu se poate avea încredere în oameni, pentru că ai 
întotdeauna încredere în oamenii în care nu ar trebui să ai 
încredere. Îmi amintesc că odată i-am spus că mi se pare 
trist că gândește așa, iar ea a râs și mi-a răspuns că, dacă 
n-ar fi fost așa, fiica mea nu ar fi avut această slujbă. 

Eve o văzu pe Peabody în pragul ușii și se ridică în 
picioare. 

Mulţumesc. O să mai discutăm și o să am nevoie de 
permisiunea ta scrisă ca să ascult convorbirile înregistrate 
pe care le ai acasă. 

— Sigur, și orice altceva mai ai nevoie pentru a rezolva 
acest caz. Vreau să-ți mulțumesc că te ocupi personal. Știu 
că vei descoperi adevărul. Pot să mă duc la Reva acum? 

— Ar fi mai bine dacă ai mai rămâne puţin aici. 

li aruncă o privire lui Roarke pentru a-i da de înţeles că 
și el trebuia să facă la fel. 

În hol îi făcu un semn cu capul lui Peabody pentru a-i da 
de înţeles să continue. 

— Tehnicienii au luat probe de sânge din ţevăria din baia 
de sus și amprentele lui Ewing de pe vasul de toaletă, deși 
a fost șters cu destul de multă grijă. Arma crimei nu se poli 
ivește la setul de aici. Este unul scump și nicio piesă nu 
pare să lipsească. Se uită pe notițe. Am reactivat robotul 
menajer. A fost dezactivat la nouă și treizeci p.m. Inainte 
de asta avea înregistrat în memorie faptul că Felicity era 
acasă împreună cu un bărbat. A programat droidul să nu 
spună nume sau detalii. Va trebui să-l luăm cu noi pentru a 
încerca să-i spargem programul. 

— Ocupă-te de asta atunci. În cea de-a doua baie de sus, 
aţi găsit vreo urmă de sânge? 

— Nimic. Doar amprentele lui Ewing pe vasul de toaletă. 

— Bine. Haide să discutăm din nou cu Ewing! 

Intrară în living, unde Reva era supravegheată de un 
polițist în uniformă. Când Eve intră pe ușă, Reva ţâșni în 
picioare. 

— Vreau să vorbesc cu dumneavoastră în particular. 

Eve îi făcu semn poliţistului în uniformă să plece și apoi 
vorbi fără să se uite la Peabody. 

— Ea este partenera mea, detectivul Peabody. Despre ce 
vreţi să discutati cu noi, doamnă Ewing? 

Reva ezită, iar după ce Eve luă loc, oftă. 

— Mintea începe să mi se limpezească și tocmai mi-am 
dat seama în ce bucluc mă aflu. Şi în ce am băgat-o pe 

mama. A venit doar pentru că eu eram în pragul isteriei. 
Nu vreau să fie și ea atinsă de mizeria în care mă aflu eu. 

— Nu vă faceţi probleme. Nimeni nu vrea să-i facă rău. 

— Bine. Reva încuviință cu o mișcare a capului. Bine 
atunci. 

— Aţi spus că aţi dat pătura la o parte și aţi văzut 
cadavrele și sângele. 

— Da. Am văzut că erau morţi. Ştiam că erau morţi. Mai 
mult ca sigur. 

— Unde era cuțitul? 

— Cuţitul? 

— Arma crimei. Unde era? 

— Nu știu. Nu am văzut niciun cuţit. Doar pe Blair și pe 
Felicity. 

— Peabody, vrei, te rog, să-i arăţi doamnei Ewing pe 
care am luat-o ca probă? 

Peabody se duse să-i arate cuțitul Revei. 

— Recunoașteţi acest cuţit, doamnă Ewing? 

Reva se uită la lama mânjită de sânge, la mânerul 
mânjit, apoi ridică privirea confuză spre Eve. 

— Este al lui Blair. Face parte dintr-un set pe care l-a 
cumpărat anul trecut, atunci când a decis că trebuie să 
luăm amândoi lecţii de gătit. l-am spus să facă ce vrea, dar 
că eu nu aveam de gând să învăţ să gătesc. Chiar a luat 
lecţii, din când în când. Pare a fi unul dintre cuţitele lui de 
bucătărie. 

— L-ai adus tu, Reva? Erai atât de furioasă încât l-ai pus 
Iu geantă cu gândul să-i ameninţi, să-i sperii? 

— Nu, spuse și se îndepărtă de cuţit. Nu, nu l-am adus 
eu. _ 

Fu rândul lui Eve să scoată o pungă de plastic cu ceva În 
eu. 

— Este al tău acest paralizator? 

— Nu. Acesta este un model militar nou. Al meu are 
peste șase ani și este un model din dotarea Serviciului 

Secret, modificat. Acesta nu-mi aparţine. Nu l-am văzut 
niciodată. 

— Atât paralizatorul, cât și cuțitul au folosit la uciderea 
victimelor. Şi amândouă au amprentele tale pe ele. 

— E o nebunie! 

— Violenţa cu care au fost date loviturile mortale a dus 
la stropirea cu sânge pe mâini, față și pe haine. 

Reva se uită la mâini, frecându-le. 

— Știu că am sânge pe cămașă. Nu știu... Poate că am 
atins ceva în cameră. Nu-mi aduc aminte. Dar nu i-am ucis 
eu. Nu am atins cuțitul și nici paralizatorul. Mâinile mele 
nu sunt pătate de sânge. 

— În scurgerea de la baie am găsit urme de sânge și pe 
chiuvetă am descoperit amprentele tale. 

— Crezi că m-am spălat pe mâini? Crezi că am încercat 
să șterg urmele și apoi am sunat-o pe mama? 

Eve își dădea seamă că mintea Revei începea să se 
limpezească și că personalitatea îi revenea, odată cu 
coerenţa. Se vedea focul din ochii ei negri și maxilarul i se 
încleștă când culoarea îi reveni în obraji. 

— Ce crezi că sunt? Crezi că mi-aș face bucăţi soţul și 
prietena doar pentru că m-au Scut să cad de proastă? Și, 
dacă aș fi făcut-o, nu aș fi avut atâta minte încât să scap de 
arma crimei și să curăţ urmele? Pentru numele lui 
Dumnezeu, erau morți. Erau morţi când am ajuns eu aici. 

Împinse scaunul în spate când aproape scuipă ultimele 
vorbe și furia o făcea să se învârtă de colo-colo prin 
cameră. 

— Ce dracu” se întâmplă? Ce dracu' este asta? 

— De ce ai venit aici în seara asta, Re va? 

— Pentru a-i prinde asupra faptului, pentru a tipa la ei și 
poate pentru a-l lovi pe Blair cu un șut în fund. Pentru a o 
pocni pe Felicity peste faţa aia frumoasă de mincinoasă. 
Pentru a sparge ceva și a face o scenă a dracului de urâtă. 

— De ce în seara asta? 

— Pentru că abia în seara asta am aflat. 

— Cum? Cum ai aflat? 

Reva se opri și sc uită la Eve, ca și cum ar fi încercat să- 
și aducă aminte de o limbă străveche care să o ajute să 
înţeleagă cuvintele. 

— Pachetul. Oh, Iisuse, fotografiile și chitanţele. Mi-a 
fost livrat un pachet acasă. Eram deja în pat. Era devreme, 
puţin după ora unsprezece, dar mă plictiseam și m-am dus 
la culcare. Am auzit soneria de la poartă. M-a iritat. Nu 
știam cine ar fi putut fi la acea oră, dar am coborât. Un 
pachet fusese lăsat la poartă. Am ieșit și l-am luat. 

— Ai văzut pe cineva? 

— Nu. Doar pachetul și, fiind suspicioasă de felul meu, l- 
am scanat. Nu mă aşteptam să fie ceva periculos, dar e o 
obișnuinţă să fac asta. Am văzut că totul era în regulă, așa 
că l-am adus înăuntru. M-am gândit că era de la Blair. Un 
cadou prin care îmi transmitea că îi era deja dor de mine. 
Făcea astfel de lucruri... prostuţe, romantice... Se opri și 
se strădui să nu lase lacrimile care i se adunaseră în colţul 
ochilor să țâșnească. M-am gândit că e de la el și l-am 
deschis. Erau niște fotografii, cu Blair și Felicity. li 
prezenta în posturi intime, era imposibil să te înșeli asupra 
naturii relaţiei lor. Mai erau și facturile de la hoteluri și 
restaurante. Rahat! Işi duse degetul la buze. Facturi 
pentru bijuterii și lenjerie intimă, pe care el o cumpărase și 
nu pentru mine. Și toate astea dintr-un cont pe care nici nu 
știam că-l are. Și mai erau și două dischete, una cu 
telefoanele pe care și le dăduseră, iar cealaltă cu e- 
mailurile pe care și le scriseseră. Apeluri și scrisori de 
dragoste, foarte intime și explicite. 

— Nu era nimic din care să-ţi dai seama cine ți le 
trimisese? 

— Nu, și nici n-am căutat sau stat să mă întreb, în clipa 
aia. Eram prea șocată și nervoasă și sufeream. Ultima 
convorbire înregistrată era despre cum aveau ei să-și 
petreacă două zile împreună, chiar la ea acasă, în vreme ce 
eu credeam că el era plecat din oraș. Râdeau de mine, 

murmură ea. Râdeau de cât de naivă eram și că nu-mi 
dădeam seama că totul se întâmpla chiar sub nasul meu. 
Ce mai expert în securitate, care nu e în stare nici soțul să 
și-l supravegheze! 

Luă loc din nou loc. 

— Nu are sens. E o nebunie! Cine să-i omoare o apoi să- 
mi însceneze mie crima? 

— Unde e pachetul? 

— În mașina mea. L-am adus cu mine în cazul în care 
aveam să mă răzgândesc în timp ce veneam încoace, deși 
nu era o prea mare posibilitate. Este pe scaunul din 
dreapta, la vedere. 

— Peabody. 

Reva așteptă până când Peabody ieși ca să aducă 
pachetul. 

— Asta n-o să mă facă să par mai puţin suspectă. Am 
dovada că soţul meu și-o trăgea cu prietena mea, aflu că au 
întâlnire în seara asta și apoi vin aici înarmată și pregătită. 
Ajung chiar în mijlocul acestei nebunii. Nu știu cine sau de 
ce ar fi vrut să-mi însceneze asta. Nu știu nici de ce m-ai 
crede că este o înscenare. Dar ăsta este adevărul. 

— Va trebui să te arestez. Va trebui să te pun sub 
acuzare. Acuzaţia va fi crimă cu premeditare. 

Se uită la Reva cum se schimba la faţă. 

— Nu te cunosc, continuă Eve, dar o știu pe mama ta și-l 
știu pe Roarke. Niciunul dintre ei nu este genul de om care 
să-și piardă capul. Amândoi au încredere în tine, așa că 
iată ce-ţi spun. Dar rămâne între noi. la-ţi un avocat. a-ţi o 
mulțime de avocaţi. Și nu mă minţi. Să nu mă minţi în 
legătură cu nimic din ce te voi întreba. Dacă avocaţii sunt 
cât de cât buni, te vor scoate pe cauţiune la prima oră 
mâine-dimineaţă. Rămâi la dispoziţia mea, în cazul în care 
voi avea nevoie de tine, și nu intra în belele. Dacă îmi 
ascunzi ceva, îmi voi da seama și mă voi înfuria. 

— Nu am nimic de ascuns. 

— S-ar putea să-ţi treacă câte ceva prin cap. Dacă se va 
întâmpla asta, gândește-te bine de tot. Vreau să te oferi să 
faci un test cu detectorul de minciuni, testul adevărului, de 
nivelul trei. Este ca dracu’, penetrează în cele mai ascunse 
coridoare ale minţii, dar, dacă nu ai nimic de ascuns și ai 
fost cinstită cu mine, îl vei trece. Un test de nivelul trei va 
apleca mult balanţa în favoarea ta. 

Reva induse ochii și inspiră profund. 

— Pot să fac un test de nivelul trei. 

Eve zâmbi 

— Nu-l lua în glumă. Eu am trecut prin asta și știu că va 
fi extenuant. Pot cere un mandat pentru a-ţi cerceta casa... 
mașinile, biroul, totul, dar dacă îmi acorzi permisiunea să 
fac asta fără să mai cer mandat, oficial, va fi mai bine 
pentru tine. 

— Văd că-mi cam pun viaţa în mâinile tale, Dallas. 

— Este deja în mâinile mele. 


O arestă pe Reva și o duse la secţie. Datorită orei, putea 
să aleagă, fără să încalce procedura, să continue 
anchetarea Revei pană dimineaţă. Dar avea de lucru și-l 
avea și pe Roarke. 

Trecu prin holul de la Criminalistică, unde detectivii 
care fuseseră în tura de noapte căscau în așteptarea ieșirii 
din serviciu. Așa cum presupuse, Roarke o aștepta în birou. 

— Trebuie să-ţi vorbesc, începu el. 

— Mi-am imaginat. Nu pot să vorbesc înainte de a bea o 
cafea. 

Se duse direct la automatul de cafea și-l programă să 
focii o cafea dublă, tare și fără zahăr. 

El rămase unde era, doar se întoarse pentru a se uita pe 
im la traficul care începuse să se formeze la primele ore 
ide dimineţii. Ea bea din cafea și-l vedea că era nerăbdător 
și revoltat. 

— Am aranjat să vorbească cu Caro cincisprezece 
minute. I iot ceea ce am putut să fac. Apoi va trebui să o iei 
pe Caro și să o duci acasă, să se liniștească. Te descurci tu. 

— Își iese din minţi de îngrijorare. 

— Îmi dau seama. 

— Îţi dai seama? 

Se întoarse încet spre ea. Îndeajuns de încet, încât ea să- 
și dea seama că era pe punctul de a exploda. 

— Tocmai i-ai arestat singurul copil pentru crimă cu 
premeditare. I-ai pus fiica în cușcă. 

— Și tu crezi că doar pentru că ţii la ele și eu ţin la tine, 
o pol lăsa să plece liberă, după ce am găsit amprentele ei 
pe mina crimei? După ce am găsit-o la locul dublei crime și 
dopa ce victimele sunt soţul și cea mai bună prietenă a ei, 
amândoi în pat, dezbrăcaţi? După ce recunoaște că a intrat 
pun efracţie aflând că el i-o trăgea bunei ei prietene, 
Felicity? Luă o înghiţitură mare de cafea și gesticulă spre 
el cu cana. Hei, poate că ar fi trebuit să mă comport ca o 
polițistă bisericoasă și să-i dau drumul, după ce i-aș fi spus 
să aibă grijă și să nu mai păcătuiască. 

— Nu a ucis pe nimeni. E clar că i s-a înscenat totul și 
cine a făcut asta a plănuit astfel încât să cadă toată vina 
asupra ei. 

— Din întâmplare sunt de acord cu tine. 

— Faptul că ai închis-o face doar să-l lase pe cel care a 
comis crimele să... ce? 

— Am spus că sunt de acord cu tine în ceea ce privește 
partea cu înscenarea. Dar nu cu ceea ce nu ai mai terminat 
de spus. Mai bău niște cafea, de data asta mai lent, lăsând 
lichidul să-i pătrundă în tot organismul. Nu le acord celor 
care au comis asta posibilitatea sau timpul necesar pentru 
a scăpa. Le acord doar timpul și ocazia să creadă că au 
scăpat și în același timp o protejez pe Reva. Urmărind 
totodată și litera mică și enervantă a legii. Imi fac datoria, 
așa că lasă-mă-n pace! 

Roarke se așeză, pentru că dintr-odată se simţi obosit și 
pentru că și el era mort de îngrijorare în legătură cu mama 
și cu fiica. Pe amândouă le considera a fi responsabilitatea 
lui. 

— O crezi așadar. 

— Da, o cred. Şi cred și ceea ce văd. 

— Îmi cer scuze! Mi se pare că sunt cam încet la minte 
în dimineaţa asta. Ce-ţi spun ochii tăi? 

— Că totul a fost pus în scenă mult prea bine. Parcă 
lipsea ceva ce ar fi făcut-o să pară reală. Un cuplu 
dezbrăcat și omorât cu cruzime, cuțitul care provenea din 
bucătăria pri inului suspect și care era înfipt în saltea. 
Sânge în scurgerea de ta baie, amprentele suspectei pe 
chiuvetă - într-un loc pe care chipurile ar fi uitat să-l 
șteargă. Amprentele clare pe arma crimei, în cazul în care 
polițistul care anchetează cazul trebuie să fie dus de nas. 

— Şi tu nu vrei să fii dusă de nas. Ar trebui să-mi cer 
scuze că m-am îndoit de tine? 

— De data asta te las să scapi, ţinând cont că este cinci 
dimineața și am avut o noapte plină. Se simţea destul de 
generoasă pentru a-i oferi o cafea și apoi programă 
aparatul pentru încă o cană pentru ea. Este o lucrătură 
clasică, în mare parte. Cine a plănuit asta, cred că o 
cunoștea foarte bine pe cu ce se ocupă, cum reacționează. 
Trebuia să fie foarte sigur că avea să plece spre locul 
crimei în viteză, plină de nervi. Că putea să treacă de 
sistemul de securitate. Altfel ar fi putut crede că nu avea 
decât să bată la ușă și apoi să plece dacă nu deschidea 
nimeni. Dar au ratat câteva indicii. 

— Care anume? 

— Dacă ar fi intrat în casă cu un cuţit imens în mână, nu 
ii mai fi scotocit în geantă pentru a scoate burghiul ca să 
rupă haina. Dacă s-ar fi spălat pentru a îndepărta urmele 
de minge, de ce s-ar fi dus în baia de sus când i s-a făcut 
rău? Acolo de ce nu și-a șters amprentele? Cum se face că 
nu are deloc sânge în păr? Stropii ajung pe lampă, câţiva 

pe perete și dacă ar fi comis crima, ar fi trebuit să fie 
deasupra celor doi, dar nu are deloc sânge pe păr. S-a 
spălat și pe cap? Atunci de ce nu s-au găsit deloc fire de 
păr în baie? 

— Eşti foarte meticuloasă. 

— De aia mă plătesc așa de mult. Cine a făcut asta o 
cunoaște, Roarke, și le cunoaște și pe victime. A vrut să 
scape de unul sau de altul dintre ei, poate chiar de 
amândoi. Sau poate nu a vrut decât ca Reva Ewing să fie 
închisă pe viaţă. Asta trebuie să descoperim. 

Se așeză pe un colţ al biroului și mai luă o gura de cafea. 

— O să-i cercetez viaţa cu lupa și o să fac la fel și în 
cazul victimelor. Cel puţin unul dintre ei este cheia 
enigmei. Cine a făcut asta a supravegheat victimele, a 
făcut fotografiile, discurile. Calitatea este foarte bună. Şi a 
intrat în casă la fel de ușor ca și Reva, așa că sistemul de 
securitate nu i-a pus nicio problemă. Avea un paralizator 
militar. Trebuie să-l cercetez, dar pun pariu că nu este o 
făcătură de pe piaţa neagră. Daca ei își închipuie că un 
polițist miră în casa aia și înghite micul lor program 
artistic, n-au decât să meargă să-și ia gogoși. 

— Nu poliţista mea. 

— Niciun poliţist din departamentul ăsta, sau dacă ar fi 
așa, ar merita un șut în fund, afirmă Eve cu convingere. 
Când ceva arată atât de bine la exterior, cu siguranţă că în 
interior nu este deloc așa. Cine a realizat toate astea a fost 
puţin cam prea creativ. Poate și-a imaginat că Reva avea 
să fugă. Că atunci când își revenea, avea să se panicheze și 
să fugă. Dar nu a făcut-o. Am trimis medicii să vadă dacă i 
s-a administrat ceva care a făcut-o să-și piardă cunoștința. 
Nu mi se pare că este genul care leșină așa de ușor. 

— Nici mie. 

— Ai de gând să mă baţi la cap cu altceva? 

— Da. O luă de braţ, o mângâie și apoi îi dădu drumul. 
Atât Caro, cât și Reva sunt importante pentru mine. Te-aș 
ruga să mă lași să te ajut. Dacă refuzi, o voi face fără știrea 

ta. Îmi va părea rău, dar o voi face. Caro este mai mult 
decât o simplă angajată a mea, Eve. Mi-a cerut ajutorul și 
niciodată nu mi l-a mai cerut până acum. Niciodată în toţi 
anii de când lucrează pentru mine. Nu pot să stau 
deoparte, nici măcar pentru tine. 

Eve mai luă o înghiţitură, gânditoare. 

— Dacă ai sta deoparte, chiar și pentru mine, nu ai fi 
bărbatul de care m-am îndrăgostit, nu-i așa? 

Roarke puse cana pe masă și apoi îi cuprinse faţa în 
mâini. 

— Te rog să-ţi aduci aminte clipa asta, data viitoare când 
te vei înfuria pe mine. Eu voi face la fel. Se aplecă și o 
sărută pe buze. Îţi voi aduce dosarele mele despre Caro și 
Reva, care conţin multe informaţii personale. Și-ţi voi mai 
aduce și altele. 

— E un început bun. 

— Caro m-a rugat. Aș fi făcut-o oricum, dar e mai ușor 
dacă mi-a cerut-o ea. Vei vedea, când vei avea de-a face cu 
ea, că este foarte scrupuloasă. 

— Cum a reușit, ţinând cont că lucrează pentru tine? 

— E un paradox, nu? spuse el zâmbind. Il suni pe 
Feeney? 

— Voi avea nevoie de cei mai buni oameni de la 
informatică, așa că da, o să-l sun pe Feeney și probabil că 
el îl va aduce pe McNab. 

— V-aș putea ajuta cu aparatura electronică. 

— Dacă Feeney te vrea, nu are decât să lucreze cu tine. 
Rezolv eu cu comandantul. Dar îţi dai seama că relaţia ta 
cu suspectul va fi o problemă. Dacă nu-l conving pe 
comandantul Whitney că este o înscenare, nu va fi de 
acord să participi, chiar și așa, neoficial. 

— Pun pariu că reușești să-l convingi. 

— Să facem toate lucrurile la rândul lor. Du-o pe Caro 
acasă! 

— O duc. Voi încerca să mă descotorosesc de cât mai 
multe lucruri pe care le am de făcut, astfel încât să am 
timp liber până când se termină totul. 

— Plătești tu avocaţii? 

— Nu vrea să mă lase. 

O umbră de iritare îi trecu pe faţă. 

— Cu niciuna dintre ele nu se poate discuta în privința 
asta. 

— Şi încă ceva. Ai dansat vreodată cu Reva? 

— Vrei să spui dacă am fost amanti? Nu. 

— Bine. Ar fi fost cam bizar. Du-te! Trebuie să-mi iau 
partenera să mergem în Queens. 

— Pot să pun o întrebare mai întâi? 

— Dar repede. 

— Dacă ai fi fost la faţa locului în noaptea asta și nu ar fi 
avut nicio legătură cu tine, ai fi acţionat la fel? 

— Nu era nicio legătură când am ajuns acolo. Așa am 
putut să observ totul și să-mi dau seama că este o 
înscenare. Nu puteam să ţin cont de tine, nu în mintea 
mea. Şi tu ai fi făcut la fel. 

— Îmi place să cred asta. 

— Așa ai fi făcut. Știi cum să fii rece și calculat când e 
nevoie. În sensul bun al cuvântului. 

— Sper că în sensul bun, spuse el zâmbind doar pe 
jumătate. 

— Dar te-am acceptat din nou în minutul în care am ieșit 
afară de acolo. 

— Serios? 

— M-am gândit: dacă Roarke ar fi înscenat asta, nimeni 
nu și-ar fi dat seama că este o înscenare. Cine a făcut-o 
mai are de învăţat. 

De data aceasta chiar râse și ei îi făcu plăcere să vadă că 
îi mai alungă din îngrijorare. 

— Asta chiar mă flatează. 

— Eu spun doar lucrurilor pe nume și mai am un motiv 
pentru care am fost de acord să lucrezi și tu la caz. Vreau 


39 


să descopăr cum și în ce fel a fost gândită înscenarea 
clasică, așa că cel mai bine este să mă folosesc de cineva 
care știe toate dedesubturile. Poţi să începi să te gândești 
la ce lucrează Reva pentru tine, sau la ce a lucrat, sau la ce 
urma să lucreze. 

— Deja mă gândesc la asta. 

— Vezi, un alt motiv. Cred că ar fi bine să-i asiguri lui 
Caro o garda de corp, pentru mai multă siguranţă. Cred că 
ar prefera pe cineva particular, nu un poliţist. 

— Am aranjat deja. 

— Şi motivele tot apar, unul după altul. Dispari! 

— Dacă tot mă rogi atât de frumos!... 

O sărută ușor. 

— Caută ceva normal de mâncare, îi mai spuse și 
dispăru. 

Și, deși privirea i se îndreptă spre locul în care ascundea 
bomboane, își dădu seama că probabil el nu la asta se 
gândise. 

Se aștepta să găsească o casă de nivel mediu, tipică 
pentru suburbii. Casa Ewing-Bissel era cu câteva niveluri 
imn sus de medie, cu o arhitectură contemporană, ascunsă 
în spatele unui gard din pietre vechi, recuperate de la o 
altă instrucţie. Avea numeroase ferestre prin care nu se 
vedea decât dinăuntru în afară și multe colțuri ascuţite. 

Intrarea era dm același tip de piatră ca și gardul, vopsită 
în roșu. Erau mulţi arbori și arbuști ornamentali plantați în 
ghivece mari și câteva sculpturi bizare în metal, pe care i 
le atribui lui Blair Bissel. Casa i se păru rece și ciudată. 

— Ewing se pricepe la sisteme de securitate, spuse 
Peabody, după ce trecură de nenumărate încuietori, doar 
pentru a intra în curte. Şi clădirea e faină, daca îţi plac 
astfel tic chestii. 

— TȚie nu-ţi plac? 

— Ntt. Peabody făcu o grimasă pe când traversa curtea 
din piatră roșie. Tipul ăsta de arhitectura îmi aduce aminte 
de o închisoare și nu-mi dau seama dacă este gândită ca 
să-i împiedice pe oameni să intre sau să iasă. Și arta. 

Se opri pentru a studia o carcasa din metal cu opt 
picioare, eu un cap triunghiular, cu dinţi strălucitori. 

— Avem mulţi artiști în familie, continuă Peabody. Un 
cuplu care lucrează mai ales în metal și unele dintre 
lucrările lor sunt ciudate. Dar e... interesant, într-un fel 
bizar și de obicei destul de amuzant și încântător. 

— Metal incitant. 

— Da, exact. Dar chestia asta e ceva între un câine de 
pază și un păianjen. E dubios și puţin rău. Și ce zici de 
chestia aia? 

Arătă spre o altă sculptură. Aceasta, își dădu seama Eve 
când se apropie, reprezenta două personaje, îmbârligate. 
Bărbat și femeie, lucru care era evident când vedeai 
mărimea exagerată a penisului vopsit în violet. Se termina 
cu un vârf ascuţit și era pe punctul de a penetra femeia. Ea 
era, observă Eve, aplecata pe spate într-un gest de pasiune 
sau de frică. Nu aveau faţă, erau doar forme și sentimente. 
După câteva clipe își dădu seama că sentimentul nu era 
romantic, nici măcar sexual. Era doar violent. 

— Aș spune că probabil era talentat și chiar și talentul 
poate fi bolnăvicios. 

Pentru că îi crea o senzaţie de disconfort plecă de lângă 
sculptură și se duse spre ușă. Chiar cu toate codurile de 
acces pe care i le dăduse Reva, le-a trebuit ceva timp și 
efort pentru a intra. La intrare era un fel de hol, lumina 
intrând prin niște ferestre vopsite, de pe tavanul etajului al 
treilea, iar pe jos era gresie albastră. In mijloc era o 
fântână arteziană, reprezentând niște fiinţe jumătate pești, 
jumătate oameni care vomitau cu violenţă în apă. Pe toţi 
pereţii erau oglinzi, creând zeci și zeci de reflexii. Accesul 
în camere se făcea din acest hol, prin rectangule fără uși. 

— Nu i se potrivesc toate astea, spuse Eve. Eu aș spune 
că el a ales casa și a decorat totul, iar ea doar a acceptat. 

Peabody se uită în sus, la păsările de coșmar, sculptate, 
care atârnau la înălțime. Păreau a se roti în așteptarea 
prăzii. 

— Tu ai fi fost de acord? 

— Nici mie nu mi se potrivește casa în care trăiesc. 

— Nu este adevărat. 

Eve ridică din umeri și apoi înconjură fântâna. 

— Cel puţin, când m-am mutat acolo, nu mi se potrivea. 
De acord, nu arată așa. Este frumoasă, este locuibilă și 

este călduroasă. Dar era casa lui Roarke. Încă este mai 
mult a lui decât a mea, dar nu e nicio problemă. 

— Cred că l-a iubit cu adevărat. Locuinţa îi făcea părul 
să i se ridice pe spate, iar Peabody nu se străduia să 
ascundă asta. Dacă a locuit aici doar pentru că-i plăcea lui, 
trebuie să-l fi iubit. 

— Asta cred și eu, spuse Eve. 

— Mă duc la bucătărie, să văd daca arma crimei provine 
de acolo. 

Eve încuviinţa și, folosindu-se de planul pe care îl 
desenase Re va, urcă la etaj. 

Dormea, se gândi Eve. Auzise soneria de la poartă, se 
trezise și verificase pe monitor. Apoi a văzut pachetul. 

Se opri în dreptul unei ferestre care dădea spre o 
grădină din piatră și metal. Nimic nu avea viață, nu era 
real. 

S-a ridicat din pat, își continuă Eve raţionamentul, iar 
apoi a coborât să ia pachetul. A luat un scaner și a verificat 
dacă nu era vreo bombă. O femeie precaută. 

A adus pachetul în casă. 

Eve intră în dormitorul principal și văzu primele semne 
de viață. Erau mai multe oglinzi, rame de argint pe pereţi 
și altele care formau o ușă dublă. Patul, lat ca un canion, 
era deranjat și pe un colţ atârna o cămașă de noapte. O 
ușă de la un dulap era deschisă - era dulapul Revei, își 
dădu seama Eve după ce aruncă o privire înăuntru. 

Apoi deschisese pachetul și se așezase pe pat, își 
imagină Eve. S-a tot uitat la fotografii, în timp ce creierul 
ei încerca să priceapă ce se întâmplă. A studiat chitanţele. 
S-a dus la consola multimedia și a încărcat discurile. 

S-a învârtit ca un leu în cușcă, Eve era sigură de asta. 
Asta ar fi făcut ea. S-ar fi învârtit de colo-colo, ar fi 
blestemat și ar fi plâns de furie. Ar fi aruncat cât colo ceva 
care putea fi spart. Apoi remarcă, vizibil satisfăcută, 
cioburile dintr-un colţ îndepărtat al camerei. 

După aceea ar fi venit momentul să acţioneze. S-a 
îmbrăcat și și-a luat sculele. Și-a făcut planul în minte între 
reprize de înjurături și furie. Să-i fi luat... cât?... o oră, 
maximum o ora, din momentul în care deschisese pachetul 
până când plecase. 

Eve se întoarse la teleemiţător și asculta toate 
transmisiile din ultimele douăzeci și patru de ore. 

Era și un mesaj de la Felicity, înregistrat la ora 14.00: 

Bună, Reev. Știu că ești la muncă, dar nu-mi place să te 
deranjez acolo. Voiam doar să-ţi spun că am o întâlnire 
fierbinte în seara asta. Spera... sa ne întâlnim vineri sau 
sâmbătă. O să-ți dau toate detaliile sordide. Să fii cuminte 
cât e Blair plecat. Sau, dacă nu ești, să-mi povestești tot. 
Ciao! 

Eve puse imaginea pe pauză și se uită atentă la Felicity 
Kade. Era genul de bogătașă care arăta ca o bombă sexy, 
se gândi Eve. O blondă cu inflexiuni roșcate și cu buze 
senzuale. Ochii de un albastru-închis încât păreau violeti, 
cu o aluniţă neagră la cel stâng. Eve era gata să parieze că 
faţa o costase destul de mult. 

Se acoperise sunând-o pe Reva. Nu mă suna diseară că 
am o întâlnire. Din întâmplare este soțul tău, dar ce tu nu 
știi nu-mi face mie rău. 

Sau cel puţin așa se gândise când sunase. 

Și era ceva în privirea ei, un fel de excitare care o făcea 
pe Eve să creadă că Blair Bissel era deja acolo când 
Felicity sunase. lar când el sunase acasă, la cinci și 
douăzeci, remarcă Eve, avusese grijă ca pe ecran să nu 
apără nimic altceva în afară de faţa lui. Ochii lui verzi 
păreau încărcaţi. Zâmbetul îi părea obosit, la fel ca și 
vocea. 

Işi dădea mai bine seama de ce Reva se îndrăgostise de 
el, acum, după ce văzu transmisia, decât după fotografia 
din cartea de identitate. Dacă mai adăugai și expresia 
leneșă de pe figură, vocea sexy și lentă obţineai un efect 
puternic. 

Bună, iubito. Speram să fi ajuns deja acasă. Ar fi trebuit 
să te sun pe teleemițătorul de buzunar. Dar sunt cam 
confuz din cauza călătoriei și a diferenţei de fus orar. O să- 
mi închid emițătorul, așa că nu vei putea să mă contactezi. 
Mă duc să mă culc. Te sun imediat ce mă trezesc. Sper să- 
ti fie dor de mine, iubito! Mie îmi este. 

Își acoperise și el spatele și-și asigurase o noapte de 
distracţie cu partenera lui. 

Dar, totuși, fusese neglijent. Necugetat. Sau ar fi fost 
așa, dacă ea n-ar fi avut atâta încredere în el. Dacă ar fi 
depistat transmisia, așa cum ar fi făcut Eve, de exemplu? 
Dacă ar fi avut vreo bănuială și ar fi decis să se ducă acolo 
unde spusese el că era? 

Dacă... o mulțime de dacă ar fi putut să-i arunce în aer 
povestea. 

Dar în loc să fie descoperit era mort. Pentru că altcineva 
îl urmărise, altcineva fusese interesat și așteptase 
momentul și locul potrivit. 

Dar de ce? 

— Ustensilele de gătit fac parte din același set, spuse 
Peabody când intră. Cuţitul de pâine lipsește. 

— Este cumva cuțitul de pâine pe care l-am luat noi ca 
probă? 

— Da, este exact acela. Am verificat și înregistrarea de 
la aparatul de gătit. Se pare că Reva Ewing a mâncat doar 
o porţie de pui picant și o salată la nouă și jumătate ieri- 
seara. Înainte de asta, sunt înregistrate două porţii de 
clătite și o cană de cafea la șapte și jumătate ieri- 
dimineaţă. 

— Deci au luat micul dejun împreună, înainte ca el să fi 
plecat în falsa călătorie de afaceri și ea la muncă. 

— Înregistrările de pe banda de securitate arată că Reva 
Ewing a fost singura care a intrat în casă la opt și 
jumătate. Și soneria s-a auzit după ora douăzeci și trei. Şi 
faptul că ea a părăsit casa și s-a întors cu un pachet pe 
care l-a scanat se confirmă. 

— Văd că ai fost ocupată. 

— Noi, detectivii, facem tot ceea ce putem, declară 
Peabody zâmbind. 

— Sper că n-o să mai continui mult pe tema asta. 

— M-am gândit că am cam o lună la dispoziţie în care 
pot să spun că simt detectiv de cel puţin trei ori pe zi. Dacă 
depășesc o lună înseamnă să mă dau mare. 

— Am reţinut. Vreau să iau înregistrările la sediu. Dacă 
toată chestia asta este o înscenare, atunci cel care a făcut- 
o știe la fel de multe despre sistemele de securitate cât 
Reva. 

— Ai spus dacă. Ai dubii? 

— Intotdeauna este loc de dubii. 

— Bine, mă gândeam și eu, și nu mi se pare chiar foarte 
plauzibil, dar dacă tot este loc de dubii și supoziţii... Dacă 
a aranjat totul ca să pară o înscenare? Ar fi fost o chestie 
făcută cu sânge rece și ar fi fost riscant. Dar și foarte 
inteligent. 

— Da, chiar așa ar fi. Eve începu să cerceteze metodic 
sertarele biroului. 

— Te-ai gândit și tu la asta. 

— Peabody, noi, locotenenţii, gândim în permanenţă. 

— Dar nu crezi în varianta asta. 

— Să ne gândim așa: dacă ea a făcut-o, cazul este 
simplu. Pică pară mălăiaţă... Nu trebuie decât să scriem un 
raport și să așteptăm să ajungă la tribunal. Dar dacă spune 
adevărul, avem un mister de dezlegat. Şi-mi plac al 
diacului de mult misterele! 

Luă toate discurile în evidenţă pentru a le verifica la 
sediu, mai luă un computer, cuburile de memorie și o 
agendă electronică ce părea stricată. 

— Alegeţi un dulap, o invită Eve pe Peabody. 

Cercetară dormitorul, de la dulapuri la șifoniere. Nu 
găsiră nimic interesant în afară de câteva haine, pe care 
Peabody le numi desuuri de sex pervers. Apoi își împărțiră 
birourile, Eve luându-l pe al lui Blair. 

Împărţirea, remarcă Eve, era mai bună pentru el. Era de 
două ori mai mare decât al ei, iar ferestrele dădeau spre 
grădina din piatră, grădină pe care presupunea că el o 
dorise așa. Avea în birou o canapea mare de piele, de 
culoarea cafelei cu lapte, în spatele căreia era o oglindă și 
o consolă de distracţii, care conţinea aparatură de ultimă 
generație. 

Era mai degrabă o cameră de joacă pentru un bărbat- 
copil decât o cameră de lucru. Când încercă să pornească 
unitatea de date își dădu seama că nu funcţiona deloc. O 
lovi cu podul palmei, așa cum făcea cu toate mașinăriile 
recalcitrante. 

— Am spus „Pornește computerul”, repetă ea, indicând 
din nou numele, rangul și numărul legitimaţiei, pentru a 
înlătura parolele de protecţie. 

Ecranul rămase închis și unitatea nu scoase niciun 
zgomot. 

Interesant, se gândi dându-i ocol, așa cum ar fi făcut cu 
un animal care dormea. Ce-o fi avut acolo de nu voia să 
știe nevasta-sa? 

Uitându-se în continuare la unitatea centrală, scoase 
teleemițătorul din buzunar și-l sună pe Feeney, la sediul 
central. 

Faţa lui de copoi fusese arsa de soarele recentei vacanțe 
pe care o petrecuse în Bimini. Nu se întorsese decât de 
vreo doua zile, iar Eve spera ca bronzul să-i treacă cât mai 
repede. Era... deconcertant să-l vezi pe Feeney bronzat. 

Își dorea să-i crească și părul mai repede. Își tunsese 
claia de păr blond foarte scurt cât fusese plecat. Părea că 
are pe cap o cască de blană. 

Dacă mai adăugai și sclipirea postvacanţă din ochii lui 
căprui, era prea mult de văzut fără să te apuce durerea de 
cap. 

— Salut, puștoaico! 

— Salut. Ai primit cererea mea? 

— La prima oră. Deja am găsit timpul și oamenii 
necesari pentru tine. 

— Mai am una. Unitatea centrală a mortului. Probabil că 
e parolată ca lumea. Nu reușesc să o pornesc. 

— Dallas, sunt momente când nu reușești să pornești 
nici măcar mașina de gătit. 

— E o minciună nerușinată. Dădu cu degetul în unitate. 
Am nevoie de cineva care să vină să ia asta și alte console 
de date și de comunicare. Am o mașină de discuri de 
securitate de verificat și de analizat. 

— Voi trimite o echipă să ia tot. 

Eve așteptă o clipă. 

— Așa de ușor? Nu primesc niciun fel de reproșuri? 

— Sunt într-o dispoziţie prea buna pentru a face 
reproșuri. Nevastă-mea mi-a făcut clătite de dimineaţă. Nu 
știe ce să-mi mai facă. Toata familia crede că sunt un erou. 
Tu mi-ai dat pontul cu Bimini, Dallas, și cred că o să 
primesc recompense pentru asta în următoarele șase luni. 
Îţi sunt dator. 

— Feeney, mă sperii când zâmbești așa. Așa că termină. 

Zâmbetul i se lăţi. 

— N-am ce face. Sunt un om fericit. 

— Am destule de făcut cu toate astea ca să ie ţin ocupat, 
împreună cu toată echipa, timp de câteva zile. 

— Sună bine. Aproape că o cântă. Sunt pregătit pentru o 
nouă provocare. Oricine are tendinţa să se înmoaie dacă 
stă la soare și bea suc de nucă de cocos toată ziua. 

Trebuie să înceteze cu chestia asta, fu tot ceea ce reuși 
Eve să gândească. Şi repede. 

— Cazul e greu, spuse ea scrâșnind din dinţi. Deja am 
arestat suspectul pentru două capete de acuzare. Folosesc 
hunii și timpul departamentului pentru a desluși cazul din 
interior. 

— Pare amuzant. Mă bucur că m-ai sunat pe mine. 

Aș putea să încep să te urase daca continui așa, Feeney, 
»puse ea, întrerupând convorbirea și începând să 

fredoneze. 1.ici un serviciu unui prieten, murmură ea, și te 
lovește peste ochi apoi. Peabody! strigă. Pune etichete pe 
toată aparatura electronică pentru cei care vor veni să le 
ia. Aranjează ca doi roboţi să păzească zona și sigilează 
totul după ce pleacă cei de la departamentul tehnic. Și mai 
repede! Trebuie să mergem să verificăm galeria și studioul 
lui Bissel. 

— Dacă suntem parteneri acum, cum se face că eu 
trebuie să pun etichetele? îi strigă Peabody. Și mai și 
mâncăm vreodată? Sunt în picioare de șase ore și începe 
să-mi scadă glicemia. Simt. 

— Mișcă-ţi fundul, îi strigă Eve, dar zâmbi. Cel puţin 
partenera ei știa să comenteze. 

Pentru că o aprecia pentru asta și pentru că-și aminti că 
nici ea nu mai mâncase de cu o seară în urmă, parcă în 
faţa unui local deschis non-stop și o lăsă pe Peabody să 
intre și să ia ceva la pachet. 

Aveau nevoie amândouă să doarmă câteva ore. Dar voia 
mai întâi să arunce o privire la spaţiile de lucru ale lui 
Blair 51 să înregistreze toate electronicele și discurile cu 
înregistrările de securitate. 

Pentru că singurul motiv pe care-l vedea era legat de 
securitate. Singurul motiv care o făcea pe Reva să fie 
adevărata ţintă. Crimele o scoseseră din joc, intenţionat. 
Dacă nu era vorba de un motiv personal, și acest unghi 
avea să-l abordeze, atunci motivul era unul de ordin 
profesional. 

Și orice motiv profesional îndreptat împotriva Revei era 
prea legat de Roarke pentru ca ea să poată sta liniștită. 
Așa că avea de gând să se miște repede și să adune cât mai 
multe probe la sediul central, înainte de a trece la 
următoarea etapă. 

Peabody ieși în viteză, ducând o enormă sacoșă în mână. 

— Am luat sandviciuri, spuse ea punând sacoșa pe 
scaunul din spate. 

— Pentru cine? Pentru tot departamentul? 

— Şi alte provizii. 

— Plecăm cumva într-un safari? 

Cu demnitate, Peabody scoase un sandvici bine 
împachetat și i-l dădu lui Eve. 

— Băuturi și o pungă de chipsuri de soia și o pungă de 
caise uscate... 

— Caise uscate în cazul în care zvonul despre venirea 
Armagedonului sunt adevărate. 

— Şi niște prăjiturele. Mi-e foame și când începi o 
chestie de genul ăsta e posibil să nu mai văd mâncare până 
ce ajung numai piele și os. Nu ești obligată să mănânci, 
dacă nu vrei. Își desfăcu un sandvici cu un întreg ritual. 
Nimeni nu-ţi ţine un dezintegrator la tâmplă. 

Eve se uită la sandviciul ei și văzu ceva care credea că 
provine de la un porc. Era suficient. 

— În cazul în care ne așteaptă un Armagedon, sper că 
prăjiturile alea au și ceva ciocolată în ele. 

— Poate. Înmuiată când o văzu pe Eve conducând cu o 
mână în vreme ce ţinea sandviciul cu cealaltă, Peabody 
deschise o cutie de pepsi și o puse în suportul pentru 
băuturi. 

Până când ajunseră la Flatiron Building, Peabody 
terminase sandviciul și o bună parte din chipsuri. Prin 
urmare, atât starea cât și energia îi erau refăcute. 

— E clădirea mea preferată din New York, spuse ea. 
Când m-am mutat aici, o zi întreagă am vizitat și am Scut 
fotografii ale clădirilor și locurilor despre care citisem. 
Clădirea asta era în capul listei. E așa de demodată. Dar 
uite-o încă la locul ei. Cel mai vechi zgârie-nori din oraș. 

Eve nici măcar nu știuse acest lucru. Nici măcar nu 
colecta astfel de informaţii. Dar probabil că-i admirase 
stilul de construcţie triunghiular, din când în când, mai 
mult inconștient. 

Pentru ea însă clădirile erau acolo, pur și simplu. 
Oamenii locuiau și lucrau în aceste clădiri și ocupau 
spaţiul, dând o formă orașului. 

Decise să nu parcheze pe Broadway, pentru că în 
această zonă avea mai mereu loc câte o petrecere. Se 
hotări să întoarcă pe strada Douăzeci și trei și parcă într-o 
zonă pentru camioane de marfă. 

Următorul camionagiu care avea să vină acolo va 
comenta, dar aprinse semnul pe care scria De serviciu și 
apoi cobori din mașină. 

— Bissel avea un loc închiriat la ultimul etaj. 

— Iisuse, cred că-l costa o grămadă de bani. 

Eve încuviinţă pe când se îndreptau spre intrare. 

— Mi-am aruncat o privire pe situaţia lui financiară, și-și 
permitea. Aparent, rahaturile de metal pe care le făcea se 
dădeau pe o mulţime de bani. Mai avea și propriile galerii, 
unde vindea și cumpăra lucrări de artă. 

— Legătura cu Felicity Kade? 

— Aparent. Din câte spunea Reva, îi era clientă. 
Cumpăra atât de la Blair, cât și de la Reva și ea e cea care 
a convins-o pe Reva să meargă la expoziţia unde l-a întâlnit 
pe Blair. 

— Confortabil. 

Eve se uită la Peabody apreciativ pe când traversau 
holul. 

— Așa e. Chiar prea confortabil pentru gustul meu. De 
ce crezi că Felicity i-a cuplat pe prietena și pe iubitul ei? 

— Poate că nu erau iubiţi pe vremea aceea. Sau poate că 
nu știa că se va întâmpla ceva serios între ei. 

— Poate. Eve trecu de biroul de pază și introduse codul 
pe care i-l dăduse Reva pentru a intra în liftul ce ducea la 
ultimul etaj. Dar în loc să se deschidă Ușile, computerul 
scoase un zgomot de avertizare. 

Nu aveți autorizația să folosiți acest lift. Vă rog 
întoarceţi-vă la biroul de pază și cereti instrucțiunile 
necesare pentru a avea acces la liftul pentru public sau 
pentru a ajunge la Galeriile Bissel. Acest lift este privat. 

— Poate ţi-a dat codul greșit, sugeră Peabody. 

— Nu prea cred. 

Eve intră în biroul de pază central. 

— Cine a folosit acest lift ultima dată? 

Tânăra îmbrăcată în negru se uită la ea întrebător. 

— Poftim? 

— Nu e cazul, spuse Eve și-i arătă insigna. Răspunde la 
întrebare. 

— Trebuie să vă verific identitatea. Cu nasul pe sus, îi 
verifică insigna. E în legătură cu ce 1 s-a întâmplat 
domnului Bissel? 

— Poftim? făcu Eve zâmbind. 

Femeia pufni și se întoarse la înregistrările ei. 

— Domnul Bissel este cel care l-a folosit ultima dată. 
Duce direct în studioul lui. Angajaţii și clienţii folosesc 
doar liftul din dreapta. Acela duce la galerie. 

— Ai codul pentru liftul care duce la studio? 

— Sigur. Toți chiriașii trebuie să ne comunice codurile și 
parolele. 

— Care e? 

— Nu am voie să dau informaţii, dacă nu aveți 
autorizaţie corespunzătoare. 

Eve se întrebă dacă, în cazul în care i-ar băga insigna pe 
gât, nu ar fi destul ca să o autorizeze. Dar în loc să facă 
asta arătă ecranul agendei sale. 

— Acesta este codul? 

Din nou femeia se uită pe ecranul computerului pe care-l 
avea în faţă, apoi iarăși la agenda lui Eve. 

— Dacă îl aveţi deja, de ce mă mai întrebaţi pe mine? 

— Nu funcţionează. 

— Bineînţeles că funcţionează, doar că nu aţi făcut ce 
trebuia. 

— De ce nu-mi arăţi tu cum se face? 

Oftând, femeia gesticulă spre un coleg. 

— Ai grijă și de postul meu, spuse ea, apoi se îndreptă 
apre lift pe tocurile ei înalte și subţiri ca un fir de păr. 

Formă codul și când avu același rezultat ca și Eve formă 
codul din nou. 

Nu înţeleg. Este codul cel bun. Este înregistrat. Paza 
clădirii verifică codurile de două ori pe săptămână. 

— Când a fost verificat ultima dată? 

— Acum două zile. 

— Cât este nevoie să spargi codul? 

— Nu am nici cea mai mică idee. 

— Nu se poate ajunge de la galerie în studio? 

Evident îndurerată, se duse la postul ci de lucru și 
accesă planul clădirii pentru ultimul nivel. 

— Se poate. Intre ele este o intrare de securitate. Am 
parola. 

— Care, mă gândesc eu, este la fel de bună ca și cea 
pentru lift. Dă-mi-o totuși. 

Eve scoase comunicatorul de buzunar pe când se 
îndrepta spre lift. 

— Am nevoie de tine la clădirea Flatiron, spuse ea în 
clipa în care Roarke răspunse. Galeria Bissel de la ultimul 
etaj. Codurile pentru acces direct la ultimul etaj, cu liftul, 
au fost schimbate, așa că nu pot să ajung acolo. Voi 
încerca să trec prin ușa care leagă studioul de galerie, dar 
mă gândesc că nici așa nu voi reuși. 

— Așteaptă. Dacă cineva a umblat la coduri, folosirea 
parolei originale va adăuga un alt blocaj. Sunt pe drum. 

— Ce-o fi avut Bissel în studio de nu voia să știe nevastă- 
sa? se întrebă Peabody. 

— N-are logică. Eve dădu din cap. Nu este nimic în 
dosarul lui din care să reiasă că este expert în securitate. 
Şi este nevoie de un expert pentru a schimba codurile fără 
a pune în alertă securitatea clădirii. Și un tip care riscă să 
aibă o aventură cu prietena soţiei, aproape sub nasul ei? 
De ce ar fi făcut asta? Pentru sex, sigur, dar și pentru 
adrenalină. Uite cum te duc de nas și nu-ţi dai seama. De 
ce ar vrea un bărbat, care este în căutare de senzaţii tari, 
să-și ia atâtea precauţii cu unitatea de acasă și cu studioul 
de artă? Ce legătură este între ele? 

Ieșiră din lift într-un spaţiu plin de sculpturi și tablouri, 
atât statice cât și animate. În mijlocul încăperii slab 
luminată ședea o femeie care plângea de-i sărea cămașa de 
pe ea. 

— La naiba, spuse Eve încet, urăsc când se întâmplă asta 
Ocupă-te tu de ea. 

Mulțumită să primească o sarcină specifică, Peabody se 
apropie de femeia așezată pe jos. 

— Domnișoară. 

— Am închis, spuse femeia, acoperindu-și fața cu 
mâinile. Din cauza unui de... de... deces. 

— Sunt detectivul Peabody. Când pronunţă cuvintele, 
încercă să nu arate prea multă bucurie. Ea este partenera 
mea, doamna locotenent Dallas. Investigam decesul lui 
BlairBissel și al lui Felicity Kade. 

— Blair! aproape strigă femeia, aruncându-se cu faţa la 
pământ. Nu, nu, nu poate să fie mort. Nu suport așa ceva. 

— Îmi pare râu, știu că este un moment greu pentru 
dumneavoastră. 

— Nu știu dacă mai pot trăi! Toată lumina, tot aerul a 
dispărut de pe pământ. 

— Oh, Iisuse Hristoase! Pentru că deja era prea mult, 
Eve se duse la femeie, o apucă de braţ și o ridică. Vreau să 
știu cum te cheamă, legătura cu Blair Bissel și motivul 
pentru care ești aici. 

— Ch... ch... ch... 

— Termină, spuse Eve pe un ton răstit Spune. 

— Chloe McCoy. Eu sunt directoarea galeriei. Și sunt 
aici, sunt aici pentru că... își încrucișă mâinile pe piept de 
parcă ar fi vrut să-și rețină inima înăuntru. Ne-am iubit. 

Abia împlinise vârsta pentru a fi servită cu băuturi în 
baruri, se gândi Eve. Faţa îi era răvășită, umflată, iar ochii 
mari, căprui îi erau plini de lacrimi. Părul negru ca 
cerneala ii cădea pe umeri până la sânii fermi, care se 
întrezăreau prin bluza neagră. 

— Ai avut o relaţie intimă cu Bissel? 

— Ne iubeam! întinse braţele în faţă și apoi și le puse în 
jurul corpului, îmbrăţișându-se parca. Eram suflete- 
pereche. Eram destinaţi unul altuia din prima clipă de 
viață. Eram... 

— Ţi-ai tras-o cu el, Chloe? 

Duritatea întrebării avu efectul scontat de Eve, iar 
lacrimile i se uscară imediat. 

— Cum de îndrăznești? Cum de îndrăznești să înjosești 
ceva atât de frumos? Își ridică bărbia, care, deși îi tremura, 
părea că indică spre tavan. Da, eram iubiţi. Acum, că a 
murit, mi-a murit și mie sufletul. Cum de a putut să o facă? 
Femeia aia oribilă! Cum de a putut stinge lumina unui 
suflet atât de frumos, atât de perfect! 

— Atât de frumos și perfect încât se culca cu prietena ei 
cea mai bună și cu o angajată? spuse Eve în glumă. 

— Căsnicia lui era pe terminate. Chloe se întoarse cu 
faţa spre perete. În scurt timp avea să o termine din punct 
de vedere legal și aveam să fim împreună în lumina 
soarelui, nu în umbră. 

— Câţi ani ai? 

— Am douăzeci și unu de ani, dar vârsta nu contează. 
Strânse în pumn un medalion în formă de inimă. Acum 
sunt la fel de bătrână precum timpul, precum durerea. 

— Când l-ai văzut pe Blair ultima dată? 

— Ieri-dimineaţă. Ne-am întâlnit aici. Cu mâna liberă își 
netezi sprâncenele în vreme ce cu cealaltă continua să 
strângă medalionul. Să ne luăm un dulce la revedere 
înainte ca el să plece în călătorie. 

— Călătoria până în oraș vrei să spui, unde avea să se 
distreze cu Felicity Kade câteva zile? 

— Nu-i adevărat. Ochii ei căpătată o expresie de revoltă. 
Nu știu ce s-a întâmplat, ce a făcut să pară acea femeie 
oribilă, dar Blair nu era implicat în niciun fel de relaţie cu 
domnișoara Kade. Era doar o clientă. 

— Îhî, fii cel mai blând răspuns care-i trecu prin cap lui 
Eve. De cât timp lucrezi aici? 

— De opt luni. Cele mai importante opt luni din viaţa 
mea. Nu am început să trăiesc decât după... 

— Soţia lui venea pe aici? : 

— Rareori. Chloe își strânse buzele. In public pretindea 
că o interesează munca lui. Dar în particular era foarte 
critică și-l seca de energie. Bineînţeles că nu avea nici cea 
mai mică problemă în a cheltui banii pe care el îi făcea cu 
dulceata sufletului său. 

— Chiar așa? El ţi-a spus asta? 

— Mi-a spus tot. Se lovi cu pumnul în piept, strângând 
încă medalionul. Între noi nu existau secrete. 

— Așadar ai codul de acces în studioul lui? 

Deschise gura, dar o închise înainte de a spune ceva. 

— Nu. Un artist ca Blair are nevoie de intimitate. Nu 
voiam să-l inoportunez. Bineînţeles că-și deschidea ușa 
pentru mine când voia să-mi împărtășească ceva. 

— Așa. Deci nu știi daca a avut vreodată vizitatori acolo? 

— Lucra singur. Avea nevoie de asta pentru creativitate. 

Fraieră, se gândi Eve. Naivă, ușor de prostit și probabil 
nimic mai mult decât o jucărie pentru Bissel. Dădu să se 
întoarcă când ușa liftului se deschise din nou, dar Chloe o 
prinse de picioare. 

— Te rog, te rog! Trebuie să-mi dai voie să-l mai văd. 
Trebuie să-mi dai voie să-mi iau adio de la sufletul meu. 
Lasă-mă să mă duc Ia el! Lasă-mă să-i ating fața încă o 
dată. Trebuie să mă lași. Trebuie să-mi acorzi atâta lucru. 

Eve îl văzu pe Roarke ridicând din sprâncene într-un fel 
de amuzament oripilat. Se aplecă și o îndepărtă pe Chloe. 

— Peabody, ocupă-te de asta! 

— Sigur. Haide, Chloe! Peabody o ridică. Haide să dăm 
cu apă pe faţă. Blair ar vrea să fii puternică. Vreau să-ţi 
pun câteva întrebări. Sunt sigură că el ar vrea să ne ajuţi, 
ca să facem dreptate. 

— Da. Voi fi puternică pentru Blair. Indiferent cât de 
greu ar fi. 

— Știu că vei fi puternică, spuse Peabody, conducând-o 
pe un hol. 

— Felul doi, mult mai tânăr, spuse Eve, înainte ca 
Roarke să aibă timp să întrebe. 

— Aha! 

— Da. Nu cred că știe ceva, dar Peabody va afla tot, dacă 
e ceva de aflat. 

— Mă întreb dacă va fi mai ușor pentru Reva când va 
afla ce ticălos era. Avocatul a scos-o pe cauţiune. Trebuie 
să poarte o brățară de urmărire, dar a ieșit din arest. Va 
sta la Caro până se limpezesc apele. 

Roarke studie ușa dublă care ocupa aproape tot peretele 
și o lovi ușor cu degetele. 

— Otel ranforsat, aș putea pune pariu. E ciudat să faci 
asta pentru un astfel de loc. 

— Așa mă gândeam și eu. 

— Hmm. Se uită la panoul de securitate. Feeney m-a 
sunat cu puţin înaintea ta. De fapt, mă duceam spre sediul 
central înainte sa-mi dai această sarcină interesantă. 
Scoase o trusă de scule foarte fine din buzunar și alese o 
unealtă. Se pare că s-a simţit foarte bine cu familia în 
Bimini. 

— S-a bronzat. Zâmbește tot timpul. Nu sunt foarte 
sigură că nu l-au înlocuit cu un droid. 

Roarke produse un sunet nu prea plăcut și apoi scoase 
un obiect electronic mic din buzunar. 

— Ce e chestia aia? 

— E ceva cu care mă mai joc eu. Mă simt bine s-o 
folosesc pe teren, ca să spun așa. 

Conectă aparatul la panoul de comandă al ușii, așteptă 
să se audă o serie de bipuri și o împinse ușor pe Eve înapoi 
când încercă să se uite peste umărul iui la ce făcea. 

— Mă cam înghesui, locotenente. 

— Ce face? 

— Tot felul de lucruri pe care nu le-ai înţelege și care te- 
ar enerva dacă aș încerca să ţi le explic. Ca să spun cel mai 

simplu, se împerechează... așa cum o fac mașinile. Şi 
încearcă să seducă aparatura lui Bissel, pentru a-i spune 
tot felul de secrete. Nu-i așa că e interesantă chestia asta? 

— Ce? La dracu’! Poţi să o deschizi sau nu? 

— Nu înţeleg de ce tolerez aceste insulte. Se uită peste 
umăr, direct la faţa ei enervată. Poate e datorită sexului. 
Cât de înjositor ar fi! Dar sunt la fel de slab și de vulnerabil 
ca și restul bărbaţilor. 

— Încerci să mă enervezi? 

— Draga mea, dar nici măcar nu trebuie să fac un mare 
efort. Ceea ce am aflat de la jucăria mea cea încântătoare 
este momentul exact când a fost schimbată parola. Și cred 
că vei fi la fel de interesată ca și mine să afli că s-a 
întâmplat cam în același timp când cineva a înfipt un cuţit 
în Blair Bissel. 

— Nu te înșeli? 

— Nu. Deci i-ar fi fost greu să o facă chiar el. 

— Da, greu. 

— Nici amanta lui moarta sau soţia. Poate nici măcar 
criminalul. 

— Dar pot să pun pariu cu tine că oricine a schimbat 
parola știa că e mort, sau că urmează să moară. Ştia și că 
nevasta lui avea să fie acuzata de crimă. Cred că este o 
altă etapă în rezolvarea acestei crime încurcate. Vreau să 
intru. 

Nu i-a trebuit prea mult timp. În general, astfel de 
lucruri nu-i luau prea mult timp. Avea îndemânare de hoţ, 
dar pentru că se folosea de agilitatea mâinilor lui pentru ea 
și pe ea, îi era greu să-l critice. Când a terminat, ușile 
grele se dădură în lături, aproape fără zgomot, și intrară în 
studioul lui Blair Bissel. 

Şi aici avea mult spaţiu și se părea că chiar avea nevoie 
de el. Pretutindeni era ceva de metal, traverse lungi, mici 
bucăţi sau cuburi stivuite unele peste altele. Podeaua și 
pereţii erau acoperiţi cu un material ignifug, care avea o 
funcţie dublă, pentru că și reflecta imaginea asemenea 
unei oglinzi. 

Sculele din atelier îi aduceau aminte lui Eve de 
instrumentele medievale de tortură și erau toate așezate 
pe o masă. Instrumentele erau probabil folosite la tăiat, 
mdoit și rupt. Patru cisterne mari erau fixate în diverse 
poziţii în cameră. După furtunuri își dădu seama că erau 
pline cu ceva gaz inflamabil și erau folosite pentru a topi 
sau transforma sau ce Dumnezeu făceau oamenii din metal 
cu ajutorul focului. 

Un alt perete era acoperit cu schițe. Unele păreau să fi 
fost făcute de mână, altele pe calculator. Pentru că una 
dintre schițe era identică cu piesa ciudată din ţepi, care 
era în mijlocul camerei, decise că erau machete pentru 
creaţiile lui artistice. Poate că-și petrecea timpul cu tot ce 
era parte femeiască, dar și munca și-o lua în serios. 

Se învârti în jurul sculpturii din mijlocul camerei și doar 
atunci își dădu seama că era forma unei mâini, cu degetele 

rășchirate, de parcă ar fi făcut o încercare disperată de a 
prinde ceva. Se uită la schiţă și citi nota din josul paginii: 
„Evadare din Iad”. 

— Cine cumpără prostiile astea? se întrebă. 

— Colecţionarii, spuse Roarke, uitându-se la o formă 
feminină, care dădea naștere unei creaturi ce nu era în 

! întregime umană. Corporaţiile și oamenii de afaceri 
care vor să dea impresia de patroni ai artelor. 

— Nu-mi spune că ai și tu așa ceva. 

— De fapt, nu. Creaţiile lui nu-mi... spun nimic. 

— Măcar atât. Întorcându-se cu spatele la sculptură, se 
duse la calculator. Se uită la mulţimea de traverse. Cum 
Dumnezeu face să aducă toate astea aici? Că nu încap în 
lift. 

— Mai este un lift care duce pe acoperiș. Acolo, spuse și 
arătă spre zidul estic. L-a pus pe banii lui. Este de trei ori 
mai mare decât un lift de marfa standard. Pe acoperiș este 
un heliport și-și aduce totul cu elicopterul. 

— Nu-mi spune că blocul ăsta e al tău? 

— În parte, spuse cl absent, studiind formele de metal. 
Este mai degrabă o corporatie. 

— Ştii, devine jenant după o vreme. 

El ridică din sprâncene complet nevinovat. 

— Serios? Nu-mi pot imagine de ce. 

— Nici nu mă aşteptam. Dar asta îmi aduce aminte de 
ceva. Își trase mâneca jachetei pentru a lăsa să se vadă 
brăţara. Te rog, ia chestia asta. Am uitat că o purtam când 
am plecat spre locul crimei. Peabody nu-și mai ia ochii de 
la ea și apoi pretinde că nici nu o vede. Mă sperie și, dacă 
o pun în buzunar, sigur o pierd. 

— Ştii, spuse el pe când ea își desprindea brăţara de la 
mână, oamenii, în general, poartă bijuteriile tocmai pentru 
a fi văzute de alţii. Pentru a fi admirate chiar. 

— Şi, de aceea, oamenii care-și pun tinichele pe tot 
corpul sfârșesc prin a fi jefuiţi. 

— Ăsta este un dezavantaj, încuviinţă el și puse brăţara 
în buzunar. Dar viaţa te expune la tot felul de riscuri. Voi 
considera că păstrarea în buzunar a acestei brățări este 
felul meu de a proteja un amărât de hoţ de buzunare de a 
nu sfârși cu cizma ta înfiptă adânc în fund. 

Cine se aseamănă... spuse ea făcându-l să zâmbească 

Eve se duse să prelucreze informaţiile din calculator, dar 
nu reuși să facă mai mult decât pe calculatorul pe care 
Bissel îl avea acasă. 

— De ce-o fi artistul ăsta așa de precaut și paranoic cu 
informaţiile din calculator? 

— Lasă-mă și pe mine să încerc și poate aflăm. 

Se dădu la o parte și făcu o tură prin studioul lui Bissel, 
pentru a încerca să-i înţeleagă stilul și pentru a da ocazia 
mâinilor magice ale lui Roarke să-și facă treaba. 

La același nivel mai era o baie, în alb cu roșu, 
completată cu jacuzzi și instalaţie de uscare și același tip 
de prosoape fițoase care-i plăceau și lui Roarke. Era și un 
dormitor. Mic, dar cu tot confortul. 

Salteaua cu gel era groasă și comoda, cuvertura subţire, 
neagra și sexy. Unul dintre pereţi era acoperit cu oglinzi, 
iar Eve se gândi la intrarea în casa, la dormitorul principal 
și la baie. 

Lui Bissel îi plăcea să se vadă în oglindă, să se privească 
când era cu femei. Egoist și narcisist. Încrezător și 
încrezut. Lângă pat avea o consolă de comunicaţii și 
informaţii, care era blocată, la fel ca și celelalte. Mai încolo 
găsi un dulap cu lenjerie și haine de lucru. Şi un sertar 
închis cu cheia. Roarke nu era singurul care știa cum sa se 
descurce cu astfel de lucruri, se gândi ea scoțând un 
briceag din buzunar. 

Atacă cu încredere încuietoarea de tip vechi și zâmbi 
satisfăcută când reuși să o deschidă. Trase sertarul. Până 
și ochii ei de om cinic, obișnuit să vadă de toate, se 
deschiseră mari. 

— Dumnezeule mare! 

Răscoli printre bice de catifea, hamuri de piele și o 
colecţie impresionantă de vibratoare. Erau acolo și 
substanţe ilegale, cum ar fi cea care se numea Iepure, o 
pungă al cărei conţinut îl identifică drept Zeus și o alta cu 
Erotica. Erau bile de gel, dopuri pentru fund, multe 
„jucării” care funcționau cu baterii, inele de tot felul 
pentru penis și sfârcuri. Şi foarte multe alte lucruri, de 
care nici nu-și dădea seama ce sunt. 

Se părea că Bissel nu-și lua doar munca în serios, ci și 
jocurile erotice. 

— Unitatea de date nu este blocată, locotenente, este... 
Roarke se întrerupse când intră și văzu colecţia la care se 
uita Eve. Ia te uită, ce avem aici? 

— Cel mai plin sertar cu tot felul de bunătăţuri. Acest 
vibrator nu face doar să vibreze, să se mărească și poate fi 
utilizat fără ajutorul mâinilor, dar și cântă cinci melodii 
cunoscute. 

Roarke se lăsă pe vine lângă ea. 

— N-ai avut timp să-l încerci așa de repede! 

— Perversule! L-am pornit ca să văd ce face. Are o 
mulțime de chestii ilegale pe aici. 

— Așa se pare. Ia te uită, ce amuzant! Ochelari pentru 
realitate virtuală. Poate am putea să... spuse el și se 
întinse să apuce cele două perechi de ochelari, dar el îl 
plesni repede peste mână. 

— Nu. 

— Cât ești de strictă! își trecu degetele peste genunchiul 
ei. Poate vrei să fii la fel de strictă și puţin mai târziu, cu 
mine. Îi făcu cu ochiul, arătându-i o pereche de cătușe. 
Avem deja din astea. 

O verificare rapidă o făcu să-și dea seama că erau ale ei 
și că i le luase fără ca ea să simtă. Le luă înapoi. 

— Termină. Și nu atinge nimic. Vorbesc serios. Trebuie 
să inventariez toate prostiile astea. Nici chiar dulapul plin 
cu cele mai mari obiecte de perversiune nu este un motiv 
suficient pentru ca el să-și paroleze computerele atât de 

strict și să închidă cu cheia un sertar care se află deja într- 
un loc cu acces limitat. 

— Păi tocmai îți spuneam că unitatea de date nu este 
blocată. O lovi ușor pe genunchi și se ridică, rezistând cu 
greu tentaţiei de a nu da cu mâna printre lucrurile din 
dulap, doar pentru amuzament Este „prăjită”. 

— Ce dracu” vrei să spui? 

— Prăjită, arsă, distrusă, terminată, moartă. 

— Ştiu ce înseamnă prăjit, spuse ea și se ridică, 
închizând și sertarul. Când? îţi poţi da seama când s-a 
întâmplat asta? Când și cum? 

— Cred că da, dacă am sculele necesare și ceva timp la 
dispoziţie, dar deja pot să-ți spun că manevra a fost făcută 
profesional. 

— Ce înseamnă asta? 

— Înseamnă că toate informaţiile au fost distruse. Prima 
mea bănuială este că e vorba de un virus creat special în 
acest scop. Probabil că era pe un disc care a fost introdus 
în calculatoare și apoi scos după ce și-a făcut treaba. 

— Îţi poţi da seama dacă au fost luate informaţii înainte 
ca procesorul să fie prăjit? 

— E greu, dar putem încerca. 

— Şi de recuperat ceva? Să „săpăm” și să vedem dacă a 
mai rămas ceva întreg? 

— Şi mai complicat _ 

— Dar sigur este acolo. Întotdeauna rămâne câte ceva. 

— Știu asta de la Feeney. 

— Nu este neapărat adevărat. Eve, există un grup de 
tehnoteroriști. Se autointitulează grupul Ziua Judecăţii de 
Apoi. 

— Îi știu. Hackeri cărora le place să intre în sisteme, să 
ia orice informaţie pot și apoi să dea totul peste cap. Au 
câţiva oameni bolnavi, dar geniali, și o puternică susţinere 
financiară. 

— Mai mult decât nebuni. Sunt responsabili de 
doborârea mai multor navete particulare prin distrugerea 

informaţiilor din centre de control aerian. Au luat câteva 
opere de artă de la Luvru și au distrus altele, închizându-le 
sistemul de securitate. Au ucis douăzeci și șase de angajaţi 
ai unui laborator de cercetări din Praga, sabotându-le 
sistemul, închizându-le filtrele de aer și blocând ușile. 

— Ştiu că sunt periculoși. Dar care este legătura cu un 
computer distrus din studioul unui mort? 

— Păi, au lucrat la un astfel de virus în ultimii ani. 
Puternic și transportabil. Este conceput nu doar pentru a 
distruge informaţii, dar și pentru a le elimina complet la 
scară mare. Pentru a se răspândi în reţea, a prolifera. 

— Şi cât de mare este scara? 

— Teoretic, dacă un disc este inserat într-unul din 
perifericele unei reţele, chiar dacă această reţea are tot 
felul de tipuri de protecţie, poate descărca toată baza de 
date și apoi distruge unităţile. Într-un birou, o clădire, o 
corporație. O ţară chiar. 

— Imposibil. Chiar și sisteme de securitate mai puţin 
sofisticate pot detecta virușii și se închid înainte de a fi 
complet distruse. De tâ CompuGuard nu poţi descărca 
nimic fără să fii descoperit. Cu unităţi personale ca asta, să 
zicem. Sau cu reţele mai mici. Chiar dacă au sistemul de 
securitate CompuGuard. Dar nimic mai mult. 

— Teoretic, repetă el. Şi această facțiune este renumită 
ca având mai multe minţi strălucite care lucrează la acest 
proiect. Informaţiile pe care le am spun că „viermele” este 
aproape gata și s-ar putea să funcţioneze. 

— De unde știi astea? 

— Cunosc și eu ceva oameni. Ridică din umeri. Și Roarke 
Industries are contract cu guvernul, un contract strict 
secret, pentru a dezvolta un program de exterminare și un 
scut de protecţie împotriva unei astfel de ameninţări. 

Eve se așeză pe pat. 

— Lucrezi pentru guvern? Al nostru? 

— Dacă prin asta înţelegi guvernul Statelor Unite, atunci 
da. De fapt și asta este tot un fel de conglomerat. SUA, 

Comunitatea EURO, Rusia și alte câteva ţâri preocupate de 
așa ceva. Roarke Industries Securecomp a primit 
contractul și departamentul de cercetare și dezvoltare 
lucrează la el. 

— Şi Reva Ewing lucrează la acest departament. 

— Da. Eve, am spus că proiectul este strict secret. Nu 
este un subiect despre care ar fi discutat cu soțul la cină, 
te asigur. 

— Doar pentru că tu nu ai discutat asta cu mine la cină? 

Se văzu iritare pe chipul lui o clipă, dar apoi se controlă. 

— Pentru că este profesionistă în ceea ce face. Nu ar 
avea postul pe care îl are dacă nu ar fi fost așa. Nu permite 
scurgerea de informaţii. 

— Poate că nu. În mintea ei, coincidenţele erau doar un 
drum scurt între două puncte. Dar este posibil ca altcineva 
să nu aibă aceeași încredere în ea pe care o ai tu. Este un 
punct de vedere interesant care se adaugă la toată 
povestea. 

Se ridică de pe pat și făcu un ocol al camerei. 

— Verifică și asta, te rog, spuse arătându-i absentă 
centrul de comunicaţii de lângă pat. Tehnoteroriști... Ce 
are în comun un sculptor în metal cu tehnoteroriștii, în 
afară de slujba soţiei? De ce, dacă i-au găsit o utilitate, l-au 
mai ucis și pe el și pe amantă și apoi i-au înscenat crima 
soţiei sale? Desigur că dacă este închisă și acuzată de două 
crime de gradul întâi, ar afecta puţin cercetarea și 
dezvoltarea programului de exterminare și a scuturilor de 
protecţie. 

Se uită la Roarke pentru ca acesta să-i confirme teoria. 

— Întru câtva. Dar nu extraordinar. Se ocupă de asta și 
de alte câteva proiecte destul de importante, dar are și o 
echipă foarte bună. Toate informaţiile despre proiect 
rămân la serviciu. Nu se scoate nimic de acolo. 

— Ești sigur de asta? Absolut sigur? 

— Da. Şi ăsta a fost prăjit cu aceeași metodă. Pentru că f 
avea aceeași viziune asupra coincidenţelor precum Eve, 
furia 

Începu să ia locul îngrijorării. Crezi că Bissel a făcut 
cumva rost de informaţii despre proiect și din cauza asta a 
fost ucis? 

— Este o teorie bună pentru a începe investigaţiile. El 
sau Felicity au vizitat-o vreodată pe Reva la muncă? 

— Nu știu nimic, dar pot afla. Dar nu ar fi avut niciodată 
acces în laborator, în acest laborator, dar avem zone 
pentru vizitatori, așa că am să mă interesez. Mă voi 
interesa și în legătură cu securitatea proiectului și cu 
personalul care lucrează la el. 

Îi cunoștea acel ton de gheaţă al vocii. 

— N-are rost să te enervezi până când nu ești sigur că ai 
o scurgere de informaţii. 

— Doar o mică anchetă. Probabil că vei vrea să discuțţi 
cu Reva să vezi cum ar fi putut soţul ei să afle ceva în 
legătură cu acest proiect, nu? 

— După cum spuneam, este un punct de unde pot să 
încep ancheta mea. 

— Poate ar fi mai deschisă cu mine. 

— Șeful ei? Omul care a angajat-o, o plătește și care are 
încredere în ea în legătură cu un proiect strict secret? De 
ce crezi asta? 

— Pentru că o cunosc de când era în universitate, spuse 
el cu nerăbdare în glas. Și dacă mă minte îmi dau seama. 

— Te ocupi de informatică în ancheta asta, îi reaminti 
ea. Tu ai vrut să participi și acum participi. Mi se pare că 
vom avea nevoie de tine în domeniul ăsta. Trebuie să dau 
un telefon să vină să ridice toate electronicele. Și vreau să 
fie cercetate și studioul și galeria de artă. Așa că asta va 
dura ceva. Te las zece minute cu ea și după aceea e a mea. 

— Apreciez asta. À 

— Ba nu, nu apreciezi. Incă mai ești ofticat. 

— Dar măcar sunt politicos. 

— Dacă de la ea a pornit scurgerea de informaţii... 
Ridică mâna pentru a-l opri de la a o contrazice. Dacă de la 
ea a pornit, cât din vină va cădea asupra ta? 

Roarke își dorea o ţigară, dar își refuză această mică 
slăbiciune din principiu. 

— Lucrează pentru mine, așa că răspunderea este a 
mea. Va fi o lovitură puternică pentru noi. Avem câteva 
contracte în așteptare. Dacă totul îmi va exploda în faţă, 
estimez că șaptezeci la sută dintre ele, și sunt optimist 
când spun asta, vor fi întrerupte. 

Eve nu-și dădea seama de valoarea financiară a 
șaptezeci la sută din contractele lui. Milioane? Miliarde? 
Dar știa că asta ar fi făcut rău mândriei și reputației lui. 
Așa că rămase sobră. 

— Asta înseamnă că nu ne vom mai permite să angajăm 
menajeră? 

Se uită la ea, își lăsă capul într-o parte și apoi îi înfipse 
ușor un deget în burtă. 

— Ne descurcăm noi cumva. Am ceva pus deoparte 
pentru zile negre. 

— Da, câteva continente, cred. La fel cum cred că și 
reputaţia ta va rezista, chiar dacă vei primi o lovitură. Va 
rezista, repetă ea, când văzu că el nu spune nimic. Și pot 
să pariez că vei reuși să-i convingi pe toţi cei care vor să 
încheie Contracte cu tine că este o idee bună să continuaţi 
colaborarea. 

— Ai mare încredere în mine, locotenente! 

— Am încredere în șiretenia ta irlandeză, asule! 

Scoase comunicatorul și apelă serviciul informatic să 
vină să ridice echipamentele. Intră în studio, din dormitor, 
chiar când Peabody intră din galerie. 

— Am făcut interviul, lung și teatral cu McCoy. Fapt 
pentru care am luat un medicament, aprobat de 
departament, pentru dureri de cap. 

— Unde e ea? 

— Am lăsat-o să plece. Și-a plănuit să stea în pat, acasă 
și să se lase purtată de valul durerii care o copleșește. E un 
citat. Am verificat-o în timp ce-mi bălmăjea vrute și 
nevrute, spuse ea și se lumină la față când Roarke ieși din 
cameră. Are douăzeci și unu de ani, după cum a spus. Încă 
mai studiază pentru obţinerea diplomelor în artă și teatru, 
dar asta nu e nicio surpriză. Lucrează aici de opt luni. Nu 
are cazier judiciar. S-a născut în Topeka. Încercă, dar nu 
reuși Să-și oprească un căscat. Scuze. A fost Regina 
Fermelor în ultimul an de liceu și nici asta nu e prea 
surprinzător. S-a mutat aici la optsprezece ani pentru a 
studia la Columbia, cu o bursă parţială. E la fel de curată 
ca lacrima. 

— Fă o verificare de nivelul doi, oricum. 

— Pentru ea? 

— Îţi spun mai multe pe drum. Eşti cu mașina? îl întreba 
apoi pe Roarke. 

Da, te urmez. 

— Bine. Pentru că eşti consultant civil al 
departamentului de informatică, sună-l pe Feeney și spune- 
i noutățile. 

— Am înţeles, să trăiţi. Îi făcu cu ochiul lui Peabody când 
intrară în lift. Pari obosită, doamnă detectiv. 

— Sunt rupta. Este... ora două. Sunt în picioare de 
douăsprezece ore. Nu ştiu cum rezistă ea. 

— Concentrează-te, îi ordonă Eve. O să-ți dau o oră 
liberă când ajungem la birou. 

— O oră întreagă, spuse Peabody și căscă din nou. Mi-e 
să nu fie prea mult! 

Când ajunseră în fața clădirii în care locuia Caro, 
privirea obosită a lui Peabody era din nou în alertă. 

— Tehnoterorişti, programe strict secrete, alianțe 
guvernamentale. Dumnezeule, Dallas, e o nebunie! Parcă 
suntem într-o poveste cu spioni. 

— Dar suntem într-o poveste cu crime, dacă ţinem cont 
de cele două cadavre de la morgă. 

Când cobori din mașină, portarul, care avea un aer 
protocolar în haina lui verde cu fireturi aurite, se îndreptă 
direct spre ea. 

— Doamnă, îmi pare rău, dar nu puteţi să lăsaţi mașina 
aici. Dar la două străzi mai jos aveţi la dispoziţie o parcare 
publică, la... 

Se opri și deveni ţeapăn, ca un proaspăt recrut în 
preajma unui general de patru stele, când Roarke ajunse 
lângă ei. 

— Domnule! Nu mi s-a spus că urmează să veniţi. 
Tocmai o informam pe această femeie că mașina ei încalcă 
legile. 

— Jerry, este soţia mea. 

— Oh, îmi cer scuze, doamnă!... 

— Locotenent. O spusese printre dinţi. Dallas, și chestia 
asta este o mașină a poliţiei. Asta înseamnă că rămâne 
acolo unde o las eu. 

— Bineînţeles, doamnă locotenent. Nimeni nu o va mișca 
din loc. 

Se grăbi să deschidă ușa. 

— Sunaţi dacă aveţi nevoie de ceva. Sunt de serviciu 
până la ora patru. 

— Bine. Imi pare bine să te văd, Jerry. 

— Întotdeauna îmi face plăcere să vă văd, domnule! 

Roarke se duse direct la panoul automat de securitate, 
care era flancat de două urne înalte pline cu flori de 
toamnă, aurii. 

— Mai bine o fac eu și așa economisim ceva timp. Fără 
să mai aștepte confirmarea, puse palma pe placă și imediat 
i se acordă accesul. 

Bună ziua, domnule! spuse calculatorul cu același 
entuziasm ca al portarului. Bine ați revenit. Ce pot face 
pentru dumneavoastră? 

— Informeaz-o pe doamna Ewing că sunt aici, împreună 
cu doamna locotenent Dallas și doamna detectiv Peabody. 

Da, domnule. Vizită plăcută! 

— Ei, n-a fost mai bine decât să te fi certat cu mașinăria 
asta? întrebă Roarke conducând-le spre trei lifturi argintii. 

— Nu. Îmi place să mă cert cu mașinării. Îmi pune 
sângele în mișcare. 

O bătu pe spate și o conduse în cel mai apropiat lift. 

— Rămâne pentru data viitoare. Etajul optsprezece, ceru 
el. 

— Presupun că și asta este una dintre clădirile tale. 

li zâmbi lui Peabody. 

— Într-adevăr. 

— Frumos. Dacă o să am vreodată ceva bani de investit o 
să-mi dai și mie niște ponturi? 

— Cu mare plăcere. 

— Da, de parcă polițiștii ar și avea bani de investit, 
spuse Eve dând din cap. 

— Incepi prin a economisi puţin la fiecare salariu, îi 
explică Peabody. Apoi găsești cel mai bun loc pentru a-i 
investi, pentru a crește suma. Nu-i așa? 

— Perfect, încuviință Roarke. Să-mi spui când ești prc 
gătită și-ţi găsesc eu grădina minunilor unde să investești 
Gesticula spre ieșire când ajunseră la etajul optsprezece. 
Doamnelor!... 

— Suntem la serviciu. Asta înseamnă că suntem 
polițiste, nu doamne. Dar Eve ieși din lift și se îndreptă 
spre apartamentul dinspre partea de est. 

Ușa se deschise înainte ca ea să apuce să sune. 

— Aveţi vreo veste? S-a mai întâmplat ceva? Caro sc opri 
și-și trase răsuflarea. Imi cer scuze! Vă rog, intraţi! Să 
mergem în living. 

Se dădu la o parte ca să le dea voie să intre în 
apartamentul spaţios, cu vedere spre râu. Două canapele 
identice erau așezate ca pentru a permite vizitatorilor să 
converseze relaxaţi. Câteva veioze creau o atmosferă 
foarte plăcuta Intr-o manieră feminină, se gândi Eve, 
aranjase pernuţe colorate pe ambele canapele. 

În vaze erau flori proaspete, iar pe rafturi cărţi, din 
acelea care și aveau pagini înăuntrul coperților. 

Se schimbase, remarcă Eve, în ceea ce Caro considera 
drept haine de casă. Atât bluza, cât și pantalonii erau de 
culoarea bronzului și bine croite pe corp. 

— Cu ce să vă servesc? 

— Nişte cafea ar fi excelent, spuse Roarke, înainte ca 
Eve să aibă timp să refuze. Dacă nu e prea mare deranjul. 

— Sigur că nu. Durează o clipă. Vă rog, luaţi loc! Faceți- 
vă comozi! 

Eve așteptă până când Caro ieși din încăpere. 

— Nu suntem în vizită, Roarke. 

— Are nevoie să facă ceva, ceva normal și obișnuit. Are 
nevoie de o clipă ca să se liniștească. 

— Este foarte frumos, spuse Peabody. Casa. E simplă, 
elegantă. Perfectă. Ca și ea. 

— Caro are gusturi simple și impecabile. Viaţa ei îi 
reflectă perfect stilul și nevoile și și-a constituit-o de una 
singura. Ceva care merită respectat, îi spuse el lui Eve. 

— Dar o respect. Chiar îmi place. Mă intimidează, se 
gândi ea. Dar știi că nu pot lăsa chestia asta să se 
amestece cu slujba... 

— Da. Dar poţi să o adaugi în toată schema. 

— Dacă devii prea proiectiv nu o să funcţioneze 
aranjamentul nostru. 

— Nu îţi cer decât să o tratezi cu blândeţe. 

— Şi eu care mă gândisem să-i trag câteva palme. 

— Eve... 

— Vă rog, nu vă certaţi din cauza mea. Caro intră în 
cameră cu o tavă în mână. Ne aflăm într-o situaţie foarte 
dificilă. Nu vreau și nici nu mă aștept ia un tratament 
preferenţial. 

— lau eu asta, spuse Roarke și-i luă tava din mână. Ia 
Ioc, Caro. Pari sfârşită. 

— Nu este chiar un compliment, dar ai dreptate. Sunt 
cam obosită. Zâmbi şi se aşeză. Dar sunt perfect capabilă 

să fac faţă problemelor, doamnă locotenent Nu sunt chiar 
așa de fragilă. 

— Nu, nici nu m-am gândit vreodată că ai fi fragilă. 
Formidabilă, poate. 

— Formidabilă. Zâmbi cald. Nici ăsta nu cred că este un 
compliment. O bei fără zahăr, nu, Roarke? Şi 
dumneavoastră, doamnă detectiv? 

— Cu puţin zahăr, mulțumesc. 

— Vreau să vorbesc cu fiica ta, spuse Eve. 

— Se odihnește. Am convins-o să ia un calmant acum 
câteva ore. Suferă după el, spuse ea turnând cafeaua. O 
parte din mine se revoltă pentru că suferă după el în 
condiţiile astea. Nici ea nu este fragilă. Nu am crescut-o să 
fie fragilă Dar este afectată de tot ceea ce s-a întâmplat. Și 
îi e frică. Amândurora ne este frică. 

Le dădu cafeaua și apoi aduse și o farfurie cu prăjiturele. 

— Probabil că vreţi să-mi puneţi niște întrebări. Nu aţi 
putea să discutaţi cu mine mai întâi, ca să o mai lăsăm pe 
ea să se mai odihnească puţin? 

— Spune-mi care era părerea ta despre Bissel. 

— Adică înainte de ceea ce s-a întâmplat azi-dimineaţă? 
îmi plăcea de el, pentru că fiica mea îl iubea. Pentru că și 
el părea să o iubească pe ea. Nu am ţinut la el atât cât mă 
așteptam să ţin la partenerul fiicei mele, ceea ce se 
potrivește cu împrejurările actuale, dar este adevărat. 

— De ce? De ce nu ai ţinut la el atât cât te-ai fi așteptat? 

— E o întrebare bună și este greu să dau niște motive 
precise. Când s-a căsătorit, îmi imaginam că-i voi iubi soţul 
la fel ca pe un fiu. Dar n-a fost așa. Găseam că este 
amuzant și plăcut, grijuliu și inteligent. Dar... rece. 
Undeva, în interior, rece și distant. 

Lăsă pe masă ceașca pe care o ţinuse în mână fără să fi 
băut din ea. 

— Speram să am nepoți, atunci când se vor simţi 
pregătiţi să facă copii. Și speranţa mea secretă, pe care nu 

i-am împărtășit-o niciodată Revei, era ca atunci când vor 
veni nepoţii să pot găsi și acea dragoste pentru Blair. 

— Şi despre munca lui ce crezi? 

— E obligatoriu să spun adevărul, nu? Pentru o clipă, o 
luminiţă de amuzament îi sclipi în ochi. Până acum nu am 
putut spune adevărul. Absurdă, adesea jignitoare și, în 
general, nepotrivită. Arta trebuie să fie surprinzătoare și 
poate chiar nepotrivită, dar gusturile mele sunt mai 
tradiţionale. Dar se descurca foarte bine. 

— Mie mi se pare că Reva se simte mai bine în oraș. Ce 
caută într-o casă din Queens? 

— EI și-a dorit-o. O casă mare, care să-i reflecte stilul. 
Recunosc că mi-a părut râu că se mută așa de departe. Noi 
am fost întotdeauna foarte apropiate. Tatăl ei n-a mai făcut 
parte din viaţa noastră de când Reva avea doisprezece ani. 

— De ce? 

— Îi plăceau alte femei. O spusese fără nicio urmă de 
amărăciune. Fără nicio urmă de nimic, remarcă Eve. Se 
pare că și fiica mea a fost atrasă de același tip de bărbat. 

— Dar a mai locuit departe de tine când lucra în 
Serviciul Secret. 

— Da. Avea nevoie să-și ia zborul. Am fost foarte mândră 
de ea și am răsuflat ușurata când și-a dat demisia, s-a 
mutat înapoi și s-a apucat de cercetare și dezvoltare. Am 
crezut că este mai sigur. Mult mai sigur pentru fiica mea. 

— Reva vorbea vreodată cu tine despre ce făcea la 
serviciu? 

— Hmm? Oh, din când în când. Eram adesea implicate, 
în alt fel, în aceleași proiecte. 

— A discutat cu tine despre proiectul la care lucra 
acum? 

Caro luă din nou ceașca, dar Eve avusese timp să-i 
remarce dilatarea pupilelor. 

— Presupun că Reva este implicată în mai multe proiecte 
în clipa de faţă. 

— Ştii despre care vorbesc, Caro. 

De data aceasta pe chip i se citea puţină confuzie și-i 
aruncă o privire fugară lui Roarke. 

— Nu am voie să discut despre niciun proiect la care se 
lucrează la  Roarke Industries. Nici chiar cu 
dumneavoastră. 

— Nu e nicio problemă, Caro. Doamna locotenent știe de 
proiectul strict secret. 

— Înţeleg. Dar Eve își dădu seama că nu era deloc așa 
Eu știu, într-o oarecare măsura, toate proiectele la care se 
lucrează. Pentru ca sunt administratorul firmei, asist la 
întâlniri, particip la semnarea contractelor și evaluez 
personalul Totul face parte din îndatoririle mele. Așadar, 
da, știu proiectul pe care-l coordonează Reva. 

— Aţi discutat despre el? 

— Eu cu Reva? Nu. Nu am vorbit niciodată, nimic. La 
acest proiect, toate informaţiile, verbale, electronice, 
holografice, toate dosarele, toate însemnările, totul rămâne 
la un nivel înalt de securitate. La birou. Nu am discutat 
despre asta cu nimeni până acum, în afara de Roarke. Este 
vorba de securitatea planetei, doamna locotenent, spuse 
ușor dezaprobator. Nu este un subiect de discuţie la o 
cafea. 

— Păi, nici nu l-am adus în discuţie ca să cresc savoarea 
prăjiturilor. 

— Care sunt foarte bune, spuse Peabody. Pun pariu că 
le-aţi luat de la o patiserie. 

— Da, spuse Caro zâmbind. 

— Întotdeauna aveam prăjituri proaspete acasă, când 
eram mică. Și acum, că am crescut, mama mai ţine 
prăjituri în casă. Din obișnuinţă, spuse Peabody și mai luă 
încă o prăjitură. Probabil că și dumneavoastră aveaţi 
mereu când Reva era mică. 

— Așa e. 

— Presupun că mai ales când crești un copil de una 
singura ai tendința de a fi mai apropiată, iar mamele au 
tendinţa de a fi prea protective. 

— Probabil. Încordarea din vocea lui Caro și postura 
corpului dădeau de înţeles că se mai relaxase. Deși am 
încercat mereu să-i acord cât mai multă independenţă. 

— Dar tot te îngrijorezi. Ca atunci când lucra în Serviciul 
Secret. Probabil că v-aţi îngrijorat, ca orice mamă, și când 
relaţia cu Blair a devenit mai serioasă. 

— Da, puţin. Dar totuși, era adultă și responsabilă. 

— Mama spune mereu că nu contează cât creștem, tot 
copiii ei rămânem. L.-aţi verificat pe Bissel, doamnă Ewing? 

Caro dădu să vorbească, apoi se uită afară pe fereastră. 

— Eu... e singurul meu copil. Da, mi-e rușine să o spun, 
dar l-am verificat. Știu că ţi-am cerut să nu o faci, spuse 
ea, întorcându-se spre Roarke. 

— L-am trecut prin primele două niveluri de verificare, 
oricum. 

— Da, bineînţeles. Până la urmă era o angajată. Oftă. 
Ştiam că vei face măcar asta. Trebuie să te protejezi pe 
tine și firmele tale. 

— Nu m-am gândit doar la mine, Caro, sau la bunurile 
mele. 

Caro îl mângâie pe mână. 

— Nu. Știu că nu. Dar mai știu și că ţi-am cerut să nu 
aprofundezi cercetările. Şi mi-am jurat să nu o fac nici eu. 
Am jurat să nu mă amestec într-atât în viaţa fiicei mele. 
Apoi am făcut-o. Încă un nivel de securitate. Şi m-am 
folosit de toate resursele pentru a o face. Imi paie foarte 
Tău. 

— Caro. 

Roarke îi luă mâna și îi sărută ușor degetele. 

— Am știut tot timpul ce ai făcut. Nu m-a deranjat deloc. 

— Oh, spuse ea râzând. Ce naivă am fost. Foarte. 

— Cum ai putut să faci asta, mamă? spuse Reva intrând 
în cameră. Ochii îi erau umflaţi și părul răvășit. Cum ai 
putut să faci așa ceva pe la spatele meu? 

Roarke se ridică în picioare și se interpuse atit de subtil 
între mamă și fiică, încât Eve se întrebă dacă cineva 
observase că se postase ca un fel de scut pentru Caro. 

— De fapt, și eu am făcut același lucru, îi spuse Roarke. 

— Tu nu ești mama. Aproape scuipă cuvintele înaintând 
spre ei, iar Roarke își schimbă poziţia corpului fără a părea 
că se mișcă. 

— Ceea ce în mod normai înseamnă că nu aveam 
aceleași drepturi ca și ea. Își scoase o ţigară din pachet în 
timp ce spunea asta. Gestul distrase atenţia Revei. Chiar 
dacă doar pentru o clipă. Te deranjează, Caro? întrebă 
politicos. 

— Nu. Caro se uită împrejur, apoi se ridică în picioare. 
Aduc o scrumieră. 

— Mulţumesc. Sigur, ai putea spune că l-am verificat pe 
Blair pentru că ești angajata mea și asta ar fi adevărat. Își 
aprinse ţigara. Destul de adevărat, dar nu complet 
adevărat, îmi ești prietenă, la fel ca mama ta, și asta a fost 
un alt factor. 

Obrajii Revei deveneau din ce în ce mai roșii, iar starea 
ei de nervozitate nu era deloc diminuata de faptul că era 
îmbrăcată cu un capot roz și că avea ciorapi de lână în 
picioare. 

— Dacă nu poţi avea încredere în mine... 

— În tine am avut mereu încredere, Reva. Dar pe el nu-l 
cunoșteam, așa că de ce aș fi avut încredere în el? Nu am 
trecut însă de cele două niveluri de verificare din respect 
pentru mama ta. 

— Dar nu pentru mine. Nu din respect pentru mine. 

Niciunul dintre voi, spuse ea, uitându-se furioasă la 
mama ei care tocmai intra cu o scrumieră de cristal. L-ai 
spionat, l-ai verificat și toate astea în timp ce făceai planuri 
de nuntă și pretindeai că te bucuri pentru mine. 

— Reva, dar chiar mă bucuram pentru tine. 

— Nu l-ai plăcut niciodată. Dacă ai impresia că nu știu... 

— Scuze! Dacă vreţi să începeţi o ceartă de familie, va 
trebui să mai așteptați. Eve scoase cu un gest teatral 
reportofonul, când Reva se întoarse spre ea. Investigaţiile 
în legătură cu o crimă au prioritate. Deja ţi s-au citit 
drepturile... 

— Ai fost de acord să mă lași zece minute, îi reaminti 

Roarke. Le vreau acum. I 

Eve ridică din umeri. 

— O înţelegere e o înţelegere. 

— Caro, unde pot discuta singur cu Reva? 

— În biroul meu. Vă arăt... 

— Știu unde este. Întorcându-se cu spatele spre Caro, 
Reva ieși din camera. Tăcerea care se lăsase fu urmată de 
trântirea unei uși. 

— Îmi cer scuze, spuse Caro care se așezase și-și 
încrucișase mâinile în poală. Dar este de înțeles că e 
supărată. 

— Sigur. 

Eve se uită la ceas. Roarke nu avea să primească mai 
mult de zece minute. 

În biroul lui Caro, Reva era la fel de ţeapănă ca un 
condamnat legat la ochi, care aștepta să fie împușcat. 

— Sunt așa de supărată pe ea și pe tine! Cu toate 
rahaturile astea de lucruri! 

— Ei bine, acum sunt la curent cu tot. Ia loc, te rog, 
Reva. 

— Nu vreau. Nu am de gând să stau jos. Vreau să dau cu 
pumnii și cu picioarele m ceva. Să sparg ceva. 

— Fă ce simţi nevoia să faci. Vocea lui suna plictisită și 
asta o făcu să se calmeze și să se rușineze. Asta este între 
tine și Caro pentru că tot ce e aici sunt lucrurile ei. Dar, 
când termini, poate vei lua totuși loc să putem să discutăm 
ca doi adulţi responsabili. 

— Întotdeauna am urât asta la tine. 

— Ce? spuse el și trase un fum din ţigară. 

— Autocontrolul. Gheaţa care-ţi curge prin vene în loc de 
sânge. 

— Ah, asta. Doamna locotenent poate să-ţi spună că suni 
momente când acest deosebit autocontrol dă greș. Nimeni 
nu reușește să ne scoată din sărite la fel de mult ca cei pe 
care îi iubim. 

— Nu am spus că ai un autocontrol minunat, sau altfel, 
replică ea rece. Dar nimeni nu este mai înspăimântător sau 
mai rău. Sau mai bun. Se opri și trase aer în piept, pentru 
că avea senzaţia că se sufocă. Știu că trebuie să mă 
concediezi și că o vei face într-un mod cât mai puţin 
penibil. Nu sunt nervoasă din cauza asta. Nici nu pot sa te 
învinuiesc. Dacă îţi este mai ușor, îmi pot da demisia. 

Mai trase un fum și apoi scutură ţigara în scrumiera pe 
care o luase cu el. 

— De ce să te concediez? 

— Pentru numele lui Dumnezeu, am fost acuzată de 
crimă. Sunt eliberată pe cauţiune, ceea ce mă va obliga să- 
mi vând casa ca să o plătesc și probabil și restul lucrurilor 
pe care le am. Și mai trebuie să port și asta. 

Întinse mana pentru a-i arăta brăţara de urmărire pe 
care o avea la încheietură. 

— Presupun că ar fi prea mult să ceri poliției să dea 
dovada de bun-gust. 

Când îi auzi comentariul nu putu decât să se holbeze la 
el. 

— Știu și daca ies din casă pentru a merge până la 
magazin. Știu și că sunt supărată acum, pentru că îmi pot 
urmări pulsul. Este ca o închisoare deschisă. 

— Știu, Reva. Îmi pare rău! Dar dacă ai fi închisă ar fi 
mult mai rău. Şi nu trebuie să-ţi vinzi casa și nimic altceva, 
îți voi împrumuta eu banii de care ai nevoie. Taci, îi spuse 
când încercă sa deschidă gura ca să protesteze. Îi vei lua 
pentru că așa îţi spun eu. Pentru mine reprezintă o 
investiție. Şi când toate se vor lămuri și vei scăpa de 
acuzaţii mi-i vei da înapoi. Şi apoi vei lucra pentru a 
acoperi ceea ce voi considera eu că reprezintă o dobândă 
bună pentru această sumă. 

Reva se lăsă pe scaunul de lângă el. 

— Trebuie să mă concediezi. 

— Acum îmi dai și sfaturi cum trebuie să-mi conduc 
firma? Tonul lui era intenţionat rece. Oricât de bună 
angajată ai fi, nu poţi să-mi dai ordine. 

Reva se aplecă și-și acoperi faţa cu mâinile. 

— Dacă o faci doar din prietenie... 

— În parte din prietenie, bineînţeles. Din prietenia și 
afecțiunea pe care le am pentru tine și pentru Caro. Dar și 
pentru că  reprezinţi o investiție importantă pentru 
Securecomp. Și, în afară de asta, cred că ești nevinovată și 
am încredere că soția mea va demonstra asta. 

— Este aproape la fel de înspăimântătoare ca și tine. 

— Chiar și mai înspăimântătoare în anumite situaţii. 

— Cum am putut să fiu atât de proastă! în ochi îi jucau 
lacrimi. Cum a putut să mă prostească așa? 

— Nu ai fost proastă. L-ai iubit. lar dragostea ne 
prostește, că altfel nu ar mai fi dragoste. Dar acum 
încearcă să te aduni. Nu avem prea mult timp, pentru că, 
crede-mă, când polițista mea spune zece minute, chiar 
atâtea și suni Programul de exterminare și scutul de 
protecţie, Reva. Proiectul strict secret. 

— Da. Își trase nasul și se șterse la ochi. Eram aproape 
de a-l face. Toate informaţiile sunt în calculatorul din 
biroul meu, care e protejat de două parole. Copiile sunt în 
șeii criptate. Ultima ţi-a fost adusa personal la birou ieri. Și 
asin era codată. Tokimoto poate prelua proiectul. El e cea 

mm buna alegere. Pot să-l informez eu în legătură cu 
aspectele pe care nu le știe sau poţi sa faci tu asta. 
Probabil că ar trebui să o faci pe LaSalle adjuncta lui 
Tokimoto. E la fel de deșteaptă ca și el, dar nu are la fel de 
multa imaginaţie. 

— Ai vorbit vreodată de acest proiect cu soţul tău? 

— Nu. De ce aș fi făcut-o? spuse ea clipind din ochi. 

— Gândește-te bine, Reva. I-ai spus vreodată ceva, chiar 
ceva neimportant? 

— Nu. Poate să-i fi spus că lucrez la ceva important și de 
aceea stau peste program. Dar nimic precis. Este strici 
secret. 

— El te-a întrebat ceva? 

— Nu mă întreba nimic în legătură cu ceva de care nu 
avea habar, spuse ea pe un ton în care se citea nerăbdarea 
Roarke, Blair era artist. Singurul interes legat de munca 
mea era felul în care programasem sistemul de securitate 
pentru casa noastră și pentru studioul lui. 

— Soţia mea este polițistă și este foarte dezinteresată de 
munca mea. Dar ocazional, măcar din politeţe, tot mă mai 
întreabă. Cum ţi-a mers, la ce mai lucrezi, astfel de lucruri. 

— Da, bine, da. Nu înţeleg unde vrei să ajungi. 

— Te-a întrebat el, sau altcineva ceva în legătură cu 
acest proiect? 

Se lăsă pe spate. Era palidă din nou. Vocea îi era 
epuizată. 

— E posibil să mă fi întrebat. De ce este așa de 
important sau chestii de genul ăsta. Probabil că eu i-am 
spus că nu pot să discut despre proiect. Probabil că a 
glumit pe seama mea din cauza asta. Strict secret, să 
tăcem din gură. Soţia mea, agenta secretă și chestii de 
genul ăsta. 

Buza de jos îi tremura, așa că și-o mușcă, reușind să se 
controleze. 

— Îi plăcea spionajul și-i plăceau jocurile de spionaj. Dar 
daca a spus ceva, nu era decât o glumă. Ştii și tu cum e. Și 

prietenii mai fac astfel de lucruri, dar nu sunt cu adevărat 
interesați. 

— Ca, de exemplu, Felicity?, 

— Da. Ochii ei plini de lacrimi se deschiseră mari. Nu 
era interesată decât de artă, modă și de evenimente 
sociale. Târfă alunecoasă. Spunea tot felul de lucruri ca, de 
exemplu, cum de suportam să stau închisă în laborator 
atâtea ore pe zi și să nu fac altceva decât să lucrez cu 
coduri și computere. Ce era așa de interesant în toată 
chestia asta? Dar nu am discutat niciodată detalii despre 
munca mea, nici măcar despre proiecte mai puţin 
importante. Aș fi violat confidenţialitatea din contractul de 
muncă. 

— Bine. 

— Crezi că Blair a murit, iar eu sunt implicată din cauza 
proiectului? Nu e posibil. Nu știa nimic și nimeni nu știa 
asta dintre cei ce nu aveau acces la proiect. 

— Dar este foarte posibil, Reva. 

Inainte să mai apuce să spună ceva se auzi o bătaie în 
ușă. 

— Timpul a expirat, strigă Eve. 

Deschise ușa chiar când Reva se ridică în picioare. 
Văzându-i expresia feţei, Eve dădu din cap spre Roarke. 

— Înţeleg că ai început discuţia. 

— Blair știa că lucrează la un proiect de maximă 
importanţă, dar nu au discutat niciun detaliu legat de el. 

— Nu se poate să aibă legătură cu ceea ce i s-a 
întâmplat lui Blair, insistă Reva. Dacă este mâna unor 
teroriști, de ce nu au venit să mă atace pe mine sau pe 
tine? i se adresă eu lui Roarke. Sau un alt membru al 
echipei? 

— Haide să încercăm să aflăm, sugeră Eve. Hai înapoi, 
ca să putem să discutăm astea cu toţii. 

— Ce s-a obţinut prin uciderea lui Blair? spuse Reva, 
ținându-se după Eve. Nu are niciun efect asupra 
proiectului 

— Dar din cauza asta tu ești arestată pentru crimă dublă 
Stai jos. Când aţi fost ultima dată, vreuna dintre voi, în 
studioul lui Bissel? 

— Eu acum multe luni, spuse Caro. Ultima dată am fost 
primăvara trecută. Poate în aprilie. Da, sunt sigură că a 
fost în aprilie. A vrut să-mi arate fântâna la care lucra 
pentru aniversarea Revei. 

— Eu am fost luna trecută, spuse Reva. La începutul lui 
august. Am fost după serviciu, să mă întâlnesc cu el. 
Mergeam la o petrecere la Felicity. Mi-a dat drumul și m- 
am dus sus, unde l-am așteptat până când s-a schimbat. 

— Ţi-a dat drumul? o întrerupse Eve. 

— Da, era maniac cu securitatea din studio. Nimeni, dar 
chiar nimeni nu avea codurile. 

— Dar tu mi-ai dat mie codurile. 

Reva roși și-și drese vocea. 

— Păi, eu le-am accesat, la acea vizită. Nu am rezistat. Şi 
mi s-a părut și cea mai bună ocazie pentru a testa un nou 
scanner la care lucrasem. Așa că am aflat codurile, le-ani 
testat și am avut acces. Apoi am resetat sistemul de 
securitate și l-am sunat pe Blair. Nu i-am spus, pentru că 
știam că avea să se supere. 

— Ai fost vreodată acolo când nu era el? 

— De ce? 

— Să-ţi bagi nasul, să vezi la ce lucrează. 

— Nu l-am spionat niciodată, spuse ea și-i aruncă o 
privire lungă lui Caro. Poate că ar fi trebuit să o fac, așa aș 
fi știut de el și de Felicity cu mult timp în urma. Dar îi 
respectam intimitatea și așteptam ca el să facă același 
lucru. 

— Ştiai de el și Chloe McCoy? 

— Cine? 

— Chloe McCoy, Reva. Drăgălașa care lucrează la 
galerie. - Mica regină a dramelor? spuse râzând. Oh, te 
rog! E imposibil ca Blair să fi... Se opri, pentru că privirea 
rece o, făcu să tremure. Nu. E doar un copil. Este încă la 

facultate, pentru numele lui Dumnezeu. Se făcu ghem și 
începu să plângă. Oh, Doamne! Oh, Doamne! 

— Iubito! Reva! 

Caro se duse să ia loc lângă ea și o luă în brate. 

— Nu plânge. Nu plânge pentru el. 

— Nu știu dacă plâng pentru el sau pentru mine. Mai 
întâi Felicity, acum asta... creatura aia fără cap. Câte or 
mai fi fost? 

— Nu e nevoie decât de una singură. 

Reva se întoarse și-și îngropă faţa la pieptul mamei sale. 

— Așa mamă, așa fiică, murmură ea. Dacă e adevărat ce 
spuneţi, atunci poate o fi fost vreun prieten gelos, cel care 
i-a ucis. Cineva care știa că fusese înșelat. 

— Dar asta nu explică faptul că ai fost momită să ajungi 
acolo exact când trebuia. Nu explică nici cum au fost 
schimbate parolele de la liftul care ducea la studio, exact 
în același timp în care au fost uciși cei doi. Nu explică de 
ce calculatoarele de la voi de acasă, de la galeria de artă și 
de la studio, precum și cel de la Felicity de acasă au fost 
infectate cu un virus care a distrus toate datele. 

— Un virus? 

Reva se îndepărtă de Caro. 

— Toate calculatoarele? Sunteţi sigură? 

— Pe două le-am examinat chiar eu, spuse Roarke. Toate 
datele lasă să se înţeleagă că au fost infectate cu virusul 
Judecăţii de Apoi. Vom face teste ca să fim siguri, dar știm 
ce trebuie să căutăm. 

— Nu poate fi acţionat de la distanţă. Programarea sc 
face la faţa locului, spuse Reva, care începuse să umble de 
colo-colo. Este o eroare a sistemului. Trebuie să fie 
încărcat direct într-un calculator din reţea pentru a o 
infecta pe toată Este nevoie de un operator. 

— Așa e. 

— Dacă acesta este virusul, înseamnă că cineva a trecut 
de sistemul de securitate. La mine acasă, la galerie, la 
studio, acasă la Felicity. Pot verifica acele sisteme. Eu le- 

am gândit și le-am instalat pe toate. Le pot scana pentru a 
vedea când și cum au fost accesate. 

— Dacă te ocupi tu de scanări, rezultatele nu pot fi 
folosite. 

— Mă voi ocupa eu, spuse Roarke. Poţi avea încredere 

— Da. Doamnă locotenent, spuse Reva, revenind șt 
așezându-se pe marginea canapelei. Dacă aceasta... ce s-a 
întâmplat are legătură cu proiectul, înseamnă că și lui 
Blair i s-a făcut o înscenare. Totul a fost pregătit astfel 
încât eu să dau fuga acolo și să mi se pară, mie și restului 
lumii, că Blair și Felicity au fost amanți. A murit din cauză 
că era soţul meu. Amândoi au murit din cauză că aveau o 
legătură cu mine. 

— Poţi crede asta dacă vrei. Eu prefer adevărul. 

— Dar nu este nicio dovadă că mi-a fost necredincios. 
Este posibil ca totul să fie falsificat. Fotografiile, 
chitanţele, dischetele. Poate că a fost răpit și dus acasă la 
Felicity Poate că... 

Trecu în viteză peste toate informaţiile, momentele 
esențiale și fantezia începu să i se destrame. 

— Nu are logică. Dar nici altfel nu are logică. 

— Are logică doar dacă Blair a avut o legătură cu 
Felicity și cu Chloe și dacă teroriștii au crezut că el are 
niște informaţii. 

— Pentru că au crezut că eu am vorbit cu el? Dar... 

— Nu. Pentru că ela vorbit cu ei. 

Se dădu înapoi, de parcă Eve ar fi lovit-o. 

— Vrei să spui că Blair i-a contactat pe teroriști? Că le-a 
dat informaţii? E ridicol! 

— Spun doar că este o posibilitate pe care am de gând s- 
o cercetez. Spun că o persoană sau persoane necunoscute 
s-au străduit foarte tare să-i ucidă pe Bissel și pe Kade și 
să facă în așa fel încât vina să cadă asupra ta. Și dacă asta 
ar fi fost considerată drept ceea ce părea, o crimă 
pasională, calculatoarelor nu li s-ar fi dat o importanţă 
foarte mare. 

Așteptă doar o clipă, suficient pentru ca Reva să 
proceseze noile informaţii. 

— S-ar fi presupus că tu, cu cunoștințele de informatică 
pe care le ai, le-ai distrus într-un moment de furie. Și că 
schimbările în sistemul de securitate de la Bissel ar fi fost 
considerate o problemă tehnică. 

— Nu, nu pot să cred că a făcut asta. 

— Ceea ce crezi sau nu crezi este problema ta. Dar dacă 
te gândești puţin mai mult, dacă pui cap la cap toate 
datele, îţi dai seama că este mai mult decât o crimă dublă 
și un suspect care este servit pe tavă polițiștilor. 

Reva se ridică și se duse până la fereastra care dădea 
spre râu. 

— Nu pot... Vrei să cred asta, să o accept, dar dacă o fac 
înseamnă că totul, a fost o minciună. De la început nu a 
fost decât o minciună. Nu m-a iubit niciodată. Sau că m-a 
iubit atât de puţin, încât a fost sedus foarte ușor de ceea ce 
acești oameni i-au oferit. Bani sau putere, sau doar 
plăcerea de a se juca de-a spionajul industrial, în loc să se 
joace în realitatea virtuală. Vrei să cred că s-a folosit de 
mine, n exploatat munca mea, respectul și încrederea pe 
care nu le-am câștigat în ceea ce fac. 

— Dacă te gândești un pic, nu are legătură cu tine, ci cu 
el. 

— L-am iubit, doamna locotenent. Poate din poziţia 
dumneavoastră nu este decât o dovadă de slăbiciune sau 
de I prostie, dar l-am iubit cum n-am mai iubit pe nimeni. 
Dacă accept această variantă, trebuie să renunt la tot, la 
tot ceea ce a avut importanţă pentru mine. Nu sunt sigură 
că închisoarea pare o variantă mai rea. 

— Nu trebuie să crezi nimic și nici să accepţi nimic. Este 
alegerea ta. Dar dacă nu vrei să afli dacă închisoarea este. 
mai rea, va trebui să cooperezi. Vei fi supusă unui test cu 
detectorul de minciuni, de nivelul trei, mâine la ora opt. 
Vei fi de acord să ţi se facă o evaluare psihologică de către 
- psihiatrul departamentului de poliţie și îţi vei instrui 

avocaţi i să ne permită accesul la toate dosarele tale și ale 
soțului tău Dacă unele dintre ele sunt parolate ne vei 
permite să le spargem codurile. 

— Nu am niciunul parolat, răspunse Reva încet. 

— Şi ale tale, spuse Eve, întorcându-se spre Caro. 

— De ce și ale ei? Resentimentele pe care le avusese îi 
trecuseră și sări în apărarea mamei sale. Ea nu este 
implicată în nimic. 

— Are legături cu tine, cu victima și cu proiectul. 

— Daca crezi că este în pericol, poate ar trebui să-i 
acorzi protecţie. 

— M-am ocupat deja de asta, Reva, spuse Roarke privit 
cu surprindere de Caro. 

— Ai fi putut să-mi spui ceva, zise ea oftând. Dar nu te 
voi contrazice. Şi mă voi ocupa imediat de autorizări. 

— Bine. Între timp, gândiţi-vă amândouă la toate 
conversațiile pe care le-aţi avut cu oricare dintre victime 
sau cu oricine, în legătură cu serviciul. În special cu 
proiectul strict secret. Tinem legătura. 

Eve se îndreptă spre ușă, dar Roarke mai rămase un 
moment. 

— Odihniţi-vă, amândouă! Luaţi-vă liber mâine dacă e 
nevoie, dar vă aștept pe amândouă la muncă începând cu 
poimâine. Se uită spre Eve. E vreo problemă cu asta, 
locotenente? 

— Nu din partea mea. E problema ta. 

— Mulţumesc, doamnă locotenent. Doamnă detectiv, 
sper că veţi reuși să vă odihniţi, spuse Caro și deschise 
ușa. 

— Ajungem și acolo. 

Eve așteptă să ajungă în lift înainte de a vorbi cu 
Peabody. 

— A fost bună intuiţia ta cu Caro care l-a verificat pe 
Bissel. De unde ţi-a venit? 

— Mi s-a părut că este o femeie și o mamă care nu lasă 
lucrurile făcute pe jumătate. Și, în plus, nici nu l-a plăcut 
pe Bissel. 

— Asta am înţeles și eu. 

— Deci, nu l place prea mult, dar își iubește fiica și vrea 
ca fiica ei să aibă parte de tot ce-și dorește. Dar totuși, 
vrea să fie sigură că el este exact cine spune că este. 
Trebuia să verifice. 

— Şi a căutat îndeajuns de mult pentru a-și da seama de 
adevăr, încuviinţă Eve. A fost o chestie deşteaptă, chiar 
dacă ai început-o cu prăjiturile. 

— Dar erau chiar bune. 

— Ţi-ai câștigat liber pentru restul zilei. Du-te acasă și 
dormi. 

— Serios? 

— Şi vino la mine la ora șapte. 

— Mai rezist vreo două ore dacă vrei să mai continuăm 
investigația la cald. 

— Nu vom reuși să facem mare lucru dacă dormim în 
picioare. Începem mâine mai proaspete. 

— Ia mașina mea, îi propuse Roarke, iar lui Peabody mai 
să-i sară ochii din cap. 

— Serios? Ce, este ziua în care toţi trebuie să fie drăguțţi 
cu Peabody? 

— Dacă nu e, ar trebui să fie. Și mă scutești să mai sun 
pe cineva să vină să o ia de aici, pentru ca vreau să merg 
în mașină cu locotenentul. 

— Ei bine, dacă pot să ajut! 

Îi dădu codul și o privi amuzat cum ţopăie până la 
mașină. Apoi își permise un mic dans lângă mașina roșie, 
sport. 

— Ştii că nu se va duce direct acasă. Privind-o pe 
Peabody cum ţopăie pe lângă mașină, Eve își înfipse 
mâinile în șolduri. Va face o tură pe autostradă și probabil 
că va ajunge până în New Jersey, unde va explica unui 
robot care dirijează circulaţia că este polițistă și va inventa 

o misiune pentru a-și scuza excesul de viteză. Apoi va 
caromi înapoi în oraș, va fi din nou trasă pe dreapta și va 
spune din nou aceeași poveste inventată. 

— Va caromi? 

— Așa face mașina ta: Ca-rom. Apoi, când McNab va ieși 
din tură, o va convinge să-l lase să o conducă și el și vor fi 
din nou trași pe dreapta și vor fi din nou siliţi să-și arate 
legitimaţiile. Şi dacă vreunul dintre roboţi se sesizează, vei 
fi și tu sunat pentru a explica cum de mașina ta este 
folosită pentru misiuni ale poliției de doi detectivi dementi. 

— Mi se pare că ne vom distra cu toţii. Intră, 
locotenente! Conduc eu. 

Nu se certă cu el. Din cauza lipsei somnului reflexele îi 
amorțiseră, iar traficul era destul de intens. 

— Ai fost dură cu ea, spuse el după ce luă curba. 

— Dacă ai o problemă cu tehnica mea, fă o plângere. 

— Nu am. Va avea nevoie să fii dură cu ea. Când își va 
reveni va aprecia că ai fost dură. Şi îţi va răspunde la fel. 

Eve se întinse cât putu mai bine și închise ochii. 

— Nu mă îngrijorează! 

— Nici nu trebuie. Cred că o s-o placi mai mult când va 
începe să-ţi răspundă. 

— Dar nu am spus că nu-mi place de ea. 

— Nu, dar crezi că e slabă și nu e. li trecu mâna ușor 
prin păr. Crezi că este prostuţă și nu e. Este tulburată pe 
toate planurile și suferă pentru un bărbat care nici nu 
merită. Dar suferă pentru pierderea unei iluzii. Şi cred că 
asta este chiar și mai greu. 

— Dacă te-aș găsi mort, dezbrăcat în pat cu altă femeie, 
aș dansa pe corpul tău. 

— Dar nu știi să dansezi. 

— Mai întâi aș lua lecţii. 

— Da, probabil că așa vei face, doar că nu vei avea 
ocazia. Dar ai și suferi. 

— Nu ţi-aș da satisfacția asta. Ticălos și nenorocit. 

— Ai plânge de una singura în întuneric și mi-ai striga 
numele. 

— Da, ţi-aș striga ceva de genul: Cum mai e treaba prin 
iad, eunuc ticălos? Și apoi aș tot râde. Așa ţi-aș striga. 

— Iisuse, Eve! Te iubesc. 

— Da, da, spuse și zâmbi aproape adormită. Apoi ţi-aș 
pune toţi pantofii scumpi în aparatul de reciclat, ţi-aș lua 
toate costumele de fiţe și le-aș arde într-un foc în jurul 
căruia aș dănţui și l-aș da pe Summerset afară în șuturi. 
Apoi aș da o petrecere unde am bea tot vinul tău scump și 
tot whisky-ul. Apoi aș angaja doi, nu, trei playboy care să- 
mi satisfacă toate plăcerile. 

Când își dădu seama că mașina nu mai mergea, deschise 
ochii și se uită la el. 

— Ce-i? 

— Tocmai mi-am dat seama că te-ai gândit ceva la 
chestiile astea. 

— Nu, nu chiar foarte mult. Mi-au venit așa, deodată 
Unde rămăsesem? 

— Trei playboy îţi satisfăceau toate dorinţele. Presupun 
că ai avea nevoie de trei, pentru a fi satisfăcută așa cum te- 
ai obișnuit în ultimii ani. 

— Da, s-o crezi tu. Şi după orgie aș începe cu toate 
jucăriile tale. Mai întâi aș... se întrerupse ca să se uite cu 
atenţie afară. Ciudat, dar nu arată ca Sediul Central. 

— Poţi lucra și de acasă și poţi să-mi și planifici serviciul 
funerar. După aceea dormim amândoi puţin. 

Cobori din mașină și veni să-i deschidă ușa, pentru că ea 
nu se mișca. 

— Dar încă nu mi-am făcut raportul și nici nu am vorbit 
cu comandantul. 

— Şi astea le poţi face de aici. Se aplecă, o ridică și o 
puse pe umăr. 

— Crezi că ești macho și sexy, nu? 

— Cred că sunt eficient. 

Decise să nu facă nicio mișcare. Așa măcar nu trebuia să 
mai vorbească cu Summerset. Dar când îi auzi sunetul 
iritant al vocii își dori să poată cumva să închidă și 
urechile, la fel ca ochii. 

— E rănită? 

— Nu, doar obosită. 

— Şi dumneavoastră păreţi obosit. 

— Sunt. Nu vreau să fiu deranjat decât dacă este vreo 
urgenţă în următoarele doua ore. Și încă o oră după, decât 
daca sunt lucruri esenţiale. 

— Sigur. 

— După aceea trebuie să discutăm câteva lucruri. 
Pornește sistemul de securitate și nu pleca de acasă până 
nu vorbim. 

— Sigur. 

— E și el implicat în proiectul strict secret? întrebă Eve. 

— Ştie multe, despre multe. Intră în cameră și o puse pe 
pat. 

— Chiar pari obosit. Și nu ţi se întâmplă des, spuse după 
ce se uită atentă la el. 

— A fost o zi lungă. Pantofii jos. 

— Pot să o fac și singură. Îl dădu la o parte. Ocupă-te de 
tine! 

— Ah, da, una dintre preţioasele mele perechi de pantofi 
care, în curând, vor ajunge în aparatul de reciclat. 

Trebui să admită că avea un surâs fermecător. 

— Dacă nu ai grijă ce faci, prietene! 

Eve își dădu jos pantofii, jacheta, tocul pistolului și apoi 
se strecură în pat. 

— Ai dormi mai bine dacă ţi-ai da jos hainele. 

— Când sunt dezbrăcată îţi vin tot felul de idei. 

— Dragă Eve, îmi vin tot felul de idei și dacă ești 
îmbrăcată în costum de protecţie pentru geniști. Dar acum 
nu vreau decât să dorm putin, îţi jur. 

Își dădu jos pantalonii și tricoul și apoi îi râse în faţă 
când se băgă și el în pat alături de ea. 

— Să nu-ţi vină nicio idee. 

— Liniște. O sărută pe cap. Dormi. 

Pentru că îi era bine și stătea confortabil cu capul pe 
pieptul lui, adormi. După o clipă îi urmă și el exemplul. 

Cum se putuse ca lucrurile să se strice într-atât? Cum de 
se destrămase totul, când fusese atât de bine și de 
meticulos pregătit? Și bine dus la îndeplinire, se gândi el. 

Totul fusese făcut cum trebuie. Absolut totul. Şi acum se 
ascunde în spatele ușilor închise și al ferestrelor acoperi 
tc, fiindu-i frică pentru viaţa sa. 

Viaţa sa. 

Fusese o greșeală. Asta era. Ceva, cumva evoluase greșii 
Dar nu avea nicio logică. 

Se calmă luând înghiţituri mici de whisky. 

Nu el făcuse greșeala. Intrase în casă la ora exactă. Cu 
pielea protejată și cu o salopetă peste haine, iar pe cap 
avea protecţie anticontaminare. Nu avea să rămână nicio 
urmă a trecerii lui pe acolo. 

Verificase droidul pentru a se asigura că fusese închis 
pentru noapte. Apoi urcase la etaj. Dumnezeule, cum îi mai 
bătea inima! îi fusese teamă, aproape teamă, se corectă el, 
că s-ar fi putut să-i audă bătăile inimii, chiar dacă muzica 
era tare și mai și scoteau tot felul de zgomote când și-o 
trăgeau. 

Avea paralizatorul în mână și cuțitul la centură. Îi plăcea 
să simtă cum se lovea lama de coapsele lui. Anticiparea îi 
făcea plăcere. 

Se mișcase repede, așa cum plănuise. Așa cum se 
antrenase. O descărcare între umeri și prima ţintă era 
terminată. Poate ezitase puţin între cele două victime, dar 
foarte puţin. Poate că o privise pe Felicity și văzuse șocul 
din ochii ei înainte de a da o a doua lovitură între acei sâni 
frumoși. 

Dar apoi nu mai ezitase. Deloc. 

Acum cuțitul, pe care-l trăsese din teaca de piele și care 
scosese un mic fâșâit sexy. 

Apoi uciderile. Mai întâi pe el. 

Îi plăcuse, trebuia să recunoască. Mult, mult mai mult 
decât crezuse. Senzaţia lamei care străbate carnea și 
căldura sângelui proaspăt. Atât de primitiv și de 
instinctual. 

Și așa de... ușor, se gândi el, când whisky-ut își mai făcu 
puţin loc până la nervi. Era așa de ușor, odată ce te 
porneai. 

Apoi aranjase scena, foarte, foarte grijuliu. Atât de 
grijuliu și de exact, că abia terminase când Reva ajunsese 
și când alarma sunase ușor, pentru a-l avertiza că ea 
începuse să anihileze sistemele de securitate. 

Dar rămăsese calm, își păstrase sângele rece. Tăcut ca o 
umbră, se gândi el mândru, o așteptase să intre în cameră. 

Zâmbise când o văzuse îndreptându-se spre pat. O mică 
pulverizare din spray-ul care conţinea o substanţă de 
anesteziere și ea căzuse. 

Mai adăugase una-alta pe ici, pe colo. Mutări de geniu. 
O duse până la baie pentru a-i pune amprentele pe 
chiuvetă și apoi o mânjise cu sânge pe tricou. Iar cuțitul 
înfipt în saltea era mai mult decât grăitor. 

Era stilul ei, clar. 

Lăsase ușa de la intrare întredeschisă, așa cum plănuise. 
Avea să rămână leșinată destul de mult pentru a fi 
descoperită de oamenii de la securitate când își făceau 
rondul. Bine, bine, poate acest calcul fusese eronat. Nu 
pulverizase destul spray sau poate că pierduse prea mult 
timp cu micile aranjamente. 

Dar nici chiar asta nu avea să conteze. Era acuzată. Blair 
Bissel și Felicity Kade erau morţi, iar ea era singurul 
suspect. 

Ar fi trebuit ca el să fie departe deja, iar în conturile lui 
să fie o mulțime de bani. Dar în loc să se întâmple așa, 
devenise ţintă. 

Trebuia să scape. Trebuia să se protejeze. 

Nici aici nu mai era în siguranţă. Nu complet în 
siguranţă. Dar asta se putea rezolva. Se putea aranja, se 
gândi el și se ridică, când norii de autocompătimire și de 
frică începură să dispară. Şi putea rezolva și câteva 
dificultăţi financiare între timp. 

Apoi avea să se ocupe de restul. 

Mai avea nevoie doar de puţin timp de gândire și se va 
ocupa de tot. 

Mai sigur de el, se duse să-și mai pună un pahar de 
whisky și să plănuiască turnătoare mișcare. 

Eve era singură în pat când se trezi și o verificare răpi 
dă o făcu să-și dea seama că dormise cu o jumătate de oră 
mai mult decât plănuise. Prea amorţită pentru a înjura, se 
duse până la automat și-și făcu o cafea. Luă cana cu ea la 
duș și a stătu sub jetul de apă, bând înghiţitură după 
înghiţitură. 

Băuse deja jumătate de cană când își dădu seama că 
avea încă slipul pe ea. 

Acum chiar înjură. După ce termină toată cafeaua se 
dezbrăcă și-și aruncă slipul într-un colţ. 

Un soţ afemeiat și amanta lui morți, se gândi. Amândoi 
cu legături în lumea artistică. Posibile legături cu 
tehnoteroriștii. Supervierme de calculatoare. Securitatea 
încălcată în câteva sectoare. O înscenare prefabricată la 
adresa unui expert în sisteme de securitate, implicat în 
dezvoltarea unui program de protecţie. 

Care era scopul înscenării? Altcineva avea să-i ia locul. 
Nimeni nu era indispensabil. 

Nu-i plăcu niciuna dintre variantele posibile. De ce o 
chestie care părea așa de bine gândită devenea o aiureala 
totala îndată ce dădeai la o parte poleiala? 

Chiar dacă acest caz ar fi cercetat pornind de la 
premisele unei crime pasionale, chiar dacă Reva Ewing ar 
fi acuzată, judecată și condamnată și și-ar petrece restul 
vieţii în închisoare, care ar fi scopul? 

Era la a doua cană de cafea și la noi variaţiuni mentale 
când Roarke intră în cameră. 

— E cineva care vrea îndeajuns de mult să-ţi facă rău 
încât să omoare doi oameni și să pună totul pe spatele unui 
angajat de-al tău? 

— Există tot felul de oameni pe lumea asta. 

— Da, asta este de fapt și problema cu lumea asta. Că e 
locuită. Dar există metode mai ușoare de a face rău cuiva 
decât să comiţi două crime. Nu cred că tu ești alesul. 

— Draga mea, sunt bulversat Credeam că pentru tine 
suni 

— Dar ai putea să fii tu, într-o oarecare măsură. S-ar 
puie u să fie Roarke Industries, sau mai exact Securecomp. 
Va trebui să ne mai gândim la acest aspect. Dar mai întâi 
vreau să cercetez victimele cu o mai mare atenţie. 

— Am început eu deja. Eram treaz, spuse el când ea sc 
încruntă. Acum că ne-am trezit amândoi, mă gândesc 
foarte serios la mâncare. 

— Va trebui să mănânci în birou la mine. 

— Bineînţeles. 

— Ești destul de simpatic. 

— Nu, de fapt, mi-e doar foame. 

Comandă niște fripturi la ea în birou. 

— Poţi să-ţi arunci o privire la viaţa lui Bissel în timp ce 
mănânci. Computer, afișează informaţiile pe primul ecran. 

— Ai găsit ceva? 

— Nu, nimic. 

— Cum adică nimic? 

— Este foarte, foarte curat. Uită-te și tu! 

Tăie o bucată de friptură în timp ce citea datele de pe 
ecran. 


Bissel, Blair. Caucazian. Înălţime: un metru optzeci și 
șase de centimetri. Greutate: nouăzeci și două de 
kilograme. Părul: castaniu. Ochii: verzi. Data și locul 
nașterii: 3 martie 2023, Cleveland, Ohio. Părinţi: Marcus 
Bissel și Rita Hass,  divorțaţi în 2030. Un frate. Carter. 
Data nașterii: 12 decembrie 2025. 

Ocupația: sculptor. 
Adresă: 21981, Serenity Lane, Queens, New York. 


— Serenity Lane. Eve dădu din cap mestecând. Ce 
dobitoc inventează astfel de nume? 

— Presupun că tu ai prefera Strada Loviturii sub e 
centură... 

— Cine nu ar prefera asta? 

Pentru că cercetase în profunzime, avea informaţii 
despre grupul de prieteni ai lui Bissel, de când avea trei 
ani, și despre cei doi ani pe care-i petrecuse la Paris, 
studiind la o școală o de artă. 

li citi dosarul medical: tibia ruptă la doisprezece ani și 
toate celelalte controale standard. Avusese câteva 
intervenţii de chirurgie estetică la fund, bărbie și nas. 

Era republican și avea o avere de un milion și vreo opti 
sute de mii de dolari. 

Își plătise taxele la timp, trăise bine, dar fără a exagera 
cu cheltuielile. 

Reva fusese singura lui soţie. 

Părinţii lui încă trăiau. Tatăl locuia în Cleveland cu a 
doua soţie, iar mama lui în Boca Raton cu al treilea soț. 
Fratele său nu avea nici soţie, nici copii, la profesie era 
trecut antreprenor, adică o modalitate politicoasă de a 
spune că nu lucra. Cartea lui de muncă arăta că schimbase 
tot felul de slujbe. Momentan locuia în Jamaica și deţinea o 
parte dintr-un bar cu specific local. 

Și cazierul lui era destul de variat. Mai întâi tot felul de 
delicte minore. Fusese închis în Ohio optsprezece luni 
pentru că vânduse acţiuni ale unei societăţi care nu exista. 

Nu avea deloc cazier judiciar. 

Averea lui era de douăsprezece mii de dolari, care 
includeau partea din barul din Jamaica. 

— Mă întreb dacă fratele mai mic nu are o problemă dl 
fratele mai mare are toţi banii și gloria. Nu are probleme 
de violenţă în cazier, dar cu familia tot timpul te relaţionezi 

altfel. Oamenii se ambalează când e vorba de familie. 
Adaugă și banii, și uite cum poate deveni problematic. 

— Deci fratele mai mic a venit din Jamaica, și-a omorât 
fratele și a înscenat totul ca să pară vina cumnatei? 

— Păi, dacă presupui că avea idee de proiect, poţi să 
spui și asta. Poate că cineva l-a contactat și i-a oferit bani 
pentru orice informaţii putea să obţină. Poate că a primit 
ceva bani, poate că nu. Dar este destul de inteligent ca să- 
și dea seama că frate său calcă pe de lături. Poate că a 
încercat să-l șantajeze, s-au certat. Ameninţări. Ridică din 
umeri. 

— Da, îmi și imaginez tabloul, în timp ce mânca, Roarke 
întoarse imaginea pe toate părțile. El și cel care l-a angajai 
decid să șteargă toate urmele. 

— Așa pare foarte logic. Cred că ar fi bine să vorbim cu 
fratele mai mic, Carter. 

— E o idee bună, mai ales că nu ne petrecem îndeajuns 
de mult timp în baruri jamaicane. 

Pentru că era pe masa, luă paharul de cabernet și studie 
atentă figura soțului ei. 

— Te gândești la altceva. 

— Nu, doar mă gândesc. Trebuie să o vezi și pe Felicity 
Kade. Informaţiile despre Kade pe ecranul doi. 

În curând, realiză că era imaginea standard a unui copil 
provenit dintr-o familie bogată. Multe studii, multe 
călătorii. Avea case în New York, Hamptons și în Toscana. 
Câștigase ceva bani din artă, nu că ar fi avut nevoie, se 
gândi Eve. Averea, provenită în special din moșteniri, se 
ridica la peste cinci milioane de dolari. 

Nu fusese niciodată căsătorită, deși avusese o perioadă 
de coabitare când avea douăzeci de ani. La treizeci, tr; i 
singură și trăia bine, sau cel puțin trăise. 

Işi făcuse multe operaţii la corp, dar aparent fusese 
mulțumită de fața pe care o avea. Nu avea nimic 
neobișnuit, ieșit din comun, nici în dosarul medical, nici în 
cazier. 

— Cheltuia mult, comentă Eve. Haine, saloane de 
estetică, bijuterii, artă, călătorii. Multe călătorii. Și ce e 
interesant este că a fost de patru ori în Jamaica în ultimele 
optsprezece luni. 

— Da, chiar este interesant. 

— Se poate să-l fi înșelat pe soţul adulter cu fratele bun 
de nimic al acestuia? 

— Da, au păstrat totul în familie. 

Sau poate că ea se ocupa de recrutare, îl căuta pe cel 
asupra căruia să cadă toată vina, dacă lucrurile nu 
mergeau bine. 

— Dar Reva este cea considerată vinovată. 

— Da. Lasă-mă puţin să duc ideea până la capăt. 

Mai luă o gură de vin, se ridică și începu să se plimbe de 
colo-colo. 

— Prima călătorie acum un an și jumătate. Probabil că 
voia să vadă în ce ape se scaldă. Il putea folosi pentru a se 
ocupa de Blair sau de Reva. Sau de amândoi. Ei îi plac 
banii. Ii place și riscul. Nu te culci cu soţul prietenei dacă 
nu-ţi place să riști sau dacă n-ai o lipsă completă de 
conștiință. Să se joace cu tehnoteroriști este posibil să-i fi 
parat o idee bună. Îi place să călătorească, iar cu toţi 
oamenii pe care i-a cunoscut în voiajele sale, în cercurile în 
care se învârtea... da, este foarte posibil să fi fost 
abordată. 

— Atunci cum de totul s-a terminat cu moartea ei? 

— Ajung și acolo. Poate că fratele mai mic a fost gelos. 

Este un motiv bun de secole pentru a-ţi face iubita 
bucățele. 

— Sau să înveţi să dansezi. 

— Ha, ha! Poate că voia să primească o parte mai marc 
din bani sau poate că au încercat să-l tragă pe sfoară. Sau 
poate că totul nu este decât un mare rahat, dar merită 
investigat. 

Gesticula cu paharul spre ecran. 

— Şi-ţi mai spun ce mai cred. Sunt mult prea imaculați. 

— Ah, speram să crezi și tu la fel. Se lăsă pe spate pe 
spătar, cu un pahar de vin în mână. Sunt ca niște îngerași, 
nu, domnul Bissel și domnișoara Kade? Exact ceea ce te-ui 
aștepta. Educaţi, respectând legea, stând bine din punct do 
vedere financiar. Nici cea mai mică pată. Totul este așa de 
bine pus la punct... 

— Că nu se potrivește deloc. Sunt niște mincinoși care 
își înșală soţia și prietena și, în general, ăștia au o pată- 
două, cât de mici. 

Roarke luă o înghiţitură și se uită la ea zâmbind. 

— Dacă ai destule abilităţi și destui bani, toate petele sc 
pot șterge. 

— Tu știi cel mai bine asta. Va trebui să cercetam mai 
profund, pentru că mie nu-mi prea vine să cred toate astea. 
Dar, între timp, vreau să o văd pe Reva. 

— Ecranul trei. 

Datele apărură pe ecran, dar între timp comunicatorul 
lui Roarke începu să clipească. 

— Trebuie să preiau apelul. 

Eve încuviință absentă și începu să citească în timp ce el 
se ducea în biroul lui. 


Ewing, Reva. 

Caucaziană. Părul: saten. Ochii: gri. Înălţime: un metru 
șaptezeci și opt. Greutate: Cincizeci și opt de kilograme. 

Data și locul nașterii: 15 mai 2027. 

Părinți: Bryce Gruber și Caroline Ewing, divorțaţți în 
2040. 

Adresă: 21981 Serenity Lane, Queens, New York. 

Ocupaţie: Expert în securitate electronică. 

Angajator: Securecomp, Roarke Industries. 

Căsătorită: 12 octombrie, 2057 cu Blair Bissel. Fără 
copii. 

Educaţie: Kennedy Primary, New York. Liceul Lincoln. 
Universitatea Georgetown, East Washington, cu diplome în 
automatizări, criminologie electronică și drept. 

A intrat în Serviciul Secret în ianuarie 2051. Garda 
președintelui Anne B. Foster, 2053-55. Cartea de muncă în 
fișierul atașat, inclusiv fisele secrete, autorizate spre 
deschidere de Reva Ewing. 


Își ţinea cuvântul, se gândi Eve și decise să citească altă 
dată cartea de muncă. 


Demisionează din Serviciul Secret în 2056. Se mută la 
New York. 

Fără cazier judiciar. Un caz de chiul de la școala și de 
băut fără permisiune în perioada când era minoră. 
Amândouă au fost șterse din cazier prin hotărâre 
judecătorească. A făcut și serviciu în slujba comunității. 


În fișa medicală erau trecute un deget rupt la opt ani, o 
fractură la picior, la doisprezece ani, și o claviculă la 
treisprezece ani. Rapoartele doctorilor indicau că toate 
fracturile se datorau diferitelor sporturi și activităţi pe 
care le practica în timpul liber, printre care: hochei, 
baseball, arte marţiale, baschet, schi și parapantă. 

Cea mai gravă problemă o avusese însă ca adult, în 
exercițiul funcţiunii. Reva făcuse ceea ce jură să facă toţi 
agenţii din Serviciul Secret. Fusese împușcată, salvând 
viaţa președintelui. 

O lovitură în plin, de pe urma căreia fusese paralizată 
șase săptămâni și care o ţinuse în spital vreme de trei luni. 

Amintindu-și cât de groaznic fusese când McNab fusese 
rănit cam în același fel, cu o vară înainte, și cât de slabe 
șansele ca nervii să-și revină, Eve își făcea o idee clară 
cam cât de speriată și prin ce dureri trecuse Reva până la 
recuperarea totală. 

Își amintea și de încercarea de asasinat. Fanaticul 
sinucigaș atacase președintele, nu înainte de a dobori trei 
civili și doi agenţi din Serviciul Secret își aminti acum că o 

văzuse pe Reva la televizor. Dar atunci arăta altfel. Avea 
părul mai lung, blond-închis, și o privire mai blândă. 

Eve se uită peste umăr când Roarke intră în birou. 

— Îmi aduc aminte de ea. Îmi aduc aminte că am auzii 
vorbindu-se despre ea când a fost împușcată. Ea l-a 
împușca! pe individ, nu? L-a doborât chiar când se punea 
în faţa lui Foster pentru a o proteja? 

— N-au mai crezut că va supraviețui. Apoi au crezut că 
nu va mai putea merge niciodată. Le-a demonstrat că se 
înșelau. 

— Nu s-a mai auzit prea mult despre ea, după acele 
prime zile. 

— Așa a vrut ea. Se uită la imaginea Revei care era încă 
pe ecran. Nu-i plăcea să fie în centrul atenţiei. Dar acum 
va fi din nou. Vor face repede conexiunea și toată agitația 
va reîncepe. Eroina acuzată de o crimă dublă și așa mai 
departe. 

— Va face faţă. 

— Da, se va îngropa în munca, la fel ca o altă persoană 
pe care o cunosc. 

— Cât va întârzia acest lucru proiectul? 

— O jumătate de zi. Tokimoto mă sunase. Reva i-a dat 
deja toate informaţiile, deși plănuiește să se reîntoarcă 
chiar ea la proiect, imediat ce termina cu testul 
adevărului. Dacă doi oameni au murit doar pentru 
împiedicarea acestui proiect, acțiunea nu va da roade. 

— Ai spune că cine a fost atât de inteligent pentru a 
gândi totul ar fi putut să se gândească și la asta. O mișcare 
disperată? specula ea. O problemă cu subordonații? Carter 
Bissel. Chiar vreau să vorbesc cu Carter Bissel. 

— Mergem în Jamaica? 

— Nu-ţi împacheta încă prosopul de plajă. Mai întâi voi 
discuta cu autorităţile locale. Trebuie să-mi scriu raportul 
și t să-i trimit o copie lui Whitney. Și trebuie să trec prin 
toată procedura de investigaţii. Să vorbesc cu legistul, cu 
specialiștii în informatică, cu tehnicienii de la amprente. 

Jurnaliștii vor începe să se agite de dimineaţă. Cred că ar fi 
bine să faci și tu o declaraţie oficială, ca angajator. 

— Deja lucrez la asta. 

— Nu vreau ca ea să dea vreo declaraţie, așa că, dacă 
reîncepe munca, vreau să stea departe de mass-media. 

— Îţi garantez că știe cum să-i evite pe jurnaliști. 

— Asigură-te că așa se va întâmpla. Dacă nu ai altceva 
de făcut, poţi să continui cercetările în legătură cu Bissel și 
Kade. _ _ 

— M-am pregătit pentru asta. Își luă paharul de vin. Imi 
pregătesc prosopul de plajă. 

— Eşti un tip de treabă, știi. Se duse la el și-l mușcă de 
buza inferioara. Pentru un civil care îmbrobodește bine și 
are degete lipicioase. 

— Şi tu ești o ţipă de treabă. Pentru o polițistă încuiată 
și agresivă. 

— Ce mai pereche facem și noi! Nici nu trebuie să ne 
cunoști prea bine ca să descoperi ceva interesant. 

Se duse la birou și se apucă să întocmească raportul 
pentru comandant. 

cuiată. Declaraţia lui Caro spunea că ușa de la intrare 
era ' 

Intredeschisă când ajunsese ea acolo. Dar, în declaraţia 
ei, 

Reva spusese clar că încuiase ușa și resetase programul 
de;t securitate. Eve era înclinată să o creadă. Pentru ea 
era o chestiune de rutină, de antrenament, lucruri pe care 
le faci automat când ești nervos. 

Era o chestie interesantă! Ușa de la intrare era 
descuiată. Declaraţia lui Caro spunea ca ușa de la intrare 
era  întredeschisă când ajunsese ea acolo. Dar, în 
declaraţia ei, Reva spusese clar că încuiase ușa și resetase 
programul de securitate. Eve era înclinată să o creadă. 
Pentru ea era o chestiune de rutină, de antrenament, 
lucruri pe care le faci automat când ești nervos. 

Oricine ar fi fost cel care comisese crimele și o 
incapacitase pe Reva, plecase prin ușa din faţă și o lăsase 
deschisă. De ce nu? De ce ar fi contat? 

De fapt... 

Se ridică în picioare și se duse la ușă. 

— Sisteme de securitate sofisticate precum cel al lui 
Kade... începu ea, dacă sunt închise și o intrare este lăsată 
deschisă, cât durează până când compania care asigură 
securitatea face o verificare de rutină? 

— Depinde de cererea clientului. Este personalizată, îi 
spuse Roarke, ridicându-și privirea de la ce lucra. Vrei să 
verific? 

— Păi, ai obţine răspunsul mai repede, ţinând cont că 
toată lumea este în proprietatea ta. 

— Nu deţin decât anumite părţi ale lumii. Deschide 
Securecomp, ordonă el calculatorului. Autorizaţie, Roarke. 

Accesez. Securecomp deschisă ca urmare a autorizaţiei 
Roarke. 

— Accesează dosarul de client pentru Kade, Felicity. 

Accesez... Kade, Felicity. Vreti informațiile pe ecran sau 
audio? 

— Pe ecran. Vreau profilul complet pentru fișa de 
securitate. 

Profil afișat. 

— Haide să vedem. Deci... la șaizeci de minute pentru 
ferestrele și ușile de la nivelul solului. Instrucţiunile sunt 
să se monitorizeze mișcările și să fie întrebat droidul după 
șaizeci de minute. 

— Este o procedură standard? 

— De fapt, este cam mare perioada. Presupun că avea 
încredere în sistemul de securitate și nu voia să fie 
deranjată. 

— Şaizeci de minute, da, da. Se duse înapoi, prelucrând 
totul în minte. 

Își imaginaseră că Reva avea să fie leșinată cel puţin o 
oră. Dar Reva era o persoană rezistentă. Și-a revenit 

repede și, deși era speriată și confuză, a dat un telefon. 
Așa că acea parte a planului, dacă era vreun plan, a fost 
compromisă de venirea lui Caro, care a și închis ușa după 
ea. 

Adăugă acest detaliu în raport. 

Ce rămăsese la scena crimei? 

Cuţitul de la Reva de acasă. De cât timp lipsea? Probabil 
că nu se va putea determina. 

Un paralizator militar, folosit de trupele speciale. Și de 
mai cine? 

— Computer, ce fel de arme au membrii Serviciului 
Secret, în special cei din garda președintelui? 

Accesez... toți agenții au un paralizator M3 și un pistol 
antineuronic, amândouă modele de mână. Agenţii pot 
alege între un pistol 4000 sau unul 5200, după cum 
preferă. 

— Un M3, murmură Eve. Aveam impresia că agenţii au 
un A l-s. 

Înainte de 5 decembrie 2055, modelul A 1 era standard 
pentru membrii Serviciului Secret. Schimbarea cu modelul 
M3 a intervenit după această dată. Atentatul la viața 
președintelui Foster a determinat această schimbare. 

— Chiar așa? 

Aceste informații sunt de actualitate. 

— Da. Eve se așeză pe scaun. Cine lăsase acolo M3-ul 
presupusese că și Reva avea un model asemănător. Nu 
plecase din Serviciul Secret până în ianuarie. Dar după 
atentat nu se mai întorsese în serviciul activ. Era simplu de 
verificat dacă primise un astfel de model. 

Un alt detaliu pentru raportul ei. Când compilă tot ceea 
ce voia, puse totul într-un fișier pe care-l salvă. 

— Computer, analizează datele din fișierul HE-45209-2 
Folosind datele avute la dispoziţie, analizează posibilitatea 
ca Reva Ewing să fie făptașul. 

Accesez... 

— Ia-ţi tot timpul de care ai nevoie, murmură Eve și se 
ridică pentru a-și mai lua o cafea. 

Se întoarse la birou. Se așeză, bău din cafea și se jucă cu 
pisica de pluș pe care i-o dăduse Roarke, de când Galahad 
părea a fi mai interesat să-și petreacă serile cu 
Summerset. Ceea ce arata, se gândi ea, lipsa de analiză a 
personalităţii pe care o avea pisica. 

Probabilităţi analizate. Posibilitatea ca Reva Ewing să fie 
făptaș în uciderea lui Bissel, Blair și Kade, Felicity este de 
șaptezeci și șapte la sută. 

— Este foarte interesant, mai ales daca te gândești că 
aparențele o indicau numai pe ea ca suspect. Dacă mâine 
trece de detectorul de minciuni la nivelul trei, alte 
douăzeci de puncte vor dispărea. Apoi avocaţii ei mă pot 
lua la șuturi. 

— Nu pari foarte preocupată de asta. 

— Păi, sunt în stare să fee faţă oricăror atacuri. 

— Da, da, știu, doar că de data asta se întâmplă pentru 
că iei partea unui prieten al meu. Și, în plus, din cauza asta 
vei avea și mass-media pe cap. 

— Mass-media mă îngrijorează la fel de mult ca niște 
papă-lapte de avocaţi. 

— Să avem pardon, dar avocaţii mei nu sunt niște papă- 
lapte. 

— M-am gândit eu că se vor implica avocaţii tăi. Dacă 
sunt măcar pe jumătate atât de buni pe cât îi plătești, vor 
rezolva ca să se renunţe la acuzaţii în mai puţin de 
douăzeci și patru de ore. Dar eu n-aș recomanda asta. 

— De ce? 

— Dacă cel care a organizat toate astea crede că Reva 
este considerată vinovată, ea este în siguranţă și nici el nu 
va dispărea. Sau nu vor dispărea. 

— Nu vor dispărea? 

— Mai mult ca sigur că o echipă întreagă a lucrat la tot 
acest aranjament. Cineva a făcut crima, altcineva 
aranjamentul, cineva s-a ocupat de chestiunile de 

securitate de la galerie și studio. Și pun pariu cu tine că 
este și altcineva care aranjează și conduce totul. 

— E așa de bine când cădem de acord. Va trebui să mut 
asta la neînregistrate. 

— De ce? 

— Vino cu mine și-ţi voi arăta. 

— Lucrez. 

— Sunt sigur că ţi se va părea interesant. 

— Ar fi bine. 

Echipamentul care nu putea fi înregistrat și detectat de 
ComputerGuard era în camera sigură. 

Peretele pe care era fereastra era securizat împotriva 
oricăror intruziuni, dar lăsa să se vadă panorama. 

Consola neagra în forma de U avea nenumărate butoane. 
De fiecare dată când o vedea, Eve se gândea la o navă 
spaţială. 

Roarke își turna un pahar de coniac și ei îi mai puse unul 
de vin. 

— Am trecut la cafea. 

— Atunci nu-ţi va face rău să mai diluezi din cofeină. Și 
uite ce mai am, spuse și îi arătă un baton de ciocolată. 

— Ai dulciuri aici? Eu nu le-am văzut niciodată. 

— Sunt plin de surprize. O primești dacă stai la mine în 
braţe. 

— Suna ca ceea ce i-ar spune un bătrân pervers unei 
școlăriţe prostuţe. 

— Eu nu sunt bătrân și tu nu ești prostuţă. Și e ciocolată 
belgiană. 

— Doar pentru că stau la tine în braţe și mănânc 
ciocolata pe care mi-o dai nu înseamnă că mai primești și 
altceva. 

— Ei bine, în acest caz voi trăi cu speranţa că te vei 
răzgândi. Ceea ce e posibil să se întâmple când vei vedea 
ce am găsit pentru tine. 

— Arată sau taci. 

— Asta zic și eu. O mușcă de ureche, îi dădu ciocolata și 
apoi puse palma pe consolă spunând: Roarke. Deschide 
operaţiunile. Încarcă informaţiile. 

— Dacă ai deja informaţiile pe disc, spuse ea și înghiţi o 
bucăţică de ciocolată, de ce mai ai nevoie și de cele 
neînregistrate? Ești deja înregistrat 

— Nu e vorba de ce am deja, ci de ce am de gând să fac 
cu informaţiile pe care le am. Când mă uitam și eu pe ce 
mai era pe acolo, am dat peste niște blocuri. Nimic 
neobișnuit, dar după ce le-am analizat puţin, uite ce am 
găsit: 


INFORMAŢII RESTRICŢIONATE 
ACCESUL INTERZIS 


— Asta-i tot? Accesul interzis? Ai găsit o fundătură și de 
aia m-ai chemat aici să stau la tine în braţe? 

— Nu, stai la mine în braţe pentru că ai vrut ciocolata. 

Decât să admită că avea dreptate, mai luă o bucăţică de 
ciocolată. 

— De ce este neclar ecranul? 

— Pentru că, din fericire, am pornit filtrele înainte de a 
mă apuca să caut informaţii. Dacă nu aș fi făcut asta, aș fi 
declanșat alarma și mica mea excavate ar fi fost 
descoperită. Așa că o facem aici. Calculator, reia ultima 
sarcină. 

Am înțeles. 

Ecranul se închise și se deschise din nou. 

Sarcină îndeplinită. 

— Şi? 

— Nu ai deloc încredere. De aia, du-te acolo și taci din 
gură. 

Inalţă din umeri și se ridică din braţele lui, așezandu-se 
pe un scaun. Își termină ciocolata și bău fără grabă din vin. 

Nu era chiar o povară să se uite la el în timp ce lucra. [i 
plăcea cum își rula mânecile cămășii până la cot și-și lega 

parul la spate, ca cineva care se pregătea să faca o muncă 
fizică. 

— Acces interzis? îţi arăt eu acces interzis, labagiule. 

Eve adormi și trebui să o scuture ușor pentru a o trezi. 

— Ce-i! Nu dormeam. Mă gândeam. 

— Da, te-am auzit gândind. 

— Dacă asta este maniera ta inteligentă de a-mi spune 
că sforăiam, scutește-mă. 

— Îţi fac orice, cu plăcere, dar mai târziu, pentru că 
acum chiar cred că o să vrei să vezi asta. 


ORGANIZAŢIA PENTRU ASIGURAREA 
SECURITĂȚII NAŢIONALE 
ACCESUL PERMIS DOAR PENTRU 
GRADUL ZERO! 


— Dumnezeule, Roarke, ai intrat în OASN? 

— Da. Da, și chiar mi-a trebuit ceva timp. Ai... gândit 
mai mult de o oră. 

— Dar nu se poate să accesezi OASN. 

— Bine, nu vreau să te contrazic, dar după cum vezi... 

— Nu zic că nu se poate, ci că nu ai voie. 

— Relaxează-te, locotenente, suntem protejaţi. 

— Roarke... 

— Ssst, încă nu ai văzut nimic. N-a fost mare lucru să Io 
sparg programul de încriptare. Ai spune ca cei de la OASN 
sunt capabili să găsească niște coduri mai bune. Mă rog, 
este posibil ca nimeni de acolo să nu-și fi imaginat că se 
poale ajunge până aici. 

— Cred că ţi-ai pierdut minţile. Ai putea să scapi dacii 
pledezi pierdere temporară a facultăţilor mentale. Este 
vorba de OASN. Organizaţia antiterorista care folosește 
metode la fel de murdare ca și teroriștii pe care îi vânează. 
Roarke... 

— Da, da. Aha, iată. 

Se întoarse spre ecran și văzu fotografia de pe 
legitimaţia lui Blair Bissel, agent operativ de gradul 2. 
— La naiba! La naiba! Ce mai rahat! 

Acum e logic, nu-ţi dai seama. Îl lovi ușor în umăr. Cine 
altcineva decât un agent ar reuși să treacă așa de ușor de 
coduri de securitate? 

— Ei bine, cu toată modestia, pot spune că... 

Tu nici nu știi ce înseamnă modestia. Bissel era O ASN, 
așa că e normal să fi avut toate parolele alea pe 
calculatoarele de acasă. 

Şi probabil că a fost asasinat de un alt spion, din (ară 
sau străin. 

— Exact. Știau de Bissel și de Kade și, când a venit 
momentul potrivit, i-au spus și Revei. Au pregătit-o pentru 
a cadea toată vina pe ea. 

— De ce? De ce ar fi vrut să-i însceneze două crime unei 
femei nevinovate? 

Se încruntă și-l studie pe Bissel pe ecran. Arăta ca un om 
obișnuit, bine, dacă-ţi plăcea stilul, dar obișnuit. Probabil 
că asta era și ideea. Spionii trebuiau să se piardă în 
mulțime pentru a fi spioni. 

— Nu cred că este și un motiv, neapărat, poate doar că 
nu voiau ca cineva să cerceteze totul în profunzime. Un soţ 
adulter ucis de soţia lui într-un moment de gelozie. Brigada 
Omucideri vine, vede nenorocirea, o arestează pe Reva și 
cu asta basta. 

— Pare destul de simplu ca plan, dar nu ar fi fost mai 
simplu să însceneze o spargere care a degenerat? 

— Ba da. Tocmai asta îmi spune că ea trebuia să tic 
implicată. 

— Din cauza proiectului strict secret? 

— Datorită proiectului strict secret și a altor lucruri la 
care a lucrat în ultimii ani. 

Își băgă mâinile în buzunare și începu să umble prin 
cameră. 

— Nu este singurul proiect pe care-l ai cu guvernul, sau 
singurul mai delicat, nu? 

— Nu prea. Roarke se uită la fotografia de pe 
documentul de identitate al lui Bissel. S-a căsătorit cu ea 
datorită locului ei de muncă. Pentru ceea ce era, mai 
degrabă decât pentru cine era. 

— Sau poate pentru ceea ce ești tu. Sigur au un dosar în 
legătură cu tine. 

— Nici nu mă îndoiesc. Avea de gând să arunce o privire 
înainte să se termine totul. 

— Ce înseamnă nivelul doi? Agent operativ de nivelul al 
doilea? 

— N-am nicio idee. 

— Să aruncăm o privire pe dosarul lui. Să vedem când a 
fost recrutat. Cu degetele mari agăţate de buzunarele 
pantalonilor, Eve începu să citească informaţiile de pe 
ecran Acum nouă ani, asta înseamnă că nu era un 
începător. A fost detașat la Roma o vreme, apoi în Paris și 
în Bonn. S-a cam plimbat. Aș spune că profesia lui artistică 
a fost o bună acoperire. Vorbea patru limbi străine - și asta 
era un avantaj Ştim că plăcea și doamnelor, nici asta nu 
putea să-i fi stricat. 

— Eve, uite cine l-a recrutat. 

— Unde? 

Apăsă pe o tastă și un nume ieși în evidenţă. 

— Felicity Kade? Rahat. Ea l-a adus în agenţie. Ridică 
mâna pentru a cere liniște și continuă să umble și să se 
gândească. Mi se pare că i-a fost un fel de antrenoare. De 
multe ori intre cei care pregătesc și cei care sunt pregătiţi 
se dezvoltă o relaţie. Au lucrat împreună și au fost iubiţi. 
Probabil că au mai fost împreună din când în când. Par 
genul. 

— Adică ce gen? se interesă el. 

— Din clasa superioară, șmecheri, animale sociale. 
Vanitoși... 

— De ce vanitoși? 

— Multe oglinzi, multe nimicuri nefolositoare, dar la 
modă, mulţi bani cheltuiţi pentru îngrijirea propriului corp 
și a feţei, saloane. 

Își studie unghiile amuzat. 

— Dar cineva ar putea să spună că aceste atribute sunt 
doar elementele naturale ale unui stil de viaţă confortabil. 

— Da, dacă îţi aduc ceva în plus. Și tu ești destul de 
vanitos, dar la tine nu e la fel ca la ăștia doi. Tu nu ţi-ai pus 
oglinzi în tot locul ca să te vezi de fiecare dată când faci o 
mișcare, ca și Bissel. 

Îngândurată, se întoarse spre Roarke spunându-și că 
dacă ar arăta pe jumătate la fel de bine cât arăta el, 
probabil că și-ar fi petrecut jumătate din zi uitându-se în 
oglindă. 

Ce ciudat. 

— Toate acele oglinzi, suprafețe reflectorizante, 
continuă ea după ce el îi zâmbi, ai putea crede că erau pe 
cât de vanitoși pe atât de nesiguri. 

— Așa aș spune și eu, dar asta pare mai degrabă o 
problema profesională pentru Mira. 

— Mda. Avea să ajungă și acolo. Oricum, sunt o pereche 
deosebită. Le plăcea protipendada artistică și să se dea în 
spectacol. Chiar daca era o acoperire, le făcea plăcere. Și 
mai e ceva, trebuie să fii special ca să lucrezi sub acoperire 
atâta timp. Trăiești într-o minciună, îţi construieşti o altă 
identitate, care este în parte fantezie, în parte reală. Cum 
altcumva ai putea face totul să funcţioneze? 

— Sunt de acord că Bissel și Kade par a fi mai potriviţi 
unul pentru celălalt, decât Bissel și Reva - cel puţin la 
suprafaţă. 

— Proiectul și probabil altele la care a lucrat în ultimii 
ani. Bissel și Kade au lucrat împreună. Au avut nevoie de 

Reva. Probabil că trebuia, dintr-un motiv sau altul, poate 
că era o misiune, să se infiltreze în Securecomp. Mai întâi 
Felicity se apropie de ea și devin prietene. Dar Reva nu 
este candidata potrivită pentru a fi recrutată de OASN. 

— A lucrat pentru guvern. Aproape a și murit. E loiala, 
iar administraţia pentru care a lucrat ea nu era foarte 
apropiată de OASN, dacă-mi aduc eu bine aminte. _ 

— Politica, spuse Eve pe un ton exasperat. Imi face 
greață Dar, întorcându-ne la Reva, pentru că nu e 
„candidata potrivită” este adus Bissel în scenă. Dragoste, 
sex. Dar căsătoria înseamnă că se gândeau că vor avea 
nevoie de ea mai mult timp. 

— Şi înseamnă și că era un element de care se puteau 
dispensa. N 

— E greu să vezi că prietenilor tăi li se face așa ceva. Imi 
pare rău. 

— Mă întreb dacă va fi mai ușor sau mai greu pentru ea 
când va afla toate astea. 

— Oricare ar fi răspunsul, trebuie să coopereze. Nu arc 
prea multe opţiuni. Arătă cu capul spre ecran. Aștia doi o 
foloseau ca pe o sursă de informații și probabil că i-au pus 
tot felul de scule de ascultat și înregistrat în casă, în 
calculator, în mașină sau poate chiar asupra ei. Sunt șanse 
mari ca ea să le fi dat fără să știe o mulțime de informaţii, 
ca altfel toată povestea cu căsnicia și cu prietenia s-ar fi 
terminat. 

— Așa e. Și acest fapt, era sigur, avea să-i facă multe 
probleme. Dar de ce au eliminat doi agenţi? Dacă 
asasinatul a fost comis te OASN, pare absurd. Dacă a fost 
făcut de cineva din afară, pare un măcel. Este nasol, 
oricum ai privi-o! 

— Da, dar avea potenţialul de a scoate din joc trei pioni. 
Şi mai e ceva. Poate că Bissel și Kade au dat greș. Poate că 
au încercat să joace la două capete. Poate s-au 
deconspirat. Trebuie să le cercetăm vieţile. Am nevoie de 

toate informaţiile pe care le poţi găsi. Și pentru că tot 
avem de-a face cu spioni, dă-le dracului de reguli! 

— Ai putea, te rog, să repeti asta? Partea cu să dăm 
dracului regulile. Sună ca un cântec bun. 

— O să-ţi facă plăcere să faci asta, nu? 

— Cred că da. Dar nu părea prea mulțumit când o spuse. 
Părea a fi o treabă periculoasă. Cineva trebuie să plătească 
pentru ce i-au făcut Revei. O sa-mi facă plăcere să fac 
parte dintre cei care cer să se facă plata. 

— E un avantaj să ai prieteni așa de periculoși ca tine. 

— Haide la mine în braţe! 

— Fă rost de informaţii, amice! Trebuie să sun să 
vorbesc cu oamenii care sunt la Reva acasă. Nu vreau să 
intre nimeni înainte să verific casa ca să văd dacă sunt 
dispozitive de ascultare. 

— Dacă au pus microfoane, probabil că aveau un 
specialist pentru a le scoate. 

— Dar ar fi trebuit să se miște repede, între momentul 
când i-au dat pachetul, lovitura și apoi momentul când ea a 
ajuns acolo. Dacă au intrat când a plecat ea, poate au avut 
timp să le scoată. Dar cineva a fost și la Flatiron. Mie mi se 
pare că o astfel de acţiune, o crimă dublă, cere 
participarea unei echipe mici și bine sudată. Nu vrei să afle 
prea multă lume... 

— Este vorba de securitatea naţională, îi reaminti 
Roarke. Dacă au primit ordin, exterminatorii nu-și fac 
probleme de conștiință. 

— Doar au executat ordine, murmură Eve, gândindu-sc 
la baia de sânge de acasă de la Felicity Kade. Ce fel de om 
ar fi dat ordin să se ducă la îndeplinire o astfel de crima 
oribilă? Nu era un asasinat, se gândi ea. Nu era nici o 
modalitate ilc a justifica o crimă oribilă. 

— Da, ai dreptate. Dar dacă au fost date aceste ordine, 
poate că ceva le-a scăpat. 

Au mai lucrat vreo două ore, până când a reușit să o 
convingă că era tot ceea ce mai puteau face în acea seară. 
A dus-o la culcare și, când a fost sigur că a adormit, s-a 
întors să mai lucreze. 

Nu i-a fost greu să-și acceseze propriul dosar. Aveau mai 
puţine informaţii despre el decât anticipase. Cu puţin mai 
multe decât erau făcute publice sau, mai bine zis, pe care 
Ic schimbase el și le făcuse publice. 

Existau câteva suspiciuni, bănuieli și posibilitatea să fie 
autorul care apăreau de-a lungul carierei sale, oarecum 
ambigue. Majoritatea suspiciunilor se apropiau de adevăr, 
dar existau și câteva păcate ce-i erau atribuite și care nu 
erau ale sale. Oricum, nu conta. 

Mai mult îl amuză decât să-l enerveze faptul că de două 
ori avusese relaţii cu agente operative care ar fi trebuit să 
scoată de la el informaţii. 

Își aprinse o ţigară și se lăsă pe spate, amintindu-și de 
cele două femei. Nu avea de ce să se plângă. li făcuse 
plăcere compania lor și era sigur că, deși eșuaseră în 
misiunea pe care o avuseseră, și ele se simţiseră bine în 
compania lui. 

Nu știau nimic de mama lui și asta îi aduse o mare 
ușurare. Oficial, Meg Roarke era trecută ca fund maică-sa 
și asta îi convenea. Ce-i păsa OASN-ului cine îi dăduse 
naștere? O tânără destul de naivă încât să iubească și să 
aibă încredere într-un bărbat precum Patrick Roarke nu 
prezenta niciun interes. Mai ales că murise de mult. 
Patrick Roarke fusese un subiect interesant pentru OASN, 
la fel și pentru Interpol, pentru Consiliul Global al 
Agenţiilor de Informaţii și alte organizaţii ce lucrau sub 
acoperire și de la care își strângea informaţiile OASN-ul. 
Descoperi că la un moment dat se At gândiseră să-l 
recruteze ca agent, dar apoi renunţaseră pentru că nu-l 
considerau de încredere. 

De încredere, se gândi Roarke, surâzând amar. Da, nu c 
putea să-i contrazică. 


115 


Făcuseră legătura între Patrick și Max Ricker și asta nu 
era deloc surprinzător. Ricker fusese un om inteligent, iar 
reţeaua lui se întindea pe toată planeta și mai departe, 
ocupându-se de trafic de arme și de alte chestii ilegale. Dar 
fusese mult prea încrezător în propriile-i puteri pentru a-și 
acoperi toate urmele. 

Patrick  Roarke era cotat drept una din uneltele 
ocazionale ale lui Ricker, una nu foarte dotată. Era prea 
dependent de băutură și de alte produse chimice. Și nici nu 
era destul de discret pentru a spera la o poziție mai bună 
și cu atât mai puţin la una permanentă pe statele de plată 
ale lui Ricker. 

Dar văzând asocierile scrise negru pe alb, închiderea lui 
Ricker de către Eve părea o realizare cu atât mai 
mulțumitoare. 

Aveau totuși un dosar impresionant despre Patrick 
Roarke, pe care-l răsfoi amuzat. Când era pe punctul să-l 
închidă, referirea la o călătorie la Dallas îi atrase atenţia. 


Patrick Roarke a călătorit de la Dublin în Dallas, sub 
numele de Roarke O 'Hora. A ajuns la Dallas pe 5-12-2036 
la șapte și jumătate. A fost întâmpinat la aeroport de 
Richard Troy, cunoscut și sub numele de Richie Williams, 
William Bounty și Rick Marco. Subiecții au mers cu mașina 
la hotelul Casa Diablo, unde Troy s-a înregistrat sub 
numele Rick Marco. Roarke a închiriat o cameră sub 
numele de O 'Hara. 

La doisprezece și cincisprezece minute, subiecţii au 
părăsit hotelul și s-au îndreptat pe jos spre barul Black 
Saddle, unde au rămas până la ora două. Atasat se găsește 
și transcrierea convorbirii. 


Mai erau și alte rapoarte standard, toate despre cele trei 
zile pe care cei doi le-au petrecut împreună. 

Max Ricker. Roarke nu avea nevoie de rapoarte pentru a 
ști că tatăl lui și al lui Eve se cunoșteau și că se întâlniseră 

în Dallas. Doar cu câteva zile înainte ca Eve să fie găsită 
bătută pe o alee. 
Și ei știuseră toate astea, se gândi el, la fel și OASN-ul. 


Subiectul Roarke a plecat de la hotel la zece și treizeci și 
cinci în dimineața următoare. A fost condus la aeroport de 
Troy și a luat o cursă spre Atlanta. 

Troy s-a întors în camera de hotel pe care o împărțea c u 
o minoră. Supravegherea lui Roarke a căzut în sarcina 
agentului Clark. 


— Minoră, repetă Roarke. Ticăloșilor! Ticăloșilor, mai 
mult ca sigur că știaţi! 

Cu o furie care îi provoca greaţa deschise dosarul lui 
Richard Troy. 


Nu se făcuse încă dimineaţă când îi simţi braţul care o 
cuprinse cu blândeţe. Pe jumătate adormită, se întoarse 
spre el și-i descoperi căldura corpului, iar apoi căldura 
buzelor pe buzele ei. 

Își trecu degetele prin parul lui și-l apropie făcându-l să 
aprofundeze sărutul. Mai adânc, o comuniune de buze și 
limbi, la fel de molcome precum somnul din care se trezise. 
Nu se mai gândea decât la el, la alunecarea pielii lui pe a 
ei, la contururile lui, la mirosul și la gustul lui. Era deja 
plină de el când îi spuse numele. 

Gura lui o acoperi pe a ei ca o binecuvântare. Apoi trecu 
pe obraji, pe gât, pe umeri și apăsă delicat pe adâncitura 
dintre sânii ei, acolo unde i se simțeau bătăile inimii. 

— Te iubesc. 

Cuvântul îl spuse cu buzele pe sânii ei. 

— Mă cufund în iubirea pentru tine. 

Nu te cufunzi, se gândi ea zâmbind. Ne ridică pe 
amândoi mereu mai sus. 

Rămase o clipă acolo, cu obrazul pe pieptul ei, și închise 
ochii, până când fu sigur că-și controla emoţiile, până când 
fii sigur că va fi tandru cu ea. 

Simţea o nevoie disperată de a fi blând. 

Eve oftă, adânc și moale și de mulţumire, își dădu el 
seama, de a fi trezită astfel. Indiferent de ceea ce i se 
făcuse, inima ei era deschisă pentru el și acea inimă îl 
înălța mai presus decât orice își imaginase el vreodată. 

Era așa de blând când o atinse, iar când intră în ea nu 
era decât o umbră în mișcare. 

Îl tinu acolo, aproape de ea, în patul de sub acoperișul 
de sticlă, până când lumina începu să devină mai 
puternica, anunțând venirea zorilor. Ar fi putut rămâne așa 
o oră, se gândi ea. Să stea în tăcere, împreună cu el, 
fericiți, până când venea momentul în care trebuiau să 
înfrunte lumea, slujba, sângele. 

— Eve, spuse și o sărută pe umeri. Trebuie să vorbim. 

— Mmm. Nu vreau să vorbesc. Mi-e somn. 

— E important. Se trase de lângă ea, deși Eve protestă, 
îmi pare rău! Lumina la douăzeci la sută, comandă el. 

— Oh, Doamne! își acoperi ochii cu mâna. Cât e ceasul? 
Cinci? Nimeni nu trebuie să discute la ora cinci dimineaţa. 

— E aproape cinci și jumătate și partenera ta vine la 
șapte. Avem nevoie de acest răgaz. 

— Pentru ce? întrebă ea răsfirându-și degetele și 
uitându-se printre ele. 

— Ieri-seară m-am întors în birou și am mai deschis niște 
dosare. 

Printre degetele deschise văzu o urmă de iritare. 

— Credeam că nu mai poţi face nimic. 

— Pentru tine nu mai aveam nimic de făcut. Asta ani 
făcut-o pentru mine. Am vrut să mă uit la propriul meu 
dosar în caz că... în orice caz. 

Eve se ridică în fund. 

— Ai probleme? Iisuse, ai probleme cu OASN? 

— Nu. Își puse mâna pe umerii ei și o mângâie. Suferea, 
pentru că își dădea seama că și ea avea să sufere. Nu e 
vorba de asta. M-am uitat și la dosarul tatălui meu. 

— Mama ta, spuse și-l luă de mână. 

— Nu. Se pare că nici nu au băgat-o în seamă. Pe 
vremea aceea nu-i dădeau prea multă importanţă nici lui, 
așa că și ea era neinteresantă pentru ei. Dar Patrick 
Roarke a devenit mai interesant și au început să-i 
urmărească toate mișcările. În speranţa, se pare, de a le 
furniza mai multe probe împotriva lui Ricker. 

— Aș spune că nu le-a fost de prea mare ajutor, pentru 
că Ricker a fost activ până anul trecut. 

— Da, nu le-a dat destul. Este un dosar mare și complex, 
cu multe trimiteri la alte dosare și multă muncă din partea 
lor, care nu a dus la niciun rezultat. 

— Oricum, acum am scăpat de el, de Ricker. Care este 
legătura lui cu toate astea? 

— L-au supravegheat pe tata, crezând că este cărăușul 
lui Ricker și l-au urmărit în Dallas, în luna mai. Când tu 
aveai opt ani. 

Dădu din cap încet, dar trebui să înghită în sec. 

— Ştiam că era la Dallas atunci, pentru că ajuta la 
pregătirea loviturii din Atlanta, cea care a dus la ratarea 
operaţiunii lui Skinner. Nu e important. Uite ce e, acum, că 
tot m-am trezit, mă duc să fac un duș. 

— Eve. O luă de mâini și simţi cum încerca să și le 
retragă. A fost întâmpinat la aeroport de un bărbat pe 
nume Richard Troy. 

Ochii ei erau plini de teamă, la fel ca atunci când se h 
trezea dintr-un coșmar. 

— Asta nu are nicio legătură cu cazul. Cazul este 
prioritatea noastră. Trebuie să... 

— Nu am cercetat niciodată ce s-a întâmplat în trecutul 
tău, pentru că știam că nu vrei să fac asta. Mâinile ei erau 
reci, dar el încă o mai ţinea. Nici acum nu am intenţionat 
să fac asta, ci doar să mă asigur că familia mea nu este 

urmărită. Legătura... îi duse mâinile rigide la buze. Iubita 
mea Eve, legătura dintre tatăl meu și al tău este acolo. Nu 
avem cum să ne prefacem că nu există. Nu vreau să-ţi fac 
râu. Nu pot să-ţi fac rău. 

— Trebuie să-mi dai drumul. 

— Nu pot. Îmi pare râu. Am încercat să mă conving i că 
este mai bine să nu-ţi spun. Dar nu pot să-ţi ascund asta. 
Ti-ar face chiar și mai râu, nu-i așa, și, în plus, ai simţi-o și 
ca pe o insultă, dacă aș considera că nu ești în stare să faci 
faţă. 

— Este cu dus și întors. Vocea îi era sugrumată și ochii îi 
ardeau. Este al dracului de cu dus și întors. 

— Poate, dar nu înseamnă că este mai puţin adevărat. 

Trebuie să-ţi spun ce am descoperit și tu vei decide cât 
vrei să afli. 

— Trebuie să mă gândesc! 

Își smulse mâinile din ale lui. 

— Trebuie să mă gândesc. Lasă-mă în pace să mă 
gândesc. 

Sări din pat și fugi în baie. Trânti ușa după ea. 

Fu gata să se ducă după ea, dar când se întrebă daca ar 
fi spre binele ei să facă asta, nu fu așa de sigur. Preferă să 
o aștepte. 

Eve făcu un duș fierbinte. La jumătatea dușului, pulsul 
începu să-i revină la normal. Râmase prea mult timp în 
aparatul de uscat și se simţi ceva mai bine după aceea. 
Aven nevoie de cafea, asta era tot. Câteva căni și apoi 
trebuia să-și scoată rahatul ăsta din minte. 

Avea o treabă de făcut. Nu conta deloc ce era cu Patrick 
Roarke, cu tatăl ei sau cu Dallasul. Nu-și putea permite să- 
și umple capul cu astfel de aiureli când avea atâta treabă 
de făcut. 

Se uită în oglinda la fața palidă și înspăimântătoare pe 
care o avea. Vru să dea cu pumnul în oglindă. Fu aproape 
să o facă. Dar se întoarse cu spatele la ea, se îmbrăcă cu 
un halat și ieși din baie. 

Și el se ridicase din pat și se îmbrăcase cu un halat. Nu 
spuse nimic, doar îi dădu o cana de cafea. 

— Nu vreau să știu nimic despre asta. Înţelegi? Nu vreau 
să știu. 

— Bine atunci. O atinse pe obraz. O să uităm. 

Nu va spune despre ea că îi este frică, se gândi Eve. Nici 
măcar nu o va gândi. Doar o va iubi. 

— Nu vreau să știu nimic despre asta, repetă. Dar 
trebuie să-mi spui. Se duse și se așeză pe un scaun, pentru 
că îi era frică să nu o lase picioarele. Îl chema Troy? 

Se așeză în faţa ei, de partea cealaltă a mesei, pentru că 
simţise că ea își dorea sa stea la distanţă. 

— Avea mai multe pseudonime, dar se pare că acesta era 
numele lui adevărat. Richard Troy. Am găsit un dosar 
despre el. Nu am citit tot, doar... doar treburile din Dallas. 
Dar l-am copiat, dacă vrei să te uiţi și tu peste tot dosarul. 

Nu știa ce voia. 

— Deci s-au întâlnit în Dallas. 

— Da. Tatăl tău l-a luat pe al meu de la aeroport și l-a 
dus la hotelul... unde erai tu. S-au înregistrat la hotel. Au 
ieșit în seara aceea și s-au îmbătat. Exista o transcriere a 
conversaţiei pe care au avut-o, exact așa cum a fost și 
pentru toate cele trei zile cât au fost împreună. O mulţime 
de lăudăroșenii și câte ceva despre lovitura din Atlanta. 

— Operaţiunea de trafic de arme a lui Ricker. 

— Da. Tata trebuia să meargă la Atlanta, ceea ce a și 
făcut în ziua următoare. Sunt speculaţii că ar fi fost plătit 
de polițiști, pentru a le da informaţii din interiorul 
organizației lui Ricker. A luat bani de la ei și a luat și banii 
lui Ricker și, 

I înșelând ambele părţi, a plecat la Dublin. 

— Asta confirma ceea ce am presupus noi când am avut 
de-a face cu Skinner. O treaba de doi lei au făcut spionii, 
daca nu și-au imaginat ce are de gând taică-tău. li face pe 
cei din OASN la fel de responsabili de cei treisprezece 

polițiști morţi în acel raid ca și pe Ricker și pe oricine 
altcineva. 

— Eu aș spune ca celor de la OASN nici nu le-â păsat de 
polițiști. 

— Bine. Se putea concentra pe asta și să mai împartă 
ceva din furie și în această direcţie. L-au considerat pe 
Ricker ţinta principală. Operaţiunea din Atlanta era 
importantă, dar nu era singura. Poate că erau prea 
preocupaţi să-l prindă pe Ricker, să-i distrugă reţeaua și să 
danseze dansul victoriei, încât nu s-au mai gândit că cineva 
așa de neimportant ca Patrick Roarke avea să le-o tragă 
tuturor. Dar a fost un gest inconștient să-i lase pe acei 
polițiști să moară așa. 

— Ştiau de tine. 

— Ce? 

— Ştiau că este și un copil în camera aia de hotel. O 
minoră. Ticăloșii știau. 

Când ochii i se împăienjeniră, Roarke blestemă. Dădu 
masa la o parte și o făcu să-și pună capul între genunchi. 

— Respiră ușor. Dumnezeule, Dumnezeule, îmi pare rău! 

Vocea lui îi suna ca un bâzâit în urechi. Vocea lui 
frumoasă, care murmura în galeză acum, că-și pierduse 
autocontrolul. Simţea că nu mai era stăpân pe el, o simţea 
în tremuratul ma r lui pe spatele ei. Era în genunchi lângă 
ea. Suferind la fel de mult, daca nu chiar mai mult decât 
ea. Nu era ciudat? Nu era miraculos? 

— Mi-e bine. 

— Mai stai un minut. Încă tremuri. Vreau să moară. Toţi 
cei care știau că ești acolo cu el și nu au făcut nimic. Vreau 
să le beau sângele. 

Se întoarse doar puţin, cât să se uite la el. Arăta exact 
așa cum poate arăta cineva care este gata să sară la gâtul 
unei alte persoane. 

— Mi-e bine, îi spuse din nou. Nu contează, Roarke. Nu 
contează, pentru că eu am supravieţuit și el nu. Trebuie să 
citesc dosarele. 

El încuviinţă și apoi își lăsă capul pe alei. 

— Dacă nu mi-ai fi spus asta, spuse ea cu o voce 
răgușită, m-ar fi tras înapoi. Ne-ar fi făcut rău amândurora. 
Știu că nici ţie nu ţi-e ușor, dar să-mi spui... Să ai 
încredere că vom trece peste asta, că se vor îndrepta 
lucrurile. Trebuie să văd câte ceva. 

— Le aduc eu. 

— Nu, vin cu tine. Ne vom uita împreună. 

Merseră împreună în camera lui și se uitară la datele 
care apărură pe ecran. 

Nu luă loc. Nu avea să permită picioarelor să o lase din 
nou. Nici chiar când citi raportul agentului operativ. 


Abuz fizic și sexual asupra unei minore, presupusă a fi 
fiica subiectului. Nu există date despre minoră, nu i se 
cunoaște mama, sau purtătoarea de sarcină. Nu se 
recomandă intervenția în acest moment. Dacă subiectul își 
dă seama că este urmărit, sau dacă este informată poliția, 
sau orice altă agentie socială sau de protecție despre 
situația minorei, valoarea subiectului va fi compromisă. 

Se recomandă să nu se ia nicio măsură cu privire la 
situația minorei. 


— N-au făcut nimic, spuse Roarke încet, foarte încet. Îi 
urăsc pe nenorociţii de polițiști. Mai puţin pe tine, adăugă 
după o clipă. 

— Nu sunt polițiști. Nu le pasă nici cât negru sub unghie 
de lege și cu atât mai puţin de dreptate. Și cu siguranţă că 
nu le pasă deloc de oameni. Pentru ei contează imaginea 
de ansamblu, așa a fost întotdeauna, de când există, de la 
începutul Războaielor Urbane, n-a contat decât imaginea 
de ansamblu și Ia dracu’ cu oamenii. 

Işi înfrână furia și groaza și continuă să citească. Doar 
când ajunse la sfârșit trebui să se sprijine de consolă 
pentru a-și menţine echilibrul. 

— Ştiau ce se întâmplă. Au știut că l-am ucis. 
Dumnezeule, au știut și au făcut curat după mine. 

— Pentru raţiuni de securitate, pe dracu’. Pentru a-și 
acoperi propria vină. 

— Spun că... spun că dispozitivele de înregistrare erau 
defecte și că s-au închis în acea noapte. Care erau șansele 
ca asta să se întâmple cu adevărat? spuse ea după care 
inspiră profund și citi din nou acea secţiune. 


Supravegherea a fost reluată la ora șapte și șaisprezece 
minute. Nu s-au înregistrat niciun fel de sunete sau 
mișcare vreme de șase ore. Presupunerea că subiectul a 
dispărut pe timpul nopții a determinat agentul să riște și să 
inspecteze c personal camera. După ce a intrat, agentul a 
observat cadavrul subiectului. Cauza morţii a fost o serie 
de răni cauzate prin înjunghiere cu un cuțit mic de 
bucătărie. Minora nu mai era prezentă în acea locație. 

Niciun fel de informaţii nu au fost descoperite care să 
duca la Ricker sau la Roarke. De la Centru s-au primit 
ordine ca zona să fie curățată. A fost avertizată echipa care 
înlătură corpurile. 

Minora despre care se crede că este fiica subiectului u 
fost localizată sub supraveghere medicală. Are traume 
puternice, fizice si psihice. Autorităţile locale 
investighează. Minora nu are acte și cazul ei va fi predat 
unui asistent social. 

Autorităţile locale nu au reușit să stabilească identitatea 
minorei. Minora nu a fost capabilă să-și amintească nume 
sau circumstanțe legate de acest aspect. Nu se poate 
stabili nicio legătură cu Troy sau cu agentia Minora a fost 
preluată de Agenţia Naţională pentru Minori și i s-a dat 
numele Dallas, Eve. 

Dosarul Troy a fost închis. 


— Au un dosar și despre mine? întrebă Eve. 
— Da. 


124 


— Au făcut legătura? 

— Nu l-am citit. 

— Cât de stăpân ești pe tine! 

Pentru că el nu spuse nimic, Eve se îndepărtă de 
monitor și făcu un pas spre el. 

El făcu un pas înapoi. 

— Cineva va plăti pentru asta. Nimic nu mă va opri. Nu 
pot să-l ucid pe el, deși am visat mult la asta. Dar cineva va 
plăti pentru că nu a intervenit și a lăsat ca toate astea să 
se întâmple. 

— Nu se va schimba nimic. 

— Ba da, se va schimba. O parte din furia pe care o 
acumulase când citise raportul ieșea la suprafaţă. Există 
balante, 

Eve, și tu știi asta. Balanţe și plăţi, din asta este făcută 
preţioasa ta justiţie. Pentru asta voi face propria mea 
justiţie. 

Era rece, deja foarte rece, dar vorbele lui, felul în care 
arăta o făcură să amorţească. 

— Nu mă va ajuta dacă mă gândesc că ești plecat la 
vânătoare de spioni care au lucrat la acest caz în urmă cu 
douăzeci de ani. 

— Nu trebuie să te gândești la asta. 

Simti că i se pune un nod în gât. 

— Vreau să te concentrezi asupra muncii, să faci ceea ce 
ai promis că faci. 

El înconjură consola și se duse la ea. Ochii îi erau de 
gheaţă când o luă de bărbie. 

— Crezi că pot sau că voi lăsa asta să treacă? 

— Nu. Crezi că te pot lăsa să vânezi pe cineva și să aplici 
propria-ţi balanţa a justiţiei? 

— Nu. Așadar, avem o problema. Între timp îţi voi da tot 
ce pot pentru acest caz. Nu vreau să mă cert cu tine 
pentru asta, Eve, spuse el, înainte ca ea să aibă timp să 
scoată o vorbă. Şi nici nu mă aştept să-ţi schimbi 

considerentele morale. Îţi cer doar să faci același lucru 
pentru mine. 

— Vreau să ţii minte ceva. Vocea începea să-i tremure. 
Sufletul începea să-i tremure. Vreau să te gândești la asta, 
înainte de a face ceva ce nu mai poate fi desfăcut. 

— Voi face ceea ce trebuie, spuse el pe un ton neutru. Și 
la fel vei face și tu. 

— Roarke. 

Îl luă de mâini și parcă simţea că deja i se strecoară 
printre degete. 

— Am reușit să trec peste ceea ce mi s-a întâmplat în 
Dallas. Datorită acestui lucru sunt aici. Poate că am tot 
ceea ce contează pentru mine, incluzându-te aici și pe tine, 
tocmai datorită acestui lucru. Dacă este așa, aș fi gata să 
mai trec o dată prin aceeași experienţă. Aș retrăi fiecare 
minut al acelui iad pentru a fi cu tine, pentru a aven slujba 
asta, pentru a avea viața pe care o am acum. Asta este 
destul pe talgerul balanței mele. Vreau să te gândești la 
asin 

— Atunci o voi face. 

— Trebuie să mă pregătesc pentru mai târziu. Să mă 
gândesc la altceva, la orice altceva. La fel și tu. 
Deocamdmfl trebuie să lăsăm asta deoparte. Dacă nu 
reușești, nu-mi eșii de niciun folos și nici prietenei tale nu-i 
vei face niciun bine. 

— Eve. O spuse blând, la fel cum făcuse dragoste cu cn, 
și apoi ii șterse lacrimile pe care ea nu putuse să și le 
reţină 

Izbucni și mai tare când o luă în braţe. Și fiindcă 
lacrimile tot începuseră să curgă, își îngropa faţa la pieptul 
lui și Ic lăsă să curgă în voie. 

Când echipa ei ajunse acolo era pregătită. Gândurile 
referitoare la ceea ce se întâmplase în Dallas erau puse la 
păstrare, pentru când avea să fie singură și putea să le 
facă faţă. Când o să aibă timp, se va gândi ce putea și ce 
nu putea să fie făcut. 

I-ar ucide. Nu-și făcea nicio iluzie. Lăsat de capul lui, 
Roarke i-ar vâna pe cei responsabili de lipsa de acţiune din 
Dallas și i-ar... elimina. 

Balante și plăţi. 

O va face, dacă ea nu va găsi cheia furiei lui, simțul 
justiţiei și al nevoii lui de a pedepsi. Nevoia lui de a-i lua 
partea, de a vărsa sânge pentru sânge, pentru suferinţa 
unui copil nevinovat. 

Așadar, într-un fel sau altul trebuia să găsească cheia și 
calea de acces. Și, în timp ce avea să facă asta, avea să 
înfrunte și una dintre cele mai bine organizate instituţii ale 
planetei. 

Planurile ei inițiale de a-și mari echipa, de a mai include 
niște experţi în informatică, trebuiseră să fie amânate. 
Avea o bombă complicată în mână. Dacă se pasa prea mult 
de la unul la altul avea să le explodeze în faţă. 

Avea să o menţină cât de mică posibil. 

Feeney. Nu s-ar descurca fără Feeney. Acum mânca 
gogoașa lui preferată, discutând în contradictoriu cu 
McNab, despre un jucător pe care-l chema Snooks. 

Asul în informatică lan McNab nu părea a fi tipul de om 
care să intre în polemică din cauza unui jucător. Dar nu 
arăta nici ca un poliţist clasic. Era îmbrăcat cu o pereche 

de pantaloni roșii din piele, strânși pe gleznă, care lăsau să 
sc vadă pantofii, în toată splendoarea lor. Cămașa era cu 
dungi roșii și destul de strâmtă pentru a lăsa să i se vadă 
pieptul bombat și umerii osoși. Își prinsese părul blond în 
coadă, dar avea o mulţime de cercei în urechea stângă, 
pentru a contrabalansa simplitatea pieptănăturii. 

Deși avea trăsături plăcute, nu părea a fi exact genul de 
tip cu care ar ieși Peabody. Erau însă împreună și nu 
ascundeau deloc asta. 

Puteai vedea ce este între ei din felul cum o mângâia pe 
genunchi, de parcă ar fi făcut-o întâmplător, și din felul 
cum ea îl lovea cu cotul în stomac când încercă să-i ia 
prăjitura 

Dar dovada că era îndrăgostită fu când Peabody rupse 
prăjitura în două și-i dădu jumătate. 

Avea nevoie de toţi trei și de bărbatul, bărbatul ei, care 
își bea cafeaua și aștepta ca ea să înceapă spectacolul. 

Numai că, atunci când avea să-l înceapă, avea să-i 
expună pe toţi riscurilor. 

— Dacă v-aţi terminat cu toţii pauza de cafea, avem o 
mica problemă cu niște crime, pe care ar trebui să le 
discutăm 

— Am raportul informatic, spuse Feeney arătând spre 
pachetul cu discuri pe care le pusese pe masă. Toate 
calculatoarele au fost arse. Toate informaţiile distruse. Am 
câteva idei despre cum am putea reface ceva informaţii, 
dar nu va fi ușor și voi avea nevoie de o parte din 
echipamentul pe care îl are la dispoziţie consultantul 
nostru civil. 

— Atunci pot să-l iei pe tot, spuse Roarke, iar lui Feeney 
îi străluciră ochii când se gândi la minunăţiile care-l 
așteptau. 

— Echipa de recuperare poate ajunge aici într-o oră cu 
or, toate calculatoarele. Vom face o reţea și... 

— Nu este posibil, îl întrerupse Eve. Te rog să aduci 
personal aici toate unităţile. Cele care rămân la Sediul 

Central ou trebuie să fie păzite non-stop. Trebuie puse în 
siguranţă, Feeney, cât mai repede posibil. al 

— Dallas, deși electronicele nu sunt specialitatea ta, tot 
trebuie să-ţi dai seama cât îmi va lua să-mi fac numărul de 
magie pe mai mult de zece calculatoare. Nu pot să le aduc 
nici măcar câte două o dată și fără o echipă care să lucreze 
cu mine, vom avea nevoie de zile întregi, dacă nu chiar 
săptămâni pentru a face ceva ca lumea. 

— Nu se poate altfel. Nu mai avem de-a face cu același 
[e tip de investigaţie. Am aflat că este posibil ca în aceste 
crime să fie implicat OASN-ul. 

Pentru o clipă se făcu o tăcere deplină, iar apoi McNab; j 
spuse entuziasmat: e 

— Spionii? Oh, iubire, ce fericire! 

— Detective, nu suntem în realitatea virtuală și nici nu 
este vorba de un joc pe calculator în care tu te joci de-a 
agentul secret. Doi oameni au murit. 

— Cu tot respectul, locotenente, dar oricum sunt morți. 

Pentru că nu avea cum să-l contrazică, îl ignoră. 

— Nu pot să vă spun cum am intrat în posesia acestei 
informaţii, zise ea, dar văzu privirea pe care Feeney i-o 
aruncase lui Roarke și mândria care se citea în ea. Dacă 
îmi vor fi cerute aceste informaţii printr-o hotărâre 
judecătorească, atunci... voi minţi. Trebuie să știți asta de 
la început. Voi minţi fără ezitare, nu doar pentru a proteja 
sursa, dar și pentru a menţine secretul acestei investigaţii 
și pentru a o proteja pe Reva Ewing, de care sunt convinsă 
că este nevinovată. 

— Mie îmi plac informaţiile anonime, spuse Feeney 
Transmisii nereperabile de informaţii. Putem face asta 
chiar aici, ca să pară că așa ai primit informaţiile. În mod 
normal, majoritatea testelor nu o vor putea depista. 

— Este ilegal, spuse Eve, iar el zâmbi. 

— Vorbeam și eu pentru mine. 

— Când aţi fost implicaţi în această anchetă, nu se știa 
decât că este o crimă ca oricare alta. Dar nu este. Aveţi 

posibilitatea să vă retrageţi din anchetă înainte de a vă 
spune datele pe care le am. Odată ce vi le spun trebuie să 
rămâneţi Și s-ar putea să devină al dracului de urât. Nu 
mai putem implica pe nimeni. Nu putem discuta despre 
asta în afara zonelor în care suntem siguri că nu putem fi 
ascultați. Fiecare dintre noi va trebui să facă zilnic o 
verificare pentru microfoane de ascultare și asta acasă, la 
muncă, în mașină și asupra sa. Vă supuneţi unor mari 
riscuri și, cu siguranţă, veţi fi supravegheați. 

— Locotenente, spuse Peabody și aşteptă până când Eve 
se întoarse spre ea. Dacă nu știi deja că suntem cu tine, 
află acum. 

— Nu este o chestiune obișnuită. 

— Nu, pentru că este cea mai tare, spuse Peabody 
zâmbind și făcându-l pe McNab să chicotească. 

Dând din cap, Eve se așeză pe colţul biroului. Ştia că nu 
se vor retrage, dar trebuia să le dea posibilitatea să 
aleagă. 

— Blair Bissel era agent de gradul doi al OASN, recrutat 
și antrenat de Felicity Kade. 

— A fost o lovitură a OASN? 

Se uită la McNab. 

— Păi, încă nu am scris un raport special pentru tine, 
detective. Fără notițe, spuse când văzu că-și scoate 
carnețelul. Nimic nu trebuie înregistrat decât pe 
calculatoare de care suntem siguri. lată ce știu. Bissel este 
agent de nouă ani. La nivelul doi a avut în special misiuni 
de legătură. A trecut lor informaţii dintr-un punct în altul, 
a făcut rost de informaţii sau a adunat date care apoi erau 
transmise celui care făcea legătura dintre el și nivelurile 
superioare. In general lui ‘Kade, dar nu numai. Acum trei 
ani, Kade a primit-o ca ţintă pe 

Reva Ewing și a trebuit să dezvolte o relație de 
prietenie. 

— De ce Ewing? întrebă Peabody. De ce ea anume? 

— O ţineau sub observare de câţiva ani, incluzând 
perioada cât a fost în Serviciul Secret. A fost abordată de o 
persoană care trebuia să o recruteze pentru OASN, în 
timpul perioadei de recuperare, dar, după cum se 
precizează în dosar, a refuzat și nu foarte politicos. Pentru 
că i s-a oferit o sumă mare, refuzul ei a părut suspect, la fel 
și slujba obţinută ulterior. Roarke... Industries este un 
punct strategic pentru OASN. Au pierdut o grămadă de 
timp și au consumat nenumărate resurse pentru a încerca 
să o acuze de spionaj, fără să aibă însă succes. Reva Ewing 
era considerată un bun candidat pentru furnizarea de 
informaţii, datorită relaţiei ei personale și profesionale cu 
patronul corporației și datorită funcţiei mamei ei, de 
administrator. Sperau ca Reva să vorbească despre munca 
ei, despre șef, despre proiecte și așa mai departe și astfel 
OASN să facă rost de informaţii. 

— Dar nu a făcut-o, spuse Feeney. 

— Nu le-a dat informaţiile de care aveau nevoie, dar au 
investit mult. Și Felicity era foarte hotărâtă. L-a adus pe 
Bissel și a plănuit lucrurile pe termen lung. 

— S-a căsătorit cu ea ca să facă rost de informaţii? sei 
interesă Peabody. Nasol. 

— Pentru informaţii, încuviinţă Eve. Și pentru a avea o 
acoperire mai bună pentru contactele suplimentare care 
veneau din partea ei. Încă mai are relaţii de prietenie cu 
foști colegi din Serviciul Secret și este în relaţii bune cu 
fosta  președintă, Foster. Nici Foster, nici actuala 
administraţie nu au avut o relaţie prea bună cu OASN și 
invers. Există multe resentimente, secrete și lovituri sub 
centură. 

— Înţeleg și înregistrez totul cu mare atenţie, puștoaico, 
spuse Feeney, dar totuși, asta nu explică de ce Bissel și 
Kade au fost uciși și totul i-a fost înscenat lui Ewing. 

— Așa e. Haideţi să aflăm! 

Se uită la Roarke și-i dădu cuvântul în tăcere. 

— Proiectul strict secret trebuie să fie un factor, începu 
el. Calculatoarele au fost distruse cu viermele Judecăţii de 
Apoi sau ceva asemănător. Este posibil, deși nu-mi place să 
mă gândesc la asta, să fi infiltrat sistemul de securitate de 
la Securecomp, folosindu-se de Reva. Contractul l-am 
primit de la Consiliul Global al Agenţiilor de Informaţii, dar 
OASN s-a împotrivit și la fel au făcut și alte acronime din 
astea. 

— OASN voia să primească ei contractul, speculă McNab 
Privatizarea unor astfel de contracte a redus bugetul 
acestor agenții. 

— Așa e, încuviinţă Roarke. 

— Şi dacă ar fi obţinut ei contractul și banii, continuă 
Peabody ideea, ar fi avut și toate informaţiile legate de 
proiect. N-ar fi trebuit să aștepte să le primească prin 
filiera normală. 

— S-au folosit de Reva pentru a obţine informaţiile, 
spuse Eve. 

— Mai puneţi și că Roarke Industries este considerat 
suspect de câteva facţiuni... spuse Roarke aproape ca și 
cum ar fi fost amuzat. OASN a găsit că cel mai practic era 
să se infiltreze și să adune informaţii și date, orice găseau, 
pentru a încerca să construiască o acuză la adresa 
corporației. Pentru spionaj, evaziune fiscală, orice. 

Ridică din umeri. Era, cel puţin de când o cunoscuse pe 
Eve, un om de afaceri onest. Chiar dacă nu ar fi fost, era 
sigur că ar fi scăpat de OASN, la fel ca de fiecare dată. 

— Voi verifica sistemul de securitate și voi astupa toate 
breșele, dar, în acest moment, este ca și cum aș astupa 
gaura după ce șobolanul a ajuns la brânză. 

— Dar se poate să mai pui o capcană cu brânză, comentă 

Feeney. 

— Gândim la fel, spuse Roarke zâmbind. 

— lar viermele? întrebă Peabody. Dacă a fost o 
mașinație a OASN, iar calculatoarele au fost distruse, 
înseamnă că O ASN are viermele sau o clonă. Nu ar trebui 

să lucreze și ei la un program de distrugere sau de 
protecţie, în loc să... Oh! 

— Spionajul global nu este foarte diferit de spionajul 
industrial, spuse Roarke, turnându-și cafea. Dacă ar lucra 
la un program sau ar plăti pe cineva să lucreze la el, ar fi 
foarte interesant pentru ei sa știe la ce lucrăm noi. 

— Şi chiar să ucidă pentru asta. Un altfel de crimă 
organizată, spuse Peabody. Știu că guvernele au nevoie de 
agenţii care să adune informaţii, pentru a preveni atacurile 
teroriste și pentru a reduce la tăcere grupările fanatice, 
dar se știe clar că nu întotdeauna trebuie să respecte 
regulile care corup indivizii ce alcătuiesc totalitatea. Și 
asta a sunat de parcă ar fi ieșit din gura lu’ taică-meu. 

— Dacă OASN a comandat uciderea lui Bissel și a lui 
Kade, continuă Eve, este foarte posibil să nu poată fi aduși 
în faţa justiţiei. Dar dacă ei i-au făcut înscenarea Revei și 
au lăsat-o să suporte consecinţele, vor trebui să plătească. 
Este un cetăţean al orașului New York și asta înseamnă că 
este de-a noastră. Voi vorbi cu comandantul și apoi îi voi 
spune totul Revei, dacă el nu-mi ordonă altceva. Cred că 
prin relaţiile ei, pot stabili o întâlnire cu reprezentanţii 
OASN. Și atunci va începe meciul. 

După ce termină prezentarea ieși cu Peabody, dar se 
opri în drum, ca și cum ar fi uitat ceva. 

— Feeney, vreau să discut ceva cu tine. Peabody, du-te 
înainte! Cere să fim primite la comandant. Spune că este 
urgent. 

— Nu cred că voi sta mai mult de două-trei ore la 
Securecomp, îi spuse Roarke lui Feeney. Ştii unde este 
totul. Aranjează-te cum îţi este mai bine. Summerset îţi va 
răspunde la orice întrebări. Voi veni și eu să mă apuc de 
treaba cât de repede pot. Locotenente! 

Ştia ca ea se va feri când se va apleca să o sărute. Și 
acesta era unul dintre motivele pentru care nu se putea 
împiedica de a o face. A lăsat-o să închidă ușa după el, se 
uită lung la ea și, plecă. 

Eve se frecă la ochi. 

— Trebuie să-ţi cer o fav... 

— OK. 

— Este... un subiect sensibil pentru mine. 

— Observ. Trebuie să luăm loc? 

— Nu. Adică tu poţi, dacă vrei. Făcu câţiva pași și se uită 
fix pe fereastră. Nu știu câte cunoști tu despre copilăria 
mea și nu vreau să vorbesc despre asta. 

Ştia destule, destule pentru ca să i se pună un nod în gât 
când o auzi deschizând subiectul. Dar tonul vocii nu i se 
schimbă. 

— Bine. 

— În Dallas era un agent al OASN... în perioada când... 
la dracu”! 

— Îţi supravegheau tatăl? 

— Da. Ochi și urechi. Ei... este complicat, Feeney, și nu 
vreau să intru în detalii. Dar există un dosar. Roarke l-a 
citit și... 

— Stai. Ascultau tot, au știut că e vorba de un copil și nu 
au intervenit? 

— Nu asta e ideea. 

— Faptul că ești poliţist, spuse ea răstit. Pentru că știi că 

— La dracu' cu ideea! 

— Feeney. 

Se întoarse spre el și văzu aceeași furie ca a lui Roarke. 

— Nu ar trebui să-ţi spun nimic din toate astea. Pentru 
că, în funcţie de ce se întâmplă, ai putea fi considerat ou 
complice. Dar poate, spunându-i, putem schimba 
rezultatul u o final. El va vrea să se răzbune și nu se poate. 
L-ar putea rât distruge. Ştii asta. Te rog să mă ajuţi să-l 
oprim. 

— Să-l oprim? Ce te face să crezi că nu-i voi da o mână 
de ajutor? 

— Faptul ca ești poliţist, spuse ea răstit. Pentru ca știi că 
nu poţi să-ţi faci singur dreptate. Ştii ce se poate întâmpla 
dacă o faci. Vreau să-l ţin ocupat, atât de ocupat, încât să 

nu aibă timp să se ocupe de asta. Și vreau să găsești o 
modalitate de a discuta cu el și de a-l face să se 
răzgândească. Cred că pe tine te-ar asculta.. 

— De ce? 

— Nu știu. 

Își trecu mâinile prin păr. 

— Dar așa cred. Te rog, Feeney, nu mă face să mă duc la 
Summerset să-l rog să mă ajute cu asta. Deja mi-e destul 
de greu să te rog pe tine. Dar am nevoie de ceva timp ca să 
gândesc clar. 

— Nu este o problema să-l ţin ocupat, dacă ne gândim că 
suntem doar trei oameni care putem să ne ocupăm de 
paisprezece calculatoare. Dar să vorbesc cu el... Feeney își 
băgă mâinile în buzunare și ridică din umeri. Să văd dacă 
reușesc să deschid subiectul. Dar nu promit. 

— Mulţumesc. ; 

— Vreau să te întreb ceva, Dallas. Intre noi doi, aici și 
acum. Nu o să mai discutăm asta niciodată, dar vreau un 1 
răspuns sincer. Tu nu vrei răzbunare? 

Se uită în jos, dar apoi se forță să-și ridice privirea și să 
se uite În ochii lui. 

— Vreau așa de mult, încât aproape îi simt gustul. Vreau 
așa de mult, încât mi se face frică. Vreau așa de mult, încât 
știu că trebuie să renunţ la ea. Trebuie sau este posibil să 
fac ceva cu care știu că nu mă voi împăca niciodată. 

El încuviinţă și fu suficient pentru amândoi. 

— Să ne apucăm de treabă, atunci. 


Comandantul Whitney era un tip mare, care stătea la un 
birou mare. Eve știa că toată ziua scria hârtii și se ocupa 
de probleme politice, directive și chestiuni diplomatice. 
Dar asta nu însemna că nu era poliţist. 

Avea mai mute fire albe în păr decât cu un an în urmă și 
probabil că soţia îl bătea la cap să se ocupe de asta. Lui 
Eve îi plăcea așa. I se părea că-i conferă o autoritate mai 
mare. 

Ascultă tot ce avea de spus ea, iar Eve găsi tăcerea lui 
apăsătoare, dar și reconfortantă. 

Rămase în picioare după ce termină și, deși nu se uita Ia 
Peabody, știa că partenera ei își ţinea respiraţia. 

— Sursa ta pentru aceste informaţii este de încredere? 

— Domnule, pentru că informaţiile au ajuns la mine din 
surse necunoscute, nu pot garanta pentru încrederea 
unora, dar sunt sigură că informaţiile sunt valabile. 

Ridică din sprâncene și dădu din cap. 

— E bine. S-ar putea să prindă dacă ţi se va cere 
socoteală Cum ai de gând să continui? 

— Am de gând să-i dau aceste informaţii Revei Ewing. 

— Asta ar trebui să-i facă pe avocaţii ei să danseze de 
bucurie. 

— Domnule, nu ea i-a ucis pe Bissel și pe Kade. Nu pot 
să nu dau această informaţie cuiva care este în esenţă oa 
treia victimă. 

— Așa e. Doar că urăsc să văd avocaţi care dansează. 

Peabody începu să râdă, dar râsul i se transformă în 
tuse. 

— Procurorul nu va fi fericit, adăugă Whitney. 

— Poate va fi și el îndeajuns de fericit pentru a dansa, 
Or, dacă reușim să demonstrăm că OASN este vinovat de o 
dublă crimă și de încercarea de înfundare a unui civil. 
Acest lucru va face ca acest caz să fie foarte important, 
spuse Eve când ou văzu privirea speculativă a lui Whitney. 
Destul de important pentru a atrage atenţia mass-media. A 
mass-media de peste tot din lume, iar procurorul va fi în 
prim-plan. 

— Este interesant și dai dovada de gândire politică, 
Dallas. Mă surprinzi. 

— Pot să gândesc politic, dacă trebuie, și cred că veţi 
explica lucrurile în acest fel procurorului-șef. 

— Poţi să fii sigură de asta. 

— Ewing s-ar putea să-mi fie utila și pentru a stabili 
contacte care să mă asiste în cercetarea OASN. 

— Odată ce OASN va afla de aceasta latura a 
investigaţiei e tale va încerca, din greu, să i se opună. 

Lipsă de acţiune, gândi ea. Acesta ar fi termenul și la 
asta se vor aștepta de la ea. Şi nu o vor avea. 

— Nu au niciun fel de autoritate asupra poliţiei 
newyorkeze sau asupra unei anchete de omucidere. O 
femeie nevinovată a fost implicată intenţionat într-un dublă 
crimă. 

Un copil nevinovat, gândi ea fără să vrea, a fost lăsat 
intenționat să fie bătut și violat. Lăsat să ucidă pentru a 
supraviețui. 

— Nu este vorba de securitate naţională sau globală, 
domnule comandant. Este doar o mare mizerie. Gâtul 
începea să o ardă, dar ignoră acest aspect și-și impuse să 
se rezume la fapte. Să rămână în prezent O corporație 
legală, ia care lucrează Ewing, are un contract strict secret 
din partea guvernului, pentru a dezvolta un program care 
să blocheze planurile presupuse ale unei grupări de 
tehnoteroriști. Dacă OASN a încercat să interfereze cu 
programul de cercetare care se desfășoară la Securecomp 
în acest moment, nici acest lucru nu este de securitate 
globală sau naţională. Este o chestiune de spionaj 
industrial. 

— Poţi să fii sigură că ei vor avea o optica diferită. 

— Pot schimba optica până orbesc, dar asta nu vii 
schimba faptul că doi oameni au fost uciși cu brutalitate, 
Media deja târâie prin noroi numele Revei Ewing. Nu 
merită așa ceva. Aproape a murit apărând-o pe doamna 
președintă Poster, pentru că asta era datoria ei. Nici mai 
mult, nici mai puţin. Și nici pentru Securecomp nu a făcut 
decât să-și ducă datoria până la capăt, ceea ce ar fi 
însemnai proiectarea unui program de apărare împotriva 
unui virus care, potenţial, ar fi putut distruge Pentagonul, 
Parlamentul și toate agenţiile care se ocupă de securitate 
în ţara asta, inclusiv blestemaţii de OASN. 

Comandantul ridică mâna. 

— Mai bine te-ar angaja pe tine în locul avocaţilor. Nu te 
contrazic, spuse el. Am citit dosarul ei. Înţelegi că mai 
există și varianta de a renunţa pur și simplu la acuzaţii și 
de a o lăsa pe Ewing să se descurce. 

— Dar doi oameni tot morţi rămân. 

— Doi agenţi, Dallas. Este aspectul negativ al serviciului. 
Din nou ridică mâna înainte ca ea să apuce să spună ceva. 
Tu ai vreo opinie în legătură cu toate astea, detectiv 
Peabody? 

— Da, domnule. Dacă eu aș muri, ar fi din cauza datoriei 
pe care o am. Dar m-aș aștepta ca Dallas și ceilalți colegi 
să facă tot posibilul pentru a-mi face dreptate. Nu putem 
ignora crima, doar pentru că este un risc al meseriei. 

— Te reprezinţi bine, detectiv Peabody. Văd că toţi 
suntem de aceeași parte. Vorbește cu Ewing. Voi discuta 
eu cu comandantul Tibble. Doar cu Tibble, și nu-i voi spune 
decât ceea ce este necesar. 

— Vă mulţumesc, domnule. Echipa de informaticieni va 
lucra mai mult la mine acasă. Este mai sigură decât Sediul 
Central. 

— Nu sunt surprins să aud asta. Să ai documentaţie 
pentru tot, Dallas, dar, de acum înainte, toate rapoartele 
tale către mine vor fi orale. Vreau să fiu informat în clipa în 
care vei fi contactată de orice agent sau reprezentant al 
OASN. Ai grijă să ai acoperire, pentru că dacă primești 
vreo lovitură, tot departamentul o va primi. 


— A mers bine, spuse Peabody pe când se îndreptau 
spre garaj. 

— Destul de bine. 

— Când m-a întrebat dacă am și eu vreo părere, aproape 
pte m-am înecat. 

— Nu ar fi întrebat dacă nu voia s-o audă. ele 

— Poate că nu, dar de obicei șefii vor să le spui exact și 
ceea ce vor să audă. Și mai era un lucru la care mă 
gândeam. ise 

Își trecu mana peste jachetă, pentru a-i îndrepta cutele. 
Din idi cauza naturii acestei anchete, cred că este mai 
sigur dacă membrii echipei de investigaţii vor rămâne la 
tine acasă până la finalizarea ei. 

— Ar fi mai bine? 

— Da, având în vedere că... spuse și se întrerupse 
uitându-se la mașină. Unitatea a fost verificată și e 
protejată? 

— Așa au spus cei de la întreţinere, dar sunt niște 
nemernici mincinoși. Dar ar trebui să fie destul de sigură 
pentru ca tu să-mi poţi spune ce ai de spus în termeni 
generali. 

Peabody urcă. 

— Păi, mai întâi de toate, ai toate acele niveluri 
suplimentare de protecţie și nu trebuie să avem grijă ce 
vorbim st sau ce facem. De asemenea, cei de la informatică 
ar putea să lucreze în ture, dacă e nevoie. Și pentru că 
McNab și eu ne pregătim să ne mutăm în noul nostru 
apartament, la mine c un dezastru. Zâmbi. Deci, ce zici? 

— Nu e o petrecere. 

— Absolut. Peabody îi aruncă o privire consternată. 
Propun asta pentru binele echipei și pentru cel al anchetei. 

— Şi pentru că am întotdeauna îngheţată în frigider. 

— Ei bine, și pentru asta. Ti se pare o prostie? 


Nu era ceva neobișnuit ca Roarke să facă o verificare a 
securității dintr-un departament fără să anunţe dinainte. 
Dar era mai puţin obișnuit să facă scanările personal și să 
facă testele pe calculatorul lui. 

Laboratorul de nivel zece de la Securecomp nu era 
accesibil decât pentru angajaţii cu cel mai înalt sistem de 
acces. Niciunul dintre ei însă nu făcu niciun comentariu 
sau vreo mutră când fură scanaţi și rescanați. 

Niciunul dintre ei nici măcar nu murmură când o echipă 
de exterminatori au fost chemaţi să verifice laboratorul de 
transmiţătoare. 

Laboratorul era impecabil. Filtre și purificatoare meri 
uneau aerul curat. Minicamere erau poziționate astfel 
încât să acopere întreaga suprafaţa, tot personalul, fiecare 
mișcare și sunet. 

Personalul autorizat purta legitimaţii codate și trecea 
prin trei zone de verificare, de fiecare dată când intra sau 
ieșea din laborator. Pentru a avea acces se identificau prin 
voce, retina și prin verificarea amprentelor degetelor. 

Scanerele, alarmele și sistemele de prevenire făceau 
imposibilă, sau cel puţin așa crezuse Roarke, scoaterea 
oricăror informaţii din laborator fără autorizaţia lui. 
Instalarea unui dispozitiv de transmitere ar fi fost vrăjitorie 
piua. 

Şi-ar fi pus rămășag reputaţia pentru asta. Şi, de fapt, 
chiar o făcuse. 

Îi făcu un semn actualului responsabil de laborator, 
Tokimoto, și intră în ceea ce tehnicienii numeau „seiful”. 

Era o încăpere mobilată spartan, cu un singur birou, 
două scaune și un perete întreg acoperit de sertare 
sigilate. Pe birou era un sistem de date și comunicaţii 
extrem de puternic, cu o legătură care nu putea transmite 
în afara laboratorului decât cu parola și amprenta vocală a 
lui Roarke. 

— Închide ușa, îi spuse lui Tokimoto. Ia loc. 

Tokimoto făcu ce i se ceru și apoi își încrucișa mâinile pe 
genunchi. 

— Dacă m-ai chemat să mă întrebi în legătură cu Ewing, 
îți irosești timpul. Și timpul amândurora este preţios. Nu a 
ucis pe nimeni, chiar dacă ar fi meritat-o. 

Roarke se așeză și se gândi ce fel de abordare să adopte 
cu Tokimoto. 

Bărbatul avea patruzeci de ani, era slab, cu membrele 
lungi. Părul negru era tuns foarte scurt. Pielea albă și 
sprâncenele lungi. Nasul mic și gura subţire care acum 
făcuse o grimasă de enervare. Era una din rarele clipe, se 
gândi Roarke, când îl văzuse pe Tokimoto agasat. 

— E interesant, spuse Roarke. 

— Sunt bucuros că părerea mea este interesanta. 

— Nu mi-am dat seama că ești îndrăgostit de Reva. E 
clar că nu am fost destul de atent. 

Postura şi atitudinea lui  Tokimoto rămăseseră 
neschimbate. 

— Ewing este... era căsătorită. Eu respect instituția 
căsniciei. Suntem asociaţi și colegi, nimic mai mult. 

— Deci nu i-ai spus nimic și nici nu i-ai dat vreun semn. 
Ei bine, este problema ta! A ta și deloc a mea, dacă nu are 
efect asupra a ceea ce se întâmplă în acest laborator. Dar 
aș spune că, pentru moment, are nevoie de un prieten. 

— Nu vreau să creadă că mă bag în viaţa ei. 

— Din nou, este treaba ta. Roarke scoase un disc din 
buzunar și-l băgă în calculator. Uită-te la asta. Aș vrea să- 
mi spui părerea ta. 

Tokimoto se ridică de pe scaun și înconjură biroul ca să 
se uite pe ecran. Se scărpină pe bărbie. 

— Mărește, te rog! Această zonă. E o umbră, aici în 
cuadrantul B, secţiunea cinci. A fost un microfon, dar nu 
mai este. Cred... stai așa. Se mișcă? 

Intrebarea, își dădu seama Roarke, nu i se adresa. 
Pentru a răspunde însă mări din nou imaginea. 

— Da, da, se mișcă. E abia o umbră când se mișcă. E mai 
detectabil când e nemișcat. 

— Şi concluzia? 

— Dispozitivul este pus pe un obiect care se deplasează. 
O persoană sau un robot. Este foarte sofisticat. Foarte bine 
protejat. E al nostru? 

— Nu cred, dar vom vedea. Aceasta este o imagine a 
laboratorului, Tokimoto. Şi asta... Dădu cu degetul în 
ecran, acolo unde umbra era mai închisă. Acesta este 
biroul Revei. 

— E o greșeală. 

— Nu e o greșeală. 

— Nu te-ar trăda niciodată, nici pe tine, nici pe cei cu 
care lucrează. 

— Nu, nici eu nu cred că ne-ar trăda pe vreunul dintre 
noi. Te voi întreba asta doar o dată. Ai fost abordat de 
cineva din afară în legătură cu proiectul strict secret? 

— Nu. O spuse simplu, fără niciun fel de ezitare în glas 
sau fără teama mai bine spus. Dacă aș fi fost, ţi-aș fi 
raportat. 

— Da, cred că da. Pentru că și tu ești o persoană 
cinstită, Tokimoto. De aceea îţi și arăt asta. Pentru că în 
aceste chestiuni delicate am încredere în tine. 

— Ai toată loialitatea mea, dar nu voi crede asta despre 
Reva. 

— Nici eu. Cum, după părerea ta, a ajuns acest 
dispozitiv în laborator? 

— Pe o persoană, după cum am spus. 

— Pe ea. 

Tokimoto se încrunta studiind din nou imaginea. 

— Este foarte ciudat. Ar fi știut dacă avea un dispozitiv 
asupra ei și nu ar fi intrat în laborator. Asta înseamnă că 
nu avea niciun dispozitiv, în plus, sistemele de securitate 
ale laboratorului sunt foarte sofisticate și ar fi detectat 
dispozitivul. Asta înseamnă ca dispozitivul nu ar fi avut 
cum să intre aici. Dar totuși a intrat. 

— Este foarte logic ce spui, dar gândește și mai departe. 
Cum ar fi putut Reva să aducă dispozitivul în laborator, 
fără să știe și trecând de sistemele de securitate? 

— Ea este o experta și scanerele tale sunt cele mai bune 
de pe piaţă. Este imposibil să-i fi fost atașat vreun 
dispozitiv și să fi scăpat detectării scanerelor. Este... 

Se opri, se îndreptă, iar Roarke văzu cum îi explodează 
pe faţă o idee. 

— In interior, spuse Roarke. 

— Astfel de lucruri sunt posibile teoretic. Unele chiar au 
fost testate. Dar cele aflate în dezvoltare, inclusiv cele la 
care se lucrează aici, nu s-au dovedit a fi eficiente. 

— Dispozitivul ar fi putut să-i fie injectat sub piele. 

— Tot teoretic. 

— Bine, mulţumesc. 

— Ea e... În vreun pericol? 

— Este protejată. Dar cred că i-ar prinde bine Sa 
vorbească cu un prieten care crede în ea și o simpatizează. 
Între timp, vreau să se lucreze non-stop la proiect. În patru 
schimburi. Dacă este pregătită, Reva se va întoarce de 
mâine. 

— Va fi bine să fie din nou printre noi. Ar trebui să afle 
de chestia asta, dar eu nu-i voi spune nimic dacă așa vrei 
tu. 

— Îi voi spune chiar eu. Dacă vrei să vorbești despre 
asta cu ea, faceţi-o aici. Se duse spre ușă și se opri. Yoshi, 
viaţa nu este niciodată atât de lungă cât ne-o dorim și tot 
timpul pe care îl pierdem nu poate fi recuperat. 

Pe buzele lui Tokimoto apăru un zâmbet. 

— E un proverb. 

— Nu. Este felul meu de a-ţi spune să faci o mișcare în 
direcţia ei. 

Eve nu-și dădea seama de ce ar trebui deja să se 
îngrijoreze în legătură cu securitatea în acest moment, dar 
prelua convorbirea cu Roarke pe un dispozitiv codat, pe 
care i-l dăduse de dimineaţă. li era prins la încheietură, 
dar nu-i păsa de greutate sau de absurditatea de a vorbi în 
mânecă. Așa că-l băgase în buzunar și când îi vibră pe șold 
sări de parcă fusese atinsă de o rază laser. 

— Iisuse, tehnologia este ca o durere de cap. Ce e? 

— Nu este tocmai un salut profesionist, locotenente. 

— Sunt prinsă în trafic. Oamenii ăștia n-au și ei slujbe? 
N-au case? 

— Şi ce tupeu pe ei să meargă pe străzile tale! Și eu sunt 
tot pe ele și mă duc să iau un pachet. Trebuie să-l duc 
acasă. Vreau foarte mult să-l vezi și tu, așa că ar fi bine să 
ne întâlnim acolo. 

— Ce? De ce? La dracu' cu maxibuzul ăsta! încerc să 
conduc și eu. Mă îndrept spre East Side, dacă nu o să am 
un accident de circulaţie pe rahaturile astea de drumuri. 

— Îţi fac eu treaba aia. Vino acasă, Eve! 

— Dar eu... aruncă dispozitivul dezgustată lui Peabody 
când transmisia încetă. S-a dus dracului aparatul. 

— Nu, a închis el. Vrea să vă întoarceţi acasă, pentru că 
o aduce pe Reva Ewing acolo. 

— De unde știi asta? 

— Mă uit la multe filme cu spioni. Probabil că a 
descoperit ceva și vrea să vorbiţi în cel mai sigur loc. 

— Dar eu încă nu am vorbit cu Morris și nici n-am 
apucat să mă mai uit o dată la cadavre. Nu l-am pus pe 

Capdegland să cerceteze laboratorul pentru a vedea dacă 
sunt ceva urme ce le putem folosi. Și oricât de mult mi-ar 
displăcea, nu am vorbit cu contactul meu din presă despre 
o schimbare de situație conform căreia vom renunţa la 
acuzaţiile împotriva lui Ewing. 

— Chestiile de rutină nu se aplică atunci când bondărezi. 

— Bondărez? Ce sa bondărez? Urăsc bondarii! 

— Nu, nu, bondită, știi, așa ca James Bond, superspionul. 

— Dumnezeule. Eve traversă o intersecţie și făcu o 
bucată de drum înainte a se opri din nou. De ce eu? 

— Îmi plac filmele cu spioni, chiar și cele vechi. Tot felul 
de jucărele, sex și echipamente sofisticate. Ştii, Dallas, 
dacă Roarke ar fi actor ar putea cu siguranţă să-l joace pe 
James Bond. E un super Bond. 

Eve își ridică privirea spre cer. 

— Dumnezeule, repetă ea. De ce eu? 


Trânti ușa când intră încasă și-și arătă colții spre 
Summerset. 

— Asociaţii dumneavoastră au ajuns deja. Le-au fost 
pregătite locații corespunzătoare. Experienţa mă 
determină să refac stocurile de hrană și să pun accent pe 
acele lucruri care nu au nici cea mai mică valoare 
nutrițională. 

— Şi-mi spui mie toate astea pentru că ţi se pare că dau 
doi bani pe ele? 

— Sunteţi stăpâna acestei case și sunteţi responsabilă de 
confortul oaspeţilor. 

— Nu sunt oaspeţi. Simt polițiști. 

— E în regulă dacă eu și McNab luăm aceeași cameră ca 
și data trecută? îl întrebă Peabody, după ce Eve o luă în 
sus pe scări. 

Figura dură a lui Summerset se transformă într-un 
zâmbet. 

— Sigur, doamnă detectiv. Deja am aranjat asta. 

— Super. Mulţam! 


145 


— Peabody! Vino, la naiba, o strigă Eve. 

— Traficul a fost aiurea. Nu este în cea mai bună 
dispoziţie, spuse Peabody. 

O luă la goană pe scări și abia o ajunse pe Eve pe hol. 

— Dacă ai de gând să mituiești cadavrul rezident, fă-o în 
timpul liber! 

— Nu-l mituiam. Întrebam doar care este camera în care 
voi sta eu pe durata acestei investigaţii. Și, în plus de asta, 
nici nu trebuie să-l mituiesc pe Summerset. li sunt 
simpatică. 

— Asta îi depășește capacitatea de reproducere a 
sentimentelor umane. Intră în biroul lui Roarke și se 
încruntă când văzu că le servea cu cafea pe Reva și pe 
Caro. Ai fi putut să-mi spui că ai de gând să le aduci aici, 
înainte să străbat jumătate din oraș. 

— Îmi pare rău pentru inconveniente, dar aici trebuie să 
fim. 

— Este cazul meu și investigația mea. Eu decid unde 
trebuie să fim. 

— Nu este o problemă de autoritate, locotenente. Și 
când cunoștințele tale de electronică vor fi la fel de mari 
sau le vor depăși pe ale mele, vom reevalua situaţia. Tonul 
lui era foarte amabil. Între timp... vrei niște cafea? 
Servește-te, Peabody, spuse el și apoi o luă pe Eve de braţ. 
Dacă îmi acorzi o clipă, locotenente... 

Îl lăsă să o conducă în biroul său. Nu-i făcea plăcere, dar 
îi permitea. Apoi îl atacă când închise ușa. 

— Trebuie să stabilim anumiţi parametri. Tu lucrezi cu 
informatica. Nu ai autoritatea să-mi transporti suspectul și 
pe mama sa când și cum vrei. Sentimentele tale pentru ele 
trebuie lăsate la o parte și daca nu poţi să faci asta, vei fi 
exclus. 

— Era necesar. Eşti iritată și nervoasă. Ei bine, la fel și 
eu. Așa că putem sta aici și să ne certăm în următoarele 
zece minute sau să ne apucăm de treabă. 

Inspiră profund o dată și apoi încă o dată pentru a se 
liniști. Era interesată de ce avea să-i spună. 

— OK, tu ești iritat și nervos. Care e problema? 

— Dacă mă lași câteva minute fără să mă apuci de 
beregată, îţi spun. 

— Dacă nu-mi place ce aud, mușc din nou. 

Se duse până la ușă și apoi se întoarse la ea. 

— Îmi dau seama că este posibil ca uneori să fi acţionat 
fără să acord consideraţia necesară autorităţii tale. Am 
greșit. Asta nu înseamnă că nu se va mai repeta, dar am 
greșit Însă de data asta nu este cazul. 

— Dar așa pare. 

— N-am ce face. Pe de altă parte, aceste două femei sunt 
angajatele mele. Dacă mă pocnești de faţă cu ele îmi 
subminezi autoritatea și poziţia, Eve. 

— N-am ce face. Dar ele știu că ești puternic. Zâmbi 
slab. Acum știu că și eu sunt. 

— Dar nu e vorba despre... Se opri câteva secunde și 
făcu 0 mică rugăciune pentru a cere răbdare. lisuse, nu 
are rost să facem toate astea. Putem să ne înfruntăm mai 
târziu. 

— Poţi să fii sigur de asta. Se aplecă peste el și deschise 
ușa. Gândindu-se la autoritate și poziţie, se asigură că iese 
înaintea lui. Ai cinci minute, îi spuse. 

— Ar trebui să fie suficient. Computer, blochează 
camera. 

— Ce dracu' se... Eve se întoarse pe călcâie și duse 
mâna la armă când storuri de titan acoperiră ferestrele. 
Altele 

Închiseră ușile. Lumina se făcu roșiatică și toate 
mașinăriile din cameră produseră un zgomot ușor. 

— E ca un film cu Bond, murmură Peabody. 

Închidere completă. Izolare fonică totală. 

— La tine acasă, spuse Reva și se ridică în picioare 
pentru a examina storurile de la geamuri. Puțin paranoic, 

dar foarte bine. Aș vrea să văd și restul echipamentelor din 
casă... 

— Copii, puteţi să vă jucaţi cu astea mai târziu, o 
întrerupse Eve. Acum aș vrea să știu de ce avem nevoie de 
ele. 

— Am făcut câteva teste la Securecomp. Foarte detaliate 
și exacte. Au arătat urme ale unei „ploșniţe” mobile. 

— Mobile? Reva dădu din cap. Cineva a trecut de toate 
scanerele cu un dispozitiv pe el? Pare imposibil. De fapt, 
chiar este imposibil. 

— Așa am crezut și eu, dar dispozitivul este foarte 
sofisticat. Nu era asupra cuiva, Reva, ci în tine. 

— Înăuntru? Intern? E imposibil. O aiureală! 

— Atunci nu ai nimic împotrivă să-ți fac o scanare 
corporala? 

— Roarke, îmi fee o scanare de fiecare dată când intru în 
laborator, spuse ea adoptând o poziţie defensivă. 

— Am un scaner ceva mai sensibil. 

— Bine. Reva deschise braţele. Nu am nimic de ascuns. 

— Computer, deschide intrândul A. 

O secţiune din zid se deschise. Înăuntru era o cameră 
mică, puţin mai spațioasă decât o toaletă. Părea să conţină 
un tub de uscare cu o ușă fără mâner. Nu avea niciun fel 
de butoane de control vizibile. 

— Ceva la care am lucrat chiar eu, spuse Roarke când 
Reva ridică din sprâncene. Un scaner de securitate 
individual, de mai mare intensitate decât cele de pe piaţă. 
Citește și semnele vitale, care vor fi folosite pentru a 
evalua starea în care sc află subiectul pe perioada scanării. 

— E sigur? Caro se ridicase în picioare și se îndreptă 
spre el, îngrijorată. Imi cer scuze, dar dacă nu a fost 
aprobat poate fi riscant. 

— L-am folosit și pe mine, o asigură el. Este sigur. Vei 
simţi căldură pe piele când te va scana. Nu va crea nicio 
senzație de disconfort, dar vei sesiza diferenţa de 

temperatură când se deplasează de pe o zonă a corpului pe 
alta. 

— Hai să o facem. Am și testul adevărului azi. Aș vrea să 
am o mică perioadă între teste și scanări, dacă nu te 
deranjează. 

— Computer, pornește scanerul. 

O ușă se deschise cu un mic zgomot. La indicaţiile lui 
Roarke, Reva intră și se întoarse cu faţa spre cameră. 

— Începe procesul pe Ewing, Reva, la putere maximă. 
Trebuie să-ţi citească și să-ţi înregistreze înălţimea, îi 
spuse. Greutatea, masa corporală și așa mai departe. 

— Bine. 

— Când ușa se va închide, toată procedura nu va dura 
decât câteva clipe. Rezultatele vor fi prezentate video și 
audio, daca nu ai nimic împotrivă. 

— Fă-o. 

— Computer, începe. 

Ușa se închise. Luminile se schimbară într-un albastru 
rece. Eve ascultă înregistrările statisticilor corpului Revei. 
O undă roșie orizontală urcă ușor pe corp și apoi cobori. 
Fură listate diversele răni și evaluarea proceselor de 
vindecare. 

— Excelent. Vocea Revei suna goală din tub, dar 
începuse să  zâmbească, cuprinsă de  fascinaţie 
profesională. Și foarte meticulos. Trebuie să ieși cu el pe 
piaţă. 

— Încă câteva modificări. 

Apoi se văzură câteva unde roșii și albastre care se 
intersectau pe corpul ei și care o scanau bucăţică cu 
bucăţică. 

Dispozitiv electronic localizat la nivel subepidural, în 
sectorul doi. 

— Despre ce dracu' vorbește? în voce i se citea panica! 
Unde este sectorul doi? Ce rahat. 

Roarke observă creșterea pulsului și a presiunii 
sângelui. 

— Lasă-l să termine, Reva. 

— Grăbește-te. Vreau să ies de aici. 

— E în regulă, Reva, spuse Caro blând. Mai e doar puţin 
și sc va termina. Totul va fi bine. 

— Nimic nu e bine. Nimic nu va mai fi bine niciodată. 

Nu a mai fost detectat un alt dispozitiv. Un singur 
dispozitiv electronic funcțional în sectorul doi. Cer 
permisiune să marchez zona. 

— Fă-o, spuse Roarke. 

Se auzi un zgomot și apoi se văzu un flash. Reva duse 
mâna la spate, pe gât, simțind parcă o împunsătură de 
albină. 

— Salvează și arată informaţiile. Termină programul. 

Luminile din tub se stinseră și ușa se deschise. 

— În mine? Sub piele? își duse amândouă mâinile la gât. 
Cum de nu am știut? Jur, jur că nu am știut. 

— Nici nu m-am gândit că ai știut. Acum stai jos. 

— Unul intern. Ar fi fost nevoie de o intervenţie 
chirurgicală. Nu am avut niciuna. Nu se poate să fie acolo. 

— Este acolo. Roarke o duse la un scaun și se dădu lao 
parte când se apropie Caro și o luă de mână. A fost plantat 
fără știrea și fără voia ta. 

— Dar ar fi trebuit să fiu inconștientă. Nu am fost 
inconștientă. 

— Dar ai dormit, nu? interveni Eve. Când cineva doarme, 
nu este greu să-i administrezi un anestezic. 

— Dar dorm acasă, în patul meu. Singura persoană care 
ar fi putut face așa ceva ar fi fost... Blair, spuse ea cu 
vocea sfârșită. Dar e o nebunie. El nu știa nimic de 
dispozitive subepiduralc sau de orice alt fel. 

Văzu privirea pe care o schimbară Eve și Roarke. 

— Ce dracu” e asta? Ce se întâmplă? 

— Nu i-am spus, locotenente. Nu era de datoria mea, 
spuse Roarke. 

Eve se duse spre Reva. 

— Va trebui să fii taie, pentru că va fi ca o lovitură în 
figură. 

Îi povesti totul Revei, așa cum ar fi vrut ea să audă. 
Direct, fără înflorituri, fără sentimentalisme. O urmări cum 
se schimbă la faţă, îi văzu lacrimile din ochi, care însă nu îi 
curseră, și apoi își reveni. 

— M-a... m-a folosit ca sursă de informaţii. Vocea îi era 
răgușită. Să spioneze Securecomp prin mine și posibil și 
alte sectoare ale Roarke Industries prin mama. E logic să 
presupunem că se foloseau și de legăturile mele cu 
Serviciul Secret, președintele Foster și membri ai staffului 
ei cu care am rămas în relaţii de prietenie. Prin acest 
implant au înregistrat toate conversațiile, profesionale și 
personale. 

Luă un pahar de apă pe care îl aduse Peabody, fără ca 
măcar să o privească. 

— Am avut, din poziţia mea de supervizor la 
Securecomp, numeroase conversații cu tehnicieni, cărora 
le-am dat indicaţii și de la care am primit rapoarte. Toate 
rapoartele le-am înregistrat verbal. Așa reușesc să rețin 
mai bine progresele făcute. Au aflat totul despre proiectele 
mele. M-au supt de toate informaţiile amândoi. În fiecare 
zi. 

Se uită la Roarke. 

— Până la urmă se poate spune că te-am trădat. 

— Ba nu. Vocea lui Caro era dură. Tu ai fost trădată și 
asta e cel mai greu de acceptat. Dar dacă îți plângi de milă 
nu rezolvi nimic. Nimeni nu te acuză de nimic și dacă te 
acuzi singură ai de pierdut. 

— Dar am și eu dreptul să mă plâng, doar am fost violată 
tehnologic, pentru numele lui Dumnezeu. 

— Mai târziu. Cum scoatem implantul? îl întrebă Caro pe 
Roarke și apoi se uită la Eve. Sau nu-l scoatem? 

— M-am gândit la varianta să-l lăsăm. Este o opţiune, 
dar prefer să fie scos. Prefer, dacă mai e cineva care ne 

urmărește, să știe că suntem pe urmele lor. Ar putea să-i 
determine să se deconspire mai repede. 

— I-au ucis pe Blair și Felicity și au încercat să facă să 
pară vina mea. De ce? 

— Înscenarea? Aș spune pentru că erai la-ndemână. Cât 
despre crimă, încă nu știu. Poate că a fost OASN-ul, poate 
nu. Oricum, au știut cum să intre, să distrugă informaţiile 
și să te facă să fii exact acolo unde au vrut ei. Pentru toate 
astea au avut nevoie de timp și de planificare. Fie Bissel, 
fie Kade, poate chiar amândoi erau urmăriţi ca să fie 
exterminați. Când aflu de ce, o să am o pistă. 

— Putem scoate dispozitivul aici. Am pe cineva în casă 
care are pregătire medicală, spuse Roarke. 

— Scoate-l. Reva se frecă pe gât. Vreau să-l văd. 

— Pregătește, îi spuse Eve lui Roarke. Reva, nu trebuie 
să vorbești cu nimeni despre asta. Nici chiar cu avocaţii. 
Nu încă. Dar vreau sa contactezi pe cineva din Serviciul 
Secret sau din stafful lui Foster, pe cine crezi tu că e mai 
bine. Vreau să aranjeze o întâlnire între mine și cineva din 
OASN, care are destulă putere casă știe de Bissel și Kade. 
Vreau pe cineva influent. 

— O să-i contactez. 

— Bine. Problema electronicelor o voi lăsa celor care au 
și habar despre ce este vorba, spuse și se uită la Roarke. Și 
am de gând sa fac niște treburi de poliţist, daca deschizi 
camera asta. 

— Computer, deschide. Reia operaţiunile normale. 

Am înțeles. 

— Vin imediat, le spuse Revei și lui Caro și apoi le lăsă 
ca s-o conducă pe Eve. 

— Peabody, du-te să vezi ce fac informaticienii. Vin și eu 
imediat. 

— Da. 

Eve se duse la biroul ei înaintea lui Roarke, cu mâinile în 
buzunare. 

— Am crezut că i-ai spus de varianta cu OASN și despre 
ce am aflat despre Kade și Bissel. 

— Sunt conștient de asta și sunt conștient că aveai și de 
ce să presupui asta. 

— Presupunerea a fost unul din motivele pentru care ți- 
am sărit la beregată așa de repede. 

— Am înțeles. 

— Încă sunt iritată și nervoasă. 

— La fel și eu, așa că ai companie. 

— Şi încă s-ar putea să mă dau la tine mai târziu. 

— Te trec pe listă. 

Se duse spre el și, ţinând în continuare mâinile în 
buzunar îl săruta pe gură. 

— Pe curând. 


Pentru că nu înţelegea nimic din ceea ce făceau cei de la 
informatică în laboratorul lui Roarke, o luă pe Peabody de 
acolo și o puse să-l localizeze pe Carter Bissel, iar ea se 
angajă într-o discuţie cu doctorul Mira, psihologul 
departamentului. 

— Asistenta ta începe să mă urască, deschise vorba Eve. 

— Nu, doar că este inflexibilă în legătură cu orarul. Mira 
programa ceaiul obișnuit și apoi o invită pe Eve să ia loc pe 
scaunele albastre. 

Optase pentru roșu în acea zi. Nu chiar roșu, se gândi 
Eve. Probabil că exista un nume pentru acea culoare care 
aducea cu frunzele de toamnă. Purta trei coliere, care erau 
niște sfere aurii, prinse împreună într-un șirag. 

Mira arăta întotdeauna perfect și deloc ca un expert în 
alcătuirea profilelor și ca psihiatru al departamentului. 

— Presupun că are legătură cu Reva Ewing și cu testul 
pe care urmează să-l susţină azi. După cum ai cerut, chiar 
eu mă voi ocupa de efectuarea testului cu detectorul de 
minciuni. 

— Da, are legătură cu asta. Toate conversațiile care au 
legătură cu Ewing sunt clasificate. Doar eu, tu și 
comandantul Whitney avem acces la ele. 

— Care este baza legală pentru această clasificare? 

— Spionaj global, spuse Eve, după care îi povesti tot 
restul. 

— Şi tu o crezi. Crezi că a fost înșelată și că este complet 
nevinovată în legătură cu crimele și cu tot ceea ce a dus la 
ele. 

— Da, și mă aştept ca testele tale să o confirme. 

— Și dacă rezultatele vor contrazice acest lucru? 

— Atunci se va întoarce la închisoare, până îmi dau 
seama de ce e așa. 

— A fost de acord cu gradul trei de anchetare. Este un 
proces foarte greu, după cum știi din proprie experienţă. 

— Eu am reușit și la fel va face și ea. 

— Îţi place de ea. 

— Da, probabil. Dar asta nu mă va influenţa, în niciun 
fel. » _ 

— Crimele au fost foarte violente, foarte brutale. In mod 
normal, se presupune ca o organizaţie guvernamentală, 
chiar și una care lucrează sub acoperire, nu este deloc așa. 

— Eu nu presupun nimic când e vorba de spioni. 

— Nu-ţi prea plac, spuse Mira și zâmbi. 

— Nu. OASN are un dosar despre tata. 

Zâmbetul Mitei dispăru. 

— Era de presupus. 

— Au avut un agent care îl monitoriza și pe el și 
camerele în care a stat în Dallas. 

Mira lăsă cana pe masa. 

— Adică știau de prezenţa ta? De ceea ce ţi se făcea și 
nu au intervenit? 

— Ştiau, este totul în dosar. La fel cum știau și ce am 
făcut pentru a scăpa. Au curăţat după mine și au lăsat 
lucrurile acolo. Așa că, nu, nu sunt un fan al OASN. 

— Oricine este cel care da ordin să nu se intervină, când 
binele unui copil, chiar viaţa sa, sunt în pericol, ar trebui 
închis pe viaţă, Ia fel ca cineva care abuzează de un copil. 
Sunt șocată. După toate cele pe care le-am văzut și întâlnit 
până acum, sunt șocată. 

— Dacă au putut face ceea ce au făcut în Dallas, cu 
siguranţă ca au putut face ceea ce i-au făcut lui Ewing. 

— Așa e. 


Eve se întoarse în departamentul Omucideri, dar nu luă 
liftul, ca să aibă mai mult timp să se gândească la ce avea 
de făcut. li făcea plăcere să intre în biroul mare și să o 
vadă pe Peabody la o masă nu într-unui din cuburi. 

Pentru că partenera ei vorbea la comunicator, Eve se 
duse direct la ea în birou. Se urcă pe masă și căută în 
spatele panourilor de pe pereţi, în locul secret unde-și 
ascundea dulciurile. 

Avea nevoie de o doză De ciocolată adevărată și de cafea 
adevărată Totul va fi bine în hune pe durata celor zece 
minute pe care le va petrece doar pentru ea. 

Dar în loc să găsească dulciuri, nu găsi decât un ambalaj 
gol. 

La dracu'! Aproape se apucă să rupă ambalajul în bucăţi 
de ciudă. Dar se opri. Vom vedea noi ce se va întâmpla, hoţ 
de dulciuri ce ești! i 

Cobori de pe masă și-și scoase trusa mobilă. Inchise ușa, 
se urcă înapoi pe birou, luă ambalajul cu penseta și apoi îl 
puse pe o suprafaţă protejata pe birou. 

— Vrei să ne jucăm, ne jucăm! 

Câteva clipe mai târziu se auziră bătăi în ușă. 

— Dallas? Locotenente? Ușa e închisă. 

— Ştiu că e închisă. Eu am închis-o. 

— Aha. Am informaţiile despre Carter Bissel. 

Eve se ridică, dădu cu piciorul în birou și deschise ușa. 

— Închide-o la loc, ordonă și se așeza înapoi la birou cu 
toate ustensilele. 

— Bine. Peabody ridică din umeri și închise ușa. Am 
contactat... Ce faci? 

— Ce dracu” ţi se pare că fac? 

— Păi se pare că analizezi amprentele de pe un ambalaj 
de ciocolată. 

— Atunci este foarte probabil ca exact asta să și fac. 
Deci, l-ai contactat pe Bissel? 

— Nu, eu... Dallas, ambalajul este probă în acest caz? 

— Este o problemă personală. E curat, murmură. 
Ticălosul l-a curățat de amprente. Dar nu s-a terminat, mai 
am și alte metode. 

— Se pare că faci și o analiză a amprentelor de pe 
perete. 

— Crezi că nu știu ce fac, detective? Ti se pare că sunt 
nebună? 

— Nu, doar în culmea enervării. 

— Din nou, puterea ta de analiză și de observaţie n-au 
dat greș. Felicitări! La dracu’! Făcu ambalajul cocoloș și-l 
aruncă. Mă ocup mai târziu de asta. Şi mă voi ocupa și de 
Carter Bissel. Și unde e cafeaua mea? 

— Păi, cum ai refuzat să ai un ajutor... 

— Lasă-mă. 

Se duse la aparatul de gătit. 

— Voiam doar să am ocazia să ţi-o spun. Dar să știi că nu 
mă deranjează să-ţi aduc cafeaua. Și ai putea să mi-o aduci 
și tu din când în când. Ca acum, de exemplu, pentru că tot 
ești acolo. 

Eve oftă tare și mai ceru o ceașcă. 

— Mersi. Deci, Bissel, Carter. Am încercat acasă, dar nu 
mi-a răspuns nimeni. l-am lăsat un mesaj. Apoi am sunat la 
barul unde figurează ca proprietar, împreună cu Diesel 
Moore. Moore a explodat când l-am întrebat de Bissel. 
Spune că și el îl caută și i-a adresat tot felul de invective. 
Spune că Bissel l-a lăsat în fundul gol cu vreo lună în urmă. 
Moore pretinde că are mari probleme financiare. A 

așteptat, sperând că Bissel se va întoarce cu o explicaţie, 
dar bineînţeles că nu a fost deloc așa. Ieri a făcut plângere. 

— Ai verificat? 

— Da. Autorităţile îl caută și nu apare înregistrat că a 
părăsit insula. Dar ar fi putut pleca cu un hidroavion și să 
meargă din insulă în insulă. Verifică, dar nu se străduiesc 
prea tare. Nu a furat decât câteva mii, o parte din ceea ce, 
în mod normal, chiar era partea lui. Şi are o istorie lungă 
de dispariţii, pe diferite perioade, pentru care nu a dat 
nicio explicaţie. 

— Au verificat la el acasă? 

— Da. Se pare că-i lipsesc ceva haine și câteva obiecte 
personale, dar nu apar semne de violenţă, sau alte urme că 
ar fi plănuit o excursie pe termen lung. 

— Acum o lună, Felicity Kade a făcut o excursie în 
Jamaica. Mă întreb ce au avut de discutat ea și Carter 
Bissel. 

— Poate încerca să-l recruteze și pe el. 

— Sau poate căuta un alt țap ispăşitor. Cred că ar trebui 
să mai aruncăm o privire la locul crimei. 

Comunicatorul de pe birou sună și ea arunca plăcuţă de 
pe perete deoparte. 

Mesaj pentru locotenentul Dallas, Eve. Intraţi în 
legătură cu polițistul de pe strada 18 Vest, de la numărul 
24. O moarte neașteptată. Victima, femeie. Identificată 
drept McCoy, Chloe. 

— Am înţeles. Terminat. 

Luase pastile și era îmbrăcată cu o cămașă de noapte 
roz. Se machiase cu grijă și era înconjurată în pat de un 
munte de perne. 

Mirosea a ceva proaspăt, floral și ai fi putut crede că 
doarme, daca ochii nu i-ar fi fost larg deschiși. 

Biletul era pe pat lângă ea și pe el era scris doar un 
rând, melodramatic, pe hârtie roz, reciclată. 

Nu există lumină și nici viaţă fără el. 

Flaconul de medicamente gol era pe noptieră, lângă un 
pahar de apă și un trandafir fără spini. 

Eve studie camera și se gândi că trandafirul se potrivea 
cu draperiile roz cu alb și cu tablourile care prezentau 
peisaje fantastice. Camera era curată, deși mult prea 
feminină, și nu erau decât câteva șerveţele folosite, 
aruncate lângă pat și o sticlă goală de vin. 

— Cum ţi se pare? o întrebă pe Peabody. 

— Mi se pare că a făcut o petrecere de autocompatimire, 
de una singură. Vin, îngheţată și multe lacrimi. Probabil că 
a luat pastilele cu vinul. Era tânără, proastă și teatrală. 
Combinatia a dus la acest gest. 

— Da, așa mi se pare și mie. Dar de unde a făcut rost de 
pastile? 

Peabody luă flaconul de plastic după ce-și pusese o 
mănușă pe mână. 

— Nu este un medicament care se eliberează pe reţetă. 
E de pe piaţa neagră. 

— Ti se pare că este genul care are legături pe piața 
neagră? 

— Nu. Și întrebarea o făcu pe Peabody să se încrunte și 
să studieze scena cu și mai marc atenţie. Nu, dar dacă 
lucrezi în galerii de artă, e imposibil să nu cunoști tot felul 
de traficanţi. 

— Adevărat, adevărat. E posibil. S-a mișcat repede, de la 
ultima noastră întâlnire. Pun pariu că era genul impulsiv. 
Totuși... 

Eve se uită prin cameră, puţin prin baie și prin camera 
de zi. O mulţime de kitsch-uri, multe reproduceri cu teme 
romantice. În chiuveta din bucătărie nu era nici un vas și 
nicio haină aruncată pe undeva. Niciun șerveţel în altă 
parte decât în dormitor. Și niciun fir de praf, remarcă ea. 

— Locuinţa asta este foarte curată. E ciudat că cineva 
atât de îndurerat a fost așa de preocupat să aranjeze totul. 

— Poate că era tot timpul ordine și curăţenie. 

— Se poate, încuviinţă Eve. 

— Una din mătușile mele este obsedată să aranjeze patul 
imediat ce se dă jos din el, pentru că, dacă cumva moare, 
nu vrea ca nimeni să creadă că era o gospodină neglijentă. 
Unii oameni chiar simt ciudati din punctul ăsta de vedere. 

— Deci, își cumpără pastile, vine acasă, aranjează totul. 
Apoi se pune în pat, mănâncă îngheţată și bea vin. Scrie 
biletul de adio, ia pilulele și moare. E posibil să se fi 
întâmplat așa. 

— Dar tu nu crezi asta, spuse Peabody trăgând aer în 
piept, și mie mi se pare că nu văd ceva care este foarte 
evident. 

— Singurul lucru evident este o tânără de douăzeci și 
unu de ani, moartă. Și, din câte se pare, și-a pus singură 
capăt zilelor, din cauza suferinţei. 

— La fel cum și uciderea lui Kade și a lui Bissel a părut 
că este o crimă pasională. 

— Ei haide, Peabody. Chiar crezi asta? 

— Bine, să luăm în considerare varianta asta. Dacă este 
tot ceva făcut de OASN, care ar fi motivul? 

— II cunoștea pe Bissel. Era amanta lui. 

— Da, dar era o puștoaică, o jucărie. Dacă știa ceva în 
legătură cu activitățile lui Bissel sau cu proiectul strict 
secret, îmi mănânc noua legitimatie de detectiv. 

— Tind să-ţi dau dreptate, dar poate altcineva nu a 
gândit la fel. Sau poate a fost doar o acţiune de ștergere a 
tuturor urmelor. Problema este că a existat o legătură între 
ea și Bissel și, din cauza asta, nu vom considera că este o 
sinucidere. Vom începe cu cercetarea corpului și apoi 
vreau ca tot apartamentul să fie cercetat milimetru cu 
milimetru. Cum o cheamă pe femeia care a găsit-o? 

— Deena Hombock, vecina de vizavi. 

— Verific-o. Vreau să știu totul despre ea înainte de a o 
intervieva. Un poliţist să fie aici în permanenţă. 

— Am înţeles. 

— Vorbește cu cei care fac cercetări la locul crimei și cu 
Morris. Vreau ca Morris personal să se ocupe de ea. Și 
vreau ca totul să fie analizat până la ultima moleculă. 

— Chiar nu crezi că s-a sinucis? 

— Dacă a făcut-o, îmi mănânc legitimaţia de locotenent, 
care nu e așa de nouă. Să ne apucăm de treabă. 


Nu era nicio dovadă că ar fi avut loc vreo cearta, nicio 
urmă de lovitură pe corp, care să fi indicat folosirea forței. 
Nici nu se așteptase la asta. Murise la puţin timp după ora 
trei dimineaţa. Fără dureri, în liniște. Şi inutil, se gândi 
Eve. 

Aparatele de comunicare erau în ordine, deși fuseseră 
închise după miezul nopţii. Reactivându-le, Eve văzu că 
ultima transmisie fusese un apel de la Deena, de vizavi, la 
ora nouă și conţinea multe lacrimi și cuvinte reconfortante. 

Vin la tine, spuse Deena. Nu ar trebui să fii singură într- 
un astfel de moment. 

Multe lacrimi de recunoștință, apoi transmisia se 
încheiase. 

Calculatorul nu putea fi deschis. Putea să parieze că era 
infectat. Ce ar fi putut, o studentă prostuţă, să aibă pe 
unitatea ei, ca să îngrijoreze OASN-ul și pe tehnoteroriști? 

După ce făcu tot ce putu cu corpul și cu dormitorul, se 
duse în camera de zi unde Peabody lucra cu cei ce 
prelevau amprente. 

— O pregătesc pentru transport. Moarte suspectă. 
Spune-mi ce e cu Deena Hombock. 

— Studentă, singura, douăzeci și unu de ani. E studentă 
la teatru și preocupată de design. Are un CV destul de 
bogat. Locuiește aici de un an. Inainte a locuit la colegiu și 
înainte cu mama și tatăl vitreg în St. Paul. Are un frate mai 
tânăr. Nu are cazier. Își plătește chiria la timp. Am vorbit 
cu proprietarul. 

— Bine. 

— Și McCoy este la zi cu plata, deși plătea de obicei 
înainte de a primi următoarea factură. A plătit ieri, prin 
transfer bancar, la șaisprezece și treizeci și trei. 

— Ah, da? Chiar este o mare preocupare să-ți plătești 
chiria când ai de gând să te sinucizi. Să vedem ce are de 
spus prietena ei. 

Deena era tulburată, dar stăpână pe ea și bea încontinuu 
dintr-o sticlă de apă. 

— Domnișoară Hombock, sunt locotenent Dallas, iar 
doamna este detectivul Peabody. Avem câteva întrebări. 

— Știu. Voi încerca să vă ajut. Nu am știut ce să fac. 
Chiar nu am știut, așa că am ieșit afară și am strigat la 
cineva să sune la poliţie. Presupun că cineva a sunat. Eu 
am rămas în hol până când a venit polițistul Nalley. 

— Cum ai intrat în apartamentul lui Chloe? 

— Am o cheie. Și ea are cheia de la mine. Tot timpul 
eram una la cealaltă. O vieţi? Cheia? 

— Da, aș vrea-o. O vom lua înainte de a pleca. Spune-mi 
ce s-a întâmplat. 

— Bine. Bine. M-am întors de la cursuri și m-am gândit 
să văd ce mai face. Era atât de supărată de moartea lui 

Blair. Distrusă. Deena oftă. Am intrat direct. Când am 
plecat de la ea ieri-seară, i-am promis că trec azi pe la ea, 
așa că nici măcar nu am mai bătut la ușă. 

— Ușa era închisă? 

— Da. Pentru că nu mi-a tâspuns, m-am dus în dormitor. 
Voiam să o conving să ieșim undeva sau măcar să vină la 
mine. Să se mai înveselească. Dumnezeule! îmi este greu 
să o spun. Revăd toată scena. 

— Înţeleg. 

— Am intrat și am văzut-o pe pat La început nici nu mi- 
am dat seama, nu mi-a trecut prin cap. Am zis ceva de 
genul: O, haide Chlo'!. Ceva de genul ăsta... Iisuse, haide 
Chlo', probabil pe un ton mai nerăbdător, pentru că totul 
era așa de aranjat și de dramatic. Eram deja puţin iritată 
când m-am dus spre pat. Și atunci... 

— la-o ușor. 

— Avea ochii deschişi. Iar eu tot nu m-am prins. Pentru o 
clipă nici nu mi-am dat seama. Am mai văzut pe cineva 
mort înainte. Pe străbunica mea. A locuit la noi o vreme și 
a murit în somn într-o noapte. Eu am găsit-o dimineaţă, așa 
că am mai văzut pe cineva mort înainte. Dar nu e la fel 
când e vorba de cineva tânăr, la care nu te aștepți. 

Nu e niciodată la fel, se gândi Eve. 

— Ai atins-o cumva? 

— Cred că am atins-o pe umăr sau pe braţ. Cred că da, 
pentru că nu-mi imaginam că ar putea fi moartă. Dar era 
rece. Pielea îi era rece și atunci mi-am dat seama. Atunci 
am fugit afară și am început să ţip. 

— Şi ai rămas în hol până când a venit polițistul? 

— Da, exact. 

— Ai mai intrat tu sau altcineva în apartament înainte de 
venirea ofițerului? 

— Nu. Eu am rămas în faţa ușii plângând. Câţiva oameni 
au ieșit din casă și m-au întrebat ce se întâmplă. Am spus: 
E moartă! 

— Bine. Ai vorbit cu ea aseară. 

— Am sunat-o cana am ajuns acasă. Am lucrat la 
decorurile pentru o piesă. Ştiam ca trece printr-o perioadă 
grea. Am vorbit puţin, apoi am trecut pe la ea. Am stat 
puţin acolo. Cam până pe la 11. Aveam cursuri devreme și 
mi-a spus că se duce la culcare. Să scape în somn, asta mi- 
a spus. Mai spunea astfel de lucruri, dar nu am crezut că 
voia să... 

Deena o prinse de braţ. 

— Doamnă Dallas. Nu aș fi lăsat-o singură dacă mi-aș fi 
dat seama. Nu aș fi lăsat-o să facă așa ceva. 

— Nu e vina ta. l-ai fost o bună prietenă. Cum era 
apartamentul? 

— Poftim? 

— Mă întrebam cum arăta apartamentul ei când ai fost 
tu aseară. 

— Era în ordine, cred. Lui Chloe ii plăcea ordinea. Erau 
șerveţele peste tot. La început plângea mult și le arunca 
peste tot. 

— Ai băut sau ai mâncat ceva? 

— Am băut niște vin amândouă. Am adus eu o sticlă și 
cred â am băut cam jumătate. 

— Îngheţată? 

— Îngheţată? Nu, nu m-am gândit să aduc și asta. Dar ar 
fi fost bine, poate. 

— Ai spălat tu paharele de vin? 

— Paharele? Nu, nu m-am gândit să o fac. Eram obosită 
și ea la fel de cât plânsese. Am lăsat totul în camera de zi. 

— Nu în dormitor? 

— Nu, am stat pe jos în camera de zi, vreo două ore. 
Poate dacă aș mai fi rămas... 

— Te rog să te uiţi la biletul acesta. Eve scoase hârtiuța 
roz. Ştii dacă acesta este scrisul lui Chloe? 

— Da. Mare și lăbărţat. Dar a greșit. Putea să trăiască 
fără el. Și, în plus, era doar o fantezie, nu avea să ducă 
nicăieri. 

— L-ai cunoscut pe Blair Bissel? 

— Nu. Îl ţinea ascuns. Nu știam nimic despre el. Adică 
știam că era cineva și știam că acest cineva era căsătorit, 
dar nu a vrut să-mi spună numele lui și nimic altceva. 
Jurase, mi-a spus. Un jurământ solemn. Mi-a spus totul 
doar după ce soţia lui l-a ucis. 

— Deci el nu a fost niciodată aici? 

— Ba da. Cel puţin așa cred. Aveam un semn, eu și 
Chloe. Dacă vreuna din noi nu voia ca cealaltă să vină pe la 
ea, agățam o panglică roșie pe clanţă. A fost ideea ei. Din 
câte știu eu, nu s-a văzut cu nimeni altcineva în ultimele 
luni. Și avea o panglică roșie la clanță cam o dată pe 
săptămână. 

— Nu-și închidea aparatele de comunicare când avea 
vizitatori? 

— Ba da. Nu voia ca ceva din afară să o deranjeze. Era 
stilul ei. 

— Când ai plecat ieri-seară, ai sesizat ceva? 

— M-am dus direct la culcare. Băusem vreo două pahare 
de vin și toată emoția serii m-a obosit foarte tare. Nu am 
mai auzit nimic până când nu m-a trezit alarma azi- 
dimineaţă la șase și jumătate. 

— Pe la cât ai plecat la cursuri? 

— Pe la șapte și un sfert, mai mult sau mai puţin. 

— Ai observat ceva atunci? 

— Nu, nimic. Am vrut să trec pe la ea să văd ce face, dar 
m-am gândit că... Vocea îi tremura din nou. Mă gândeam 
că doarme și oricum eram cam în întârziere, așa că am 
plecat direct. 

— Știu că nu îţi este ușor și îți mulțumesc că ne răspunzi 
la întrebări. Dădu să se ridice, dar apoi se așeză din nou de 
parca tocmai și-ar fi amintit ceva. Am remarcat, când am 
văzut înregistrările convorbirilor, că purta un lănţișor când 
a vorbit cu tine. Avea o inimă drept medalion. Foarte 
drăguţ. Se tot juca cu el când vorbeați. 

— Cred că artistul i l-a dat acum vreo două luni. Nu-l 
dădea jos niciodată. Era foarte sentimentală. 

— Nu avea niciun lănţișor, spuse Peabody când intrară 
în apartamentul lui Chloe. 

— Nu. 

— Şi nici în apartament nu s-a găsit niciun lănţișor. 

— Nu. 

— Deci, cine a omorât-o sau a determinat-o să se omoare 
i-a luat și lănţișorul. 

— Păi, cu siguranță că lipsește. Oamenii pun diverse 
lucruri în medalioane, nu? 

— Da. Fotografii, șuvițe de păr, probe de ADN. 

— Dacă i l-a dat Bissel era foarte posibil ca în interior să 
fi fost ceva nu neapărat foarte romantic. 

— Şi eu va trebui să-mi mănânc noua legitimaţie? 

— Asta nu înseamnă că știa ce conţine. Dar sunt aproape 
sigură că din cauza acestuia a murit și din cauza 
informaţiilor pe care le avea pe calculator. 

Peabody își schimbă unghiul de abordare și se uită prin 
cameră. 

— A făcut ordine sau altcineva a făcut ordine. Nu-mi dau 
seama de ce cineva care ar fi intrat aici ar fi spălat paharul 
vecinei sau ar fi adunat lucrurile. Dacă a făcut-o ea 
probabil că avea și un motiv. Aștepta pe cineva în vizită? 
Asta înseamnă că ar fi primit un apel, dar nu este nicio 
înregistrare pe comunicatorul ei. 

— Niciuna care se vede. Unitatea calculatorului este 
distrusă. Poate cineva i-a trimis un e-mail? 

— Deci trebuie să-i punem pe informaticieni să se uite 
mai bine la calculator și la comunicator. 

— Bine gândit. 

— Clădirea are sisteme minime de securitate, dar ar 
trebui să verifice ce s-a întâmplat noaptea trecută. 

— Aranjez eu să vină cineva să ridice materialele. 

— Putem face toate acestea în timp ce ne hrănim 
organismul cu diverse chestii nutriționale. Doar nu ţi-ai 
primit nici măcar porţia de ciocolată pe ziua de azi. 

— Nu-mi mai aduce aminte de asta. Nici măcar nu 
trebuia să se uite la ea ca să știe că Peabody zâmbea cu 
gura până la urechi. Bine, hai să mergem să mâncăm. 
Oricum vreau să mă gândesc la niște chestii. 


Eve nu știa de ce alesese „Nevăstuica albastră”, pentru 
că nimic din ce aveau în meniu nici măcar nu aducea cu 
mâncarea. Poate că simţea nevoia să intre în contact cu 
ceva care îi aducea aminte de fosta ei existență, când 
aștepta pe jumătate adormită la o masă lipicioasă în timp 
ce Mavis schelălăia un cântec pentru mulțime. Sau poate, 
se gândi ea uitându-se la hamburgerul cu soia din farfurie, 
poate că simţea o dorinţă acută de a muri. 

— Nu se poate să mănânc așa ceva, spuse, dar totuși luă 
o înghiţituri. Nimic din ce se servește aici nu este natural. 

— Prea ești răsfăţată. Peabody se descurca de minune 
cu un piept de pui și cartofi vegetarieni, care păreau că-i 
plac foarte mult. Came de la vaci adevărate, cafea 
adevărata, ouă de găină chiar făcute de o găină și tot felul 
de astfel de chestii. 

Eve luă o înghiţitură din burger și nu spuse nimic. Acum 
știa de ce alesese „Nevăstuica albastră”. Pentru a-și 
demonstra că nu era răsfăţată. 

— Cineva se servește cu cafea de la automatul din biroul 
meu ori de câte ori simte nevoia. 

— Sigur, este primul grad al regulilor de disociere. 
Peabody gesticula cu un cartof care aducea la culoare cu 
un morcov. Eu sunt răsfăţată prin asociere. Sau poate este 
de gradul doi, deoarece cafeaua ajunge la tine de la 
Roarke. Dar pentru că ești căsătorită. 

— Taci și mănâncă. 

Nu, dacă mânca chestia aia chiar nu era răsfăţată, se 
gândi Eve. Era doar o persoană care se obișnuise cu ceea 
ce era obișnuită și asta era tot. Și pentru că Roarke insista 
să mănânce came de vacă și alte produse naturale, era și 
ea obișnuită cu ele. Dar acum nici măcar nu-și dădea 

seama de diferență. Mâncarea era acolo, la fel cum erau 
tablourile sau scaunele, la care nici măcar nu se uita când 
se așeza pe ele. 

Pentru că se întâmpla în fiecare zi. 

Își scoase comunicatorul. 

— Feeney. Figura lui umplu ecranul. Sper că nu m-ai 
deranjat pentru nimic. 

Eve observă că, indiferent cât de mult îl scurtase, părul 
tot îi stătea în sus, ca niște buruieni. Orice ar fi fost, 
chestia la care lucra în acel moment nu prea îi reușea. 

— Vreau să-l iei pe civil, cu tot cu degetele lui magice și 
să mergeţi în Queens. Vreau să desfaceţi sculpturile în 
bucățele mici de tot. 

— Vrei să facem sculpturile bucăţi? 

— În casă nu ai găsit niciun dispozitiv de ascultat sau de 
filmat, nu? 

Doi băieți mai cercetează încă o data. 

— Scoate-i și du-te tu cu Roarke. Sculpturile, Feeney. Nu 
s-ar fi gândit să verifice sculpturile. Reva nu le-ar fi 
verificat, pentru că el era cel are le aducea. Nu s-ar fi 
gândit deloc la ele și erau, ale dracului, peste tot. 

— Bine, bine. Mi-ar prinde bine o schimbare de decor. 

— Spune-i lui Roarke să discute cu ea și s-o întrebe dacă 
avea un loc acasă în care lucra în special. Sau de unde a 
discutat cu el sau cu altcineva de la Securecomp. Când 
descoperiți care sunt locurile, concentraţi-vă asupra 
operelor de artă, așa cum sunt ele, din acel sector. 

— Am înţeles. Il las pe McNab aici. Băiatul este destul 
de tânăr pentru a nu fi ucis ușor de mici frustrări. 

Eve puse comunicatorul în buzunar. 

— Termină ce mai ai de mâncat, spuse ea făcând semn 
spre farfuria lui Peabody. Mergem la Flatiron și vom face 
praf toată munca lui Bissel. 

— Astea toate le facem pentru că ţi-am spus că ești 
răsfăţată? 

— Nu se știe niciodată de unde sare iepurele, nu? Și mă 
mai gândesc la ceva: Chloe nu avea nicio sculptură de-a lui 
Bissel la ea acasă. Nu ţi se pare ciudat că nu avea nimic 
din „creaţia” maestrului? Ceva cât de mic, care să fi fost 
lucrat de iubitul ei. Este îndrăgostită de el sau cel puţin 
așa crede. Se specializează în artă, lucrează la o galerie de 
artă, dar nu are nicio dovadă a geniului lui?! 

— Crezi că a dispărut odată cu lănţișorul cu medalion? 

— O s-o contactăm pe Deena pe drum și o să vedem. 


Eve era la studio, cu mâinile în șolduri, și studia formele 
complicate și toate întorsăturile metalului. 

— Ei bine, am făcut o greșeală de calcul. Ca să 
demontăm astea, vom avea nevoie de unelte speciale. Le 
găsim pe aici, dar folosirea lor este cu totul și cu totul o 
altă problemă. 

— De fapt chiar știu cum să mă folosesc de unele dintre 
ele. 

— Oare de ce nu mă surprinde asta? Chestia e că dacă 
topim, sau tăiem, sau aruncăm în aer, este posibil să 
distrugem și dispozitivele. Dacă ele există. Și avem nevoie 
de informaticieni sau de scanere manuale pentru a verifica. 

— Echipa de amprentare a verificat deja. 

— Pun pariu că nu se dau de gol la o cercetare standard. 
Nici chiar la una mai complexă. O cercetare de genul celor 
făcute pentru spioni ar putea schimba datele problemei. 
Individul ăsta a vândut rahaturile astea peste tot prin 
lume. La corporaţii, particularilor și există chiar și în 
clădiri guvernamentale. 

— Şi dacă au dispozitive de ascultare, este o bună 
metodă de a aduna informații. 

— Mmm. Eve se învârtea prin studio, cercetând. Nu cred 
că și-ar fi irosit talentul. Mi se pare logic. Pun pariu că le- 
ar fi plăcut să aibă una din astea în una din companiile lui 
Roarke. Problema este că lui nu-i plăcea ce făcea Bissel. Și 
nici chiar influența Revei nu a fost suficientă pentru a-l 

determina să cumpere. Dar oricum nu conta, din moment 
ce i-au pus ei dispozitive de spionaj. 

— Poate că sună paranoic, dar crezi că ne privește 
cineva chiar acum? 

— Poate. Pentru această eventualitate, Eve zâmbi larg. 

La dracu' cu sistemele de securitate și camerele izolate. 

Spera ca ei să privească. Venise clipa înfruntării directe. 

— Dacă ne ascultă, ar fi bine să iasă la rampă cât mai 
repede. Asta dacă nu sunt niște lași împuţiţi și doar niște 
perverși cărora le place numai să privească. Voi pune ca 
toate astea sa fie mărunţite. Voi închide acest etaj până 
când se va întâmpla asta. Așa că se pot uita acum cât mai 
au ocazia. 

Chemă liftul și intră. 

— Peabody, nu-mi place că nu știm unde e Carter Bissel. 
Vreau să fie găsit. 

— Îi voi stimula pe polițiștii locali. 

— Fă-o. Personal. 

— Ce? 

— Du-te acolo și vorbește cu ei, vorbește cu partenerul 
lui și cu oricine altcineva care îl cunoștea. Dar găsește 
ceva. Exista cu siguranţă un motiv pentru care Felicity l-a 
căutat. Vreau să știu de ce. 

— În Jamaica? Vocea lui Peabody urcă cu trei octave. 
Merg în Jamaica? 

— Una dintre noi trebuie să rămână aici. Te poţi ocupa 
de tot în maximum patruzeci și opt de ore. Nu vreau să aud 
că ţi-ai petrecut timpul la nudiști. 

— Dar măcar câteva ore la plajă pot, dacă mă duc în 
costum de baie? 

— Nu vreau să aud de așa ceva. Mai ales că-l trimit și pe 
McNab cu tine. 

— Dumnezeule! Cel mai frumos vis devine realitate. 

— Puteţi pleca imediat ce-l lasă Feeney. Dar vezi că nu e 
o vacanţă pe insulă. 

— Absolut. Dar poate voi avea timp să beau un cocktail 
servit în coajă de nucă de cocos și asta în timp ce lucrez, 
bineînțeles, din moment ce îl intervievez pe proprietarul 
unui bar cu specific local. 

— Te vor urmări. Zâmbetul lui Peabody dispăru pe 
măsură ce Eve vorbea. Cei care sunt responsabili de toate 
astea vor ști când te urci și când cobori din navetă. Vor ști 
la ce hotel stai, ce ai mâncat la cină și ce bei în nuca ta de 
cocos. Trebuie să fii convinsă de asta și să fii pregătită. 

— Pe McNab îl trimiți cu mine ca sa-mi păzească 
spatele. 

— Ca să vă păziţi reciproc spatele. Nu cred că va 
întreprinde cineva ceva împotriva ta, dar n-am crezut nici 
că cineva va face ceva împotriva lui Chloe. 

— Nimeni nu ar fi anticipat asta, Dallas. 

— Întotdeauna se poate anticipa, spuse Eve și ieși în hol. 
Dacă aș fi făcut-o, nu ar fi moartă. 


O trimise pe Peabody să-și facă bagajele și se duse 
singură la morgă. Morris tocmai își punea echipamentul de 
protecţie când ajunse ea acolo. 

Era bronzat frumos și ea își aduse aminte că tocmai se 
întorsese din vacanţă. 

— Îmi pare bine să te văd din nou în prima linie. 

— Întoarcerea nu ar fi la fel, dacă nu aș fi primit vizita 
polițistei mele preferate. Mi-ai trimis trei cadavre în tot 
atâtea zile. E un fel de record, chiar și pentru tine. 

— Să vorbim despre cel mai recent. 

— Încă nu am ajuns la ea. Chiar și eu am limite umane. 
Ai trimis-o ca fiind prioritate absolută. Pentru că vine de la 
tine, chiar cred că aceasta biată creatură are mare 
importanţă. O moarte suspecta. Se uită la Chloe. Dar mie 
morțile tot timpul mi se par suspecte. Este considerată 
sinucidere? 

— Da, dar eu nu cred asta. 

— Nu se văd semnele niciunei agresiuni. Își fixă ochelarii 
și se aplecă asupra cadavrului. Nu are niciun fel de lovituri 
sau de urme suspecte. Ea a scris biletul de adio? 

— Da, din câte știu pentru moment. 

— Şi era singură în apartament, în pat? 

— Pe pat. Discurile înregistrate de sistemul de 
securitate nu arata nicio altă persoana, în afară de cei ce 
locuiesc acolo, că ar fi intrat în clădire. Pe etaje nu există 
supraveghere. 

— Păi, o voi deschide și vom vedea ceea ce e de văzut, 
îmi spui ce cauţi? 

— Vreau să știu ce a luat sau ce i s-a dat. Cantitatea, 
puterea și timpul exact. Şi am nevoie de toate astea 
repede. 

— Asta se poate face. 

— Și ce ai să-mi spui de rezultatul toxicologic al 
celorlalte doua cadavre? 

— O clipă. Se duse la calculator și căută fișele. Tocmai 
au venit. Se pare că amândoi au băut ceva șampanie... 
franțuzească, de cea mai bună calitate. Ultima masă a fost 
luată cu trei ore înainte să moară. Caviar, somon afumat, 
brânză franțuzească, căpşuni. Femeia nu a luat niciun fel 
de stimulente sau alte substanţe ilegale. Bărbatul avea 
mici urme de Exotica. 

— Au făcut sex? 

— Cu siguranţă. Presupun că au murit satisfăcuţi. 

— Ai verificat arma crimei? 

— Da. Cutit de bucătărie cu tăișul zimţat. Cel recuperat 
de la locul crimei este cel care a cauzat rănile. 

— Înjunghiaţi și tăiaţi. 

— În ordine inversă. Nu există răni care să indice că s-ar 
fi apărat Sub unghiile femeii am găsit celule de piele, care 
aparțin bărbatului. Concluzie: ceva zgârieturi cauzate de 
focul pasiunii, dar nimic important. Făcuseră sex și după 
poziția urmelor lăsate de paralizator începuseră o nouă 
repriză. Cineva era foarte supărat pe ei. 

— Mda. Se uită la Chloe, care zăcea albă și goală pe 
masă. Cineva ar putea spune că ea a scăpat ușor. 

— Dar noi știm că nu e așa. Mă voi ocupa de ea. 

— Mă poţi suna acasă, imediat ce ai rezultatele. Morris, 
te rog să schimbi codurile la fișele celor trei și să nu lași pe 
nimeni să le vadă. 

— Din ce în ce mai interesant, spuse el cu ochii mari în 
spatele ochelarilor de protecţie. 

— Da. De fapt, voi veni eu personal să iau informaţiile 
când vei termina. Nu le trimite. 

— Acum chiar sunt fascinat. Mai bine ţi le aduc eu. Așa 
îmi poţi oferi un pahar din acel vin minunat al lui Roarke în 
timp ce-mi explici. 

— Pentru mine e bine așa. 


Găsise spaţiul și timpul necesare. Era foarte important 
Nimic nu mergea exact așa cum plănuise el, dar putea să 
găsească o soluţie. Putea și trebuia să găsească o soluţie. 

Așa se întâmplase și cu Chloe McCoy, nu? Cu asta 
rezolvase. 

Poliția nu credea nimic. Și asta chiar nu era normal. 
Ilogic. 

Nu ar fi reușit să le facă viaţa mai ușoară nici dacă ar fi 
făcut investigaţiile chiar el. 

Transpiraţia îi curgea în jos pe spate când se preumbla 
prin camera confortabilă, care deocamdată îi era sanctuar 
și închisoare în același timp. Nu puteau să facă legătura 
între el și acele crime și asta era tot ce conta. Era 
prioritatea numărul unu. 

Restul, va aranja el. Nu avea nevoie decât de puţin timp. 

Deci era în regulă. Deocamdată totul era bine. Era în 
siguranţă. Și va găsi o cale de scăpare. 

Avea ceva bani, nu foarte mulţi, nici măcar pe departe 
ce i se promisese, dar măcar îl salvau deocamdată. 

Și indiferent cât de înnebunitor era, parte din ceea ce se 
întâmpla era chiar excitant. Era actorul principal în piesa 

lui și tot el o scria pe măsură ce avansa. Nu era preţiosul 
pe care-l credeau ei. Oh, nu, deloc. 

Luă puţin Zeus, o mică răsplată, și se simţi regele 
întregii lumi. 

Avea să facă ceea ce avea de făcut și o va face inteligent. 
Cu grijă și cu inteligenţă. 

Nimeni nu știa unde era sau că mai era. 

Şi avea să lase situaţia exact așa. 

Roarke și Feeney se uitau la sculptura din grădina casei 
din Queens. 

— Ce crezi că e? rupse tăcerea în cele din urmă Feeney. 

— Cred că e o femeie. In parte reptilă. S-ar putea să fie 
în parte arahnidă. Se pare că a fost făcută din cupru și 
oțel. Bucăţi de fier și poate tablă. 

— De ce? 

— Ei, asta-i întrebarea, nu? Presupun că este vorba de 
simbolism, de cum poate fi o femeie, alunecoasă ca un 
șarpe, cruda ca un păianjen sau cam așa ceva. Cred că nu 
este foarte flatantă pentru sexul frumos și e și urâtă. 

— Partea cu urâtul am văzut-o și eu, spuse Feeney 
scârpinându-se pe bărbie și apoi scoțând o pungă de 
arahide din ciocolată. După ce luă câteva i-o întinse lui 
Roarke. 

Mâncau bomboane și se uitau la sculptură. 

— Şi oamenii plătesc bani mulţi pe rahaturi de genul 
ăsta? 

— Da. O grămadă. 

— Nu înţeleg. Dar, bineînţeles că nu știu nimic despre 
artă. 

— Hmm. Roarke dădu ocol piesei. Uneori le spune ceva 
la nivel emoţional sau intelectual. Mă rog. Asta atunci când 
piesa ajunge în casa care trebuie. Alteori, cel mai adesea, 
banii sunt cheltuiţi doar pentru că cei care cumpără simt 
că arta ar trebui să le spună ceva. Și sunt prea idioţi sau 
prea mândri sau le este prea frică să recunoască faptul că 
au plătit aiurea, pentru că nu au cumpărat decât un rahat. 

— Mie îmi plac fotografiile, cele care arată așa cum e 
normal să arate. O clădire, un copac, un coș de fructe. Mie 
mi se pare că și nepotu-meu ar fi putut face asta. 

— Deși e ciudat, cred că e nevoie de destul talent și 
viziune, oricât de deformată ar fi ea, ca să creezi așa ceva. 

— Dacă spui tu!... Feeney ridică din umeri, dar nu era 
foarte convins. 

— Dar este o metodă isteaţă de a ascunde echipamente 
de urmărire, dacă asta și este. 

— Dallas așa crede. 

— Şi, în general, știe ce vorbește. Roarke deschise un 
scaner pe care el și Feeney îl configuraseră. Vrei să faci tu 
asta sau o fac eu? 

— Este scula ta. Feeney își drese vocea. Da, știe despre 
ce vorbește, după cum spui. Dar e puţin cam la limită cu 
nervii acum. 

— Da? 

— Pornește senzorul de bruiaj. 

Roarke se miră, dar făcu cum îi spuse. 

— Începem o conversaţie privata? 

— Da. Am spus că Dallas este la limită cu nervii. Are 
legătură cu ce ai putea face tu. 

— În legătură cu ce? 

— În legătură cu dosarul despre tatăl ei și despre ce a 
făcut OASN-ul la Dallas. 

Roarke se uită la Feeney și-i văzu încordarea. Furie, se 
gândi el, și jenă. 

— Ti-a spus? 

— Mi-a spus câte ceva. Nu știe cât știu eu deja. Nici nu 
vrea să știe. Nici eu nu vreau să discut cu ea despre asta. 
Pentru că amândoi simțim la fel, nu am fost nevoit să-i 
mărturisesc că deja îmi spuseseși tu. 

— Mă uimiţi voi doi. Tu știi ce i s-a întâmplat și cu 
instinctele pe care le are, probabil că și-a dat seama că știi. 
Dar nu puteţi scoate o vorbă despre asta. Nu puteţi vorbi, 

deși tu i-ai fost mai mult ca un tată, spre deosebire de acea 
creatură a Satanei. 

— Poate chiar de asta, și oricum nu asta-i ideea. Dacă sc 
îngrijorează că pleci la vânătoare de spioni, atunci este 
chiar foarte îngrijorată și tu nu ajuţi deloc situaţia 
continuând în direcţia asta. 

Roarke setă scanerul pentru a analiza dimensiunile, 
greutatea și compoziţia chimică a sculpturii. 

— Dar nu te-am auzit pe tine spunând că e greșit să-i 
caut. Sau că el și superiorii lui nu merită să plătească 
pentru că au stat cu braţele încrucișate în timp ce o fetiţă 
era violată și bătută cu bestialitate. 

— Nu, nici nu voi spune asta. Mai întâi pentru că ar fi o 
minciună și apoi pentru că o parte din mine arde de 
nerăbdare să-ți dea o mână de ajutor. 

— Şi al doilea motiv? 

— Al doilea ar fi că ţie oricum nu ti-ar păsa de ce e bine 
sau e râu. Dar îți pasă de Dallas. Îţi pasă de ce simte și de 
ce are nevoie de la tine. Dar nu vreau să intru în detalii, 
spuse el jenat. Mă face să mă simt prost Dar îţi spun că ar 
trebui să te gândești mult înainte de a face ceva. 

— Asta fac. 

— Bine. Atunci să continuăm. 

Deși era și mișcat și amuzat, Roarke încuviinţă. 

— Să continuăm. Decuplă aparatul de bruiaj și apoi citi 
informaţiile afișate de scaner. Văd că sunt metalele la care 
ne așteptam, solvenți, finisaje și adezivi. 

— Măreşte intensitatea. Să vedem ce face cu 
modificările pe care i le-am adus noi. 

— Mai bine dă-te la o parte, îl avertiză Roarke. Raza s-ar 
putea să nu facă prea bine hainelor și cărnii. 

Feeney se îndepărtă de sculptură și apoi decise că cel 
mai sigur loc era chiar în spatele scanerului. 

Când raza roșie atinse sculptura, aceasta păru că se 
mișcă. 

— Rahat, rahat! Dacă a fost prea puternică va topi toată 
sculptura. 

— Nu e prea puternică. S-ar putea să o uzeze la punctele 
de îmbinare, dar nu mai mult de atât... Poate ar fi mai bine 
să foloseşti ochelari de protecţie pentru următoarea 
scanare. 

— Ia te uită, spuse Feeney și-l lovi pe Roarke pe spate, 
aplecându-se să citească datele expuse de scaner. Văd 
niște microcipuri, fibre optice și silicon. 

— „Ploșniţe.” 

— Da, aparate de spionaj. Cred că fata trebuie să 
primească o medalie. 


Când Eve se întoarse la birou, nu fu foarte surprinsă să o 
vadă pe reportera Nadine Furst așteptând-o pe scaunul 
vizitatorilor. 

Bătu din genele ei lungi și mătăsoase și zâmbi. 

— Prăjiturele, spuse Nadine, arătând spre punga de pe 
biroul lui Eve. Am reușit să păstrez șase pentru tine înainte 
de a-i mitui pe oamenii tăi. 

Eve băgă mana în punga și scoase un fursec cu 
ciocolată. 

— Am găsit un fursec de ovăz. Nu găsesc că există un 
motiv întemeiat ca ovăzul să existe, mai ales în fursecuri. 

— Am notat. De ce nu mi-l dai mie și așa sentimentele 
tale nu vor mai fi jignite? 

Eve îi dădu fursecul și apoi închise ușa. 

— Ai făcut asta ca să ţipi la mine că mă aflu la tine în 
birou sau ca să schimbi secrete ca între fete? 

— Nu am secrete de fete. 

— Ești căsătorită cu Roarke. Cred că le știi pe cele mai 
multe. 

Eve se așeză și-și puse picioarele pe birou. 

— "Ţi-am spus vreodată ce poate face unei femei doar cu 
un singur deget? 

Nadine se aplecă spre ea. 


177 


— Nu. 

— Bine. Voiam doar să mă asigur. 

— Căţea, spuse Nadine râzând. Și acum despre crimele 
astea și Reva Ewing. 

— Acuzaţiile împotriva Revei Ewing vor fi retrase. 

— Retrase. Nadine aproape sări din scaun. Lasă-mă să 
iau camera să facem un prim-plan. Nu-mi va lua decât... 

— Stai jos, Nadine. 

— Dallas, Ewing e mare. Fosta eroină americană care a 
luat-o pe calea greșită și care acum își capătă înapoi 
renumele. Mai pune la asta artistul frumos, sexul, 
pasiunea. 

— E vorba de mult mai mult decât Ewing și nu e vorba 
deloc de sex și pasiune. 

Nadine se așeză. 

— Ce ar putea fi mai mult decât atât? 

— O să-ţi spun cu ce poţi ieși pe post și cu ce nu poți. 

— Stai o clipă, spuse Nadine a cărei expresie devenise 
dura ca piatra. 

— Sau nu-ţi spun nimic. 

— Ştii, Dallas, într-o bună zi vei avea destulă încredere 
în mine pentru a mă lăsa să decid ce se poate spune și ce 
nu. 

— Dacă nu aș avea încredere în tine, tu și prăjiturelele 
tale nu aţi fi aici, spuse ea și se ridică în picioare. Luă un 
scaner pe care i-l dăduseră cei de la departamentul de 
electronică și pe care Roarke și Feeney îl potenţaseră și 
verifică biroul să vadă dacă nu erau „ploșnițe”. 

— Ce faci cu ăla? 

— Nu mare lucru. Dar, cum spuneam, continua ea după 
ce se asigurase că biroul era curat, chiar dacă nu erai aici 
să te joci cu faţa ta drăgălașă când am venit eu, tot te-aș fi 
contactat. Am motivele mele pentru care aș dori să fac 
publice câteva informaţii și nu toate sunt de natura 
profesională. 

— Ascult. 

— Va trebui să ne înțelegem asupra tuturor cuvintelor 
pe care le vei spune înainte să pleci de aici. Am nevoie de 
cuvântul tău de onoare că nu vei spune mai mult. Am 
încredere în cuvântul tău, dar trebuie să ţi-l dai. Trebuie să 
o spui. 

Degetele ei doreau să pornească reportofonul, dar le 
strânse în pumn. 

— Trebuie să fie foarte important. Ai cuvântul meu, în 
legătură cu tot. 

— Bissel și Kade erau agenţi OASN. 

— Mă prostești. 

— Informaţia o am de la o sursă necunoscută, dar e aur 
curat. Căsătoria lui Bissel cu Ewing făcea parte dintr-un 
plan și ea habar nu avea. A fost folosită și i s-au înscenat 
crimele, pentru a se acoperi operaţiunea și probabil și 
pentru alte motive. 

— Pentru o chestie așa de tare, am nevoie de fapte. 

— Ti le voi da. Fără reportofon, spuse și scoase din birou 
niște coli și un creion. Scrie și păstrează-l într-un loc foarte 
sigur până când îl poţi da pe post. 

— Haide să vedem cât din stenografia pe care mama m-a 
pus să o învăţ mi-a mai rămas în cap. Spune. 

Dură o ora și apoi Nadine aproape zbură până la sediul 
Canalului 75. 

Avea să explodeze și Eve știa, chiar dacă nu-i spusese 
prea multe lucruri. Dar așa și merita. Vieţile unor 
nevinovaţi fuseseră curmate sau distruse și pentru ce? 
Securitate globală? Atractivitatea spionajului? 

Nu merita, mai ales când acele vieţi o priveau. 

Eve termină de făcut munca pe care, de obicei, i-o dădea 
lui Peabody să o facă. Trebuia să recunoască faptul că îi 
fusese de ajutor să o aibă alături anul trecut. 

Dar asta nu însemna că era răsfăţată, se asigură ea. 

Desigur că ar fi putut să continue, prin prisma gradului 
mai mare, să o pună tot pe Peabody să facă toată 

hârțogăraia. Și chiar ar fi fost o experienţă bună pentru ea. 
Pe termen lung chiar i-ar fi făcut un serviciu. 

Se uită la ceas și decise că ajunge pentru ziua 
respectivă. Putea să facă destulă treabă și acasă. Cu restul 
de fursecuri în geacă, se îndreptă spre ieșire. 

Se strecură într-un lift care era deja supraaglomerat și 
asta o făcu să-și spună că rareori pleca chiar când se 
termina programul. Înainte ca ușa liftului să se închidă, o 
mână reuși să se strecoare și să o oprească, stârnind un 
cor de mârâieli nemulţumite. 

— Întotdeauna mai e loc pentru o persoană. Detectivul 
Baxter își făcu loc cu coatele. Niciodată nu mă suni, 
niciodată nu-mi scrii, îi reproșa el lui Eve. 

— Daca îţi permiţi să pleci la fix, înseamnă că nu ai prea 
multe documente de completat. 

— Am un intern care lucrează pentru mine. Îi plac 
hârtiile și îi fac bine. 

Pentru că și ea gândise la fel în legătură cu Peabody, nu 
l-a contrazis. 

— Avem o strangulare în Upper East Side, îi spuse el. 
Cadavrul avea destui bani asupra lui ca să asfixieze o 
turma de cai sălbatici. 

— Caii se deplasează în turme sau în herghelii? 

— Nu știu, dar cred că în turme. Oricum, femeia avea o 
fire îngrozitoare și vreo zece moștenitori care sunt 
bucuroși sft o știe moartă. Il las pe Trueheart să ia 
conducerea investigaţiei. 

— E pregătit? 

— E un moment bun pentru a afla. Dar îl voi urmări 
îndeaproape. Eu i-am spus că am impresia că e mâna 
valetului și a încuviinţat, foarte serios, și mi-a spus că o va 
trece la probabilităţi. Este un copil bun. 

Poliţiştii ieșeau ca dopurile de șampanie, de la toate 
etajele. Până când ajunseră la nivelul unde era garajul, 
stăteau toţi ca sardelele. 


180 


— Am auzit că a trebuit să eliberezi suspectul pentru 
dubla omucidere. Cam nasol. 

— Ar fi fost așa doar dacă ar fi fost vinovată. Se opri 
lângă mașina sport nouă a lui Baxter. Cum de îţi permiţi 
mașina asta? 

— Nu așa se pune problema, ci cum te descurci cu 
numerele. Se uită la mașina ei dată de poliţie, care stătea 
stingheră în locul ei din parcare. Eu nu aș conduce chestia 
aia nici dacă aș fi falit. Ai grad destul de mare ca să te 
descurci mai bine. 

— Cei de la achiziţii și cei de la întreţinere mă urăsc. Și, 
în plus de asta, îmi fac treaba cu ea. 

— Da, dar fără stil. Se urcă în mașină, pomi motorul care 
făcu ca un taur în călduri, zâmbi și o șterse. 

— Care o fi treaba cu bărbaţii și cu mașinile? Nu înţeleg 
cum reușesc să-și lege sculele de mașini. 

Dădu din cap și se îndreptă spre mașina ei. 

— Doamna locotenent Dallas! 

Din instinct duse mâna la pistolul din jachetă. Se 
întoarse și se uită la omul care ieșise dintre mașinile 
parcate. 

— Acest garaj aparţine poliţiei și accesul este permis 
doar persoanelor autorizate. 

— Sunt Quinn Sparrow, director adjunct, resurse 
informaţionale, OASN. Ridică mâna. Voi duce mâna la 
buzunar pentru a scoate legitimatia. 

— Ușor, domnule director adjunct Sparrow. 

Scoase portofelul cu două degete. Il deschise și aşteptă 
ca ea să se apropie. Eve se uită la legitimaţie și apoi la 
figura lui. 

Părea a fi prea tânăr pentru a avea funcţie așa de 
importantă, dar nu avea idee cum recrutau ei. Putea să 
aibă undeva spre patruzeci de ani, se gândi ea, dar apoi 
calculă și-și dădu seama că ii lipseau câţiva până la acea 
vârstă. Dar nu era un necunoscător. Calmul lui îi spunea că 
avea ceva experienţă. 

— Ce vrei, Sparrow? 

— Mi s-a spus că vrei să vorbești cu cineva. Hai să 
discutăm! Mașina mea este lângă a ta. 

Se uită la limuzina neagră. 

— Nu prea cred. Să facem o plimbare. 

— Nicio problemă. Își duse mâna la buzunarul stâng. Ea 
scoase pistolul și i-l puse la gât. Il auzi inspirând profund și 
apoi expirând. Îi văzu surpriza și atenţia imprimându-i-se 
pe chip, dar apoi se relaxă. 

— 'Ţine-ţi mâinile undeva să le pot vedea. 

— Nici asta nu este o problemă. Le duse înainte și în sus. 
Ești cam agitată, doamnă locotenent! 

— Am un motiv foarte bun. Să mergem. Ce te face să 
crezi că aș vrea să discut cu cineva de la voi? 

— Reva Ewing a vorbit cu o cunoștință comună din 
Serviciul Secret. Din cauza situaţiei actuale, am fost 
desemnat să vin să vorbesc cu tine. 

— Care este funcţia ta? 

— Zona administrativă. Actualizarea informaţiilor. 

— ÎI știai pe Bissel? 

— Nu personal. 

— Presupun că această conversaţie este înregistrată. 

— Este ceva ce nu vrei să înregistrăm, spuse el zâmbind. 

— Cred că mai curând tu nu ai vrea să fie înregistrat. 

Intră într-un bar, unde veneau mulţi polițiști. Pentru că 
se schimba tura era plin. Se duse spre o masă unde doi 
detectivi din divizia ei stăteau la o bere. 

— Am o întâlnire, spuse ea. Faceţi-mi un serviciu și 
lăsaţi-mă pe mine la masa asta. 

Mormăiră ceva, dar plecară. Eve alese un scaun cu 
spătarul la perete. 

— Felicity Kade l-a recrutat pe Bissel pentru OASN, 
începu ea. 

— De unde ai această informaţie? 

— Apoi, continuă ea, a lucrat ca om de legătură pentru 
transmiterea informaţiilor. Ăsta e domeniul tău, nu? I s-a 

ordonat să se căsătorească cu Reva Ewing sau chiar ela 
făcut aceasta sugestie? 

Figura lui Sparrow era imobilă. 

— Nu sunt autorizat să vorbesc... 

— Atunci ascultă. El și Kade au luat-o pe Ewing în 
colimator, datorită legăturilor ei cu Serviciul Secret și 
locului de muncă de la Roarke Industries. I s-a plantat, fără 
știrea ei, un transmiţător subcutanat... 

— Așteaptă o clipă. Așteaptă o blestemată de clipă. 
Informaţiile tale sunt incorecte și dacă o să le treci în 
raport, vei avea probleme. Vreau să știu care este sursa ta. 

— N-o să-ţi spun sursa, iar informaţiile pe care le am 
sunt reale. Azi i-am scos transmiţătorul lui Ewing. Nu o 
mai puteţi folosi. Nu ar fi trebuit să-i înscenaţi asta pe tura 
mea, Sparrow. Dacă vrei să-ţi elimini oamenii, este treaba 
ta, dar nu e normal să înscenezi o crimă unor civili 
nevinovați. 

— Nu i-am cerut nimic. 

— Este politica companiei? 

— Nicio lovitură nu a fost făcută sau autorizată de 
OASN. 

— Ai minţit când ai spus că nu-l știi pe Bissel. Eşti 
director adjunct și cu siguranţă că-l știai. 

Sparrow nici măcar nu clipi, iar Eve își dădu seama că 
avusese dreptate când se gândise că nu era un novice. 

— Am spus că nu-l cunoșteam personal. Nu am spus că 
nu lucrasem cu el. 

— Eşti alunecos, Sparrow, și nu este în favoarea ta. 

— Uite ce e, locotenente, eu îmi fac datoria. Incidentul în 
care sunt implicaţi el și Kade se află în investigaţii. Se 
crede că acţiunea a fost efectuată de o celulă din Grupul 
Judecăţii de Apoi. 

— Şi de ce ar fi încercat tehnoteroriștii să-i însceneze 
crima lui Ewing? 

— Investigăm. Este o problemă de securitate naţională, 
locotenente. Vocea îi era foarte rece și foarte joasă. 

Uciderea a doi agenţi este de competenţa OASN. [i se cere 
să renunti la cercetări. 

— Mi se cere să-mi fac meseria. O altă cucerire de-a lui 
Bissel este moartă. Asta era o fată de douăzeci și unu de 
ani, destul de fraieră să creadă în dragoste. 

— Ştim de îndepărtare. Noi... 

— Indepărtare? Du-te dracu’, Sparrow. 

— Nu noi am făcut-o. 

— Dar știți ce se întâmplă în organizația voastră? 

— Am fost informat de ce se întâmplă. Acest dialog este 
o favoare, pentru Ewing, care și-a servit bine patria și o 
dovadă a faptului că OASN vrea să coopereze, pe cât se 
poate, cu autorităţile locale. Dar este totuși o favoare. 
Aceste detalii nu sunt pentru tine. Acuzaţiile împotriva 
Revei Ewing au fost retrase. 

— Şi asta le rezolvă pe toate? Crezi că poți manipula 
oamenii ca pe niște pioni pe o tablă de șah? 

Recunoscu presiunea din piept și știa că-i va lipsi aerul 
dacă nu înceta. Dacă îi veneau din nou în minte cele 
petrecute în acea cameră în Dallas. 

Așa că blocă amintirile și se gândi la tânăra cu ursuleţi 
de pluș și cu cămașă roz. 

— Câţiva au fost distruși pe parcurs și asta e? Chloe 
McCoy e moartă. Ştii tu cum să rezolvi asta? 

— Investigăm, locotenente. Cazul va fi soluţionat. Cei 
responsabili vor fi pedepsiţi. Tu trebuie să te retragi. 

— Așa cum v-aţi retras voi în Dallas? îi ieși înainte să-și 
dea seama. Să stau și să adun informaţii, indiferent de cât 
de mulţi nevinovaţi suferă? 

— Nu știu despre ce vorbești. Dallas nu are nimic de-a 
face cu această problemă. 

— Pari a fi un tip inteligent, Spartow. Verifică și pune 
datele cap la cap. Se ridică de pe scaun. Și fii atent la ce-ţi 
spun: nu am de gând să renunţ! Ewing va fi scoasă de sub 
acuzare în mod public, cu sau fără ajutorul vostru. Și cine 

a ucis-o pe Chloe McCoy va fi pedepsit conform legii, nu 
conform găștii voastre de spioni. 

Nu strigase, dar nici nu se străduise să vorbească pe un 
ton moderat. Câteva capete se întoarseră și atenția multor 
polițiști fu îndreptată spre ei. 

— De data asta se va plăti pentru ceea ce s-a întâmplat. 
Tu și posturile tale de ascultare înregistraţi asta și gândiţi- 
vă! Dacă mă contactezi din nou, să fii pregătit să negociezi. 
Sau nu mai avem nimic să ne spunem. 

Plecă. Respirația îi devenea din ce în ce mai grea, dar nu 
trebuia să se gândească la ceea ce i se făcuse, ci la ceea ce 
avea să facă ea. 

Responsabilii vor plăti, își promise ea. Nu se va răzbuna 
pentru Dallas și se va asigura că nici Roarke nu o va face, 
dar va căuta răzbunarea pentru Ewing și Chloe McCoy. 

Ignoră tensiunea pe care o resimțea la baza craniului 
când ieși din garaj. Pe măsură ce conducea, tensiunea 
începea să se îndrepte spre tâmple. Când durerea de cap 
va deveni maximă, nu va fi plăcut deloc, se gândi. 

Nu suntem ignorabili, se gândi strângând volanul ca 
într-un clește de fier. Indiferent de cât de multe cadavre 
văzuse, niciuna din aceste persoane nu trebuia tratată 
astfel. 

Trecu prin porţile deschise de la reședința lor și se rugă 
să i se dea zece minute de liniște, zece minute în care să 
nu mai audă urletele din cap. 

Intră repede în casă, sperând să nu dea ochii cu 
Summerset, și era la jumătatea scărilor când se auzi 
strigată pe nume. 

Se uită și-l văzu pe Mavis în capul scărilor. 

— Hei, n-am știut că ai ajuns, îi spuse ea, ffecându-se 
absentă la tâmple. Speram să scap de întâlnirea de seară 
cu Urâtul. 

— l-am spus lui Summerset că am nevoie de câteva 
minute. Pari a fi foarte ocupata și obosită. Probabil că nu 
am nimerit într-un moment potrivit. 

— Nu, e în regulă. O doza de Mavis era mai bună decât 
orice calmant. 

O altă aducere-aminte a ceea ce era cu adevărat. A ce 
era acum. 

Presupuse că Mavis era conservatoare în seara aceea, 
pentru că nu avea nimic care sclipea pe ea. Nici nu-și mai 
aducea aminte de când nu o mai văzuse pe Mavis 
îmbrăcată în jeans și cu tricou. Chiar daca tricoul se 
termina la câţiva centimetri deasupra taliei și era cu 
modele roșii și galbene, era destul de subţire pentru scara 
modei adoptată de Mavis Freestone. Părea puţin palidă, 
remarcă Eve coborând scările ţi abia apoi realiză că nu era 
dată cu ruj și nici nu avea machiajul care să-i scoată ochii 
în evidenţă. 

— Ai fost la biserică sau ceva de genul ăsta? 

— Nu. 

— Te-ai cam îngrășat. Nu te-am mai văzut de câteva 
săptămâni, dar... 

Se opri oripilată când Mavis izbucni în plâns. 

— Rahat. Ce-am spus? Nu trebuia să spun că te-ai 
îngrășat? O bătu pe Mavis pe umeri. Credeam că vrei să te 
îngrași, acum că ești gravidă. Of, Doamne! 

— Nu știu ce e cu mine. Nu știu ce să fac. 

— E ceva în neregulă cu... creatura? Copilașul? 

— Nu, nimic. Totul. Nimic. Totul, Dallas. Cu un sughiţ de 
plâns înduioșător se aruncă în braţele lui Eve. Sunt așa de 
speriată! 

— Ar trebui să chemăm un doctor. Se uită disperată 
în Jur, de parca avea să vadă dintr-odată apărând un 
doctor. Într-un acces de panică își dori să-l vadă pe 
Summerset apărând. Sau așa ceva... 

— Nu, nu, nu, nu, nu. Mavis plângea pe umărul ei cu 
sughiţuri. Nu am nevoie de doctor. 

— S-ar putea să-ţi facă bine dacă stai jos. Ar trebui să iei 
loc. Sau să te întinzi, se gândi Eve. Să fii sedată? Poate ar 
trebui să verific dacă nu s-a întors cumva Roarke. 

— Nu-l vreau pe Roarke. Nu vreau să văd niciun bărbat. 
Te vreau pe tine. 

— Bine, bine. O duse ușor pe Mavis spre canapea și 
Încercă să nu se panicheze când prietena ei aproape i se 
urcă în braţe. Pe mine mă ai. Hmm... Chiar m-am gândit la 
line azi. 

— Chiar? 

— Am luat prânzul la „Nevăstuica albastră” și... oh, 
Sfântă Fecioară, spuse ea când plânsetele lui Mavis se 
înteţiră. Spune-mi ceva! Despre ce e vorba? Nu știu de fapt 
dacă chiar vreau să știu despre ce e vorba. 

— Sunt așa de speriată. 

— Asta am înţeles. De ce? Sau de cine? Te supără 
cineva? Ai vreun fan nebun? 

— Nu, fanii îmi plac. 

— Atunci, te-ai certat cu Leonardo? 

— Nu. Este cel mai grozav bărbat din lume. Cea mai 
minunată ființă din univers. Nu-l merit. 

— Ce prostie! 

— Nu, nu e o prostie. Mavis se întoarse cu faţa tumefiată 
spre Eve. Sunt o proastă. 

— Nu, nu-i adevărat. E o prostie să spui că ești proasta. 

— Nici măcar nu mi-am terminat studiile. Am fugit când 
aveam paisprezece ani și nici măcar nu m-au cautat. 

— Doar pentru că părinţii tăi erau proști, Mavis, nu 
înseamnă că și tu ești. 

Doar pentru că ai mei emu niște monștri, nu înseamnă 
că și eu sunt la fel. 

— Ce eram când m-ai arestat? Nu știam decât să fac mici 
escrocherii, să fur, sau să stau de șase pentru alţi hoți. 

— Și uită-te la tine acum. Cea mai minunată fiinţă din 
univers te iubește la nebunie, ai o carieră fantastică și 
acum ești și gravidă. Dumnezeule, te rog nu mai plânge 
așa, o imploră ea când Mavis explodă din nou. 

— Nu știu nimic. 

— Ba da, știi. Ştii... diverse chestii. Muzică. Așa cum era 
de fapt. Modă. Cunoști oamenii. Poate că ai învăţat asta 
când furai, dar cu siguranţă că știi multe despre oameni. 
Ştii cum să-i faci să se aprecieze mai mult. 

— Dallas. Nu știu nimic despre copilași, spuse ea și se 
șterse cu mâna la ochi. 

— Oh! Ah... dar asculţi discurile alea, nu? Și nu mi-ai 
spus că vei merge și la niște cursuri? 

Nu este chiar domeniul meu, gândi ea cu exasperare. E 
în afara sferei mele de interes. De ce Dumnezeu o 
trimisese pe Feabody în Jamaica? 

— La ce bun? Toate astea sunt despre cum trebuie 
hrănit bebelușul, sau schimbat, sau luat în braţe ca să nu-i 
rupi ceva. Cum să faci diverse lucruri. Nu-ţi pot spune cum 
să faci să știi, să simţi. Nu-ţi pot spune cum să faci să fii 
mamă, Dallas. Nu știu cum s-o fac. 

— Poate că o să vină treptat. Ştii, când o să se nască, vei 
ști. 

— Mi-e teamă că voi strica totul. Că nu voi fi în stare să 
fac totul cum trebuie. Leonardo e așa de fericit. Işi dorește 
asta așa de mult! 

— Mavis, dacă nu vrei... 

— Dar vreau. Vreau asta mai mult decât orice pe lume. 
De asta și sunt așa de speriată. Dallas, nu cred că aș 
rezista dacă aș strica totul. Dacă voi avea copilul și nu voi 
simţi ceea ce trebuie să simt? Cum voi ști cum să-l iubesc, 
dacă pe mine nu m-a iubit nimeni? 

— Eu te iubesc, Mavis. 

Ochii i se umplură din nou de lacrimi. 

— Știu. Şi Leonardo mă iubește. Dar nu e același lucru. 
Asta... își puse mâna pe burtă. Ar trebui să fie. Ştiu că e 
altfel, dar nu știu cum. Cred că am avut un acces de 
panică, spuse oftând. Nu aș fi putut să vorbesc despre asta 
cu Leonardo. Aveam nevoie de tine. O luă de mână pe Eve. 
E ceva ce nu poţi spune decât celei mai bune prietene. 
Probabil că hormonii își fac de cap. 

— Tu ești prima prietenă adevărată pe care am avut-o 
vreodată, spuse Eve încet. Tu voiai cu orice preţ să te 
apropii de mine și nu reușeam să scap nicicum de tine. Și 
înainte de a-mi da seama, eram prietene. Și ne-am ajutat 
una pe alta în perioade dificile. 

— Da. Mavis își trase nasul și-i apăru un zâmbet pe faţa. 
Așa e. 

— Şi pentru că ești prima mea prietenă, ţi-aș spune dacă 
ai fi proastă. Ţi-aș spune dacă aș crede că vei fi o mama de 
rahat. Ţi-aș spune dacă aș crede că faci o greșeală având 
acest copil. 

— Serios? Chiar mi-ai spune? Juri? 

— Jur. 

— Mă simt mai bine. Oftă prelung. Chiar mă faci să mă 
simt mai bine. Pot să mai rămân puţin? Poate să-l sun pe 
Leonardo și să-i spun să... Oh, Doamne, Dumnezeule! 

— Ce-i? spuse Eve ţâșnind în picioare după ce o văzu că 
duce mâna la burtă. Ti se face râu? 

— A mișcat. L-am simţit mișcând. 

— Ce s-a mișcat? 

— Bebelușul. Se uită la Eve și faţa i se luminase toată, 
de parcă cineva i-ar fi aprins o lanternă sub piele. 
Bebelușul meu a mișcat. Ca... ca niște aripi de fluture. 

Eve simţi că-i dispare culoarea din obraji. 

— Şi trebuia să facă asta? 

— Îhî. Bebelușul s-a mișcat, Dallas. În mine. Este chiar 
real. 

— Poate încearcă să-ţi spună să nu-ţi faci atâtea griji. 

— Da. Mavis își șterse lacrimile proaspete și zâmbi. O să 
fie bine. Mai bine decât cel mai bine. Mă bucur că ai fost 
cu mine când s-a întâmplat. Când l-am simţit. Mă bucur că 
ai fost doar tu cu mine și cu copilașul meu. Nu voi greși. 

— Nu, nici eu nu cred că vei greși. 

— Şi voi ști ce am de făcut. 

— Mavis. Eve se așeză lângă ea. Mie mi se pare că deja 
știi. 

Roarke intră în casă și o văzu pe Eve stând pe trepte, eu 
capul în mâini. Își dădu seama că ceva nu e în regulă și se 
grăbi spre ea. 

— Ce e? Ce s-a întâmplat? 

— Mavis, spuse oftând din adâncul fiinţei. 

— Dumnezeule! E vorba de copil? 

— Da, totul este despre copil. Cel puţin așa cred. Ce știu 
eu?... Nici măcar nu era rujată. Ce era să fac? 

— Cred că trebuie să o luăm de la capăt. Incep eu. E 
totul bine cu Mavis și cu copilul? 

— Cred că da. A mișcat. 

Unde? Acum chiar nu mai pricep. Adică a simţit copilul 
mișcând? Nu e un lucru bun? 

— Păi, ea așa credea, deci cred că da. 

Se uită la el. El îi ţinea mâna nemișcat, studiind-o. 
Așteptând. 

Totul era normal, dacă nu simţeai, așa cum simţea ea, 
acea subtilă schimbare de ritm. Lucrurile nu erau normale 
între ei și poate că nu aveau să mai fie vreodată. Dar erau 
amândoi gata să pretindă contrariul. 

Pretenţia că nu era nimic care se interpunea între ei era 
înfricoșătoare. 

— Era demoralizată și plângea când am ajuns eu. 
Presupun că era distrusă din cauza copilului, pentru că a 
fost distrusă 

— Bine, spuse sărind în picioare. Dacă Bissel își spiona 
nevasta pentru OASN, atunci știu că am mai făcut un pas 
înainte. M-am întâlnit cu directorul adjunct azi. 

— Serios? 

— Da. Şi dacă Bissel a lucrat pentru ceilalţi, deși eu nu 
văd nicio diferenţă între ei, atunci se vor apuca să 
scormonească. Mă voi ocupa eu de asta, spuse ea și pentru 
o clipă nu mai pretinse nimic. Mă voi ocupa eu de asta. 

— Fără nicio urmă de îndoială. Nici nu am de gând să-ţi 
spun cum să te ocupi, zise el precaut. Tu îmi promiţi 
același lucru? 

— Nu e același lucru. E... Se trase înapoi ca o femeie 
care era pe marginea unei prăpăstii. Să lăsăm aia. 
Concentrează-te pe asta. 

— Bucuros. Ce e? 

— Investigarea. Ar trebui să mergem sus să ne spunem 
ce știm. 

— Bine. O mângâie și apoi o sărută ușor. Vom face ce e 
mai normal pentru noi, deocamdată. Să mergem sus, să 
discutăm problemele legate de crimă și apoi să luăm masa 
cu prietenii noștri. Cum ţi se pare? 

— Un plan bun. Făcu un efort și-l sărută și ea. Apoi se 
ridică în picioare. E mai bine. Informare și un burger. Mă 
face să nu mă gândesc la Trina și la sacoșa ei cu prostii. 

Pentru că voia și avea nevoie să o vadă zâmbind, o 
mângâie pe mână când erau pe scări. 

— Ce aromă va avea crema pentru mâini pe care o va 
folosi Trina? 

— Taci din gură! Te rog să taci! 


— Asta, spuse McNab inspirând o gură de aer tropical, 
este viaţă! 

— Nu trăim. Investigăm. Și nu vom trăi până când nu 
vom termina investigațiile pentru care am venit. 

Parca ești Dallas. Mi se pare excitant, într-un fel ciudat 

Îl lovi cu cotul, dar nu mai insistă. 

— Mergem direct la Waves și vorbim cu Diesel Moore 
despre Carter Bissel. Vom merge acasă la Bissel și vom 
vorbi cu vecinii și asociaţii. 

— Acuma pari dominatoare. O lovi peste fund. Îmi place 
și asta! 

— Eşti tu cu un grad mai mare decât mine, dar eu lucrez 
la Omucideri. Și, Dumnezeule, cât îi plăcea să spună asta. 
Așa că eu sunt responsabilă de misiunea asta. Şi eu spun 
că mai întâi ne facem treaba și după aceea... trăim. 

— Am înţeles. Dar tot trebuie să închidem o mașină. 

Se uită la un șir de scutere înșirate în faţa hotelului. 
Erau la fel de colorate ca o paradă de circ și ţipau după 
turiști. Peabody zâmbi. 

— Şi eu am înţeles asta. 


Waves era o bodegă înghesuită pe una dintre cele mai 
neprimitoare străzi din Kingston. Se rătăciseră de două ori 
sau se prefăcuseră că se rătăcesc, colindând cu scuterul 
străzile bătute de briză. După o mică consultare între ei 
deciseră că el va conduce până acolo și ea înapoi. Peabody 
descoperi că era la fel de amuzant să stea în spate cu 
braţele încolăcite în jurul lui, ca și cum ar fi fost dacă ea ar 
fi ţinut ghidonul. 

Când ajunseră pe străzile mai sărace ale orașului, fu 
bucuroasă că avea arma la ea, mai ales că văzu cel puţin 
trei tranzacţii ilegale și, la un moment dat, imul dintre cei 
implicați se uită stăruitor la ea. 

— E plin de energie negativă, îi spuse ea la ureche lui 
McNab. 

— Da. Pedepsele pentru trafic sunt cele mai dure aici, 
dar nimănui nu pare să-i pese. 

Își parcară scuterul în faţa barului și, în timp ce McNab 
îl lega cu lanțul pe caic li-l dăduse agentul care li-l 
închinase, Peabody aruncă o privire înjur. 

— Voi încerca ceva, spuse, și tu va trebui să mă acoperi. 

Alese doi tineri, unul alb și unul negru, care ședeau pe 
un gard și fumau Dumnezeu știe ce dintr-o pipă pe care și- 
o dădeau de la unul la altul. Își luă cea mai dură figură de 
polițist și se duse spre ei, ignorând avertizările lui McNab. 


192 


— Vezi scuterul ăla? 

Negrul pufni și trase un fum din pipă. 

— Am și eu ochi, cățea. A 

— Da, se pare că aveţi fiecare câte o pereche. Işi 
schimbă greutatea pe alt picior și trase ușor jacheta într-o 
parte astfel încât să i se vadă insigna de poliţist și arma. 
Dacă vreţi să-i păstraţi la locul lor, îi veţi ţine aţintiţi pe 
scuterul ăla, pentru că dacă mă întorc și nu e tot acolo și 
așa cum l-am lăsat, eu și asociatul meu vă vom vâna ca pe 
iepuri. În timp ce el vă va băga pipa aia în fund, spuse ea 
arătându-le toţi dinţii, eu o să vă scot ochii cu degetele. 

Albul îi arătă și el toţi dinţii. 

— Du-te dracului! 

Stomacul îi zvâcni, dar își păstră calmul. 

— Dacă vorbești așa nu vei câștiga premiul pe care l-am 
pregătit pentru voi la sfârșitul concursului. Dacă scuterul 
este acolo neatins, nu o să vă bag la răcoare pentru 
posesie de droguri și vă dau și zece dolari. 

— Cinci acum, cinci după. 

Se uită la negru. 

— Nimic acum și nimic mai târziu dacă se întâmplă ceva 
și nu mă faceţi fericită. Hei, McNab, ce se poate întâmpla 
dacă nu sunt fericită? 

— Nu pot să vorbesc despre asta, îmi dă coșmaruri. 

— Faceţi-vă un bine, le spuse. Câștigaţi cei zece dolari. 

Se întoarse și se îndreptă spre bar. 

— Imi curge sudoarea pe spate, spuse ea din colţul gurii. 

— Nu se vede. Și m-ai speriat și pe mine. 

— Dallas ar fi fost mai dură, dar cred că m-am descurcat 
destul de bine. 

— Rece, iubito! Deschise ușa și fură loviți în faţă de un 
curent de aer rece, amestecat cu fum, alcool și un miros de 
oameni care nu se prea înțelegeau cu apa și săpunul. 

Incă nu era întuneric și nu era prea multă lume, în afară 
de câţiva rătăciţi pe la mese, sau la bar. Pe un fel de 
platformă care arăta ca o scenă, imaginea holografică 

proastă a unei formaţii cânta un reggae de cea mai joasă 
calitate. 

Moore era la bar. Era mai slab și arăta mai rău decât în 
fotografiile pe care le văzuseră. Părul îl avea împletit în 
codițe care-i plăceau lui McNab. Se potriveau cu culoarea 
pielii și cu ascuţimea bărbiei. 

La gât avea un colier din ceea ce păreau a fi niște oase 
de păsări și era tot transpirat, în ciuda aerului rece din 
bar. 

Ochii lui, de un negru intens, trecură peste Peabody și 
McNab de parcă erau o singura persoană. li dădu o bere 
brună unui client, după care ieși din spatele barului. 

— Am plătit pe luna asta, așa că dacă aţi venit să-mi mai 
stoarceţi bani, puteţi să vă duceti la dracu”. 

Peabody dădu să deschidă gura, dar McNab o călca pe 
picior ca să tacă. 

— Nu suntem polițiști locali. Dacă ei percep o 
contribuţie de pensie pe aici, noi nu avem nimic de-a face 
cu asta. De fapt, am fi chiar bucuroși să facem noi o 
contribuţie la fondul tău, dacă ai informaţii care merită. 

Peabody nu-l mai auzise niciodată până acum pe McNab 
vorbind pe tonul ăla rece și plictisit. 

— Când polițiștii îmi oferă bani, de obicei găsesc o 
metodă de a mă jecmăni după. 

McNab scoase o bancnotă de douăzeci de dolari din 
buzunar și o puse pe bar, ţinând palma deasupra și 
continuând să se uite direct la Moore. 

— Ca să vezi că avem gânduri bune. 

Banii își schimbară stăpânul într-o clipită. 

— Ce plătiţi? 

— Informaţii, repeta McNab. Carter Bissel. 

— Un rahat nenorocit. Cineva dădu cu pumnul în partea 
cealaltă a barului, cerând ceva. Taci dracu' din gură, ţipă 
Moore. Dacă-l găsiţi pe Carter, vreau și eu cinci minute cu 
el. Îmi datorează doua miare, ca să nu mai spun de 

greutăţile pe care le-am avut ocupându-mă de barul ăsta 
singur de când a decis el să plece în vacanţă. 

— Cât timp aţi fost parteneri? îl întrebă Peabody. 

— Destui de mult. Am mai avut o afacere înainte și apoi 
am decis să facem chestia asta. Carter are creier de 
afacerist pe undeva prin capul ăla al lui de rahat. Ne-am 
descurcat bine. Din când în când mai exagera. li cam place 
romul și se mai și droghează uneori, iar dacă ești patronul 
unui local ca ăsta, nu e nicio problemă să faci rost de ele. 
Din când în când mai dispărea câte două zile. Dar ce 
dracu’, nu-s mă-sa! Când apărea el dispăream eu. E o 
înţelegere funcţională. 

— Dar de data asta, îl întrerupse Peabody. 

— De data asta a dispărut de tot. Moore scoase o sticlă 
de sub bar, turnă ceva maroniu și vâscos într-un pahar mic 
și bău. A luat două mii din contul curent. 

— Fără să-ți spună nimic? 

— Rahat. Zicea ceva de o lovitură mare. Şi de trăit pe 
picior mare, poate chiar să ne luăm un local cu stil. Carter 
tot timpul zice rahaturi din astea. Tot timpul ţintește sus și 
nu face nimic, pentru că este un pârlit. Dacă bea destul 
rom începe să bată câmpii despre asta și despre cum 
fratele lui a luat tot norocul din familie. 

— L-ai văzut pe fratele lui? 

— Nu. Credeam că a inventat totul până când am văzut 
la Carter acasă un album plin cu articole din ziare și alte 
rahaturi despre frate-său, artistul. 

— Avea un album cu fratele lui? 

— Da, plin de tot felul. Nu știu de ce, pentru că după 
felul tn care vorbea de el, îl ura pentru simplul fapt că 
exista. 

— A zis vreodată ceva despre mersul la New York să-l 
viziteze? 

— Rahat. Carter tot timpul spunea că merge pe undeva 
să viziteze pe cineva. Dar doar vorbea. 

— L-ai auzit vreodată vorbind despre Felicity Kade? 

— Mmm. O blondă bună. 

Moore se linse pe buze. 

— E o tipă tare! A venit pe aici de vreo două ori. 

Nu te simţi ofensat, spuse Peabody, dar locul ăsta nu 
este tocmai genul unei astfel de femei. 

— Unei femei ca asta nu se știe niciodată ce-i trece prin 
minte. De-aia stau departe de ele. A venit într-o seară și s-a 
dat la Carter. Nici nu a trebuit să insiste prea mult. De 
obicei c laudă cu femeile pe care le agată. li place să se 
creadă regele sexului. Dar de asta nu a zis o vorbă. Moore 
ridică din umeri. Nici nu ma interesa. Eu le am pe ale 
mele. 

— A petrecut mult timp cu Carter? 

— De unde dracu' să știu eu? A venit de vreo două ori 
leșeau împreună. Câteodată își lua două-trei zile libere. 
Dacă credeţi că a plecat cu aia, cred că vă înșelaţi. Nu cred 
că era interesată de el pentru mai mult decât niște hâţâieli. 

— Mai avea alte afaceri sau alte femei cu care ar fi putut 
fi dispară? 

— Am mai discutat despre asta și cu poliţia locală. Și-o 
trăgea cu oricine putea. Nu a rămas cu niciuna prea mult 
timp. Dacă se mai ocupa și cu altceva, mie nu mi-a spus. 
Dar cred că aș fi auzit. E o insulă mică. 

— O insulă mică, încuviinţă Peabody după ce terminară 
de vorbit cu Moore. Nu sunt prea multe locuri unde te poţi 
ascunde. N 

— Nu există nici prea multe feluri de a pleca. In aer sau 
pe apă. 

Ieşiră din bar și remarcară cu plăcere că scuterul era tot 
acolo, aparent neatins. 

— Plătește-i pe tipii ăia. 

— De ce să-i plătesc? 

— Pentru că le-am promis. 

McNab mormăi, dar le dădu o bancnotă înainte de a 
dezlega scuterul. 

— Hai să o ștergem de aici înainte să se însereze, spuse 
ea și se urcă pe scuter. 

— Tu și cu mine, tipo, spuse McNab, urcându-se în 
spatele ei și ciupind-o de fund. 


Carter Bissel locuia într-un fel de cabană cu doua 
camere, care era mai degrabă un cort ridicat pe o bază de 
nisip și scoici sparte. Era destul de atractiv, se gândi 
Peabody, datorită apropierii de mare, dar aceeași 
apropiere o făcea o ţintă ușoară pentru furtunile tropicale. 

Un scuter vechi și ruginit era legat de un palmier uscat, 
chiar în faţă. 

— Nu seamănă deloc cu ce era în Queens, spuse McNab, 
dând cu piciorul într-o sticla spartă. Poate că are o 
priveliște mai frumoasa decât frate-său, dar restul 
condiţiilor fac din el fratele defavorizat. 

— Când vezi toate astea, îţi dai seama de ce-ar fi fost 
tentat să plece. Peabody luă cheia pe care le-o dăduse 
poliţia locală. Parcă peste tot scrie: ratat. 

— Dar nu scrie ce ar fi vrut Felicity Kade de aici. 

— M-am gândit și eu la asta. Poate voia să-l folosească la 
ceva. Nu e tocmai genul de birou local al OASN sau o 
celulă teroristă. Şi tocmai asta cred că era și ideea. 

Deschise ușa și intrară. Aerul era închis și fierbinte. 
Văzu ceva care mișcă repede într-un colț și abia reuși să-și 
înăbușe un strigăt. Nu era fânul creaturilor care se târau 
sau aveau prea multe picioare. _ 

Vru să aprindă luminile, dar nu funcționau. Își scoaseră 
amândoi lanternele. 

— Am o idee mai bună. Stai puţin. 

Încercă să nu se înfioare când o lăsă singură. Aproape că 
auzea păianjenii ţesându-și pânza. Îndreptă lanterna spre 
lucrurile din casă. 

Nu era decât o singură canapea. Una dintre perne 
explodase și din ea ieșea umplutura ca o ciupercă. Nu erau 
niciun fel de covoare sau obiecte de artă, doar o lampă 

care stătea pe ceva ce servea drept masă. Dar televizorul 
era dintre cele mai noi modele și după ce se uită la el o 
secunda își dădu seama că era prins cu șuruburi de podea. 
Nu era cel mai încrezător dintre oameni. În plus, mai era și 
leneș și ratat. 

Bucătăria era pe un perete al zonei de locuit. O tejghea 
plină de cutii de mâncare, un mixer și un minifrigider. 
Tocmai îi deschise pentru a vedea ce era înăuntru, când 
McNab intră cu scuterul. Farul făcea multă lumină. 

— O idee bună, spuse ea. Ciudată, dar bună. Deschise 
dulapul și văzu trei pahare, două farfurii și o pungă cu 
chipsuri din soia. 

— Nu avea el nu știu ce bani, dar cu siguranţă că și-ar fi 
permis să trăiască mai bine. Se întoarse spre McNab care 
se uita sub pernele de pe canapea. Și mai mult ca sigur că 
nu declara toţi banii pe care-i făcea. 3 

— Probabil că nu reușea să-i țină de nicio culoare. li 
alunecau printre degete. Scoase o punguţă cu un praf alb 
din perna distrusă. 

— Cum de nu a găsit-o poliţia locală? 

— Nu le-a pasat. Întrebarea mea este: de ce a lăsat-o el? 

— Pentru că a plecat în grabă și plănuise să se 
întoarcă... sau nu a plecat de bunăvoie. Se îndreptă spre 
dormitor. Adu scuterul. 

Patul era nefăcut. Dar cearșafurile erau de cea mai bună 
calitate. Se potriveau cel mai bine cu ecranul de ultimă 
generaţie. În dulap erau trei cămăși, două perechi de 
pantaloni și o pereche de sandale vechi. In sertare erau 
patru perechi de boxeri, vreo zece tricouri și cinci perechi 
de pantaloni scurți. 

Avea și un computer legat la Internet care era închis. 
Unitatea centrală era pe podea și părea să fi trecut prin 
câteva războaie. Il lăsă pe McNab să-și bată capul cu ea în 
vreme ce cercetă baia. 

— Nu e nicio periuţă, dar e un tub pe jumătate plin de 
pasta de dinţi, striga ea. Nu e nicio perie de păr, sau 

pieptăn, dar este un șampon. Mai e un alt rând de lenjerie. 
Oaa, miros foarte tare și sunt băgate în coș, împreună cu 
un prosop. leși din baie. Se pare că nu și-a luat decât 
câteva chestii de primă necesitate și înainte de asta a avut 
companie. O femeie, de asta a schimbat așternuturile. 

— Ce faci? întrebă McNab absent. 

— Luăm așternuturile pentru a le cerceta la laborator. 
Le-a pus, dar patul nu e făcut. Asta-mi spune că au fost 
folosite. Adică sex, și așa poate găsim niște urme de ADN. 

El mormăi și continuă să lucreze la computer. 

— Şi-ţi mai spun eu ce nu mai este aici în afară de 
periuţa și pieptăn: nu este nici un album despre fratele 
său. Asta e chiar interesant. 

— Așa e. Se întoarse cu fața spre ea, luminat tot de 
scuter. Este interesant că unitatea asta este distrusă. Pare 
să fi fost distrusă cu același vierme ca și cele din New 
York. 


În New York, Eve mergea de colo-colo în biroul securizat 
al lui Roarke, ascultând raportul lui Peabody. Era posibil, 
se gândi ea, ca cineva să poată asculta transmisia, chiar 
dacă era codată, dar avea să aibă nevoie de timp și trebuia 
să depună mult efort. 

— Voi trage și eu niște sfori pe la poliţia locală, îi spuse 
ea lui Peabody. Ca să-i conving să vă lase să luaţi tot ce 
vreţi pentru ancheta. S-ar putea să dureze câteva ore, dar 
mă voi asigura că și voi și toate chestiile alea veţi fi în 
navetă mâine-dimineaţă. Vă sun eu. 

Termină transmisia și apoi rămase să se gândească la 
cea mai bună cale de a pune lucrurile în mișcare. 

— Dacă pot să fac o sugestie, începu Roarke. Aș putea să 
trimit eu o navetă să-i aducă și astfel să eviţi toate 
complicațiile cu poliţia locală. 

Se încruntă, dar se gândi la idee. 

— Nu, nu vreau să evit. Va dura puţin mai mult, dar va fi 
legai. Când totul va ieși la lumină, nu vreau să fie nimic 

care să ne păteze. Voi începe prin a fi diplomată cu șeful 
poliţiei locale și, dacă nu merge, i-l dau pe mână lui 
Whitney. Dar în mod normal ar trebui să meargă. De ce le- 
ar păsa că eu vreau să iau un calculator stricat și niște 
așternuturi de pat? 

— Atunci te las și mă întorc la oamenii noștri. Ceva 
carne la grătar te-ar pregăti fizic pentru orgia care se 
apropie. 

— Nu-mi mai aduce aminte! Nu-mi plăcea cum se holba 
Trina la mine. 

Roarke deschise grilajele de securitate și o lăsă singură. 
Se așeza la consola lui. Ar fi putut rămâne acolo toată 
noaptea, se gândi ea nostalgică. Departe de produse de 
înfrumusețare. Avea acces la mâncare, la băutură, la 
comunicaţii. Ar fi atât de... bine să lucreze de una singură 
din nou. 

Apoi se gândi la Mavis, care venise cu douăzeci de 
minute înainte cu Leonardo, amândoi extrem de fericiţi. În 
astfel de momente, se gândi Eve, singurătatea nu era decât 
o amintire plăcută și îndepărtată. 

Formă numărul și se pregăti să ungă rotiţele. 

Eve dădu dovadă de tărie de caracter și nu rămase de 
una singura, ci cobori cu ceilalţi în gradina. 

Rămase cu ochii aţintiţi la ceea ce se petrecea. 

De obicei știa ceea ce se întâmpla. În mod normal, în 
imaginile pe care ea le știa cel mai bine era și câte un 
cadavru În apropiere, dar putea să înţeleagă și imagini din 
care moartea nu făcea parte. 

O pasăre cânta pe doua tonalități diferite și fluturi de 
toate culorile umpluseră de veselie un colț al grădinii. 
Ultima jucărie a lui Roarke, o monstruozitate argintie pe 
roţi, scotea un fum dens și el însuși dirija treburile pe acolo 
cu o furculiță cu mâner lung. Câţiva indivizi erau 
preocupaţi de mestecarea a ceea ce păreau a fi niște 
chiflele pe niște chifle. Stăteau la mese sau în picioare și 
discutau veseli. 

Legistul orașului legăna o bere în mână și făcea o 
conversaţie ce părea amuzantă cu Mavis. Mira - de unde 
Dumnezeu venise și ea? - era la o masă plină de mâncare și 
lumânări şi se întreținea cu Leonardo și cu 
înspâimântătoarea Trina. 

Căpitanul departamentului de informatică mânca un 
buiger și-i dădea sfaturi lui Roarke despre mistica gătitului 
în aer liber. Toţi păreau să fie foarte fericiţi și bine hrăniţi. 

Leonardo o văzu primul și se îndreptă spre ea afișând un 
surâs larg. 

— Mavis mi-a spus că a fost supărată și că a trecut pe la 
tine. Voiam să-ți mulțumesc pentru tot ceea ce ai făcut 

pentru ea și pentru că-i dai posibilitatea ca în seara asta să 
se simtă normal și cu situaţia sub control. 

— Avea nevoie doar să-și verse sacul. 

— Știu. Apoi o luă pe Eve și o trase la pieptul lui. Când 
vorbi din nou, vocea lui era groasă și tremura. Bebelușul a 
mișcat. 

— Da. Nu știa care era răspunsul potrivit, așa că doar îl 
bătu pe spate. Mi-a spus. Totul este așa de bine acum. 

— Totul este perfect. Oftă. Perfect. Se dădu înapoi, iar 
ochii îi jucau în lacrimi. Prieteni buni, femeia pe care o 
iubesc este gravidă. Viaţa este un lucru atât de scump. 
Acum îmi dau seama de asta mult mai bine decât înainte. 
Știu că doctorița Mira are să-ți spună ceva, dar voiam doar 
să discut și eu cu tine o clipă înainte. 

O duse aproape în braţe la masa unde stătea Mira. 

— Nu începe, spuse el și-i făcu cu degetul Trinei. Dallas 
trebuie să stea de vorbă cu doctorița Mira și să se relaxeze 
puţin. 

— Pot să aştept, spuse ea zâmbind și surâsul ei o făcu pe 
Eve să tremure. Am planuri. O mulţime de planuri. 

— Oh, Doamne! 

Cu o privire care evoca simpatie și amuzament, Mira o 
invită să ia loc pe scaunul de lângă ea. 

— Așază-te. Ce seară minunată! Deja stau de o oră și nu 
trebuia să vin decât pentru o vizită profesională scurtă. 
Acum beau paharul ăsta de vin bun și mănânc acest 
hamburger excelent. 

— Chiar i-a gătit? spuse ea uitându-se spre Roarke. Pe 
chestia aia? 

— Da. A vorbit cu Dennis al meu despre cum 
funcționează chestia aia. Se pare că și-a dat seama. 

— Da, nimic nu e prea tehnic pentru el. Se întoarse apoi 
spre ea. O vizită de serviciu, spuneai? 

— Da. Aș fi putut să aștept și până mâine, dar m-am 
gândit că poate vrei să afli din seara asta că Reva Ewing a 
trecut cu bine testul cu detectorul de minciuni. 

— Mulţumesc. Cum se simte? 

— E puţin tulburată și obosită. Mama ei a dus-o direct 
acasă. Cred că este pe mâini bune. 

— Da. Şi Caro este persoana care știe tot timpul ce are 
de făcut. 

— Îi este frică pentru fiica ei, Eve. Oricât de eficientă și 
de calmă pare la suprafaţă este, de fapt, moartă de 
îngrijorare. Aș putea să vorbesc eu cu ea sau Roarke. Sunt 
sigur că o va face el. Dar adevărul este că tu ești cea cu 
autoritate aici. Și tu ești cea ale cărei păreri le va respecta 
cel mai mult în această chestiune. 

— Ai venit să-mi spui rezultatul testului sau să-mi spui să 
vorbesc cu Caro? 

— Amândouă. Mira o bătu pe mână. Şi m-am uitat și pe 
rezultatele testelor ei de sânge care i-au fost făcute 
imediat după arestare. 

— Nu ai găsit nimic. Niciun fel de chimicale, ilegal sau 
nu. Și examenul medical nu indică niciun fel de traume, ca 
și cum ar fi fost lovită, sau așa ceva. 

— Ai dreptate. Dar și tu și eu știm că există anestezice 
care funcţionează rapid și dispar din organism în maximum 
trei ore. 

— Cam ce ar avea OASN în arsenal, nu? 

— Presupun că da. Când Reva a făcut testul am 
determinat-o să-și amintească ce s-a întâmplat în acea 
noapte, își aduce aminte de o mișcare în stânga ei când era 
cu faţa la pat. Nu-și aduce aminte exact de asta decât sub 
hipnoză. O mișcare, apoi un miros, ceva tare, amar și al 
cărui gust îl simţea în gât. 

— Probabil că i-a dat cu un spray. A așteptat să urce în 
dormitor și apoi i-a dat cu spray. Și restul scenei l-a aranjat 
cât ea era inconștientă. 

— Deci totul a fost plănuit. Foarte rece și foarte 
organizat. Şi totuși... Multe din ceea ce s-a făcut erau prea 
melodramatice, mai mult decât violenţa normală, au fost 
adăugaţi pași, complicaţii acolo unde nu era nevoie. 

— Da, se distra făcând asta. 

— Da. Mulțumită, Mira își savură hamburgerul. Era 
satisfăcut. Câteva greșeli de logică și înflorituri, acolo unde 
simplitatea l-ar fi ajutat mai mult, îmi indică faptul că se 
prinde în jocul pe care îl joacă. li face plăcere și poate 
chiar vrea să-l prelungească. 

— Adăugând mici lucruri unui plan și modificând-l în 
totalitate. 

— Da. E vorba de o gândire organizată, dar și de 
impulsivitate. Mă îndoiesc că lucra de unul singur. De 
asemenea, mă îndoiesc că cel care a gândit planul iniţial 
este una și aceeași persoană cu cea care l-a pus în 
aplicare. Acum te las pe mîna lui Morris, astfel încât să 
termini și tu cu chestiunile de serviciu și să te poţi bucura 
de seara asta. 

— Este cam greu să mă bucur de ceva când știu că Trina 
are planuri. 

Dar Eve se ridică și se duse spre Morris. 

— Ai ceva pentru mine? 

— Dallas! Mavis se ridică repede. Ştiai că Morris cântă 
la sax? 

— La ce? 

— La saxofon, spuse Morris. Tenor. Este un instrument 
muzical, locotenente. 

— Ştiu ce e un saxofon. 

— A cântat cu o trupă în facultate, continuă Mavis. Și 
acum mai cântă din când în când pentru petreceri private. 
Se cheamă „Cadavrele”. 

— Bineînţeles. 

— O să cântăm și noi odată, nu? îl întrebă Mavis pe 
Morris. 

— Spune când și unde. 

— E mult prea mult, spuse ea și se aruncă în braţele lui 
Leonardo. 

— O tânără foarte fericită. 

— Nu ai fi zis asta dacă ai fi văzut-o acum vreo două ore. 

— Femeile gravide au tendinţa să-și schimbe des 
dispoziția. Dar este dreptul lor. Vrei o bere? 

— Ce dracu'. Luă o bere din geanta frigorifică. Ce ai 
pentru mine? 

— Nimic atât de minunat ca această petrecere dedicată 
vacii. Chloe McCoy. Se pare că nu a făcut sex recent. Dar 
se pare că se aștepta să facă pentru că își introdusese 
protecţie. Un produs care se vinde pe piaţa neagră și se 
cheamă Libertate. Produce atât spermicide, cât și 
lubrifiază vaginul, protejând atât împotriva sarcinilor 
nedorite, cât și a bolilor transmisibile. 

— Da, știu ce e. Efectul durează cam douăzeci și patra 
de ore. Când l-a folosit? 

— Cred că o oră sau două înainte de a muri. Și a luat și 
cincizeci de miligrame dintr-un medicament pentru trezire 
rapidă cam în același timp. 

— Interesant, nu?! 

Pentru a arăta că gândesc la fel își ciocni sticla de bere 
de a ei. 

— Cam la cel puţin o oră înainte de a lua pastilele cu 
care s-a sinucis. Şi dacă au fost cumpărate de pe piaţa 
neagră, cineva are o sursă foarte profitabilă. Erau de cea 
mai bună calitate. Şi încă ceva tare: au fost dizolvate în vin 
înainte de a fi ingerate. 

— Deci se pregătește de sex, se îmbracă cu haine sexy, 
se machiază, se piaptănă și apoi dizolvă două pastile și se 
duce dracului. Eve luă o gură mare de bere. Și tu care-mi 
spuneai ci nu mi-ai adus ceva la fel de interesant ca 
burgerii. 

— Hei, încă nu ai gustat din burgeri. 

— O să ajung și la asta. Care este concluzia legistului-șef 
al orașului New York? 

— Omucidere făcută să pară a fi o sinucidere. Fata nu a 
luat pilulele în cunoștință de cauză. 

— Așa cred și eu. Pilule fatale nu se eliberează decât pe 
rețetă, după nenumărate teste și consultaţii psihologice. 

Dacă nu așa le-a luat și tu spui că nu provin de pe piaţa 
neagră, atunci crezi că astfel de pilule ar fi putut să 
provină de la o organizaţie guvernamentală secretă? 

— N-aș putea să neg. 

— Nici eu. Se gândi câteva clipe. E ceva ce aș vrea să 
verifici. 

După ce termină cu Morris, Eve se duse spre grătar. 

— Am chestii noi, îi spuse ea lui Feeney și imediat se 
trezi cu o farfurie în mână. 

— Nu durează prea mult și trebuie să-ţi faci puţin timp 
pentru o bucată de came. 

Mirosul burgerilor o fileu să saliveze. 

— O mulţime de chestii noi, Feeney. Legistul a spus că 
McCoy s-a sinucis și eu am uns niște rotițe prin Jamaica, 
astfel ca Peabody și McNab sa poată să ia niște probe de 
acolo. Mira spune că... 

— Gustă, spuse Roarke și-i luă burgerul din farfurie ca 
să i-l ducă la gură. Ia o înghiţitura. Ştii că vrei. 

— Nu e momentul potrivit pentru un picnic de familie. 

— Gândește-te la el ca la o combinaţie între un 
eveniment familial și unul de serviciu. 

— Trebuie să mănânci, Dallas, îi spuse Feeney. E o came 
de vită a-ntâia. Nu ai vrea să o lași să se irosească. 

— Bine, bine! Mușcă. Mira spune... Bine, este foarte 
Duna și nu văd niciun motiv ca să nu iau loc să mănânc 
asta în timp ce vă informez. 

— Stai sa pun grătarul pe auto și pot să vin și eu. 

Se duse la o masă și când se așeză să mănânce apăru și 
Roarke și-i puse niște legume în farfurie. 

— Pentru o masă echilibrată. 

— Mă rog. Dacă voia să se comporte ca și cum nu ar fi 
fost nimic atunci putea și ea să facă asta. Avea deja destule 
pe cap ca să nu se mai gândească și la ciudăţeniile 
căsniciei, începu să le povestească tot ce-i spusese Morris. 

— Da, sună ca și cum cineva se pregătește de o întâlnire, 
nu să se sinucidă. Feeney dădu din cap. Era cu Blair Bissel 
și el e mort. Crezi că avea pe altcineva? 

— Posibil. E chiar mai posibil ca cel care a contactat-o să 
o fi făcut să se gândească la mai multe opţiuni. Fie avea 
știri despre Bissel, că totul fusese o greșeală, o operaţiune 
de acoperire. Că avea să-l aducă pe Bissel la ea pentru a se 
ascunde până va fi în siguranţă. Sau poate a făcut-o să 
creadă că era chiar Bissel. 

— Destul de greu. 

— Nu și dacă ar fi fost frate-său. O asemănare puternică 
și gata. Dacă ai fost gelos pe ticălos toată viaţa ta, iată 
ocazia de a te răzbuna. 

— E bună, chiar foarte bună, spuse Feeney, contemplând 
berea din fața lui. Probabil că o sunase din vreme, dacă a 
avut timp să se pregătească. O să cercetăm convorbirile 
cât mai bine posibil. Dar dacă a trimis un e-mail o să fie al 
dracului de greu de găsit. 

— Asta e treaba ta. Eu mă gândesc la Carter Bissel. El 
știe ce avea de gând fratele său mai mare. Are o afacere 
colaterală cu cea care l-a recrutat pe fratele său. Blair 
lucrează cu Kade și se culcă cu ea. Ea știe despre McCoy și 
despre ce era ascuns la el în birou. McCoy este un capăt 
rămas liber, de care trebuia să scape. 

— Aș spune că e bine gândit, dar de ce nu s-a dus direct 
să o omoare? De ce a fost nevoie de tot spectacolul? 

— La fel ca la Ewing. Multă gălăgie, spectacol și fum. Îi 
place să improvizeze și se distrează așa. Şi poate că avea 
nevoie de acoperire, pentru că asta chiar părea să 
îndepărteze toate suspiciunile. Poate este doar spectacol. 
Nu știu. 

— Are logică, spuse Feeney și se uită spre Roarke. Am 
făcut treabă bună cu ea. 

— Da, este polițistă până în măduva oaselor. 

— Să Încercăm să ne concentrăm doar asupra 
subiectului, spuse Eve, dar mușcă satisfăcută din burger. 
Oricum, este același mod de operare, în aparenţă. 

— Da, dar în cazul lui Chloe, dacă el ar fi intrat în casă 
fără Bissel, ea n-ar fi comentat? 

— A intrat. Poate i-a spus că trebuia să aibă grijă. Cu cât 
era mai dramatică povestea pe care i-a spus-o, cu atât mai 
ușor a convins-o să creadă. Tot ceea ce avea de făcut era 
să o determine să scrie biletul de adio. Poate chiar îl 
scrisese ea singura înainte, așa ca să-și imagineze cum ar 
fi decurs drama. Apoi el i-a pus medicamentele în vin. 
După ce a băut, singurul lucru pe care l-a mai avut de făcut 
a fost să o întindă pe pat și apoi să plece. Sau, spuse Eve și 
mancă un ardei iute făcut pe grătar fără să se gândească, 
OASN ar fi putut să însceneze totul. Au intrat și au 
neutralizat-o. Dar asta nu explică Libertatea sau 
medicamentul de trezire. Cine a ucis-o probabil că nici nu 
știa că le folosise. Nu este chiar așa de deștept cât vrea el 
să creadă. 

Roarke își aduse aminte de tânăra care se prinsese de 
picioarele Evei în galeria de artă. Se potrivea. Era 
îndeajuns pentru a se potrivi. 

— Deci te îndrepţi spre fratele lui Bissel. 

— Da, îmi place cum arată asta. A dispărut de aproape o 
lună. Destul pentru a-și fi făcut o operaţie estetică pentru 
ca să semene mai mult cu fratele său. Își termină burgerul 
și mai luă o gură de bere. Însă mai este o posibilitate, mica 
de tot, dar interesanta. 

— A ucis-o chiar Blair Bissel, spuse Roarke. 

— Gândești destul de repede pentru un tip care se ocupa 
cu gătitul burgerilor în timpul liber. 

— Cred că te-a afectat fumul, spuse Feeney. Bissel este 
într-un sertar la morgă. 

— Așa pare. Şi probabil așa și este, încuviinţa Eve. Dar 
să trecem pentru o clipă în lumea jocurilor virtuale de 
spionaj, despre care Reva spunea că erau pasiunea lui. 

Dacă Bissel lucra la două capete? Sau făcea pe agentul 
dublu, cu sau fără aprobarea OASN? Ei descoperă că Kade 
a trădat sau el e supărat pentru că ea s-a jucat și cu fratele 
lui. Pune la cale înscenarea pentru ei și apoi face să fie 
acuzata soţia, cu care nu mai avea nicio treabă. Apoi o 
omoară pe McCoy și obţine de la ea ceea ce era ascuns în 
medalion. 

— Crezi că cineva așa de inteligent ca Morris nu și-ar fi 
dat seama că faţa nu corespundea cu cea din fotografia de 
identitate? Chiar dacă are lovituri la față, tot mai există 
amprente dentare. Şi amprentele normale. ADN-ul. Toate 
astea îi corespund lui Blair Bissel. 

— Da, și probabil este cel mort. Am spus doar că eo 
variantă și că primul pe lista mea este Carter. Morris nu 
trebuie decât să facă o scanare pentru a vedea dacă a 
făcut vreo operaţie estetică de curând. Și, pentru că dacă 
ar fi adevărat aceasta ar deveni o altă variantă, am nevoie 
să-mi cauţi în dosare un chirurg estetician care a murit de 
curând. Carter Bissel, pot să pun pariu, că și-a făcut niște 
operaţii estetice de curând, fie pentru a juca rolul lui Cain, 
fie pentru că a fost păcălit să joace rolul lui Abel. Unul 
dintre fraţii Bissel este în viaţă. Trebuie doar să ne dăm 
seama care. 


* 


Eve își spuse că nu trebuie să se gândească la ceea cei 
se făcea, altfel ar fi ţipat ca o fetiţă. Părul îi era lipit de cap 
cu ajutorul unei paste roz. Un produs nou, îi spusese Trina, 
care îi va da garantat strălucire, volum și-i va scoate la 
lumină strălucirea naturală. 

Niciunul dintre aceste lucruri nefiind important după 
mintea lui Eve. 

Faţa și gâtul îi erau acoperite cu ceva verde peste care 
se pusese spray. Şi asta se întâmplase cu tot corpul ei. 

Închisese ochelarii de realitate virtuală pe care-i dăduse 
Trina, atunci când aceasta își concentră toată atenţia 
asupra lui Mavis. Eve nu avea nevoie nici de sunetele 
naturii, nici de culorile tembele ale programului de 
relaxare. 

Chiar dacă era goală, întinsă pe o masă și avea tot 
corpul acoperit cu pastă, era totuși polițistă și avea să 
gândească precum o polițistă. Avea să se gândească ia 
victime. 

Bissel, Kade, McCoy, cu Bissel ca element central. 

OASN-ul. În timpul Războaielor Urbane, această 
organizaţie fusese constituită ca să protejeze ţara, să facă 
ordine pe străzi și să culeagă informaţii de la diverse 
facţiuni. 

Își făcuse treaba. Fusese necesară. De atunci se spunea 
că se transformase în ceva care semăna cu o organizaţie 
teroristă mai degrabă decât cu un serviciu de informaţii. 

Era de acord cu cei care gândeau așa. 

Analiză toate variantele și nu elimină niciuna. 

Dar în toate variantele Carter Bissel îi tot scăpa, nu știa 
unde să-l pună exact. Kade îl recrutase cu știrea sau fără 
știrea OASN? Blair Bissel știa sau nu? 

Și unde dracu' era? 

Încercă să-și aducă aminte cum arăta, dar imaginea lui îi 
era neclară ș i se tot descompunea în culorile care se 
învârteau lent în mintea ei. 

Încetă să se mai concentreze când ie auzi pe Trina și pe 
Mavis discutând foarte ușor, șoapta lor auzindu-se ca de 
undeva din eter. 

Deși își dădu seama că programul de relaxare fusese 
reactivat, se cufundă în el cu totul. 


În laboratorul lui Roarke, Feeney stătea în faţa 
calculatorului și se freca la ochi cu podul palmelor. 

— Ar trebui să iei ceva pentru durerea aia de cap, îi 
spuse Roarke. Înainte să-ți explodeze capul! 

— Da, da. Nu mai reușesc să fac la fel de multă treabă 
de tocilar ca înainte. Se uită la calculatorul desfăcut în 
bucăţi din faţa lui. M-am lenevit dându-le de lucru 
ajutoarelor mele mai tinere. 

Se uită la biroul lui Roarke și fii cât de cât împăcat că 
nici civilul nu progresase mai mult decât el. 

— Ai făcut vreo estimare, cât ne va lua să refacem unul 
dintre calculatoarele astea dacă lucrăm doar noi doi? 

— Cred că pe undeva la mijlocul decadei următoare, 
dacă avem noroc, sau în mileniul următor, daca nu avem. 
Rahatul ăsta e prăjit râu. Putem înlocui, reconfigura sau 
lovi cu ciocanul. Vom recupera informaţiile. În acest 
moment sunt destul de iritat ca să transform asta într-o 
chestiune personala. Dar cu siguranţă că ne-am descurca 
mai bine cu ceva ajutoare în plus. McNab e bun. Se 
pricepe și are destula răbdare ca să se ocupe de asta ore în 
șir. Dar nici cu el nu suntem destui. 

Stătură puţin fără să mai spună nimic, apoi se uitara 
unul la altul. 

— Vorbește tu cu ea, spuse Roarke. 

— Nu, nu. Nu sunt eu căsătorit cu ea. 

— Eu nu sunt poliţist. 

— Dar aici suntem la tine. 

— Este o anchetă a poliției newyorkeze. 

— De parcă asta ar și conta pentru tine. Bine, bine. Să 
facem asta ca bărbaţii, spuse Feeney înainte ca Roarke să 
mai aibă timp să spună ceva. 

— Facem skandenberg? 

— Dăm cu banul. Alege. 


Eve auzi ceva ce semăna cu un fluier. O clipa se văzu 
alergând dezbrăcată pe o pajiște plină de flori, unde niște 
creaturi cu aripi se jucau unele cu altele. Se trezi dintr- 
odată și spuse: 

— Gak. 

— Uau, Dallas, chiar te-ai relaxat, nu glumă! 

Clipind, se uită la corpul întins pe masa de lângă ea. Se 
gândi că trebuia să fie Mavis. Avea vocea lui Mavis, dar îi 
era greu să o identifice pentru că era acoperita cu ceva roz 
de la umeri la degetele picioarelor, iar faţa îi era albastră. 

Ar fi spus „gak” din nou, dar ar fi fost redundant. 

— Nu ţi-a curs din gură, o asigură Mavis. În cazul în 
care-ţi făceai probleme. 

— Ai scos câteva gemete sexuale. Vocea Trinei veni de 
undeva din zona picioarelor ei, iar Eve se blocă. 

— Ce faci? 

— Îmi fac treaba. Ti-am revitalizat demna. Îi va plăcea 
bărbatului tău. După ce termin cu picioarele trebuie să 
trec la păr și la faţă. 

— Ce-mi faci la picioare? Eve se ridică pe coate. Oh, 
Dumnezeule! Mi-ai vopsit degetele. 

— Este o pedichiură de lux. Nu este un ritual satanic. 

— Degetele mele sunt roz. 

— Da, am fost destul de conservatoare cu tine. Culoarea 
merge cu nuanţa pielii tale. Picioarele tale erau o rușine, 
spuse Trina. E bine că ai fost în realitatea virtuală cât am 
lucrat la ele. 

— Dar ea de ce nu a fost? spuse Eve arătând spre Mavis. 

— Eu obţin mai mult dacă sunt conștientă de tratament. 
Pentru mine este o plăcere maximă să fac tratamentul. Tu 
îl urăști. 

— Mavis. Dacă știi că-l urăsc, de ce mă pui să fac asta? 

— Pentru că e amuzant. 

Eve ridică o mână ca să se șteargă pe faţă, dar fu șocată 
să-și vadă unghiile. 

— Mi-ai vopsit și degetele de la mână. Oamenii vor 
remarca asta. 

— Este un tratament franțuzesc neutru. Ar trebui să te 
relaxezi, Dallas, îi spuse Trina. 

— Tu nu înţelegi că sunt polițistă? Dacă va trebui să 
arestez un suspect și el va vedea tratamentul franțuzesc, 

cu toate că e neutru, și o să moară de râs? Apoi voi fi 
investigată pentru moartea unui suspect. 

— Ştiu că ești polițistă, spuse Trina zâmbind. De aceea 
ţi-am făcut gratis tatuajul de pe sân. 

— Sân? Tatuaj? Eve se sculă ca din pușcă. Tatuaj?!! 

— Unul temporar. A ieșit chiar bine. 

Era prea îngrozită ca să se uite. Pentru a contracara 
frica își băgă mâna în părul Trinei și o trase în jos. Dacă 
era nevoie, avea să o dea cu capul de masă până când va 
leșina. Ignorând eforturile și gemetele Trinei și chicotelile 
lui Mavis, Eve se uită la sâni. 

Pe stângul avea desenată o insignă de poliţist 
Strângerea îi mai slăbi din intensitate și Trina scăpă. 

— Iisuse, ești nebună? Ti-am zis că e temporar. 

— Mi-ai dat substanțe halucinogene cât eram în 
realitatea virtuală? 

— Ce? Trina își încrucișâ mâinile la piept și se uită 
nemulțumită la Mavis. Care e problema ei? Nu, nu ţi-am 
dat nimic. 

Eu sunt consultant certificat pentru corp și stil. Nu am 
chestii ilegale în meniu. Dacă mă mai întrebi o dată așa 
ceva... 

— Te întreb așa ceva pentru că mă uit la ce ai pictat pe o 
zonă intima a corpului meu și îmi cam place, așa că mă 
întreb daca nu cumva sunt sub influenţa drogurilor. 

Trina pufăi, dar în privire i se văzu o lumină care era 
ceva între plăcere și amuzament. 

— Dacă îţi place pot să-l fac permanent. 

— Nu. Eve își acoperi sânul cu mana. Nu, nu, nu. Nu. 

— Am înţeles. Doar temporar. Mavis trebuie să mai stea, 
așa că te voi termina pe tine. Trina apăsă pe un buton și 
patul se ridică, transformându-se aproape într-un scaun. 

— Cum se face că ai atâtea culori în păr? o întrebă Eve 
pe Mavis. 

— Păi, voi avea mai multe nuanţe. 

— Am și eu așa ceva? o întrebă ea panicată. 

— Relaxează-te! Pentru a se răzbuna, Trina o trase de 
păr ca să i-l arate. Roșul de pe șuviţele astea o să se ducă 
la spălat. 

— Glumește, spuse Mavis când o văzu că devine palidă. 
Pe cuvântul meu. 


Când se termină totul, Eve era moale de tot. Când 
rămase singură se duse în cea mai apropiată baie, închise 
ușa și se îmbărbătă pentru a se uita în oglindă. 

Răsuflă ușurată când văzu că nu avea nicio culoare în 
păr și nici sprâncenele ei nu aveau culoarea de carnaval a 
sprâncenelor lui Mavis când terminase Trina cu ea. 

Nu era superficială, se gândi ea. Dar voia să arate așa 
cum arăta. Nu era nimic rău în asta. Și pentru că totul era 
în ordine, ghemul de tensiune dintre umeri îi dispăru. 

Bine, poate că arăta mai bine decât de obicei. Trina îi 
făcea ceva la sprâncene de fiecare dată când apuca, astfel 
încât păreau mai arcuite și îi puneau mai bine în evidenţă 
ochii. Și pielea îi strălucea plăcut. 

Dădu din cap și fu încântata să simtă moliciunea părului. 

Apoi ochii i se măriră din cauza șocului. Era superficială 
sau se apropia foarte mult de asta. Trebuia să se oprească. 
Intenţionat, se îndepărtă de chiuvetă. Trebuia să se 
dezbrace de halat și să-și pună niște haine normale pe ea. 
Trebuia să vada ce era la laborator. 

Munca, se gândi ea, era singurul lucru cu care trebuia 
să te mândrești. 

Abia ajunse în dormitor când Roarke ieși din lift. 

— Voiam doar să mă schimb și apoi să vin în laborator. 

— Eu voiam să vorbesc ceva cu tine și am văzut că Mavis 
și Trina au plecat. 

— Despre ce? Aţi reușit ceva? întrebă căutând prin dulap 
și sperând că ceea ce avea el să-i spună nu avea de-a face 
cu o anumite operaţiune din Dallas. A 

— Nu. Este o muncă grea și exactă. ÎInceată și 
plictisitoare. Feeney se odihnește o oră. Ne distruge ochii. 

— Bine. Nu putea comenta nimic despre pauză când ea 
își petrecuse mare parte a serii acoperită cu tot felul de 
creme. Nu mă prea pricep la calculatoare, dar am niște 
teorii pe care vreau să le verific. Mintea mi-e clară. Urăsc 
chestia asta. 

— Urăști mintea clară? 

— Nu. Urăsc că ceea ce face Trina chiar funcţionează, 
asupra creierului vreau să spun. Sunt perfect relaxată, 
adăugă și scoase un tricou din dulap. Și mă gandeam... la 
ce te uiţi? 

— La tine. Iubita mea Eve, arăţi... 

— Nu începe. Simţea o mare ușurare să vadă că el încă 
se mai putea uita la ea în acest fel. Nici măcar să nu te 
gândești să începi. 

— Ţi-ai făcut pedichiura? 

— Mi-a făcut-o cât am fost în realitatea virtuală, spuse 
ea și-și îndoi degetele de la picioare stânjenită. 

— Îmi place. E sexy! 

— Ce poate să fie sexy la degetele de la picioare? Adică 
stai, că am uitat cu cine vorbesc. Chiar dacă mi-ar fi vopsit 
dinţii în roz ai fi crezut că e sexy. 

— Un nebun îndrăgostit, spuse el și se apropie pentru a 
o mângâia pe faţă. Moale... 

— Încetează, spuse Eve și-i îndepărtă mâna. 

— Şi miroși... exotic, spuse după ce se apropie pentru a-i 
simţi mai bine mirosul. Puțin tropical. Ca o livadă de lămâi 
primăvara. Cu un ușor parfum de iasomie. 

— Roarke! Jos! 

— Prea târziu, spuse și o luă de șold. Bărbaţii au nevoie 
de ceva care să-i relaxeze. Eu te vreau pe tine. 

— Eu deja mi-am luat pauza. 

— Păi, ești pe punctul de a o prelungi. Ai un gust 
minunat. Buzele lui îi trecură peste bărbie, pe sub ea, în 
vreme ce mâinile îi desfăcuseră deja halatul. Haide să 
vedem... spuse mușcând-o de buza inferioară. Să vedem ce 
a făcut Trina. 

Îi dădu jos halatul și o mușcă. 

Mica dorinţă din pântec se mări. Își dădu capul pe spate 
ca să-i lase cale liberă. 

— Îţi acord douăzeci de minute, maximum treizeci, ca să 
reușești să te controlezi. 

— Treizeci ar trebui să fie suficiente pentru... Se opri cu 
privirea pe sânul ei. Ei bine! Ce avem aici? 

— O idee măreaţă de-a Trinei. Este un tatuaj temporar și 
chiar mi-a plăcut, după ce mi-a trecut șocul. 

El nu spuse nimic, ci doar continuă să mângâie locul cu 
degetul. 

— Roarke? 

— Sunt uimit să văd că un motiv misterios mă excită. Cât 
de ciudat! 

— Glumești. 

— Nu, nu glumesc, spuse și se uită cu privirea aceea 
care trecea prin ea. Locotenente! O apucă din nou de 

șolduri, o ridică și ea își puse picioarele în jurul lui. Ţine-te 
bine! 

Nu se putea ţine bine îndeajuns pentru a face faţă 
asaltului simţurilor, acelei invazii brutale. Pentru că patul 
era prea departe, se rostogoliră pe canapea. Era lipită de 
el. I se părea că dacă nu s-ar fi ţinut strâns, ar fi fost 
posibil să fie expulzată din corpul ei. Il dorea și se simțea 
ușurată că erau din nou împreună. li smulse tricoul de pe 
el. Nu era singurul căruia îi plăcea mirosul și gustul cărnii. 
Pielea lui era fierbinte de parcă ar fi luat foc în interior. 

— Lasă-mă pe mine, îi spuse, luptându-se cu cureaua lui. 

Căzură de pe canapea pe podea. Râsul ei îl făcu să se 

Înfioare. Cât de mult avusese nevoie să o auda râzând. 

Dacă era posibil să iubești, să dorești, să ai nevoie de 
prea mult, el deja depășise aceasta limită în ceea ce o 
privea. Nu era cale de întoarcere. Se frământa și se mișca 
sub el. Îl cuprinse cu mâna și-i luă toată puterea, 
absorbindu-l în dorinţa ei udă și fierbinte. 

Plăcerea îl copleși și-l secă de forțe, dându-i o saturare a 
minţit și a corpului. O sărută pe simbolul a ceea ce era ea 
și-i simţi inima bătând să iasă din piept Poliţista lui. Eve a 
lui. Miracolul lui. I se dădu cu totul. I se predă. 

Pulsul ei revenise aproape la normal când se întoarseră 
astfel încât ea să ajungă deasupra, să nu fie prinsă sub 
corpul lui. Din acea poziţie își puse coatele pe pieptul lui 
și-și sprijini bărbia în mâini ca să-l studieze. 

Pentru moment părea relaxat, ca un tip pe punctul de a 
trage un pui de somn. 

— Unghii roz și tatuaje pe sâni. Ce-o fi și cu bărbaţii 
ăștia? 

— E așa de ușor să ne manipulezi, spuse el, fără să 
deschidă ochii. Da, chiar suntem la mila femeii, a 
dorințelor ei misterioase. 

— Eşti la mila glandelor tale. 

— Şi asta. Mulţumesc lui Dumnezeu, spuse el oftând. 

— Chiar îţi plac chestiile astea? Poţiunile, și loţiunile, și 
vopselele și tot? _ 

— Eve. Iubita mea, Eve. Imi placi tu. Asta ar trebui să fie 
evident. 

— Dar te excită toate astea. 

— Mă exciţi cu sau fără ele. O ridică până îi atinse 
buzele cu buzele sale. Ești a mea. 

— Atace? 

— Totul. 

— Eşti amăgitor. Te pricepi să aburești. Și, ca să știi, nu 
am de gând să păstrez tatuajul, chiar dacă te transformă în 
sclavul meu sexual. Doar câteva zile și asta e tot 

— Corpul tău, alegerea ta! Dar nu pot să spun că nu aș 
vrea să-l faci permanent. Ceva în legătură cu el chiar mi-a 
stârnit niște impulsuri. 

_ — Poate te voi mai surprinde din când în când. 
Intotdeauna mă surprinzi. 

li făcea plăcere să știe asta și-l mângâie pe obraz înainte 
să se ridice în picioare. 

— Pauza a luat sfârșit. 

— Nimic surprinzător aici. 

— Pune-ţi niște haine pe tine, civilule, și dă-mi raportul. 

— Nu sunt foarte sigur că mi-am folosit toata jumătatea 
de oră. Cineva era cam grăbit. 

li luă pantalonii de jos și îi aruncă spre el. 

— Acoperă-ţi fundul ăla frumos. Înainte să cazi sub vraja 
unghiilor mele roz ai spus că voiai să vorbești ceva cu 
mine. Ce voiai să-mi spui? 

— Înainte să ajungem la asta, aș vrea să-mi exprim 
speranţa că vei rămâne desculță măcar câteva zile. Eu și 
Feeney am căzut de acord că avem nevoie de mai multă 
lume care să lucreze în laborator. Dacă rămânem doar noi 
doi ne va lua câteva săptămâni. 

— McNab se întoarce mâine. 

— Asta înseamnă că suntem trei, mai puţin în cazul în 
care unul dintre noi are altceva de făcut. Dacă vrei 

răspunsuri, Eve, trebuie să ne dai și mijloacele de a le 
obţine. 

— De ce nu mi-a cerut Feeney chestia asta? 

— Pentru că eu am pierdut la dat cu banul, ceea ce nu s- 
ar fi întâmplat dacă aș fi reușit să schimb moneda cu una 
de-a mea. Dar el mi-a spus, și cred că citez exact, că nu 
poţi să fii mușcat de două ori de același câine. Ceea ce 
înseamnă că este conștient că l-am mai păcălit la dat cu 
banul altă dată. 

— Nu e ușor de prostit. 

— Nu, nu e. Și niciunul dintre noi nu este novice în 
electronică, dar oricât de mult ne doare să recunoaștem 
asta, avem nevoie de ajutor. Mă și gândesc la cineva care... 

— Dacă te gândești la Jamie Lingstrom, las-o baltă. Nu 
am de gând să implic un copil într-o situaţie instabilă ca 
asta. 

— Nu, nu la el mă gândeam. Jamie e la școală și vreau să 
și rămână acolo. O vreau pe Reva. Deja cunoaște Situaţia, 
spuse el, înainte ca Eve să aibă timp să replice. E una 
dintre cele mai bune, are autorizaţii de nivel maxim și deja 
știe ce se întâmplă. 

— Pentru că este implicată. Este destul de complicat să 
facem asta. Să mai aducem pe altcineva din afara poliţiei. 

— Dar nu va trebui să pierdem timpul să o informăm și 
așa ieșim în câștig. Este implicată personal, așa că va lucra 
mai mult decât oricine. Nu este suspectă, ci tot un fel de 
victimă, Eve. Nu ar trebui ca victima să aibă ocazia să-și 
apere drepturile, dacă se poate? 

— Poate. Se îndreptau spre acel loc periculos în care ea 
nu voia să ajungă. Voia să pretindă că nu există. Dar 
crevasa se mărea. Ai discutat deja cu Feeney despre asta. 

— Da, și am avut același tip de discuţie ca și cu tine. 
Apoi i-am explicat la ce se pricepe ea și e nerăbdător să 
lucreze cu Reva. 

— L-ai sedus. 

Îl făcu să zâmbească puţin. 

— Este o imagine ușor inconfortabilă pentru mine. 
Prefer să spun că l-am convins. În ceea ce o privește pe 
Reva și pe Tokimoto. 

— Un alt om de-al tău. Un alt civil? 

— Da, și există câteva motive pentru asta. Mai întăi, 
civilii cu un nivel de securitate cum sunt cei doi nu vor da 
informaţii presei. Nu te enerva, spuse când o văzu că 
începe să-și arate colții. E cel mai puţin probabil că cei doi 
vor lăsa să se scurgă informaţii. Reva din motive evidente 
și Tokimoto pentru că este îndrăgostit de ea. 

— Al dracului de bine! 

— Ea nu știe și este foarte posibil ca el să nu facă 
niciodată primul pas, dar asta este. Datorită sentimentelor 
lui pentru ea și interesului pentru muncă, va depune mai 
mult efort și va consuma mai multa energie decât marea 
majoritate. Dragostea te obliga să faci astfel de lucruri. 

Ea nu-i răspunse, așa că dădu un panou la o parte, 
deschise minifrigiderul din spatele lui și scoase o sticlă de 
apa. O simţi în gură, dar nu-i răcori furia care începuse să 
se acumuleze. 

— În afară de asta, daca implici polițiști va trebui să faci 
multă hârțogărie, să te ocupi de buget, să le obţii 
autorizaţii și așa mai departe. Eu am un buget mai mare 
decât poliţia. 

— Nu trebuie să te dai mare cu asta. 

— Dar așa e. În legătură cu tot. Nu mă simt bine atunci 
când oameni la care ţin se trezesc implicaţi în rahaturi fără 
voia lor și este al dracului de frustrant să-mi petrec tot 
timpul aici în faţa calculatoarelor alea, căutând informaţii 
în legătură cu ce s-a întâmplat, în loc să încerc să aflu ce s- 
a petrecut în Dallas. 

Se simţi de parcă primise un pumn în stomac. Elefantul 
pe care sperase să-l ignore intrase în cameră, tropăind cât 
putea de tare. 

— Despre asta e vorba de fapt, nu? 

— Da, numai despre asta. 

— Vreau să lași chestia asta deoparte. Vocea îi era 
calmă, chiar dacă stomacul i se strânsese. 

— Am și eu treburile mele, locotenente. 

— Așa e, așa e. Locotenent. Luă insigna și i-o băgă în 
față. Locotenent Eve Dallas, poliţia din New York. Nu se 
poate să vorbeşti despre moartea unui polițist care a ucis 
și să te aștepți să nu fac nimic. 

— Eu vorbesc cu soţia mea. Puse sticla pe masă cu atâta 
forță încât apa ţâșni din ea. O femeie pe care am jurat să o 
preţuiesc. Dar nu voi putea să mai fac nimic din toate câte 
le-am promis dacă nu fac asta. Să stau cu braţele 
încrucișate câtă vreme cei care sunt responsabili da ceea 
ce ţi s-a întâmplat își continuă viața de parcă nu ar fi fost 
nimic. 

— Viața lor nu este importantă pentru mine. Moartea 
lor, de mâna ta, este. 

— La naiba, Eve! Se îndepărtă de ea și-și puse tricoul. 
Nu-mi cere să fiu ce nu sunt. Eu nu-ţi cer niciodată asta. 

— Nu, nu mi-o ceri. Nu mi-o ceri, repetă ea, de parcă 
acest aspect ar fi fost adevărul suprem. Așa că nu pot vorbi 
despre asta. Nu mă pot gândi sau certa în legătură cu ceva 
ce nu voi accepta niciodată. Dar ar fi bine sa te mai 
gândești. În vreme ce faci asta, gândește-te că nu sunt un 
copil, precum Marlena. Şi nu sunt mama ta. 

El se întoarse ușor și răceala i se vedea pe faţă și în 
privire. 

— Niciodată nu mă înșel cu privire la cine ești sau cine 
nu ești. 

— Nu am nevoie de justiţia ta, pentru că am supravieţuit 
și m-am împăcat cu mine însămi. 

— Şi de-aia plângi în somn și ai coşmaruri? 

Și acesta era un coșmar, dar nu avea să plângă. Nici 
lacrimile nu ar fi ajutat-o. 

— Dar ceea ce vrei tu să faci nu va schimba asta. Adu pe 
oricine vrei, dacă Feeney este de acord. Trebuie să lucrez. 

— Stai. Se duse la dulap și deschise un sertar. Era la fel 
de nervos ca ea și ar fi vrut să știe cum deveniseră așa 
dintr-o dată. Scoase fotografia înrămata pe care o pusese 
acolo și i-o dădu. 

Văzu o tânără drăguță cu părul roșu și ochii verzi, cu 
vânătăi în curs de vindecare pe faţă. Lângă ea era un 
băieţel cu ochi celtici și lângă el mai era o femeie. Mama 
lui. 

Roarke și mama lui. 

— Nu am putut face nimic pentru ea. Dacă aș fi știut... 
Nu am putut și asta e. A murit cu mult înainte să fiu 
îndeajuns de mare ca să reușesc să-mi fixez chipul ei în 
memorie. Nici măcar atâta nu am putut să fac. 

— Ştiu că te doare. 

— Nu e vorba de asta. Ei știau de el. OASN, Interpolul, 
toate organizaţiile globale antiteroriste. Ştiau de Patrick 
Roarke chiar înainte de a se întâlni în Dallas cu Richard 
Troy. Dar ea, femeia care m-a născut, femeia pe care a 
ucis-o el, nu a meritat nici măcar o notă de subsol în 
rapoartele lor. Nu însemna nimic pentru ei, tot la fel cum 
nici un copil amărât din Dallas nu a însemnat nimic pentru 
ei. 

O durea inima pentru el, pentru ea și pentru femeia pe 
care nu o cunoscuse. 

— Nu ai putut să o salvezi şi-mi pare rău de asta. Nu ai 
putut să mă salvezi nici pe mine și nu-mi pare rău. Eu mă 
descurc în a mă salva pe mine însămi. Nu am de gând să 
mă cert cu tine în legătură cu asta pentru că nu vom 
rezolva nimic. Şi avem amândoi de lucru. Puse fotografia 
pe dulap. Ar trebui să o lași afară. Era foarte frumoasă. 

Când Eve plecă, puse fotografia în sertar. Încă era prea 
dureros să se uite mult timp la chipul ei. 


Se lăsară în pace, lucrând fiecare în camera lui. Dormind 
cu o mare între ei, fără ca niciunul să încerce să 
construiască vreun pod. Ştia că Reva și Tokimoto erau în 

casă, dar îl lăsă pe Feeney să se ocupe de ei, iar ea îi 
așteptă pe Peabody și pe McNab. Nu reușea să facă nimic, 
pentru că peste tot îl vedea pe Roarke și pe ea și o 
prăpastie între ei. 

Dar nu putea să cedeze, pentru că nu se putea răspunde 
cu violenţă la violență. Cum ar mai fi putut să poarte acea 
insignă, dacă nu ar fi crezut ui spiritul și litera legii, nu a 
legilor personale? Doar că el nu avea aceeași părere ca și 
ea. 

Își trecu o mână prin păr, uitându-se la grădini: copacii 
verzi, o lume strălucitoare pe care el o construise, așa cum 
voise el. Ştiuse de când îl cunoscuse, de când se 
îndrăgostise de el, de când se căsătorise cu el, știuse tot 
timpul că el nu avea aceleași opinii ca ele ei. 

Erau complet opuși. 

Și dacă el ar face-o? Se întreba dacă ar fi putut să 
continue să vâneze criminali, știind că trăia cu unul în 
casă. Pentru că se temea de răspuns, nu mai insistă. 

— Ce-i? spuse iritată când fu întreruptă din visare de o 
bătaie în ușă. 

— Doamnă locotenent! îmi cer scuze că vă deranjez. 

— Oh, Caro! Nicio problemă. Nu am știut că ești aici. 

— Am venit cu Reva. Mă duc imediat la birou. Aveam 
nevoie de câteva detalii despre un proiect, de la Roarke. 
Oricum, nu contează asta. Aș vrea să vorbesc cu 
dumneavoastră înainte să plec, dacă aveţi puţin timp. 

— Sigur. Bine. Vrei o cafea sau ceva? 

— Nu. Nimic, mulţumesc. Aș... aș vrea să închid ușa. 

— Te rog. O văzu pe Caro uitându-se la fotografiile de la 
locul crimei. Intenţionat, Eve se duse spre birou și o invită 
să ia loc, ca să-i distragă atenţia. 

— Vă uitaţi la astfel de lucruri mereu, cred. Caro privi 
lung, înainte de a-și convinge picioarele să se miște de 
acolo și se duse să ia loc. Vă obișnuiți vreodată? 

— Da. Și nu. Nu arăţi prea bine. Poate nu ar trebui să 
începi încă munca. 

— Am nevoie să mă întorc, spuse Caro, îndreptându-și 
umerii. Mă înţelegeţi. 

— Da, înţeleg. 

— La fel și Reva. Ştiu că o va ajuta să-și revină, dacă 
face ceva. Nu îi este foarte bine. Nici mie, de altfel. Nu 
dormim bine, dar pretindem că da, pentru binele celeilalte. 
Dar nu de asta am venit. Nici vorbitul aiurea nu mă prea 
caracterizează. A 

— Presupun că nu. Întotdeauna mi-ai părut extrem de 
eficientă. Cred că așa și trebuie să fii ca să te ocupi de 
treburile lui Roarke. Dar dacă așa ceva nu te-ar fi afectat, 
aș fi crezut că ești robot. 

— Da. Ştiţi cum să vorbiţi cu toată lumea, victime, 
suspecți, supraviețuitori. Aţi fost poate puţin agresivă cu 
Reva, dar acesta este tonul la care răspunde cel mai bine 
când este stresată. Sunteţi foarte intuitivă. Probabil că așa 
și trebuie să fiţi pentru a-i face faţă lui Roarke. 

— Mda. Eve încercă sa nu reia în minte conversaţia care 
avusese loc cu o seară înainte. Ce voiai să-mi spui, Caro? 

— Scuze, știu că vă iau din timp. Voiam doar să vă 
mulțumesc pentru tot ce aţi făcut și faceţi. Presupun că în 
fiecare zi vedeţi variaţii ale temei din acele fotografii. Că 
trebuie să faceţi faţă victimelor și supravieţuitorilor, să 
ascultați mărturii și întrebări și să găsiţi răspunsuri. Cu 
asta vă ocupați. Dar ce se întâmplă acum este foarte 
personal, așa că voiam doar să vă și mulțumesc personal. 

— Cu plăcere la fel de personală, atunci. Imi placi, Caro! 
îmi place și fiica ta. Dar și dacă nu ar fi fost așa, eu tot la 
fel aș fi făcut. 

— Da, știu. Dar asta nu-mi schimbă recunoștința. Când 
tatăl Revei ne-a părăsit, am fost distrusă. Inima-mi era 
frântă și energia secată. Eram doar puţin mai în vârstă 
decât sunteţi dumneavoastră acum și mi se părea că venise 
sfârșitul lumii. Mă gândeam ce voi face. Cum voi reuși să 
trec peste asta? Cum va reuși copilul meu? Dădu din cap. 
Dar asta nu vă interesează probabil deloc. 

— Nu, spuse Eve, rugând-o să ia loc, când o văzu că se 
ridică în picioare. Continuă. Mă interesează. 

Caro se așeză din nou. 

— Atunci o voi face, pentru că toate astea n»i se 
învârtesc în cap. În acel moment nu aveau resurse 
personale foarte mari. Aveam câteva cunoștințe de 
secretariat care ruginiseră din cauza faptului că nu le-am 
folosit, pentru că voiam să fiu o mamă cu normă întreagă. 
Aveam datorii și, deși el le făcuse pe cele mai multe, a fost 
destul de deștept și mai șiret decât mine. 

— Înseamnă că era foarte deștept. 

— Mulţumesc. El a avut și avocaţi mai buni, așa că am 
rămas într-o gaură financiară, emoţională și chiar fizică, 
pentru că mă îmbolnăvisem de la atâta stres și suferință. 
Eram foarte, foarte speriată. Dar în comparaţie cu ce se 
întâmplă acum, nu a fost decât ca un fel de zgârietură 
superficială. Reva ar fi putut să fie ucisă. 

— Dar nu a fost. Ce-ar fi putut să fie nu trebuie să te 
sperie. 

— Nu aveţi copii, spuse Caro zâmbind din nou ciudat, 
dar ochii îi străluceau de la lacrimile care începuseră să 
apara. Ce-ar fi putut să fie este bau-baul părinţilor. Ar fi 
putut să moară sau să fie în închisoare în așteptarea 
procesului, dacă nu aţi fi fost bună în meseria 
dumneavoastră. Dacă dumneavoastră și Roarke nu ne-aţi fi 
ajutat. Îi sunt foarte îndatorată. Acum îi sunt și lui și 
dumneavoastră foarte îndatorata. 

— Credeţi că vrea o răsplată pentru că v-a ajutat? 

— Nu, nu o cere niciodată. Scoase un șerveţel din geantă 
și se șterse pe obraji. Îl enervează, ca și pe dumneavoastră, 
presupun. L-am văzut cât de nervos a fost când aţi fost 
prima dată la noi la birou. Era plin de frustrare și de nervi. 
Nu îl vezi prea des așa. 

— Serios? Ei bine, atunci eram două care simțeam la fel. 

— A fost interesant să vă urmăresc în timp ce vă 
completaţi unul pe celălalt. El este o parte importantă din 
viaţa mea. Imi face bine să-l văd fericit. 

Nu știa ce să spună, așa că-i puse o întrebare care-i tot 
trecea prin cap: 

— Cum aţi ajuns să lucraţi pentru el? 

— M-am angajat ca secretară și am făcut o muncă de 
robot la o agenţie de publicitate din New York. Talentele 
mele nu erau chiar așa de ruginite pe cât credeam și am 
reușit, cu chiu cu vai, să strâng niște bani cu care să-mi 
plătesc niște cursuri ca să mi le îmbunătăţesc. Cea mai 
mare parte a timpului am lucrat la departamentul juridic. 
Apoi am ajuns funcţionar de schimb, mutându-mă din 
departament în departament, în funcţie de nevoi. 

— Şi ai învăţat câte puţin din tot. 

— Da. Mi-a plăcut și m-am gândit la asta ca la un fel de 
curs de pregătire. Era o muncă plăcută și bine plătită. La 
un moment dat, cred că acum vreo doisprezece ani, Roarke 
a preluat compania și a mutat-o, împreună cu altele, într-o 
clădire în centru. La scurt timp am fost promovată ca 
asistentă într-un departament de dezvoltare de proiecte al 
companiei. La vreun an și ceva mi s-a cerut să particip la o 
întâlnire, ca să iau notițe, să aduc cafeaua și să arăt bine, 
pentru că Roarke avea să participe și el. Filiala din New 
York era destul de tânără atunci. Avea multă energie și mai 
toată venea de la el. 

— Are încă destulă și acum. 

— Așa e. În timpul întâlnirii, unul dintre directori s-a 
răstit la mine pentru că nu mă mișcasem cât de repede 
voise el și eu i-am răspuns făcând referire la manierele și 
la urâţenia costumului pe care-l avea sau cam așa ceva. 

— Deci de la tine a moștenit Reva temperamentul. 

Caro rase scurt. 

— Cred că da. Roarke a ignorat mica altercaţie sau cel 
puţin așa am crezut eu, iar întâlnirea a continuat. La un 
moment dat mi-a spus să pornesc holograma clădirii pe 

care o proiecta și apoi să aduc niște informaţii pentru 
altcineva. M-a tot pus să fac diverse lucruri, care nu ţineau 
de un domeniu anume, dar toţi acei ani în care lucrasem 
din departament în departament mi-au fost folositori. După 
ce mi-a trecut enervarea datorată schimbului de replici cu 
directorul, a început să-mi fie teamă că voi fi concediată. 
Întâlnirea a durat mai mult de două ore și mie mi s-a părut 
că a durat ani. Apoi s-a terminat și eu nu-mi doream decât 
să găsesc un colţișor în care să cad lată. Dar el mi-a făcut 
semn. „Caro, da?”, mi s-a adresat cu vocea lui frumoasă. 
„la dosarele alea și vino cu mine, te rog.” Acum eram 
sigură că mă va concedia și deja mă gândeam cu groază 
cum voi găsi o altă slujbă, ca s-o ţin pe Reva la facultate, să 
plătesc ratele pentru apartamentul pe care-l luasem cu trei 
ani înainte. M-a luat cu liftul lui personal și tremuram toată 
pe dinăuntru, dar nu aveam de gând să las să se vadă. 
Fusesem deja umilită de soţul meu cât pentru o v ţa 
întreaga, așa că nu aveam să-l las pe cocoșul ăsta tânăr să 
vadă cât de speriata eram. 

— Dar știa, spuse Eve, imaginându-și scena. 

— Bineînţeles. Ştie întotdeauna. Dar atunci eram 
mândră de calmul meu și credeam că era tot ce-mi 
rămăsese. M-a întrebat ce credeam despre... Am uitat cum 
îl chema. Directorul care se răstise la mine în timpul 
ședinței. Am întrebat foarte sec, pentru că deja mă vedeam 
cu bocceluţa la ușă, dacă îl interesa din punct de vedere 
personal sau profesional, iar el mi-a zâmbit. Făcu o pauza. 
Sper să nu te simţi ofensată daca mai spun ceva. 

— Spune. Nu mă supăr așa de ușor. 

— Eram destul de bătrână să-i fiu mamă, dar când s-a 
uitat la mine și a zâmbit, am simţit ceva în stomac. Puterea 
sexualităţii, într-o situaţie fără conotaţii sexuale. Am fost 
surprinsă că am reușit să alcătuiesc o propoziţie coerentă. 

— Înţeleg și asta. 

— Fără îndoială. Mi-a zâmbit, așadar, mi-a spus că 
amândouă părerile îl interesau. Am fost speriată când m- 

am trezit spunând că omul era destul de competent în ceea 
ce făcea, dar că era un dobitoc, din punct de vedere uman. 
În clipa următoare eram la el în birou, unde mi-a oferit o 
cafea și m-a rugat să-l aștept o clipă. S-a dus și a început 
să lucreze la birou, iar eu am rămas confuză. Nu știam că- 
mi căutase dosarul și că-mi citea evaluările și punctele de 
securitate. 

— Şi foarte posibil ce mâncasei la micul dejun. 

— Nu aș fi surprinsă. Apoi mi-a spus că își căuta o 
asistentă administrativă, care să poată lua decizii singură, 
care să analizeze bine oamenii și situaţiile și care să nu-i 
spună numai prostii când el voia să afle adevărul. Că 
trebuia să fie eficientă, neobosită, loială și că nu va 
răspunde decât în faţa lui și că vor fi momente când 
cererile vor fi... neobișnuite. 

El continua cu descrierea slujbei, dar eu cred că nu mai 
auzeam bine. Apoi mi-a spus salariul și am fost bucuroasă 
că stăteam pe scaun. După care m-a întrebat dacă mă 
interesează. 

— Presupun că te interesa. 

— Am spus cu un calm eroic, da, domnule, aș fi foarte 
interesată să fac și eu o cerere pentru acea slujbă. Că aș fi 
bucuroasă să particip la interviu și să dau toate testele 
necesare. El mi-a spus că tocmai mă intervievase și că deja 
trecusem testele, așa că puteam începe. 

— Deja te urmărise. 

— Aparent Și așa am reușit să-mi cresc fata cu tot 
confortul și în siguranţă. Şi să mă descopăr pe mine 
însămi. Așa că-i datorez foarte mult. M-ai ajutat să mă 
liniștesc, spuse ea oftând. Doar făcându-mă să-mi 
reamintesc toate astea. Mi-ai amintit că pentru a ieși dintr- 
o situaţie de criză trebuie doar să te gândești la pasul 
următor. Te las să-ţi faci treaba. Se ridică. Mulţumesc 
pentru tot timpul acordat. 

— Presupun că și Reva are ceva din felul tău de a fi. Va 
trece prin toate astea și va ieși cu bine pe partea cealaltă. 

— Pe asta mă bazez și eu. Caro se duse până la ușă și 
apoi se întoarse cu faţa spre ea. Nu este un lucru mare, 
dar cred că ţi-ar face plăcere și poate fi ceva cu ce te pot 
răsplăti. Mulţi oameni ocupați își pun secretarele sau 
administratorii să cumpere cadouri pentru soţi sau soţii. 
Pentru aniversări, zile de naștere, pentru o împăcare. El n- 
a făcut-o niciodată. Orice îţi da vine de la el. Poate că 
totuși nu este un lucru așa de mărunt. 

Peabody intră, toată numai zâmbet, cu câteva codițe 
împletite în păr. 

— Salut, Dallas. Trebuie să-ţi spun că Jamaica e tare. 

— Ai codițe în păr. 

— Da, pot să o fac, nu sunt în uniformă. 

— Da, dar de ce ai vrea? în fine! Unde sunt 
calculatoarele? 

— Eu și detectivul McNab le-am dus direct la laborator 
pentru analize. Nu le-am părăsit din ochi nicio clipă. 
McNab este cu echipa de informatică. L-am lăsat acolo și 
am venit să-ţi dau raportul. 

— Nu e nevoie să devii băţoasă, doar pentru că te-am 
întrebat de codițe. 

— Poate că nu-ţi voi da cadoul pe care ţi l-am adus. 

— De ce mi-ai luat un cadou? 

— Ca să sărbătoresc prima mea ieșire din oraș ca 
detectiv, îl scoase din geantă. Dar nu-l meriţi. 

Eve se uită la frunza de palmier din plastic, sub care era 
întins un mic om de plastic, dezbrăcat. În mâini ţinea un 
bol plin cu o substanţă verde. Un alcool, cu siguranţă, se 
gândi ea. 

— Așa e, nu merit așa ceva. 

— E kitsch, spuse ea și-l puse pe birou. Şi amuzant. Așa 
că, poftim. 

— Înî. Te voi pune şi pe tine și restul echipei la curent cu 
noutăţile, inclusiv pe civili. Așteaptă puţin, spuse ea când 
sună telefonul. Dallas, răspunse ea. 

— Avem probleme. 

După tonul vocii lui Morris, Eve își dădu seama că aveau 
probleme mari. 

— Eşti la morgă? 

— Da, spuse el. Eu sunt la morgă, Bissel nu mai e. 

— Ai pierdut corpul? 

— Corpurile nu se pierd, spuse el, deși își petrecuse 
ultima jumătate de oră căutând în dosare și peste tot 
Oaspeţii noștri nu pleacă la plimbare ca să-și ia covrigei de 
la colț. Ceea ce înseamnă că cineva a venit și l-a luat. 

— Bine. Părea a fi mai degrabă insultat decât nervos. 
Avea să schimbe asta. Închide morga. 

— Poftim? 

— Sigileaz-o, Morris. Nimeni să nu iasă, nimeni să nu 
intre, viu sau mort, până când ajung eu acolo. Asta 
înseamnă cam într-o oră. 

— O oră să... 

— Sigilează camera unde era corpul. Adună toate 
discurile cu înregistrările sistemului de securitate și 
copiază pentru mine toate discurile pe care le-ai înregistrat 
în legătură cu Bissel. Vreau să-i știu pe toţi cei care au 
trecut prin zona unde era Bissel, de când ai văzut tu ultima 
dată corpul. Rade mai e acolo? 

— Da, Kade mai e aici. La dracu', Dallas! 

— Voi veni cât de repede pot. Întrerupse convorbirea. 
Adună toată echipa, îi spuse ea lui Peabody și înjură când 
telefonul sună din nou. Mișcă, spuse ea determinând-o pe 
Peabody să o ia repede la picior. Dallas, răspunse din nou. 

— Locotenente. Faţa lui Whitney acoperea tot ecranul și 
nu părea să fie mai vesel decât Morris. Vino la sediu 
pentru o întâlnire cu șefu' și cu directorul adjunct Sparrow 
de la OASN. La ora nouă. 

— Va trebui amânată întâlnirea. 

Whitney clipi și vocea îi deveni dură. 

— Locotenente! 

— Domnule, eram pe punctul de a-mi informa echipa. 
Voi ii rapidă, dar trebuie să o fac. Apoi va trebui să mă duc 

la morgă. Tocmai am vorbit cu legistul-șef, Morris. Corpul 
lui Bissel a dispărut. 

— A dispărut sau s-a rătăcit? 

— Presupun că a dispărut, domnule. Am ordonat să se 
sigileze tot. Eu și detectivul Peabody ne vom întâlni cu 
Morris pentru a face evaluarea în maximum o oră. Cred că 
este mai important decât întâlnirea de la sediu. OASN-ul și 
SpaiTow vor trebui să-și aștepte rândul dacă vor să 
danseze. E 

— Vreau toate detaliile cât de repede posibil. Întâlnirea 
va fi reprogramată pentru ora unsprezece. Să fii acolo, 
locotenente. 

Nu se mai chinui să-i răspundă, pentru că el terminase 
convorbirea. Așa că se strâmbă la comunicator și spuse: La 
dracu’! După aceea intrară toti. 

— Căpitanul Feeney probabil că v-a pus deja la curent cu 
departamentul de electronică, așa că nu voi spune nimic, 
decât că am nevoie de informaţii, orice fel de informaţii, 
cât mai repede posibil. Calculatoarele aduse de detectivii 
McNab și Peabody de la reședința lui Carter Bissel sunt 
aici. Carter lipsește, așa că presupunem că și el este 
implicat în toate astea. Trebuie să aflăm în ce măsură. 

— Blair nu vorbea decât foarte rar de el și atunci doar ca 
să spună ce ratat era, spuse Reva. Nu știu daca asta vă 
ajută cu ceva. Dar mie mi se pare că îl jena cumva că erau 
fraţi. 

— Din câte știi tu, când au comunicat ultima dată? 

— Cred că acum vreun an, Carter l-a contactat pe Blair 
și i-a cerut bani. Chiar intram în cameră când făcea 
transferul și mi-a zis că aruncă bani la gunoi. Era supărat, 
nu voia să vorbească despre asta, așa că l-am lăsat în pace. 
Era și nervos și supărat. Imi aduc aminte că am fost 
surprinsă că i-a dat bani lui Carter și i-am spus asta. A 
închis computerul și a început să tipe la mine, că erau 
banii lui și afacerile lui. Pentru că avea dreptate, nu am 

vrut să mă cert cu ei din cauza unui nenorocit pe care nici 
nu-l cunoșteam, așa că n-am mai deschis discuţia. 

— Interesant. Roarke, te rog, încearcă să vezi ce conturi 
avea Bissel. Aș vrea să văd cât de mulţi bani i-a dat. Ar 
trebui poate să le precizez civililor din grup că toate 
informaţiile discutate aici trebuie să rămână aici. Nimeni 
nu are voie să le afle: iubiţi, vecini, familie, animale de 
casă, nimeni. Daca răsuflă vreo informaţie se va considera 
o obstrucţionare a anchetei și se va acționa conform legii. 
Nu am timp să joc frumos, spuse ea citind gândurile lui 
Roarke. Poate că sunt oamenii tăi, dar nu sunt ai mei. 

— Nu cred că e nimeni în această cameră care ar putea 
crede altceva, spuse el. Locotenente. 

— Dacă cineva se simte ofensat, asta e, spuse ea pe un 
ton neutru. Nu cred că lui Chloe McCoy îi pasă de 
sensibilităţile cuiva. În altă ordine de idei, Bissel, fie pe 
cont propriu, fie pentru OASN, a instalat sisteme de 
urmărire în lucrările de artă. Știm că unele dintre ele se 
află în casa unde locuia cu Reva Ewing și trebuie să 
presupunem că scopul era de a strânge informaţii despre 
munca pe care o făcea la Securecomp. 

O urmări pe Reva în timp ce vorbea și văzu că-i 
tremurase puţin bărbia. 

— Ne trebuie chitanţele cu vânzări ca să vedem unde 
sunt celelalte sculpturi. Trebuie să le scanăm pe toate. 
Când se va întâmpla asta, va izbucni un scandal. Și se va 
sparge în capul nostru, Reva. 

— Mă descurc. 

— Ca cineva care a fost victimă în acest scandal, Ewing 
nu poate fi acuzată de acţiunile unui bărbat care s-a folosit 
de ea și a înșelat-o. 

Reva îi zâmbi lui Tokimoto. 

— Ba pot. Așa funcţionează lumea. 

— S-ar putea ca scandalul să înceapă chiar mai repede, 
continuă Eve. Lipsește cadavrul lui Bissel. 

Ii urmări cu atenţie. Reva era fără expresie, de parcă ar 
fi auzit o frază într-o limbă necunoscută. Lângă ea, 
Tokimoto sări de pe scaun și apoi își puse mâna peste a 
Revei. 

Deci, se gândi Eve, Roarke avea dreptate. Nu trebuie să 
pui niciodată pariu împotriva celui care ţine banca. 

— Nu înţeleg ce spui, replică Reva. Nu cred că înţeleg. 

— Am vorbit cu medicul legist, care m-a informat că 
Bissel nu mai este la morgă. Corpul lui a dispărut Vom 
pomi de la supoziţia că a fost luat de cineva. 

— Dar... de ce ar vrea cineva... Reva își masă gâtul de 
parcă ar fi vrut să împingă cuvintele afară. Nu reușesc să 
urmăresc firul logic. 

— Este treaba mea să urmăresc firul. Poţi să-mi spui 
unde ai fost ieri-seară? 

— Eşti crudă, spuse Tokimoto ușor. 

— Sunt metodică. Reva? 

— Da. Da. Eu și mama. Ne-am uitat la televizor. La 
comedii. Am mâncat popcorn și am băut vin. Am băut mult 
vin. Am stat trează până pe la unu. Am adormit pe 
canapea. Ea m-a învelit. Eu m-am întors pe o parte și am 
adormit la loc. N-am mai dormit așa bine de câteva zile. 

— Bine. Vreau ca civilii să meargă în laborator. 

Se uită la Roarke. 

— Vreau un raport complet despre progresul făcut până 
la ora paisprezece. 

— Da, sunt sigur că vrei. Se duse spre Reva și o ajută să 
se ridice în picioare. Vrei să iei aer sau să te lăsăm o clipă 
singură? 

— Nu, nu. Mi-e bine. Să trecem la treabă. Vreau doar să 
lucrăm. 

Eve așteptă până când Roarke închise ușa, după care-i 
aruncă o privire de gheaţă. 

— Uau, spuse McNab. Ce atmosferă rece! _ 

— Taci, prostule, îi spuse Peabody șoptit. Imi cer scuze, 
locotenente, dar creierul lui nu mai este irigat cum trebuie. 

— Hei! 

— Să continuăm. Am luat în calcul mai multe variante, 
dar niciuna nu a fost foarte valabilă sau concludentă. Dar 
ceea ce știm este că încă nu știm cu ce avem de-a face. O 
operaţiune sub acoperire, un agent care a trădat, violenţă 
familială. Știm că avem trei cadavre, dintre care unul 
lipsește și o legătură în Jamaica. Chloe McCoy a fost ucisă 
pentru ceea ce știa sau pentru ceva ce era în posesia ei. 
Autopsia a demonstrat că se pregătise pentru contact 
sexual. Aștepta un iubit. Singurul de care știm este Blair 
Bissel. 

— Care este mort și dispărut, spuse Feeney. 

— Nu punem la îndoială faptul că ea credea că îl 
așteaptă pe Bissel. Este vorba de o femeie teatrală și naivă. 
Dacă spui ce trebuie va crede că iubitul ei a înviat din 
morți și vine în vizită. Ucigaşul nu a făcut decât să ajungă 
la ea, să reușească să o menţină calmă și apoi să o facă să 
bea vin în care pusese pastile. Sunt prietenul lui Blair, 
asociatul lui, fratele lui. Mi-a cerut să-ţi explic ceva. Vine și 
el imediat ce lucrurile sunt sigure. 

— Probabil că i-a permis ea să intre, încuviinţă Peabody. 
Probabil că i-a plăcut totul la nebunie. 

— Cu siguranţă că l-ar fi lăsat să intre dacă era Blair 
Bissel. 

— Sculat din morţi, spuse McNab. 

— Probabil, sau nu a murit deloc. Dacă el a pus totul la 
cale. 

— Dar corpul a fost identificat, Dallas, spuse Peabody. 
Amprente, ADN, totul. 

— Era agent OASN, așa că nu exclud posibilitatea 
ascunderii identităţii. Dar cu McCoy nu înţeleg. De cenua 
rezolvat cu asta înainte de marele final? Și mai sunt și 
motivele. De ce să mori, ucigându-ţi amanta și înscenând 
totul soţiei? Nu există nimic în dosarele lui care să indice 
că avea probleme cu OASN-ul. Din câte se pare îi mergea 
bine. O slujbă secretă foarte atractivă, câteva iubite pentru 

varietate, o carieră de succes, siguranţă financiară. Viaţa 
este foarte frumoasă, așa că de ce să mori? 

Se așeză pe marginea biroului. 

— Am putea să trecem la frate. Gelos, cu resentimente. 
Știm că a fost vizitat în Jamaica de Kade și avem motive să 
credem că au fost iubiţi. Era o acţiune a OASN? Sau lucra 
de una singură, sau cu Bissel? Și de ce? Poate a fosto 
înscenare care nu a decurs cum trebuia. Poate că a fost 
vorba de o poveste gen Abel și Cain, iar Carter l-a ucis pe 
frate-său, i-a părut rău de femeie, dar asta e, iar apoi i-a 
înscenat crimele Revci. Proprietatea este foarte bună. 
Dacă Reva ar fi fost acuzată de crime și condamnată nu ar 
fi fost moștenitoare. El ar fi primit o bucată importantă din 
ce a rămas. 

— Poate-l şantaja pe Blair, sugeră Peabody. 

— Bine. Asta ne va ajuta Roarke să aflăm. Carter îl are la 
mână cu ceva, legătura cu OASN-ul, ceva extraconjugal, 
sau orice altceva și-i cere bani regulat. Blair decide că 
ajunge și vrea să-l scoată din joc. Dar uciderea a trei 
oameni pare puţin exagerată. De ce să nu se fi dus pe 
insulă, să-și fi omorât tratele și să se întoarcă la viaţa lui? 
Câteva din răspunsurile În întrebările astea ar trebui să fie 
pe calculatoarele alea. Feeney, am nevoie de niște 
răspunsuri. 

— Am imul pentru tine. Un chirurg estetician de primă 
mână din Suedia a fost ucis la el acasă acum vreo două 
săptămâni în ceea ce pare a fi o încercare de jaf. Dosarele 
pacienţilor nu au fost recuperate și calculatorul lui a fost 
distrus. 

— Distrus? 

— Așa scrie în raport. Lui Jorgannsen, așa îl chema, i s-a 
tăiat gâtul. Stocul de medicamente i-a fost furat și 
calculatorul distrus. Eu presupun că a fost infectat, dar nu 
știu sigur până nu-l văd. 

— Vezi dacă nu dai de vreun coleg simpatic din Suedia. 
Poate ni-l dau nouă. 

— O să încerc. 

— Dar repede. Se ridică în picioare. Am fost chemată la 
sediu la cererea O ASN. lau măsuri să vă acopăr pe toti, 
pentru că nu cred că va fi foarte plăcut. Cineva va scăpa 
punga cu rahat și atunci toţi spionii or să fie mânjiţi până 
la genunchi. Dar sigur că vom avea probleme din partea 
lor. Pentru restul anchetei rămânem toţi aici. 

— Bine. McNab zâmbea ca un idiot Cum vom suporta? 

— Şi vom lucra non-stop, spuse Eve și văzu cum îi 
dispare rânjetul. In ture. Să începem. Peabody. 

— Da, vă ascult. 

— Comunicăm doar pe linii securizate, mai spuse ea și 
ieși pe ușă dând nas în nas cu Roarke. 

— Locotenente, spuse el, o clipă doar. 

— Vorbește în timp ce mergi. Nu am nicio clipă liberă. 

— Eu voi... începu Peabody și apoi continuă în gând 
„pleca în altă parte”, dispărând de lângă ei. 

— Dacă ai o problemă cu felul în care mă port cu 
oamenii tăi va trebui să mai aștepte. Sunt grăbită. 

— Ar dura mai mult de o clipă să discutăm totul legat de 
sensibilitatea ta și de capacitatea de relaţionare cu 
oamenii. 

Am văzut că nu te uiţi la Reva și că, în felui tău, încercai 
să-i găsești un alibi. 

— Şi? 

— Nu îmi place să lucrez pe întuneric, Eve. Dacă vrei 
ajutorul meu, nu-mi poţi da ceva de făcut acum, pentru ca 
în clipa următoare să mă lași pe dinafară. Sper că vei avea 
încredere în mine să-mi spui detaliile. 

— Ştii tot ce trebuie să știi. Când va trebui să știi mai 
mult, îţi voi spune mai mult 

O apucă de braţ și o întoarse spre el. 

— Este o palmă pentru că nu am vrut să fiu la același 
nivel moral cu tine? 

— Dacă te voi plesni, tipule, o vei simţi. Asta și cu aia 
sunt două chestiuni diferite. 

— Rahat. 

— Du-te dracului! Se depărtă de el și-și pierdu îndeajuns 
controlul pentru a-l împinge. 

Îi văzu focul din priviri, dar el nu reacţionă. Nu o atinse 
deloc. Îi fu ciudă că el reușea să se controleze atunci când 
ea nu putea. 

— Asta este munca mea, la dracu”, și nu am nici timpul și 
nici răbdarea să mă mai gândesc și la altceva. Dacă nu-ți 
convine felul în care conduc ancheta și echipa ești liber să 
pleci. Dâ-te la o parte. Nici nu știi cu cine am de-a face. 

— Tocmai asta voiam să-ți spun și eu. Sunt îngrijorat, din 
motive rezonabile cred eu, când mă gândesc că nevastă- 
mea se înfrunta cu OASN-ul. Nu este doar o crima sau o 
rețea de crimă organizată. Este una dintre cele mai 
puternice organizaţii din lume. Dacă ei sunt implicaţi, și se 
pare că într-o oarecare măsură sunt, atunci nu cred că-și 
vor face prea multe probleme pentru a înlătură din drumul 
lor un polițist din New York. Și să facă rău acelui poliţist, 
fizic sau profesional. Poliţistului meu! 

— Asta este. Face parte din chestiile pe care ţi le-ai 
asumat când ne-am căsătorit. Daca vrei să-mi salvezi 
fundul fă-mi rost de informaţii. Asta poţi face. Asta-i tot ce 
poţi să faci. 

— Face parte din toate cele pe care mi le-am asumat, 
încuviinţă el pe un ton care era primejdios de moale. Dar și 
tu ar trebui să-ţi amintești tot ce ai primit odată cu mine. 
Totul, Eve. Trebuie să trăiești cu asta, sau fără. 

Rămase șocată când el pleca. Pielea i se răci brusc și 
simţea crampe la stomac pe când ieșea din casa. Ceva 
probabil că i se citea și pe faţă, pentru ca Peabody se 
întoarse spre ea când intra în mașină. 

— Dallas, ţi-e bine? 

Dădu din cap. Nu era sigură că putea vorbi. O ardea 
gâtul. Apăsă pe acceleraţie și mașina ţâșni pe alee, care 
era flancată de copaci și arbuști ce începuseră să se 
înroșească în așteptarea toamnei. 

— Bărbaţii sunt dificili, spuse Peabody. Cu cât stau mai 
mult cu ei, cu atât devin mai dificili. Şi mi se pare că 
Roarke este unul din cei mai dificili. 

— Este nervos, asta-i tot. Foarte ofticat. Trebui să-și 
apese stomacul cu mâna pentru a se liniști. La fel ca mine, 
la dracu’! La fel ca mine. Dar a reușit să mă prindă cu 
garda jos. Este bun la de astea. Ticălosul. Respirația păru 
să i se blocheze, așa că inspiră, inspiră, inspiră. Ştie exact 
unde să dea. 

— Cu cât cineva te iubește mai mult, e cu atât mai bună 
ținta. 

— Dumnezeule, înseamnă că mă iubește foarte mult. Nu 
sunt în stare de asta. Ştie că nu pot. 

— Este vreodată un moment potrivit pentru o criză într-o 
relaţie? 

— Tu de partea cui ești? 

— Pentru că stau lângă tine și tu lovești dur, sunt de 
partea ta. Fii sigură. 

— Trebuie să uit. 

Dar se temu că greaţa din stomac avea să o ţină toată 
ziua. Trebuia însă să continue. Luă comunicatorul și spuse: 

— Nadine Furst. Nu ajung la masă. Va trebui să 
reprogramăm întâlnirea. Cât de repede posibil. 

— Bine. Nadine nici nu clipi. Îmi voi face timp și te sun. 

— Abia aștept spuse Eve și închise. 

— Ce a fost asta? întrebă Peabody. 

— Nu doar spionii pot să lucreze sub acoperire. Tocmai 
îi spuneam lui Nadine să dea pe post știrea că Blair a fost 
agent OASN și câteva detalii în plus. Vom vedea al cui fund 
va fi mai roșu la sfârșitul zilei. 

— Roarke nu va fi singurul foarte supărat. 

— Mulţumesc. 

Eve reuși să zâmbească cât de cât. 

— Mă face să mă simt mult mai bine. 

Morris făcuse exact cum i se spusese. Pentru că avusese 
nevoie de zece minute ca să intre în morgă, Eve își dădu 
seama că era foarte enervat. Le-o spuse de altfel și le 
conduse prin tunelul alb și friguros care ducea în sala de 
autopsii și camerele de păstrare. 

— La cât ai ajuns azi-dimineaţă? îl întrebă Eve. 

— Pe la șapte. Devreme, pentru că voiam să-i fac o 
favoare unui polițist și aveam de gând să-i fac teste lui 
Bissel ca să văd daca își făcuse recent vreun tratament 
facial. Mi-am făcut ti cafea, m-am Uitat pe notițele pe care 
le făcusem înainte și apoi am venit aici, pe la șapte și un 
sfert. 

Își folosi legitimația și amprenta vocala pentru a 
deschide uşile la zona de depozitare a cadavrelor. 

— Uşa asta era încuiată? 

— Da. 

— O să trimit echipa de tehnicieni ca să facă nişte 
cercetări, spuse Peabody. 

— Locul lui Bissel era gol, continuă Morris, apropiindu- 
se de sertarele frigorifice. La început am fost iritat, 
crezând că a fost mutat sau nu fusese bine înregistrat, așa 
că am verificat ultima înregistrare ca să văd unde fusese 
depus. Am chemat-o pe asistenta mea, Marlie Drew, care 
fusese în tura de noapte. Era încă aici, pentru că tura se 
termina la opt. Nu știa să fi intrat cineva aici, să aducă sau 
să ia ceva. 

— Va trebui să vorbesc cu ea. 

— Este în birou, așteaptă. Am făcut o verificare 
completă. Informaţiile sunt tot aici, dar corpul nu. 

— Câte cadavre aveţi acum? 

— Douăzeci și șase. Patru au venit ieri-seară. La două și 
douăzeci a fost un accident pe șosea. 

— Ai verificat zonele de depozitare? 

Se vedea pe faţa lui că se simţise insultat. 

Dallas, nu e prima mea zi de lucru. Dacă-ţi spun că un 
cadavru nu e aici, atunci nu este. 

— Bine. Deci aveai doar douăzeci și două, înainte de cele 
patru de la două și douăzeci? 

Nu, aveam douăzeci și trei. De doi trebuia să ne ocupăm 
pe cheltuiala primăriei. Erau vagabonzi pe care nu a venit 
nimeni să-i ceară. 

— Să vă ocupați? 

Un strat de iritare se suprapuse peste cel de insulta și 
vocea lui deveni de gheaţă. 

— Ştii bine ce facem. Dacă nimeni nu cere cadavrele, le 
ardem după patruzeci și opt de ore. Ne ocupam în timpul 
schimbului de noapte, le trimitem la crematoriu. 

— Cine merge cu ele? 

— Un șofer și un însoțitor. Își dădu seama unde bătea 
ea. E imposibil să-l fi luat pe Bissel din greșeală. Nu este 
un spectacol de circ aici. Este o munca dificilă și serioasa, 
să ai grijă de morți. 

— Îmi dau foarte bine seama, Morris. Dar începuse și ea 
să-și piardă răbdarea. Dar Bissel nu mai e aici, așa că hai 
s-o luăm pe etape. 

— Bine. Aici este o zonă de trimitere. Corpurile care 
trebuie transferate sau arse sunt scoase din camerele de 
depozitare, li se verifică dosarele de către asistentul 
legistului care este de serviciu, iar apoi acele registre sunt 
reverificate pentru a se evita orice greșeală. Echipa de 
transfer le duce în sala de trimitere și le trece printr-o altă 
serie de verificări. Deci nu se poate ca cineva să-l fi luat 
din greșeală în locul unuia dintre vagabonzi. Lipsește un 
cadavru. Numărătoarea nu iese. 

— Nici nu cred că a fost o greșeală. Mai întâi sună la 
crematoriu. Vezi câţi au incinerat de Ia tine ieri-seară. Și 
vreau numele celor care au transportat corpurile. Mai sunt 
aici? 

— E alt schimb. Părând mai degrabă îngrijorat decât 
supărat, Morris le conduse afară și închise ușa la loc. Au 
plecat la șase. Se îndreptă rapid spre birou. Întrebă direct 
cine fusese în schimbul de noapte. Powell și Sibresky. li 

știu pe amândoi. Sunt puși pe glume, dar sunt eficienţi. Au 
grijă de ce fac. Sunt legistul-șef Morris, spuse în 
comunicator. Vreau să verific o livrare pentru o incinerare, 
azi-dimineaţă. 

— O clipă vă rog, doctore Morris. Vă fac legătura la sala 
de primiri. 

— Mai e altcineva în afara de mine care crede că eo 
chestie bolnavă asta? se întrebă Peabody. Adică „primiri”. 
Bleah! 

— Taci, Peabody. Verifică-i repede pe Powell și Sibresky 
și dă-mi fotografiile. 

— Ţi-am dat eu fotografiile, obiectă Morris. Oamenii de 
aici nu prăjesc cadavre la voia întâmplării. Sistemul este 
foarte bine pus... da, sunt Morris, spuse el când primi 
legătura. V-am trimis azi-dimineaţă o femeie și un bărbat 
neidentificaţi. Ordinele numărul NYC- JD500251 și 252. 
Verificaţi, vă rog? 

— Sigur, domnule doctor. Am primit livrările și s-a făcut 
incinerarea. Vreţi numerele de verificare? 

— Nu, mulţumesc. Ajunge. 

— Vreti să verificaţi și cea de-a treia livrare? 

Eve nu trebuia să-i vadă stomacul pentru a fi sigură căi 
se făcuse punga. Se văzu în felul în care își cobori vocea și 
se lăsă în scaun. 

— A treia? 

— NYC-J]D5000253. Pentru toate trei a semnat șeful de 
la sala de primiri, Clemment, la ora unu a.m. 

— Incinerarea s-a efectuat deja? 

— Da. La ora trei și treizeci și opt Vă mai pot ajuta cu 
ceva? 

— Nu, nu, mulţumesc. Întrerupse transmisia. Nu îmi dau 
seama cum s-a întâmplat. Nu are logică. Ordinul este aici, 
chiar aici. Bătu cu degetul în ecran. Doi, nu trei. 

— Trebuie să vorbesc cu Powell și Sibresky. 

— Merg cu tine. Trebuie să văd și eu ce se întâmplă, 
Dallas, spuse el înainte ca ea să poată rosti ceva. Este casa 
mea. Poate că invitaţii sunt morti, dar sunt ai mei. 

— Bine. Cheamă-i pe tehnicieni, Peabody. Şi spune-i lui 
Feeney să ne trimită pe cineva de la informatică să verifice 
calculatorul lui Morris. Vreau să știu dacă s-a umblat la el 
în ultimele douăzeci și patru de ore. 


Sibresky fu foarte iritat când îl treziră din somn. Deși se 
mai înmuie puţin când îl văzu pe Morris, tot comentă. 

— Ce Dumnezeu? Eu și soţia lucrăm noaptea. Trebuie să 
mai și dormim. Voi, oamenii de zi, credeţi că totul se 
desfășoară după programul ăsta. 

— Îmi pare rău că te deranjăm, Sibresky, spuse Eve, și- 
mi pare și mai rău că n-ai folosit apă de gură înainte de a 
discuta cu noi. 

— Ce să spun! 

— Problema este însă că am o anchetă nasoală pe timpul 
zilei. Ai făcut o livrare la crematoriu de dimineaţă. 

— Așa, și? Asta-i treaba mea, doamnă. Hai, Morris, ce 
dracu'? 

— Sib, este important. Ai... 

— Morris, a întrerupse Eve, cu mai multă delicateţe 
decât dacă ar fi fost altcineva. Câte drumuri ai făcut? 

— Doar cel de la morga orașului. li facem în grupuri 
dacă sunt sub cinci. Dacă sunt mai mulţi facem două 
drumuri. 

— Şi câţi aveai acum? 

— Rahat. Se lovi peste buza de jos având o expresie pe 
care Eve o compară cu concentrarea. Trei. Da, trei. Doi 
necunoscuţi și o femeie. Noi am făcut toate documentele. 
Nu e vina mea dacă cineva s-a trezit prea târziu să-i ceară. 

— Cine v-a autorizat transportul? 

— Sal, cred. Sally Riser. De obicei ea îi scoate din sala 
de trimitere. Era deja totul făcut când am ajuns eu, dar nu 
era l'owcll. 

— Cum adică nu era Powell? 

— Powell a sunat să spună că e bolnav. Așa că lucra un 
ili nou. Un tip foarte exact. Terminase toate hârtiile când 
«ni itiuim eu. Nu-mi pasă mie! Eu doar conduc mașina. 

— Cum îl chema pe tip? 

— Rahat, trebuie să-mi amintesc totul la zece dimineaţa? 
Angelo cred. Cui îi păsa, era doar schimbul lui Powell. Voia 
să facă toate actele el și mie-mi convine. 

— Peabody. 

Înţelegând ce voia de la ea, Peabody scoase din geantă 
fotografii ale lui Blair și Carter Bissel. 

— Domnule Sibresky, vreunul dintre acești oameni este 
Angelo? 

— Nu. Tipul avea o mustață mare, sprâncene groase și 
păr până la fund. Avea și o cicatrice pe faţă. Se atinse cu 
degetul pe obrazul stâng. Una nasoală, i se întindea de la 
gură la ochi. Ochii ieșiţi din orbite. Tipul era al dracului de 
urât. 

— Sibresky, o să-ţi stric ziua, spuse Eve. Va trebui să te 
îmbraci și să vii la sediul poliției. Vreau să te uiţi la niște 
fotografii și să lucrezi cu desenatorul poliţiei. 

— Oh, haide, doamnă! 

— Doamnă locotenent. Trage-ţi pantalonii pe tine. 

Nu era surprinsă că găsise cadavrul lui Joseph Powell, 
dar era furioasă. Trebuia să-și controleze furia și să și o 
îngroape atent. 

Locuia singur și asta era doar una dintre conjuncturile 
fericite pentru criminal. Era slab, avea părul scurt și 
aranjat cumva drept pe cap și vopsit în albastru. 

După cum arăta apartamentul, îi plăcea muzica și 
cipsurile de soia cu gust de brânză. Încă mai avea căștile și 
ii pungă de chipsuri deschisă lângă el pe pat. 

Luase niște Zoner cu chipsuri. Găsise hârtia și cenușa 
într-o scrumieră în formă de femeie, care era așezată pe o 
masă lângă pat. 

Altă chestie care-l ajutase pe ucigaș. Era drogat, muzica 
îi bubuia în cap și nu avea mai mult de șaizeci de 
kilograme. Probabil nici nu simţise lovitura de laser din 
gât. 

Răni ușoare. 

De cealaltă parte a patului, ascunsă vederii, era un 
poster cu Mavis Freestone. Era într-o săritură, cu braţele 
deschise. Nu avea pe ea decât niște chestii micuţe și 
strălucitoare, plasate în zone strategice. 

Imaginea posterului de pe peretele bej, cu ea râzând la 
cadavrul de pe podea, îi făcu rău. 

Pentru că Morris era acolo, fu de acord să preia el 
iniţiativa și se dădu la o parte, lăsându-l să examineze 
cadavrul. A 

— O singură descărcare, spuse el. În plin. Urmele de 
arsuri provocate de armă sunt clare. Niciun alt semn 

vizibil. Niciun semn de apărare sau răni care i-ar fi fost 
provocate, dacă s-ar fi apărat. Sistemul neurologic i-a fost 
distrus pe loc. Moarte instantanee. 

— Vreau o identificare sigură, Morris. Dacă vrei pot să... 

— Ştiu procedura. Știu ce trebuie făcut aici, nu am 
nevoie de tine... Ridica ambele braţe și-și ţinu o clipă 
respiraţia. Și nu era necesar să fac asta. Imi cer scuze! 

— Nicio problemă. Știu că ţi-e greu. 

— Aproape la mine în ogradă. Foarte, foarte aproape. 
Cineva a intrat în casă și l-a ucis pe acest băiat, ca și cum 
ar fi ucis o muscă. A făcut-o fără să-l cunoască, fără niciun 
fel de sentimente. A făcut-o doar pentru a îndepărta o mică 
barieră ca să intre la mine în casă. Pentru el a fost ca și 
cum s-ar fi descălţat și și-ar fi pus pantofii la loc. Victima 
este cu siguranţă Powell, Joseph. Am nevoie de un minut 
ca să-mi revin, Dallas, ca să-i fiu și lui și ţie de folos. 

Așteptă până când el ieși din cameră. 

— Peabody, vreau să te ocupi tu de asta. Cheamă-i pe cei 
care iau amprente, vorbește cu vecinii. Eu trebuie să mă 
duc la sediu. 

— Şi eu trebuie să fiu acolo. 

— Mie mi-au spus, nu ţie. 

— Sunt partenera ta și dacă e de primit șuturi, atunci 
primesc și eu, nu doar tu. 

— Apreciez sentimentul, oricât ar fi de ciudată imaginea, 
dar vreau sa te ocupi de asta. El are nevoie de tine, spuse 
ea, uitându-se la Powell. Trebuie să te ocupi de el și să-l 
ajuţi pe Morris. Și dacă îmi pregătesc mie vreo mișcare 
urâtă, atunci vreau să continui tu investigația și să ţii 
echipa unită. Nu te protejez, mă bazez pe tine. 

— Bine, mă voi ocupa de asta. 

— Vezi ce s-a întâmplat aici? Spune-mi! 

— A intrat pe ușa. Știe cum să treacă de sistemele de 
securitate și aici nici nu era mare lucru. Niciun fel de 
camere, niciun portar. L-a ales pe Powell, nu pe celalalt, 
pentru că locuiește singur și pentru că se ocupa de o parte 

mai mare din hârţogârie. Powell era în pat, drogat sau 
dormind, poate amândouă. S-a aplecat, i-a lipit pistolul de 
gât și l-a terminat. Sc uită prin cameră. Nu are niciun card 
sau un document de identitate aruncat pe aici. Probabil că 
l-a luat și l-a modificat cit să-l folosească. Va trebui să 
verificăm. Apoi a plecat la lei cum a intrat. Vom verifica 
ora decesului, dar probabil că n fost ieri pe la prânz. 

— Începe de aici. Mă întorc cât de repede pot. Probabil i 
â Morris o să vrea să-i anunţe el rudele. Daca nu... 

— Mă ocup eu. Nu-ţi face griji de nimic de aici, Dallas. 

— Bine atunci. 

Dădu să iasă și trecu prin faţa posterului cu Mavis. 

— Să nu-i spui niciodată. 


În laborator, Reva lucra lângă Tokimoto. Vorbeau foarte 
rar și atunci un fel de păsărească de informatică pe care 
nu o înțelegeau decât ei. Dar, în general, nu aveau nevoie 
de cuvinte. Ce gândea unul anticipa celălalt. 

Dar Reva nu anticipase cât de mult își dorea el să 
discute și cum o parte a creierului lui nu se putea 
concentra la muncă, îi formula și reformula fraze. Dar când 
se lăsă pe spate, pe scaun, extenuată, cuvintele ieșiră 
singure. 

— Exagerezi. Trebuie să iei o pauză. Douăzeci de 
minute. O plimbare în aer curat. 

— Suntem aproape. O simt. 

— Atunci douăzeci de minute nu vor însemna nimic. Ai 
ochii injectaţi. 

— Îţi mulţumesc că-mi spui asta, zise zâmbind. 

— Ai ochi frumoși, dar abuzezi de ei. 

— Da, da. Îi închise oftând. Nici nu știi ce culoare au, în 
afară de roșu. 

— Sunt gri, ca fumul sau ca ceața într-o noapte fără 
lună. 

Deschise un ochi și se uita la el. 

— De unde ai scos asta? 

— Nu știu. Poate că creierul meu este la fel de injectat 
ca și ochii tăi. Cred că ar trebui să facem o plimbare. 

— De ce nu? Se uită la el când se ridică în picioare. 
Sigur. De ce nu? 

Din partea cealaltă a camerei, Roarke îi privea. 

— Era și cazul, murmură el. 

— Ai găsit ceva? îl întrebă Feeney, călare peste el. 

— Nu, scuze. Mă gândeam la altceva. 

— Nu-ţi prea stă capul aici, azi, nu-i așa, băiete? 

— Îmi stă destul de mult Vru să bea o gură de cafea și 
când își dădu seama că ceașca era goală trebui să reziste 
tentatiei de a da cu ea de pământ. 

— Îţi aduc eu alta, îl linişti Feeney și i-o trase din mână. 
Tocmai mă duceam să-mi iau și eu una. 

— Mulţumesc. 

După ce aduse cafeaua, își trase scaunul lângă al lui 
Roarke. 

— Se descurcă singură. Ştii bine. 

— Cine ar putea să știe mai bine? Roarke luă un 
instrument la fel de subţire ca o freză de dentist și curăţă 
coroziunea. Apoi îl lăsă deoparte, pentru că Feeney nu se 
mișca de lângă el. l-am făcut viaţa grea, înainte de a pleca. 
O merita, chiar bine de tot. Dar regret că s-a petrecut 
chiar atunci. 

— Nu am de gând să intervin între doi soţi. Cei care fac 
asta, de obicei, când termină, arata de parcă ar fi fost 
sfâșiaţi de lupi. Eu știu doar că atunci când nevasta e pe 
punctul de a-mi găti creierii la micul dejun, mă scot cu 
flori. Le iau de pe stradă, i le duc acasă și fac și o faţă 
tristă. Dar florile nu merg la Dallas. 

— Nu, deloc. Un sac de diamante tot nu ar avea niciun 
efect. Dumnezeule, ce frustrări îmi cauzează femeia asta. 
La început, la sfârșit și între timp. 

— Vezi, vrei să fiu de acord cu tine. Să-ţi spun ceva de 
genul, ah, da, Dallas este o încăpăţânată. Și dacă aș face-o 

nm termina prin a ne certa, pentru că nu ti-ar conveni. Așa 
i 4 eu doar îmi beau cafeaua. 

— Asta mă ajută mult de tot. 

— Eşti un tip isteţ. Ştii ce ai de făcut. 

— Și cam ce ar trebui să știu? 

— Milogește-te, spuse el, bătându-l pe umăr. 


Nu se terminase. Pentru numele lui Dumnezeu, nu era 
nici pe departe gata. Umbla de colo-colo în camere de care 
era așa de mândru și de care nu știa nimeni. Nimeni care 
mai era în viaţă cel putin. 

Ciudatul cu păr albastru fusese o joacă de copii. Luă o 
doză de Zeus pentru a se energiza și pentru a-și ţine 
mintea trează, pentru că avea treburi de făcut în scurt 
timp. 

Se proteja pas cu pas, pe toate nivelurile. Și era fără 
greș ce făcea. Excitarea produsă de crimă, păcălirea celor 
care ar fi vrut să scape de el erau un beneficiu frumos, dar 
nu asta era ideea. 

Ideea era să-și scape fundul, lucru pe care-l făcuse chiar 
foarte frumos. Copoii nu mai aveau niciun cadavru pe care 
să-l cerceteze. 

Următoarea etapă era găsirea unei surse de finanţare. 
Deocamdată nu știa cum să pună mâna pe banii care i se 
cuveneau. 

Se opri o clipă pentru a se studia în oglindă. Va trebui 
să-și schimbe faţa și asta îi provoca suferinţă. Îi plăcea 
acea fața pe care o avea. Dar trebuia să facă sacrificii 
pentru binele întregului proiect. 

Odată ce avea să termine cu acoperirea tuturor urmelor, 
avea să găsească un chirurg plastician care nu avea să 
pună prea multe întrebări. Avea destul pentru a-și putea 
permite asta. Și avea să găsească și o modalitate de a pune 
mâna pe tot restul, atunci când va avea destul timp să 
gândească, fără alte complicaţii. 

Astea erau nivelurile unu și doi. Nivelul trei era 
răzbunarea și știa exact cum avea să facă acest lucru. 

El nu putea să fie trădat așa de ușor și să fie luat de 
prost. Da, se va ocupa de tot. 


Eve își scoase toate gândurile din cap pentru moment. 
Mergea în pas alert spre biroul comandantului Tibble, 
când se întâlni cu Don Webster. 

— Dă-te din drum, am treabă. 

— La fel și eu. Același loc, aceeași treabă. 

Inima îi bătu mai repede. Webster era de la Afaceri 
Interne. 

— Nu știam că și Al este implicat în povestea asta. Este 
o chestie serioasă, Webster. Am dreptul să fiu 
reprezentată. 

— Nu ai nevoie de nimeni. 

— Nu-mi spune tu de ce am nevoie, îl repezi ea. Dacă 
cineva îl pune pe șobolanul departamentului pe mine, am 
nevoie de un apărător. 

— Șobolanul departamentului este de partea ta. O luă de 
braţ, dar îi dădu drumul instantaneu când văzu că ochii i se 
aprind. Nu am de gând să te atac, Dallas! Dă-mi un minut, 
doar atât. 

— Spune repede. 

Mai întâi trebuie să-ți spun că nu e o chestiune 
personală. Sau mai degrabă nu e intimă. Nu vreau ca 
Roarke să mfl ia iar la bătaie. 

Nu am nevoie de el, pot să fac și eu asta. 

— Am înţeles. Sunt aici ca să te ajut. 

— Cu ce? 

— Să le-o tragem celor de la OASN. 

Aveau un trecut comun, se gândi Eve, care implicase și 
împărţitul patului o singură noapte, cu mulţi ani în urmă. 
Nu înţelesese niciodată cum reușise ca în acea seară săi 
se bage ţie sub piele lui Webster. Avea... ceva pentru ea, 

care fusese probabil scos de Roarke, înainte ca ea să aibă 
ocazia. 

Erau, într-un fel bizar, prieteni. Era un poliţist bun, irosit 
prin munca ce o făcea, după părerea ei. Şi era cinstit. 

— De ce? 

— Pentru că Afacerile Interne, locotenente, nu apreciază 
când organizaţii din exterior se amestecă în treburile 
poliţiei. 

— Da, așa nu mai aveţi în ce să vă amestecați voi. 

— Calmează-te, te rog! Dacă suntem informaţi că 
OASN-ul ne verifică un poliţist, suntem obligaţi să-l 
cercetăm și noi. Ducă acel poliţist este curat, cum a fost 
cazul tău, atunci facem o excepţie de la irosirea timpului și 
a resurselor. Dacă cineva din afară încearcă să dea într-un 
polițist bun, Al îi oferă protecţie. Consideră că sunt un 
cavaler în armură dracului de strălucitoare. 

— Dispari, spuse ea și se întoarse. 

— Nu da la o parte scutul, Dallas. AI trebuie să fie 
reprezentat la această întâlnire. Vreau doar să știi pe ce 
poziţii mă aflu, înainte de a intra acolo. 

— Bine, bine. 

Nu era ușor, dar își ascunse resentimentele. Probabil că 
avea să aibă nevoie de tot ajutorul pe care-l putea primi. 

— Apreciez. 

Tinu capul sus când se apropie de biroul lui Tibble. 

— Locotenent Eve Dallas, îi spuse ea poliţistului în 
uniformă de la ușă. Se prezintă la raport 

— Locotenent Webster, Al, am primit ordin. 

— O clipă. 

Nu dură prea mult. Eve intră înaintea lui Webster. 

Tibble era la geam, uitându-se la orașul de jos. Era un 
poliţist bun, după părerea ei. Puternic, inteligent și calm. 
Astea toate îi folosiseră pentru a fi numit în acea funcție, 
dar fusese dexteritatea politică cea care îl ajutase să se 
menţină. 

Vorbi fără să se întoarcă, cu un glas plin de autoritate: 

— Ai întârziat, locotenente. 

— Da, domnule. Îmi cer scuze. Nu am avut ce să fac. 

— Îl cunoşti pe agentul Sparrow. 

Îi aruncă o privire lui Sparrow, care stătea pe un scaun. 

— Ne-am mai întâlnit. 

— la loc. Şi dumneata, locotenente Webster. Webster 
reprezintă Afacerile Interne, iar comandantul Whitney a 
venit la cererea mea. Locotenente Dallas, se pare că OASN 
are dubii legate de natura anchetei pe care o conduci în 
prezent, asupra direcţiei și, de aici, a tehnicilor abordate. 
Îţi cer, prin intermediul meu, să încetezi investigaţiile și să 
le dai toate informaţiile, indiferent de natura lor, astfel 
încât cazul să fie preluat de OASN. 

— Nu pot să le satisfac această cerere, domnule 
comandant. 

— Este o chestiune de securitate globală, începu 
Sparrow. 

— Este o chestiune de crimă, îl întrerupse Eve. Au fost 
uciși patru civili în New York. 

— Patru? făcu Tibble nedumerit. 

— Da, domnule. Am întârziat, pentru că am descoperit o 
a patra victimă. Joseph Powell, un angajat al primăriei care 
face transporturile de la morgă. Partenera mea și medicul 
legist, Morris, sunt la locul faptei. 

— Şi care este legătura? 

— Doctorul Morris m-a sunat de dimineaţă ca să mă 
anunţe că lipsește cadavrul lui Blair Bissel. 

Sparrow se ridică de pe scaun. 

— Aţi pierdut cadavrul? Aţi pierdut un factor important 
în investigaţie și refuzaţi să ne predaţi cazul? 

— Cadavrul nu s-a pierdut, ci a fost luat. Pe ascuns. Este 
felul dumneavoastră de a acţiona, nu, domnule director 
adjunct? 

— Dacă acuzi OASN că a furat un cadavru... 

— Nu am făcut niciun fel de acuzaţii, ci doar un 
comentariu despre natura muncii dumneavoastră. 

Scoase un emițător din buzunar. 

— Este genul de lucruri cu care vă jucaţi, nu? 

ll ridică întorcându-l între degete. 

— Amuzant! L-am găsit în mașina mea, mașina oficială 
de la poliție, care era parcată în fața morgii. OASN 
consideră că este o problemă de securitate globală să 
intercepteze convorbirile unui poliţist în exerciţiul 
funcţiunii? 

— E o problema sensibilă, în afara... 

— Supravegherea electronică a unui poliţist, care nu 
este acuzat și nici suspectat de o crimă sau de încălcarea 
legii este o infracțiune, spuse Webster, care încalcă legile 
federale și ale statulului, precum și reglementările 
departamentului. Dacă locotenentul Dallas este acuzată de 
o infracțiune de către OASN, AI ar vrea să vadă 
documentele care au stat la baza acestei acuzaţii. 

— Eu nu știu ca agenţia mea să fi cerut o astfel de 
supraveghere. 

— Asta numești dumneata negare plauzibilă, Sparrow? 
întrebă Eve. Sau e doar o minciună sfruntată? 

— Locotenente, spuse Tibble autoritar. 

— Da, domnule, îmi cer scuze. 

— Domnule comandant, domnilor, spuse Sparrow, OASN 
vrea să coopereze cu poliţia locală ori de câte ori se poate, 
dar problemele globale sunt prioritare. Vrem ca 
locotenentul Dallas să nu se mai ocupe de anchetă și toate 
datele să fie transmise agenţiei prin reprezentantul ei, 
adică prin mine. 

— Nu pot să dau curs acestei cereri, repetă Eve. 

— Domnule comandant Tibble, spuse Sparrow, v-am dat 
scrisoarea directorului agenţiei. 

— Da, am citit-o. Și am citit și rapoartele locotenentului 
Dallas. Din cele două, ale ei mi se par cele mai bune. 

— Pot, dacă refuzaţi această cerere, să obţin un mandat 
federal pentru acele rapoarte și acele dosare și, de 
asemenea, autorizația ca această investigaţie să ia sfârșit. 


253 


— Să terminăm cu aiurelile astea, domnule director 
adjunct. Tibble își încrucișă braţele și se aplecă. Dacă aţi fi 
putut să faceţi asta, aţi fi făcut-o deja. Agenţia voastră este 
băgată în treaba asta până în gât. Doi oameni de-ai voștri 
sunt morţi, aceiași doi care s-au folosit de un civil, fără 
voia lui, ca să strângă informaţii de la o firmă privată. 

— Securecomp este pe lista agenţiei. 

— Nu pot decât să-mi imaginez ce este pe lista aceea. În 
ciuda acestui fapt sau a motivelor foarte legitime de 
existenţă ale acelei liste, Reva Ewing a fost folosită, 
încălcându-se astfel legea, reputaţia ei având de suferit și 
viaţa fiindu-i dată peste cap. Ea nu este de-a voastră. Chloe 
McCoy este moartă. Nici ea nu era de-a voastră. Joseph 
Powell este mort. Nici el nu era de-al vostru. 

— Domnule... 

Tibble doar ridică un deget. 

— Numărătoarea mea este de trei victime la două, care 
sunt de această parte a gardului. Nu-mi voi obliga 
locotenentul să renunţe la investigaţie. 

— În timpul anchetei, locotenentul dumneavoastră a unii 
«nu a accesat ilegal informaţii ale OASN. Pentru acest 
motiv putem să depunem plângere. 

Tibble deschise braţele. 

— Sunteţi liberi să o faceţi. S-ar putea să trebuiască să 
depuneţi plângere și împotriva noastră, a mea și a 
comandantului Whitney, pentru că și noi am primit 
informaţii de la locotenet. 

— Vrem să-i știm sursa. 

— Nu sunt obligată să vă spun sursa. 

— Nu ești obligată, dar poţi fi acuzată, spuse Sparrow 
furios, și este foarte posibil să-ţi pierzi insigna. 

Cu cât mai multă frustrare vedea la el, cu atât mai 
puţină simţea ea. 

— Nu cred că mă veţi acuza de nimic, pentru că, în caz 
contrar, va da rău pentru voi. Dacă media își înfige colții în 

lucrurile pe care OASN l-a autorizat pe Bissel să le facă și 
încep să speculeze de ce a fost ucis, vă vor face bucăţi. 

— Uciderea lui Bissel și a lui Kade nu a fost decizia 
OASN. 

— Atunci ar trebui să te rogi să-i găsesc pe vinovatii care 
vor demonstra că agenţia voastră nu are nicio vină. 

— Ai intrat ilegal în fișiere guvernamentale. 

— Demonstrează. 

Dădu să vorbească, dar îi sună comunicatorul. 

— Îmi cer scuze pentru întrerupere, dar este un semnal 
prioritar. Trebuie să răspund. În privat. 

— Pe ușa aceea, îi spuse Tibble, arătându-i cu mâna. E 
un birouaș pe care-l poţi folosi. 

După ce Sparrow ieși, Tibble spuse: 

— Te pot acuza, Dallas. 

— Da, se poate. Dar eu nu cred că o vor face. 

— Nu-mi place cum s-au folosit de civili pentru treburile 
lor. Nu îmi place că montează dispozitive de ascultare 
ofiţerilor mei și încalcă legea și bunul-simţ. Organizațiile 
astea or avea rostul lor, dar există și limite ale libertăţii de 
care se bucură. Te voi susține, Dallas, și vor trebui să 
trimită oameni mult mai importanţi decât Sparrow ca să 
reușească să te doboare. 

— Am înţeles. Vă mulțumesc, domnule, pentru susţinere. 

Sparrow se întoarse, roșu de furie. 

— Ai vorbit cu mass-media! 

Nadine s-a mișcat repede, se gândi Eve, dar nu îi tresări 
niciun mușchi pe faţă. 

— Nu știu despre ce vorbești. 

— Ai spus despre legătura lui Bissel cu agenţia. Și că și 
Kade a fost agent. Ai implicat OASN-ul în circul presei ca 
să te protejezi. 

Ușor, foarte ușor, Eve se ridică în picioare. 

— Nu am spus nimic presei ca să-mi apăr spatele. Dacă 
faci astfel de acuzaţii, va trebui să le și demonstrezi, 
Sparrow. 

— Doar nu au apărut din senin. 

Se întoarse spre Tibble. 

— Este imperios necesar ca acest ofițer să fie îndepărtat 
de la conducerea acestei anchete și dosarele să fie predate 
OASN-ului. 

— Atenţia presei nu schimbă în niciun fel poziţia 
locotenentului meu. 

— Locotenentul Dallas duce o vendetă personală 
împotriva agenţiei și se folosește de aceasta investigaţie 
pentru ce s-a întâmplat acum douăzeci de ani în... 

— Oprește-te! Stomacul i se strânse. Oprește-te acum! 
Domnule, îi spuse ea lui Tibble, directorul adjunct Sparrow 
este pe cale să deschidă un subiect legat de o problema 
personală. Una care nu are nicio legătura cu 
comportamentul meu în această anchetă. Aș dori să discut 
această chestiune cu el în particular. Domnule 
comandant... 

«Nu te pierde cu firea», își comandă. «Stai calmă». 

— Comandantul Whitney știe despre ce e vorba. Nu am 
nimic împotrivă ca el să fie prezent. 

Tibble nu spuse nimic o clipă, iar apoi se ridică. 

— Locotenente Webster, să ieșim. 

— Mulţumesc, domnule. 

Se folosi de timpul în care aceștia ieșiră ca să-și revină 
puţin. Dar nu prea reuși. 

— Ticălosule, spuse încet. Ești un nenorocit dacă-mi 
arunci asta în faţă. Te-ai folosit de ce mi s-a făcut de către 
scumpa ta agenţie, pentru a te scoate pe tine cu asta. 

— Imi cer scuze. 

Părea să fie la fel de zdrobit ca și ea. 

— Îmi cer scuze, locotenente, pentru că mi-am pierdut 
cumpătul și n-am mai gândit clar. Acest incident nu are 
nicio importanţă în cazul de faţă. 

— Ba da, are. Poţi să fii sigur că are. Ai citit dosarul? 

— Da. 

— Şi cum ţi s-a părut? 

— De fapt, mi s-a părut oribil, dar, locotenente, eu cred 
în ceea ce facem și știu că uneori trebuie să facem 
sacrificii care pot părea... reci. Oricum, nu găsesc că există 
nicio scuză în cazul tău. Să abandonezi un minor în 
cunoștință de cauză... a fost inuman. Ar fi trebuit să fii 
scoasă de acolo. Decizia de a nu interveni a fost proastă. 

— OASN știa ce se întâmpla în Texas? întrebă Whitney. 

— Il supravegheau, din cauza legăturii cu Max Ricker. 
Au ștut ce-mi făcea, au ascultat. Asculta în vreme ce el mă 
viola și în timp ce eu imploram. În timp ce imploram. 

— Stai jos, Dallas. 

— Nu pot, domnule, spuse ea sfârșită. 

— Ştii ce voi face cu această informaţie, director 
Sparrow? 

— Domnule, începu Eve. 

— Stai deoparte, locotenente! 

Whitney se ridică în picioare dominându-l pe Sparrow. 

— Inţelegi dumneata sau superiorii dumitale ce pot face 
eu cu această informaţie, dacă veţi continua să-mi hărțuiţi 
ofițerul, sau veţi încerca să-i stricaţi reputaţia, sau vă veţi 
pune în calea anchetei ei? Nu se va scurge către mass- 
media. Va veni ca potopul. Veţi fi luaţi de valul tsunami pe 
care-l va face opinia publică. Agenţia voastră va avea 
nevoie de generaţii ca să-și revină din acest coșmar. Spune 
asta celor care te ţin în lesă și asigură-te că înţeleg cine a 
spus-o. Apoi, dacă ai o problemă cu mine, te aștept. 

— Domnule comandant... 

— Acum o să pleci, Sparrow, îl avertiză Whitney. Pleacă 
înainte de a lua pumni pentru ceva care s-a întâmplat când 
încă de jucai cu puţa-n nisip. 

Sparrow se duse să-și ia servieta. 

— Voi transmite această informaţie, spuse și ieși. 

— Trebuie să-ți revii, Dallas. 

— Da, domnule. Dar presiunea era mult prea mare. Se 
așeză pe un scaun și-și puse capul între genunchi. Îmi cer 
scuze, nu pot respira! 

— Revino-ţi, locotenente, sau voi fi nevoit să chem 
doctorii. Femeia se îndreptă. Mă gândeam eu că asta te va 
face să-ţi revii. Vrei niște apă? 

Ar fi putut bea un mic ocean. 

— Nu, mulțumesc, domnule. Înţeleg dacă trebuie să-i 
spuneţi comandantului Tibble despre... 

— Dacă Tibble trebuie să știe ceva ce s-a întâmplat acum 
mai mult de douăzeci de ani în alt stat i se va spune. Dar 
cred că este o chestiune personală și va rămâne așa. Ai dat 
prima lovitură cu materialul din presă. Vor fi destul de 
ocupați să explice asta. Nu vor vrea să riște un al doilea 
vârtej. Presupun că deja ai calculat totul. 

— Da, domnule. 

— Atunci ar fi mai bine să te întorci la treabă și să-i dai 
de capăt. Și dacă apuci să arzi niște spioni în drum, cu atât 
mai bine, spuse el zâmbind. Cu mult mai bine. 

Eve ieși din lift la nivelul garajului subteran de la Sediul 
('entrul și puse mâna pe armă în momentul în care Quinn 
Npiirrnw se ivi de după o coloana. 

— Riști cam mult, Sparrow. 

— Și nu știi nici măcar jumătate. N-ar trebui să vorbesc 
cu tine în afara parametrilor autorizaţi, locotenente. Dar, 
între noi fie vorba, ne-am pricopsit cu un mare rahat. Dacă 
nu te dai înapoi ca să ne putem și noi implica în chestia 
asta, unele aspecte vor fi definitiv compromise. i 

— Am patru cadavre pe cap. Mă rog, am avut patru. Işi 
luă mâna de pe patul armei și se îndreptă spre mașină. Nu 
sunt dispusă la niciun fel de compromisuri. 

— Două dintre cadavre sunt ale noastre. Poate că nu dai 
două parale pe organizaţia noastră, pe mine, pe obiectivele 
noastre, dar lucrurile au devenit foarte serioase - ne pasă 
când pierdem oameni. 

— Hai să clarificăm un lucru. Ce gândesc sau nu 
gândesc eu despre organizaţia voastră nu e relevant, dar 
adevărul e că nu sunt atât de naivă încât să cred că nu 
aveţi un ţel foarte bine stabilit și că nu serviţi anumite 
interese. Operațiunile sub acoperire ne-au ajutat să punem 
capăt Războaielor Urbane, au împiedicat numeroase 
atacuri teroriste care urmau să aibă loc pe teritoriul 
american și al altor ţări. Poate că nu sunt de acord cu 
unele dintre metodele pe care le folosiţi, dar nu e vorba 
despre asta aici. 

— Atunci despre ce e vorba? 

— Porţi un microfon, Sparrow? 

— Eşti paranoică, Dallas? 

— Oh, da! 

— Nu port niciun microfon, izbucni el. Nici n-ar trebui să 
stau de vorbă cu tine. 

— E alegerea ta! Uite despre ce e vorba. Au murit patru 
oameni, iar organizaţia voastră e amestecată. 

— OASN nu-și omoară propriii agenţi, pentru ca după 
aia să însceneze moartea unui civil. 

— Nu? 

Ridică din sprâncene și scoase un scaner din buzunar. 

— Stau doar și se uită cum o copilă este brutalizată, 
violată și torturată, apoi curăţă în urma ei după ce a 
omorât pe cineva încercând să-și apere propria viaţă. După 
ce a fost traumatizată și lovită. Apoi o lasă de capul ei, să 
bântuie pe străzi. 

— Nu ştiu ce s-a întâmplat. Îi evită privirea. Nu știu de 
ce. Ai citit și tu dosarul, așa că știi că o parte din date au 
fost șterse. Că s-a mușamalizat totul. Nu neg asta, cum nu 
neg nici greșelile din felul în care au fost conduse... 

— Greșelile conducerii? 

— Nu pot să-ți spun nimic. Nimic care ar putea să 
echilibreze balanţa după tot ce s-a întâmplat. Nu am ce 
scuze să-mi cer, așa că n-am s-o fac. Dar o să-ţi spun, așa 
cum mi-ai spus și tu mie, că nu despre asta e vorba acum. 

— Unu la zero pentru tine. Se apropie de mașină și rulă 
un program pe scaner, ca să verifice dacă există 
dispozitive explozive amplasate în vehicul. Sunt furioasă, 
Sparrow, și obosită, și mi-e foarte, foarte greu să accept că 
niște străini îmi cunosc atât de bine viaţa personală. 
Tocmai de asta n-am niciun motiv să am încredere în tine 
sau în oamenii pentru care lucrezi. 

— Aș vrea să încerc să-ți dau eu un motiv și să găsim un 
compromis pe care să-l considerăm amândoi acceptabil. 
Dar trebuie să te întreb, de unde dracului ai făcut rost de 
chestia aia? 

Fascinaţia și chiar avariţia de pe figura lui o amuză, deși 
n-ar fi trebuit să se întâmple așa. 

— Am și eu relaţiile mele. 

— N-am mai văzut până acum așa ceva. E foarte 
compact. Poate să facă și mai multe lucruri deodată? 
Scuze. Râse puţin. Sunt mort după gadgeturi de genul 
ăsta. E unul dintre motivele pentru care mi-am ales 
meseria asta. Uite ce e, dacă n ui găsit nimic pe mașină, 
ce-ai zice să facem o mică plimbare cu ea? îți dau câteva 
date care poate te vor convinge să ajungem la 
compromisul acela. 

— Deschide-ţi servieta! 

— Nicio problemă. 

Își așeză geanta pe portbagajul mașinii ei și tastă un cod 
în încuietoare. Când o deschise, Eve clipi. 

— Pentru numele lui Dumnezeu, Sparrow, ești sigur că 
ai îndeajuns de multe aparate la tine? 

Inăuntru văzu un pistol paralizant, un blaster, un mobil 
foarte mic și complex, un încărcător și cel mai mic sistem 
de calcul pe care-l văzuse vreodată. Mai erau și câteva 
dispozitive de interceptare și de urmărire asemănătoare cu 
cele pe care le dăduse jos de pe mașina ei în cursul zilei. 

Scoase unul dintre aceste dispozitive, îl ridică și-l privi 
pe Sparrow fix în ochi. 

El îi aruncă un zâmbet de o sută de puncte. 

— N-am spus că dispozitivul de urmărire pe care l-ai 
scos din mașină nu aparţinea OASN-ului. Am spus doar că 
nu am cunoștință de vreo dispoziţie dată în acest sens. 

— Ai întors-o frumos, n-am ce zice. Aruncă dispozitivul 
înapoi în servietă și îl urmări pe Sparrow cum îl așază 
grijuliu la locul lui. 

Se gândi că, în alte circumstanţe, el și Roarke ar fi fost 
mai apropiaţi decât fraţii. 

— Imi plac gadgeturile, repetă el. Și să știi că nu eu ti- 
am pus chestiile alea de supraveghere pe mașină. Asta nu 
înseamnă că eu, sau altă persoană din organizaţie, n-am 

face asta dacă ni s-ar ordona, dar nu eu am pus dispozitivul 
ăla pe mașina ta astăzi. Niciunul dintre astea nu este 
activat. Poţi să verifici cu scanerul. 

După ce o făcu, ea îl măsură din cap până-n picioare. 

— Dar tu? 

— Am o grămadă pe mine. 

Își depărtă braţele de corp, pentru ca ea să-l poată 
verifica mai ușor. 

— Toate sunt dezactivate. Vezi tu, oficial noi nu purtăm 
discuţia asta. Dacă ajungem la o concluzie satisfăcătoare 
pentru ambele părți, atunci putem recunoaște că am avut o 
discuţie. Dacă nu, n-am mai vorbit din biroul lui Tibble. 

Eve clătină din cap. 

— Urcă. Mă duc spre centru. Dacă nu-mi place ce-mi 
spui o să te las în cel mai incomod loc pe care-l găsesc. Şi 
știu o grămadă de locuri incomode în orașul ăsta. 

El se urcă pe locul din dreapta. 

— Ai încurcat zdravăn treaba cu scurgerea aia de 
informaţii către presă. 

Veni rândul ei să-i arunce un zâmbet de o sută de 
puncte. 

— Nu cred că am confirmat că aș fi fost părtașă la o 
eventuală scurgere de informaţii către presă. Așeză 
scanerul lângă ea, pe scaun, și-l lăsă pornit. Asta în caz că 
te hotărăști să dai drumul la ceva, spuse ea când îl văzu pe 
Sparrow încruntându-se la aparat. 

— Ar fi trebuit să faci parte din organizaţie, la cinismul 
și paranoia de care dai dovadă. 

— O să ţin minte chestia asta. Dâ-i drumul, vorbește! 

— Bissel și Kade nu erau terminațţii la domiciliu. Noi 
credem, deși nu avem informaţii certe în acest sens, că 
Ziua Judecăţii de Apoi a reușit să-l deconspire pe Bissel și 
i-a eliminat pe amândoi. 

— De ce? leși cu spatele din rândul de mașini. Dacă 
știau de el și de legătura lui cu Ewing, și de a ei cu 

proiectul strict ccret, ar fi fost mai potrivit să-l urmărească 
sau să-l ia pe mus și să-l stoarcă de informaţii. 

— Lucra ca agent dublu. Am muncit mai bine de un an 
cu să-l pun în legătură cu un agent din grupul Ziua 
Judecăţii tic Apoi. Ia uită-te la profilul lui, ce vezi? Un 
oportunist, un om care-și înșela nevasta și amanta, căruia 
îi plăcea să trăiască bine, pe picior mare, să cheltuiască 
mult. Așa voiam noi să arate și n-a fost greu deloc, pentru 
că Bissel chiar ușii și era. Important a fost cum și mai ales 
când l-am folosit pentru a le pasa celor din grupul Ziua 
Judecăţii de Apoi Informaţii aranjate chiar de noi. El le-a 
luat banii. Nici ei iui credeau că le îmbrăţișase filosofia și 
idealurile. Se băgase în chestia asta doar pentru bani. 

— Deci voi aţi aranjat ca el să se apropie de Ewing, ca 
să pioneze Securecomp, și tot voi l-aţi împins spre Ziua 
Judecăţii de Apoi, ca să le transmită informaţii false. 
Sunteţi eovu de speriat! 

— Dar a mers. Virusul pe care-l creează - pe care l-au 
creat, se corectă el - ar fi putut submina activitatea 
guvernelor, ar fi deschis portiţe grupărilor teroriste. Dacă 
băncile noastre de date și sistemele de supraveghere ar fi 
fost afectate, nu l-am mai fi putut urmări, n-am mai fi putut 
ști când și unde ar fi urmat să lovească din nou. Asta ca să 
nu mai vorbesc de administraţia internă, bănci, armată, 
transporturi. Trebuia să-i încetinim cumva, să adunăm cât 
mai multe informaţii și să ne pregătim apărarea. 

— Şi să furaţi tehnologia de la ei și să vă construiți 
propria versiune a virusului respectiv. 

— Nu pot confirma această variantă. 

— Nici nu trebuie s-o faci. Şi rolul lui Carter Bissel care 
era în toată afacerea asta? 

— E un nebun. Are probleme serioase în ceea ce-l 
privește pe fratele lui. A cheltuit o grămadă de timp și de 
energie pentru a afla totul despre relaţiile lui 
extraconjugale. Apoi a început să-l șantajeze. Chestia asta 
a fost, de fapt, în avantajul nostru. A întărit într-un fel 

acoperirea lui Bissel, era un motiv în plus pentru care ar fi 
avut nevoie rapid de bani. Nu știm unde este acum sau 
dacă mai este în viaţă sau nu. Poate l-au lichidat și pe el. 
Poate doar l-au răpit. Poate că a fugit sau poate că se 
ascunde. În vocea lui își făcuse loc frustrarea. Dar o să-l 
găsim noi. 

— Mie nu prea mi se pare că se potrivesc toate astea, 
Sparrow. Nu se prea îmbină piesele. Făcu o pauză în 
momentul în care ieșiră din garaj. Bissel și Kade au fost 
lichidaţi cam neglijent. Şi Ziua Judecăţii de Apoi nu a 
revendicat atacurile. Și lor le place să se dea mari. 

— Da, dar nu le place să fie trași pe sfoară. lar el îi 
trăgea pe sfoara de luni de zile. Am adunat o grămadă de 
informaţii importante despre virusul ăla prin intermediul 
lui Bissel. Destule date ca să ne putem construi din timp un 
sistem de apărare, înainte ca... 

— Înaintea celor de la Securecomp? Dumnezeule, dar 
sunteţi de groaza! 

— Uite ce e. Se foi în scaun. Personal mă doare fix în cot 
cum a fost construit sistemul de apărare, atâta vreme cât 
el există. Dar sunt unii cărora nu prea le place ideea ca o 
persoana ca Roarke, cu relaţiile lui atât de... suspecte, să 
aibă un amestec atât de mare în treburile lor. 

— Așa că aţi subminat activitatea lui Securecomp, aţi 
muncit pe brânci ca să i-o luaţi înainte lui Roarke, ca să vă 
bateţi cu pumnii în piepturile voastre vopsite în alb, roșu și 
albastru și să vă faceţi rost de un buget mai mare. 

— Vrei să spui că la poliţie totul e pe roze, Dallas? 
Sistemul vostru e perfect? 

— Nu, dar eu nu obișnuiesc să omor oameni ca să-i 
jefuiesc. Își făcu loc în trafic. Mă gândesc din ce în ce mai 
serios să te las în faţa unei cafenele frumoase, unde se 
adună dependenţii de Zeus. 

— Haide, Dallas, trebuie să lași și tu de la tine ca să obţii 
ceva. Trebuie să ne uităm și noi la aparatele pe care le-ai 
confiscat și apoi să le punem undeva sub cheie. Cele pe 

care le-ui luat de la locurile crimelor. Sau cel puţin 
rapoartele scanărilor și ale analizelor. Ziua Judecăţii de 
Apoi are virusul. Nici chiar Roarke nu poate să adune 
specialiștii pe care-i avem noi și să termine sistemul de 
apărare, sistem care trebuie terminat acum. Fără ei ne-am 
putea confrunta cu o criză de proporții biblice. 

La aceste cuvinte se dezlănțui asupra lor mânia lui 
Dumnezeu. Eve simţi un val intens de căldură și văzu o 
lumină orbitoare. Parbrizul explodă în milioane de 
bucățele, care o împroșcară în faţă. 

Trase instinctiv de volan într-o parte, apăsă cu putere pe 
I) un», dar roţile vehiculului nu mai atingeau drumul. 
Realiză un piui vis că sc răsuceau prin aer. 

Reuși să îi strige lui Sparrow să se ţină bine și văzu prin 
perdeaua de fum că lumea din jurul lor se învârtea cu o 
viteză ameţitoare. Se loviră de pământ și forța impactului îi 
rupse centura de siguranţă. Incepu să se rostogolească, 
simţindu-și stomacul și capul învârtindu-se sălbatic, și 
ateriză pe locașul pernei de aer de siguranţă, care se 
declanșă cu un zgomot sec. Ultimul lucru pe care și-l 
aminti fu gustul propriului sânge în gură. 


* 


Nu rămase leșinată prea multă vreme. După densitatea 
fumului și frecvenţa și intensitatea ţipetelor își dădu seama 
că nu-și pierduse cunoștința decât unul sau doua minute. 
Nici durerea nu-i ajunsese încă bine la creier. Mașina ei, 
sau ce mai rămăsese din ea, era cu roţile în sus, turtită ca 
o ţestoasă. 

Scuipa sânge și încercă să ajungă la Sparrow, să-i 
verifice pulsul la gât. Simţi o bătaie slabă sub degete, dar 
își retrase mâna plină de sângele care încă îi șiroia pe faţă. 

Auzi sirene, zgomote de pași repezi care se apropiau și 
ordine strigate - poliţia. În mintea ei înceţoșată îi apăru un 

gând - Dacă tot e să sări în aer cu mașina, e mai bine s-o 
faci la distanță mică de Sediul Central al Poliţiei. 

— Sunt în misiune, strigă ea și începu să se strecoare în 
spate, să iasă dintre resturile portierei zdrobite. Dallas, 
locotenent. Am un civil în mașină, sângerează puternic. 

— Ușurel, locotenente. Ambulanţa e pe drum. Ai face 
bine să nu te miști până când... 

— Scoateţi-mă dracului de aici! încercă să sape în 
terasamentul drumului cu vârful bocancilor, să-și asigure 
un punct de sprijin. Reuși să facă o gaură de vreo cinci 
centimetri, când simţi niște mâini apucând-o de picioare, 
apoi de șolduri și trăgând-o afară din mormanul de fiare 
contorsionate. 

— Cât de grav ești rănită? 

Reuși să se concentreze ca să vadă faţa celui care 
vorbea și-l recunoscu pe detectivul Baxter. 

— Încă te mai pot vedea, deși am niște dureri mari. Deci 
cred că nu am decât niște vânătăi. Pasagerul din dreapta e 
mai rău. 

Se strâmbă când Baxter își trecu mâinile peste ea, 
verificând dacă nu are ceva rupt. 

— Sper că nu te folosești de pretextul ăsta ca să mă 
pipăi. 

— E doar unul dintre avantajele pe care ţi le oferă 
meseria. Ai câteva julituri și probabil niște contuzii, în rest 
corpul tău fantastic e în regula. 

— Mă ustură umerii. 

— O să mă pocnești dacă arunc o privire? 

— De data asta nu. 

Își lăsă capul pe spate și el îi descheie cămașa, și așa 
zdrenţuită. 

— Se pare că ai niște julituri de la centura de siguranţă, 
îi spuse el. 

— Vreau să mă ridic în picioare. 

— Stai liniștită deocamdată, așteaptă să te vadă și un 
medic. 

— Ajută-mă dracului să mă ridic, Baxter! Vreau să văd ce 
s-a ales din mașină. 

Îi întinse mâna și o ajută să se ridice în picioare. N-o luă 
ameteala, așa cum se aștepta, dar își imagină că avusese 
noroc de data asta. 

Nu același lucru se putea spune și despre Sparrow. 
Partea din dreapta a mașinii fusese serios afectată când 
aceasta se  lovise de un maxibus într-una dintre 
numeroasele tumbe pe care le făcuse. Trueheart și încă un 
polițist în uniformă se chinuiau să desfacă bucăţile de 
metal care-l blocau pe Sparrow înăuntru. 

— E prins între portieră și bord, strigă Trueheart. Se 
pare că are piciorul rupt, poate și mâna. Dar încă respiră. 

Se dădu un pas înapoi și lăsă medicii să-și facă treaba. 
Unul dintre ei se strecură în scaunul șoferului, de unde se 
chinuise ea să iasă. Începură să-și strige unul altuia în 
jargon medicul. Eve auzi vorbindu-se despre leziuni la 
coloana vertebrală și la gât și-i scăpă o înjurătură. 

Apoi se uită la mașină. 

— Sfinte Dumnezeule! 

Partea din faţă era pur și simplu dezintegrată. Metalul 
era înnegrit, topit, lipit de alte bucăţi de metal. Geamurile 
se transformaseră în pulbere. Mormanul de fiare încă 
fumega. 

— Arată de parcă... 

— De parcă ar fi fost lovită de o rachetă de la distanţă 
mică, o completă Baxter. Te-ar fi prăjit dacă ar fi lovit pe 
partea ta în loc să se proptească în partea din faţă. Mă 
îndreptam spre Sediul Central, când am văzut o lumină 
strălucitoare și o dâră de fum. Am auzit o bubuitură 
puternică și am văzut o mașină - a ta - zburând pe lângă a 
mea. A făcut o tumbă prin aer, a căzut, s-a rostogolit de 
trei ori, apoi a început să alunece cu roțile în sus. A izbit 
două mașini ale civililor, a răsturnat ghereta unui vânzător 
ambulant, a tăiat curba, a venit înapoi și a intrat în 
maxibusul acela ca o torpilă. 

— Victime printre civili? 

— Nu știu. 

Văzu câţiva răniţi, auzi plânsele, chiar și câteva ţipete. 
Hot-dog de soia, cutii cu băuturi răcoritoare și dulciuri 
erau răspândite pe stradă și pe trotuar, în întruchiparea 
unei parodii hidoase a unui bufet suedez. 

— Centura de siguranță a rezistat până în ultimul 
moment. Își șterse absentă o dâră de sânge de pe tâmplă. 
A ţinut, sau Dumnezeu știe... Ranforsările acoperișului au 
ținut bine, dacă nu ţineau eram striviţi ca două cutii goale 
de carton. Partea pasagerului din dreapta a avut cel mai 
mult de suferit din cauza loviturilor. El a încasat-o cel mai 
tare. 

Baxter îi urmări pe asistenții de pe ambulanţă cum îl 
urcau pe omul inconștient pe o targa cu sistem de 
imobilizare a gâtului și a spatelui. 

— Prieten al tău? 

— Nu. 

— Ai călcat pe cineva pe bătături atât de tare, încât să 
ajungă să tragă după tine cu rachete, sau el e de vină? 

— Bună întrebare! 

— Ar trebui să te consulte și pe tine cineva, un medic. 

— Probabil. Durerea își făcea încet simțită prezenţa 
Învingând amestecul de adrenalină și șoc. Urăsc chestia 
asta! Pe bune! Și mai vrei să știi ceva? Tipii de la achiziţii o 
să măture cu mine pe jos din cauza rablei ăsteia. O să 
măture eu mine pe jos și după aia o să-mi dea o mașină de 
rahat, ca să mă pedepsească. 

Merse până la curbă și se așeză pe bordură, în mijlocul 
confuziei generale și a gălăgiei. Văzu o asistentă care 
venea spre ea cu o trusă medicală într-o mână. 

— Nici măcar să nu te gândești să te apropii de mine cu 
vreo seringă, îi spuse Eve. O singură mișcare greșită și te 
dobor. 

— Dacă-ţi place durerea, n-ai decât să o suporti. 

Asistenta ridică din umeri și-și deschise trusa. 

— Dar trebuie să mă lași să te consult. 


Abia peste două ore putu să plece spre casă și trebui să-l 
roage pe Baxter să o ducă, pentru că ei îi fusese interzis să 
conducă. Era ușor să se supună ordinelor, mai ales că nu 
mai avea ce să conducă. 

— Bănuiesc că acum trebuie să te invit înăuntru, să-ţi 
dau ceva de băut sau ceva de genul asta. 

— Așa e, dar va trebui să te refuz. Trebuie să ajung la o 
întâlnire importantă și deja sunt în întârziere. 

— Mulţumesc că m-ai adus acasă. 

— Asta-i cea mai bună replică pe care ai reușit să o 
scoţi? Văd că nu ești deloc în formă. Ia și tu niște pastile, 
Dallas, îi sugeră el, în timp ce ea își scotea din mașină 
corpul care o durea din toate încheieturile. Și întinde-te 
puţin. 

— Sunt bine. Du-te și trage-i-o parașutei de săptămâna 
asta. 

— Așa mai vii de-acasă! chicoti el vesel și plecă. 

Intră șchiopătând în casă, dar nu reuși să treacă 
neobservată de Summerset. 

Își cobori ușor nasul și pufni. 

— Văd că ai reușit să distrugi mai multe articole de 
îmbrăcăminte. 

— Da, m-am gândit să le rup și să le ard chiar în timp ce 
le purtam, ca să văd ce se întâmplă. 

— Presupun că și mașina ta a suferit aceleași 
transformări, pentru că n-o văd nicăieri prin preajmă. 

— E un morman de fiare acum. Dar, daca stau să mă 
gândesc mai bine, întotdeauna a fost un morman de fiare. 
O lua spre scări, dar el îi tăie calea și luă pisica ce încerca 
să i se cațere pe picioare. 

— Pentru numele lui Dumnezeu, locotenente, folosește 
ascensorul. Și ai putea să iei și niște analgezice de 
bunăvoie, înainte ca durerea să te oblige să te umilești. 

— Prefer să merg pe jos, ca să nu înțepenesc, ca tine. 
Ştia că era o dovadă de încăpățânare și de prostie din 
partea ei, dar totuși urcă pe scări. Chestia dureroasă era 
că, dacă el n-ar fi pândit-o la ușă, ar fi luat nenorocitul 
acela de ascensor. 

Era leoarcă de transpiraţie când ajunse, în sfârșit, în 
dormitor, așa că își scoase pur și simplu resturile de haine 
pe care le mai avea pe ea, își aruncă arma și telefonul pe 
pat și se târî până la duș. 

— Jeturile de apă la jumătate din puterea maximă, 
comandă ea. O sută de grade. 

La început, apa o făcu să simtă înţepături în tot corpul, 
apoi se simţi purificată de ea. Se sprijini cu mâinile de 
peretele faianţat și își înclină capul, lăsând apa să curgă 
peste ea. 

Care fusese ţinta lor? se întrebă ea. Ea sau Sparrow? 
Era gata să parieze că ea fusese cea vizată. Sparrow și 
civilii care fuseseră prinși la mijloc nu erau decât victime 
colaterale. Dar de ce să vrea s-o elimine și, mai ales, de ce 
o făcuseră Într-un mod atât de amatoristic? 

Neglijent, neglijent, se gândi ea. Totul este foarte 
neglijent. 

— Oprește jeturile, mormăi ea și, simțindu-se ceva mai 
sigură pe picioare, ieși de sub duș. 

Ar fi trebuit să se aștepte să dea peste Roarke. 
Bineînţeles, guri-spartă ăla de Summerset îl anunţase 
imediat. 

— M-au examinat deja medicii, îi spuse ea repede. M-am 
lovit puţin, atâta tot. 

— Văd. Nu te-aș sfătui să intri în uscător. Aerul fierbinte 
nu ti-ar face deloc bine. Uite aici. Apucă un prosop de baie, 
veni spre ea și i-l puse încet peste umeri. Va trebui să te 
forțez să iei ceva pentru durere? 

— Nu. A 

— Ei bine, asta e ceva, totuși. Işi trecu ușor degetele 
peste piliturile de pe faţa ei. Poate că suntem supăraţi unul 

pe celălalt, Eve, dar ar fi trebuit să mă suni. N-ar fi trebuit 
să aud de la știri că ai avut un accident. 

— Dar n-au dat niciun nume, începu ea, iar vocea i se 
pierdu. 

— Nici nu trebuiau să dea vreun nume. 

— Nu m-am gândit. Imi pare rău, dar chiar nu mi-a 
trecut pini cap. Și nu din cauză că sunt... cum sunt acum 
cu tine. Nu m-am gândit la presă, nu m-am gândit că o să 
auzi ceva despre asta până când aveai să te întorci acasă, 
iar atunci ţi-aș fi povestit eu totul. 

— Bine, bine. Acum trebuie să te întinzi. 

— O să iau pastila aia, dar nu vreau să dorm. Sparrow e 
rănit destul de grav. Era cu mine în mașină. Are coloana 
vertebrală făcută praf și a suferit mai multe lovituri la cap. 
Partea din dreapta a fost... Rahat! Rahat! Nici nu știu cum 
a supravieţuit. Am fost loviți de o rachetă cu rază scurtă de 
acțiune. 

Își dădu părul pe spate și se duse în dormitor să se 
așeze. 

— Rachetă ai spus? 

— Da. Probabil a fost unul dintre aruncătoarele alea de 
rachete care pot fi manevrate de o singură persoană. 
Probabil că s-a tras de pe acoperișul Sediului Central. M-a 
pândit. Pe mine sau poate pe Sparrow, dar cred totuși că 
pe mine. Să dea ancheta peste cap? Să te dea pe tine peste 
cap? Pe amândoi? Clătină din cap. Poate a vrut să-i pună 
pe cei de la OASN într-o lumină proastă, omorând un 
poliţist care nu putea să-și continue ancheta din cauza lor. 
Sau poate a vrut să arunce suspiciunea asupra teroriștilor. 

El ii întinse o pastiluţă albastră și un pahar cu apă. 

— Dă-ţi cuvântul de onoare că ai s-o înghiţi, ca să nu te 
verific eu după aceea, inclusiv sub limbă. 

— Nu prea mă simt capabilă să particip la jocurile tale 
sexuale. Lasă-mi limba în pace. O să înghit blestemata aia 
de pastilă. 

Se așeză lângă ea. În ochi îi mai revenise o urmă de 
căldură. 

— De ce nu crezi că este mana celor de la OASN sau a 
celor din grupul Ziua Judecaţii de Apoi? 

— Nu e prea discret să ataci mașina unui poliţist cu o 
racheta cu rază scurtă de acţiune în mijlocul zilei, mai ales 
în traficul din New York. Dacă voiau să mă elimine, găseau 
o cale mult mai subtilă de a o face, plus că nici nu riscau să 
piardă un director adjunct în atentat. 

— Sunt de acord cu tine. 

— Ce faci, îmi dai lucrare de control? 

— Poate că ai fost consultată de medic, dar mie tot mi se 
pare că arăţi de parcă te-ar fi călcat un camion. Vreau să- 
mi dau seama dacă măcar mai gândești clar. Atunci, de ce 
n-ar li vorba de Ziua Judecaţii de Apoi? Ăștia nu sunt prea 
subtili de felul lor. 

— În primul rând sunt tehnicieni, iar tehnicienii nu trimit 
pe cineva cu un aruncător de rachete să lichideze un om. 
Tocmai de aceea se numesc tehnicieni. Şi chiar dacă acum 
s-ar fi hotărât să-și schimbe brusc obiceiurile, sunt sigură 
că n-ar fi ratat. Și totuși a fost un atentat ratat. Câţiva 
metri mai jos, dacă lovea mașina dintr-o parte, am fi fost 
îngerași acum. Dacă trimiteau pe cineva să elimine un 
poliţist și/sau un agent operativ, persoana respectivă n-ar 
fi fost un amator. Plus că, dacă ar fi fost vorba de ei, nu s- 
ar fi limitat doar la atât. Dacă tot ar fi urcat un om până 
acolo, de ce să nu fi distrus și o bucată din Sediu? Dacă 
dădeau lovitura la Sediul Central provocau exact isteria 
presei pe care și-o doresc. Așa, doar cu o mașină amărâtă, 
abia au reușit să apară într-un buletin de știri. Și încă în 
unul nu prea mare. Nu. Asta a fost opera unei persoane 
disperate ori furioase, și nu a unei organizaţii. Cum mă 
descurc? 

— După câte se pare, creierul nu ţi-a fost afectat 
semnificativ. Se ridică și merse până la fereastră. De ce nu 
mi-ai spus că ai fost chemată la Turn? 

— Se pare că tragem o linie aici, spuse ea, după un 
moment de gândire. Nu-mi place, nu-mi place deloc să mă 
simt departe de tine, dar asta e realitatea. 

— Așa se pare. _ 

— Astăzi cineva a încercat să mă omoare. li găsești tu? 

El nu se întoarse. 

— E cu totul altceva, Eve. Trebuie să... mă adaptez 
cumva când vine vorba de munca ta, de ceea ce faci, de ce 
ai putea să ţi se întâmple. Te iubesc foarte mult și, tocmai 
pentru că te iubesc, trebuie să te accept așa cum ești, să 
accept ceea ce faci. Și toate lucrurile astea mă costă. Se 
întoarse acum spre ea și o privi cu ochii lui mari și albaștri. 
Mă costă foarte mult. 

— A fost alegerea ta. Intotdeauna a fost alegerea ta. 

— De parcă aș fi avut de ales din clipa în care te-am 
văzut. Chestiile astea cu care te confrunţi acum, pe astea 
pot să le accept și pot să te admir pentru că le înfrunţi. Dar 
cu ce te confruntai atunci, ce erai forţată să faci atunci, 
când erai lipsită de apărare, așa ceva nu pot să accept. 

— N-o să poţi schimba nimic. 

— Asta depinde de perspectiva pe care o ai asupra 
lucrurilor. Schimbi cu ceva lucrurile când închizi un 
criminal, după ce victima lui e deja la doi metri sub 
pământ? Tu așa crezi, și eu la fel. Și numai așa, discutând 
despre chestia asta, vom reuși să trecem amândoi peste 
linia aia. Amândoi avem de muncă. 

— Da, amândoi avem de muncă. Se ridică în picioare. 
Voia să poată să stea în picioare. Trebuia. Chiar dacă nu se 
putea înţelege cu el. Înainte să fim întrerupţi atât de 
nepoliticos, Sparrow a apucat să-mi spună că Bissel era 
agent dublu. Cei din OASN îl foloseau pentru a obţine 
informaţii de la Ziua Judecăţii de Apoi. La rândul lui, el le 
vindea informaţii falsificate. Era o escrocherie cu bătaie 
lungă. O racolaseră și pe Ewing, pentru poziţia pe care o 
deţinea la Securecomp. Voiau să aibă acces la tehnologia și 
la proiectele tale și, în ultimele luni mai ales, voiau să pună 

mâna pe orice informaţie despre proiectul strict secret. 
Voiau, se pare destul de serios, să conceapă înaintea ta un 
sistem competitiv de apărare. 

— Presupun că îi irita ideea că o companie din sectorul 
privat ar putea avea o tehnologie de un asemenea nivel. 
Folosirea lui Bissel a fost o mișcare inteligentă. A jucat la 
mai multe capete - a folosit-o pe Reva ca să adune date 
despre Securecomp și a pozat în turnătorul avid de bani 
pentru a le câștiga încrederea celor din grupul Ziua 
Judecăţii de Apoi. 

— Fratele lui îl șantaja, avea informaţii despre aventurile 
lui extraconjugale. Dar asta le convenea de minune celor 
de la OASN. Sparrow susţine că habar nu are unde este 
Carter Bissel. Poate că spune adevărul, dar eu nu prea 
cred varianta iuda cu fratele șantajist. N-aveau niciun 
motiv să-și corupă propriii oameni, nici el n-avea niciun 
motiv să dispară. Ceva nu se potrivește. 

— Cine joaca rolul unui turnător poate chiar să fie unul. 

Eve zâmbi. 

— Așa e! 


Deși detesta să recunoască asta, pastila chiar îi făcuse 
Ibine. Dar chiar și așa, simţea grele, pe pielea ei suferindă 
pantalonii de bumbac și tricoul larg în care se îmbrăcase. 
Când Peabody se strâmbă după ce îi aruncă o privire, se 
gândi că probabil arăta mai rău decât se simţea. 

— Nu prea arăţi că ai fi în stare să mă lovești acum, 
începu Peabody, așa că o să te întreb. Nu crezi c-ar fi mai 
bine să te duci la spital? 

— Nu te lăsa înșelată de aparenţe. Nu, nu cred că mi-ar 
fi mai bine la spital, și ba da, încă te pot lovi. Ce mai e nou 
în cazul Powell? 

— A fost o singură lovitură, maximum de putere, cu un 
laser de mână, așa cum am presupus și la faţa locului. Ora 
morții zece și cincisprezece, ieri-dimineaţă. Nu sunt semne 
de intrare prin efracţie. Cei de la CSU sunt de părere că s- 

a folosit o cheie. Nu au fost găsite nici actele lui Powell, 
nici cheia de la mașină și nici legitimaţia de serviciu. Nu a 
efectuat nicio convorbire de la telefonul de acasă, în afara 
celei de cu o după-amiază înainte, când și-a comandat o 
pizza. Dar a primit un apel la puţin timp după opt 
dimineaţa, în ziua morţii. Cel care a sunat a închis imediat 
după ce Powell a răspuns ametit. Am verificat, apelul a fost 
făcut de la un telefon public, dintr-o staţie de metrou aflată 
la trei străzi distanță de locuinţa lui Powell. Concluzia: 
ucigașul a verificat dacă Powell e acasă, eventual în pat. I- 
a lăsat destul timp la dispoziție ca să adoarmă din nou, 
apoi a intrat în casă și l-a omorât. 

— Criminaliștii? 

— La o primă cercetare n-au găsit nimic - nici alte 
amprente în afara celor ale victimei, nici vreo urmă de 
ADN, nici o altă urmă. Dar am dat de o vecină, doamna 
Lance, care tocmai se întorcea de la cumpărături. A văzut 
un bărbat care ieșea din clădire în jur de zece și jumătate. 
Descrierea se potrivește cu cea a acelui Angelo, despre 
care ne-a vorbit Sibresky. 

— Aţi reușit ceva cu portretul-robot? 

— Încă e în lucru. Mi s-a spus că Sibresky nu e nici cel 
mai deștept, nici cel mai cooperant om din lume. l-am 
promis desenatorului un bilet și un permis pentru stat în 
spatele scenei la următorul concert pe care Mavis 
Freestone îl va ţine în oraș, dacă ne încropește ceva în 
după-amiaza asta. 

— Bună șpagă. Sunt mandră de tine. 

— Am avut un profesor excelent. 

— Lasă lingușelile pentru mai târziu. Ai fost să-l vezi pe 
McNab? 

Peabody înălța capul. 

— M-am oprit doar pe la laborator ca să văd dacă au mai 
făcut ceva progrese cu programul ăla. 

— Da, și să-l mângâi puţin pe fundul ăla osos. 

— Din păcate, în momentul respectiv se întâmpla sa stea 
pe fundul osos în chestiune, așa că n-am reușit să-mi duc la 
capăt această parte a misiunii mele. 

Te rog, spune-mi ceva despre celelalte părţi ale acestei 
misiuni, pentru că, în ciuda eforturilor mele disperate, în 
creier începe să mi se formeze o imagine a acelui fund 
ciolănos. Cum mai merge treaba pe acolo? 

Peabody vru s-o întrebe pe Eve de ce nu s-a dus și ea să 
»c uite, dar după tensiunea aproape vizibilă care îi învăluia 
pe ca și pe Roarke, își cam dădu seama de motive. 

— Ei bine, am auzit o grămadă de termeni tehnici și 
câteva înjurături foarte creative. Îmi place la nebunie de 
exemplu cum Roarke spune întruna „nașpa!”, cum 
Tokimoto rămâne mim. Reva se poartă ca o femeie în 
transă religioasă. McNab »o simte ca-n rai, lucrează 
înainte fericit. Dar ce m-a dat pe «pate a fost atitudinea lui 
Feeney. Avea o strălucire ciudată în ochi, cred că sunt 
foarte aproape să găsească ceva. 

— În timp ce ei apără democraţia mondială și fac din 
lume un loc mai sigur, să vedem dacă reușim și noi să 
rezolvăm câteva crime. 

— Scuza-mă, locotenente, spuse ea când telefonul ei 
începu să sune. O să mă apuc și de asta imediat ce termin 
aici. Detectiv Peabody, răspunse ea. Salut, Lamar, ai ceva 
pi ulm noi? 

— Mi-ai făcut rost de permisul pentru spatele scenei? 

— Doar mi-am dat cuvântul de onoare. 

— Atunci da, ţi-am făcut rost de o faţă. Cum vrei să ţi-o 
trimit? 

— Prin faxul laser, spuse Eve de la biroul ei. Și trimite- 
mi fișierul și pe calculatorul de aici. Vreau o copie pe 
hârtie și una în calculator. 

Peabody transmise ordinele mai departe și se duse să ia 
faxul. 

— Lamar e bun. Probabil că ar putea să câștige mai 
mulţi bani făcând portrete oamenilor de pe stradă decât să 

deseneze infractori. Nu e chiar o floricică, adăugă ea și-i 
întinse lui Eve portretul. Dar nu e atât de urât pe cât mă 
aşteptam să fie după povestirile lui Sibresky. Doar 
cicatricea aia îi strică faţa. 

— Da, și atrage privirile, nu-i așa? Când vezi faţa asta nu 
te poţi uita decât la cicatrice. O cicatrice mare și urâtă, așa 
că nu te holbezi prea tare, pentru că - hei - e nepoliticos. 

— Sibresky nu pare să aibă problema asta. 

— Am o presimţire că Sibresky nu prea le are cu 
sensibilitatea și cu regulile bunului-simţ. Hai să jucăm un 
joc. Peabody. 

— Pe bune? Bine. 

— Tu o să începi prin a te duce la bucătărie și a turna o 
ceașcă de cafea și... ceva pe-acolo. Ceva de mâncare. 
Trebuie să găsești ceva de mâncare pe acolo. 

— Vrei ceva de mâncare? 

— Nu, stomacul meu e încă sensibil. Pentru tine. 

— Hei, până acum îmi place la nebunie jocul ăsta. 

— Dar să nu te întorci până când nu te chem eu. 

— Nicio problemă. 

Eve se întoarse la calculator și-și frecă mâinile. 

— Hai să ne jucăm. 

Nu dură prea mult, pentru că se gândea de mult la 
procesele și posibilităţile acelea. Folosi un program de 
procesare a imaginilor și proiectă pe ecranul de pe perete 
rezultatele încercărilor ei. 

— OK, Peabody, acum e rândul tău. Adu-mi și mie 
cafeaua aia. 

— Ar trebui să mănânci și tu din crema asta cu mere și 
zmeură. E foarte bună. Veni din bucătărie cu o cana de 
cafea pentru Eve și un bol în care își pusese cremă de 
fructe. 

— Ce vezi aici? 

Peabody se sprijini de marginea biroului, amestecând în 
castronul cu cremă. 

— Văd portretul-robot al suspectului cunoscut sub 
numele de Angelo. : 

— Bine. Computer, împarte ecranul. Intr-o parte 
imaginea actuală, în cealaltă imaginea CB - 1. 

Se procesează... imaginile afișate. 

— Acum ce vezi? 

— Într-o parte a ecranului pe Carter Bissel, în cealaltă 
pe Angelo. Se încruntă și, deși înțelesese imediat direcţia 
în care voia să meargă Eve, clătină din cap. Angelo ar 
putea fi o deghizare a cuiva. Nu-l văd pe Carter Bissel 
acolo. Şi nici nu avem informaţii că ar fi vreun expert în 
deghizări. Sigur, ar fi putut să-și cumpere o perucă, să-și 
lase mustață, poate chiar să-și fi desenat singur cicatricea 
aceea. Dar linia maxilarului nu corespunde deloc - un 
implant dentar ar fi a schimbat forma gurii, dar nu și linia 
maxilarului. Ar fi avut nevoie de mult mai multe pentru a 
reuși chestia asta și, chiar dacă Kade l-a lucrat câteva luni, 
cum ar fi putut el să devină atât de priceput la deghizări? 

Mânca câteva lingurițe de cremă, continuând să studieze 
și să analizeze cele două imagini. 

— Şi urechile lui Carter Bissel sunt mai mari. Asta e 
chestia. După urechi poţi întotdeauna să-ţi dai seama cel 
mai bine. Ar fi putut să le facă mai mari pentru a se 
deghiza în Angelo, dar în niciun caz mai mici. 

— Ai ochi buni, Peabody. Dar privește și învaţă. 

Peabody continuă să-și savureze crema, privind cum Eve 
încerca prin intermediul calculatorului să mute parul celui 
din fotografia numărul unu pe chipul celui din fotografia 
doi. 

— Ştii, ai putea face totul cu o singură comandă, dacă... 

— Ştiu că pot să dau o singură comandă, spuse Eve 
iritată. Dar așa nu mai are niciun sens. Cine conduce jocul 
ăsta? 

— Se pare că nu-ţi prea priește să tragă cineva în tine cu 
o rachetă de la distanţă mică. Eşti cam irascibilă. 

— Continuă cu observaţiile astea pline de har și urmă 
toarea rachetă cu rază scurtă de acţiune o să te lovească 
drept în fund. 

— Dallas, știi cât de mult îmi place când îmi vorbești așa 
de frumos... Peabody își găsi o poziţie mai confortabilă și-și 
linse lingurița, apoi o îndreptă spre ecran. Bine, văd că i-ai 
adăugat și freza asta oribilă, dar asta nu-i schimbă cu 
nimic linia maxilarului sau forma și mărimea urechilor. De 
asemenea, martorii l-au descris pe Angelo ca fiind zvelt, cu 
mult mai slab decât este Carter Bissel. Cu cel puţin șapte- 
opt kilograme. Parametrii fizici pe care-i avem în baza de 
date spun că Bissel era un pic supraponderal. Martorii au 
declarat că Angelo e un tip zvelt, cu alură sportivă. Sigur, 
dacă te deghizezi poţi să faci să te îngrași, dar nu poţi să 
dai jos opt kilograme peste noapte. Dacă ar exista un curs 
în care sa înveţi să faci așa ceva, aș fi prima care m-aș 
înscrie. 

— Dacă nu vrei să te joci cu mine, i-aţi crema de fructe 
și dispari. Computer, reprodu cicatricea de pe imaginea 
unu pe imaginea doi. 

— Ucigaşul nu a forţat ușa nici la apartamentul lui 
Powell, nici acasă la Bissel. Peabody scrută atent 
castronul, căutând și ultimele urme de cremă de fructe, în 
timp ce computerul executa comanda pe care i-o dăduse 
Eve. Trebuie să fie vorba do cineva cu experienţă în 
chestiile astea sau cu o pregătire specială. Și toate crimele 
din cazul ăsta au fost comise cu un minge rece ieșit din 
comun, chiar și primele două, care au toni aranjate să para 
crime pasionale. Chiar punerea lor în scenă e o dovadă în 
sensul asta. 

— Nimeni nu pune la îndoială chestia asta. Dar dă-mi 
motivul. Computer, consideră dinţii din faţă ai primei 
imagini ca fiind implanturi și fă modificările necesare în 
imaginea doi. 

— Acoperirea vreunei operaţiuni eșuate ale unei 
organizaţii - oricare ar fi ea. Sau, m-am mai gândit la ceva - 
un fel de război între bande criminale. Virusul e gata, așa 
că Ziua Judecăţii de Apoi vrea probabil să-l folosească. Știu 
că a fost creat un sistem de apărare. OASN și asociații lor 
creează haos, panică și dezordine pentru a-i încetini sau 
chiar a-i încercui pe tehnicieni sau pentru a apuca să 
distrugă virusul. Ziua Judecăţii de Apoi creează haos 
pentru a aduna cât mai multe resurse, pur și simplu pentru 
a crea haos - că până la urmă asta fac de obicei teroriștii - 
și pentru îngreuna lucrul la sistemul de apărare, pentru a 
mai câștiga timp, pentru a apuca să-l folosească, doar nu 
degeaba au investit ei atâţia bani și timp. Una dintre 
tabere omoară doi agenţi, cealaltă lichidează un potenţial 
spion - McCoy. Apoi una dintre părţi pune mâna pe fratele 
unuia dintre agenți. Cealaltă parte fură corpul agentului 
mort și-l atacă pe șeful anchetei. Spionaj dezlănţuit, spuse 
Peabody ridicând din umeri. Nu e atât de mișto ca Bond, 

dar are o intrigă destul de complicată. Mie mi se pare că 
spionii fac totul mai întortocheat decât restul lumii. 

— Uită-te la imagini, Peabody. 

Peabody se conformă, lovindu-se ușor cu lingura peste 
dinți. 

— E o oarecare asemănare, destul de superficială, între 
cele două imagini. Dallas, poţi să pui și poza mea pe 
calculator, și cu ajutorul unor programe, mă poţi face să 
semăn cu Angelo. Dar, te rog, nu o face, că abia am 
mâncat. 

— Ai rămas la argumentele tale cu urechile și cu linia 
maxilarului? 

— Dacă te duci cu astea în faţa unui judecător o să te 
dea afară din tribunal. 

— Bănuiesc că ai dreptate. Computer, scoate imaginea 
doi și înlocuiește-o cu imaginea trei. 

Sprâncenele lui Peabody aproape se împletiră când pe 
ecran apărură două imagini ale lui Angelo. 

— Nu înţeleg. 

— Ce nu înţelegi? 

— De ce ai pus pe ecran două imagini ale aceluiași tip? 

— Oare? Ești sigură că e vorba de același tip? Poate că 
nu mai văd eu bine, din cauza loviturilor de mai devreme. 

— Ai pus două fotografii cu Angelo una lângă alta. 
Peabody își mută privirea pe faţa lui Eve, îngrijorată. Uite 
ce e, dacă nu vrei să te duci la spital, poate c-ar trebui s-o 
chemi pe Louise. Cred că ar fi de acord să-ţi facă o vizită la 
domiciliu. 

— N-aș vrea s-o deranjez pe doamna doctor Dimatto, e 
mult prea ocupată. Hai să vedem ce-am făcut... Ah, da, uite 
ce am vrut să fac. Computer, scoate imaginea modificată și 
arat-o pe cea iniţială. 

Eve se lăsă pe spate cu un rânjet satisfăcut pe faţă. 
Peabody scăpă linguriţa din mână. 

— Ăsta e Bissel. Blair Bissel! 

— El e, nu-i așa? Ştii, mă gândeam că rapoartele cu 
privire! moartea lui au fost destul de exagerate. 

— Ştiu că te gândeai la teoria asta, dar n-am crezut 
niciodată prea mult în ea. Mostrele ADN, amprentele, toate 
nu fost identificate ca fiind ale lui Blair Bissel. L-a 
identificat i chiar soţia lui. 

Pregătirea specifică OASN și cei câţiva ani în serviciu, 
chiar și la un nivel operaţional minim, sunt de ajuns pentru 
i ii un tip să știe cum să-și modifice înregistrările medicale, 
«A Ic schimbe cu cele ale fratelui său. Adaugă la toate 
astea detaliile masacrului, sângele, toată grozăvia, faptul 
că Ewing era în stare de șoc și faptul că e foarte probabil 
ca Carter Bissel să-și fi făcut de curând o operaţie estetică 
prin care să-și fi accentuat asemănarea și așa destul de 
mare cu fratele lui într-adevăr, greutatea cadavrului era 
destul de mare comparativ cu parametrii înregistraţi ai lui 
Blair, dar nu cu mult mai mult decât au oamenii tendinţa 
să mintă în documentele oficiale în legătură cu greutatea 
lor. Nimeni nu dă prea multă atenţie la șapte-opt 
kilograme în plus. 

— Eu am declarat că am cu cinci mai puţin. Nu știu de 
ce. Am minţit că așa trebuie să fac. 

— Noi ne aşteptam să-l vedem pe Blair Bissel, așa că pe 
el l-am văzut. De ce să fi pus la îndoială identitatea 
victimei? 

— Dar el de ce-o fi făcut-o? Carter, vreau să spun. N-am 
găsit nicio urmă de violență, nimic care să ne dea de 
înţeles că a fost forțat să facă asta. Cum să convingi pe 
cineva să-și facă operaţii estetice ca să semene cât mai 
mult cu tine? 

— Poate că l-a plătit. Cu bani, cu sex - probabil cu 
amândouă. Hai să-l ardem pe fratele mai mare și, dacă tot 
avem ocazia, hai să ne-o punem și cu prietena lui. Oricum, 
nu se prea iubeau cei doi fraţi. 

— E drum lung de la faptul că nu-ţi iubești fratele până 
la a-l omori cu sânge rece, atât pe el, cât și pe prietena lui. 
Dacă Kade a ajutat la înscenarea lui Carter... 

— Înseamnă că Blair a plănuit s-o omoare și pe ea. Da, 
asta cred. Dacă vrei să-ţi înscenezi propria moarte, atunci 
fă-o în stil mare. Fă-o urât de tot, având grijă ca vina să 
cadă, cel puţin în prima fază, asupra soţiei tale. Scapi și de 
probleme, și de una dintre persoanele care te știa foarte 
bine, îndeajuns de bine ca să te demaște. Chiar dacă vor 
spune despre tine că erai un trișor, un mincinos, un 
nemernic. Ce-ţi mai pasa, doar ai murit! 

— Trebuie să mă gândesc la chestia asta. Peabody se 
ridică de pe birou și începu să se plimbe prin cameră. Dacă 
e sa ne luam după teoria asta, putem spune că Blair și 
Kade i-au tras-o lui Carter fără ca OASN să știe ceva 
despre asta. 

— Poate că au început înăuntru, probabil că așa au 
făcut, dar la un moment dat au început să coloreze în afara 
conturului. 

— Asta ca soluţie la șantajul la care era supus. 

— Parţial. Bani, aventură, riscuri. Toate astea se 
potrivesc cu profilurile lor. Dar aveau țeluri mai înalte. Dă-i 
înainte! 

— Rahat! Blair era legătura, agent dublu sub controlul 
OASN, legătura lor cu Ziua Judecăţii de Apoi. Le 
transmitea celor din urmă, contra unor considerabile sume 
de bani, date atent selectate de cei de la OASN, și în 
același timp lucra să devină o sursă, un agent independent, 
pe scurt, un trădător. O parte din acoperirea lui a 
reprezenta-o căsătoria cu Reva Ewing, aranjată de OASN. 

— Pe de-o parte spionajul economic, devenit sport de 
masă, pe de altă parte privatizarea masivă din ultimii ani a 
mijloacelor informatice și a surselor de colectare a 
informaţiilor au pus OASN în poziţia de a concura cu 
companiile civile. 

— Cum ar fi, de exemplu, Securecomp. 

— Da, ca ei și ca o duzină de alte companii de pe planeta 
Halii și din afara ei, unde Blair și-o fi întins antenele. Și 
mai gândește-te la ceva, Peabody. Întotdeauna e nevoie de 
un plan de rezervă. Trebuie să poţi să negi, fără să cazi în 
penibil. Și ce fel de plan de rezervă crezi că au construit 
arhitecţii intrigii ăsteia, plan care ar fi trebuit pus în 
practică dacă era descoperită vreuna dintre momâile lor? 

Peabody se opri în faţa peretelui pe care erau proiectate 
imaginile și studie feţele care apăreau în cele două 
fotografii. 

— Blair Bissel. Omul de sacrificiu. 

— Poţi să fii sigură. Și, prin asociere, o trăgea și pe Reva 
lupa el, astfel că și Securecomp ar fi fost compromisă. S-ar 
li putut spune și, dacă nu mă înșel, s-a și spus deja, că 
lucrau mână în mână. Erau totuși căsătoriţi. 

— Deci până la urmă ei au înscenat totul. 

— E un plan de rezervă, o perdea de fum la adăpostul 
căreia să se poată retrage. Blair face de prea multă vreme 
parte din organizaţia aceea, așa că avea în sânge astfel de 
chestii. Și dacă asta n-a fost ideea lui, în mod sigur a fost a 
lui Kade. 

— Așadar a făcut eforturi ca să se protejeze? 

Peabody clătină din cap. 

— Eforturi foarte mari. 

— Nu numai ca să se protejeze. Pune la socoteală și 
satisfacția de a se răzbuna pe un frate șantajist. Și pe 
patria mamă - adică pe colegii lui și pe guvern, care l-au 
folosit și l-au aruncat când lucrurile au început să meargă 
rău. Şi la toate astea adaugă și o grămadă de bani. 

— De la tehnicieni? Adică a făcut o înţelegere cu ei. S-a 
angajat să le livreze informaţii secrete. Ceva mare de tot. 

— El e puntea dintre punctele A și B și cunoaște, în 
domeniul ăsta, mai multe lucruri despre cele două puncte 
decât știu unii despre ceilalţi. Pentru că el este cel care le 
dădea toate informaţiile. El controla tot traficul. Foarte 
bine gândit, cel puţin pentru un tip cu profilul lui 

psihologic. De ce să nu capeţi mai mult? Mai mult control, 
mai mulţi bani, iar apoi să ieși din chestia asta? Şi nu 
există decât un singur mod de a ieși. Dacă fugi, te vor 
vâna. Ambele tabere. 

— Dar dacă te cred mort te vor lăsa în pace. 

— Așa, vezi? Mai pune și faptul că cei de la OASN se 
străduiesc din toate puterile să acopere mizeria lăsată în 
urmă, că polițiștii se ocupă de anchetarea unui suspect 
care le-a fost livrat mură în gură și că singura persoană 
care îți cunoștea planurile e moartă și gata, ai scăpat de 
toate grijile... 

— Dar ce nu a mers cum trebuie? De ce nu e acum 
liniștit, într-o insulă tropicală, cu un cocktail într-o mână, 
numărându-și banii cu cealaltă? 

— Poate că nu a apucat să primească banii. Teroriștii nu 
obișnuiesc să-și pună toate ouăle într-un singur coș, își iau 
masuri de precauţie. Au fost trași pe sfoară de prea multe 
ori. Dar are antrenamentul necesar ca să-și pună la cale un 
plan de rezervă pentru cazuri de urgenţă. I-a dat ceva lui 
McCoy. A trebuit să se întoarcă după chestia respectivă. Și 
ea a trebuit să moară pentru asta. 

— Între timp polițiștii nu înghit momeala cu suspectul 
servit, ba, mai mult, încep să cerceteze mai îndeaproape 
problema, și restul părţilor implicate procedează la fel. 

— Da, planul i-a mers prost aproape de la început. Lui 
Roarke îi place tipul ăsta, Yeats, un poet irlandez mort de 
mult. A scris ceva despre destrămare. Centrul nu mai 
poate susţine întreaga pânză. Asta s-a întâmplat și în cazul 
lui Blair Bissel, Centrul n-a mai rezistat. 

— Și totul continuă să se destrame, să cedeze din 
momentul în care ai apărut tu la locul primei crime. 

— E disperat, furios și face greșeală după greșeală, 
încearcă din răsputeri să-și salveze fundul, dar și-l expune 
din ce în ce mai tare. Trebuie să rămână mort, dar în 
același timp trebuie să-și încaseze și banii. E cam greu să 
le faci pe amândouă deodată. A fost o prostie din partea lui 

să-l omoare pe Powell și să distrugă trupul celui identificat 
ca fiind el. Într-adevăr, face imposibilă o identificare 
exactă a victimei, dar toate urmele duc înapoi la el. Numai 
pe el îl avantajează distrugerea acelor probe. 

— Apoi a încercat să te lichideze pe tine. 

— După cum am mai spus, e furios. Şi disperat. Ştii ce e 
el, de fapt, sub toată spoiala aia de spion, artist, afemeiat, 
Peabody? Un ratat, nimic mai mult. Tipul acela de ratat 
care face greșeli din ce în ce mai mari ca să le acopere pe 
cele pe care deja le-a făcut. Se crede un ucigaș cu sânge 
rece, dar nu e decât un copil egoist și răsfățat care se 
joacă de-a... cum îl cheamă pe tipul ăla... James Bond, iar 
atunci când își dă acuma că nu-i prea iese, o ia razna. 

— Poate că nu e un ucigaș cu sânge rece, dar a ucis deja 
patru oameni, te-a tăvălit destul de zdravăn și pe tine și a 
băgat în spital un director adjunct din OASN. 

— N-am spus că nu e periculos. Copiii cu crize de 
personalitate și de isterie sunt destul de periculoși. M-a 
speriat da moarte. 

— Deci teoria ta e ca avem de-a face cu un ucigaș 
antrenat da OASN, imatur și instabil psihic. 

— Cam așa ceva. 

Peabody dădu drumul cu putere aerului din piept, 
suflându-și bretonul. 

— E cam înfricoșător ce-mi spui. Putem să punem mâna 
pe el? 

— Încă mai lucrez la partea asta. Eve încercă să-și 
sprijine picioarele pe birou, dar mușchii îi protestară, 
trimițându-i impulsuri dureroase prin tot corpul. Rahat! 

— Ar trebui să faci ceva în legătură cu vânătăile alea. 

— Lasă, că pe creier nu am vânătăi. Incă mai pot să 
gândesc cum trebuie. Hai să-i aducem aici și pe ceilalți din 
echipa, inclusiv pe civili, și să mai discutăm pe tema asta. 

— Vrei să apelăm și la Ewing? 

— Ea a fost căsătorită doi ani cu el. Chiar dacă din 
punctul lui de vedere a fost o căsătorie de convenienţă, în 

mod sigur a învăţat și ea câte ceva despre el. Îi știe 
obiceiurile, visele, locurile pe unde se învârte. Dacă 
Sparrow supraviețuiește și-și recapătă cunoștința și dacă e 
dispus să ne împărtășească din informaţiile lui despre 
Bissel ar putea să ne fie de ajutor, dar deocamdată Reva 
Ewing e cea mai bună sursă a noastră. 

— Ai de gând să-i spui că soţul ei, de uciderea căruia a 
fost acuzată, nu numai că nu e mort, mai mult, el e cel care 
a pus totul la cale? 

— Dacă nu e în stare să înțeleagă asta n-o să ne fie de 
niciun ajutor, așa că n-avem ce pierde. Hai să vedem dacă 
a moștenit demnitatea mamei ei. 


Feeney intră în încăpere murmurând cifre și coduri de 
comandă într-un reportofon. Avea o barbă de trei zile, 
încărunţită pe alocuri, iar pungile de sub ochi ar fi putut fi 
folosite pentru cumpărăturile de vacanţă ale unei familii de 
trei persoane, dar în ochi îi strălucea o luminiţă. 

— Ne-ai întrerupt într-un moment foarte nepotrivit, 
puștoaico, îi spuse el lui Eve. Suntem aproape de tot. 

— A apărat o pistă nouă în anchetă, așa că și noi s-ar 
putea să fim destul de aproape. Unde sunt ceilalți? 

— Roarke și Tokimoto termină de rulat o serie. N-au vrut 
să plece în mijlocul operaţiunii, mai ales după cât am 
muncit cu toţii ca să ajungem acolo. Am curăţat complet 
unda dintre unităţile lui Kade. McNab și Ewing tocmai 
termină de reinstalat niște... Se opri și-și strânse buzele în 
momentul în cure își ridică în sfârșit capul și o văzu. Cei de 
la secţie mi-au spus că ai încasat o trântă serioasă. Văd că 
n-au glumit deloc. Ar trebui să pui niște gheaţă pe ochiul 
ăla. 

— De ce, începe să se învineţească? La naiba! își pipăi 
încet partea de sus a obrazului și simţi durerea până-n 
călcâie. Atn luat o pastilă. Nu-i de-ajuns? 

Peabody ieși din bucătărie cu o compresă cu gheaţă în 
mână. 

— Lasă-mă să-ţi pun asta acolo. O să te usture puţin la 
început și o să arăţi ca naiba. Dar o să scapi de umflătură 
și de vânătaie. Poate că așa n-o să te poţi lăuda mâine că ai 
ochiul învineţit. 

— Fă-o odată, nu mai tot da din gură! 

Eve strânse din dinți cât Peabody îi puse bandajul. 
Pulsaţiile se mai potoliră, dar asta nu era o prea mare 
îmbunătăţire a situaţiei. 

— Au! comentă McNab, strâmbându-se în semn de 
solidaritate când intră în cameră. Am auzit că ai rămas și 
Ură mașină. 

— N-am pierdut prea mult. Unde-i Ewing? 

— Vine și ea imediat. A trebuit să se oprească puţin. 
Apropo, pot să mă alimentez și eu un pic? Sunt lihnit 

— E niște cremă de fructe, strigă Peabody în urmă - deja 
plecase spre bucătărie. Mere cu zmeură. 

— Cremă de fructe? repetă Feeney. 

— Pentru numele lui Dumnezeu. Daţi-i drumul! 

Eve ridică mâinile. 

— Mâncaţi, beţi, veseliţi-vă! În orice anchetă, chiar ilară 
e vorba de omor multiplu, ar trebui să existe loc și pentru 
crema de fructe. 

— Eu vreau ceva rece de băut, spuse Peabody. Ar trebui 
să te hidratezi și tu. 

Acestea fiind spuse, Eve se trezi singura în cameră, 
întrebându-se cum reușise să piardă atât de ușor controlul 
asupra oamenilor ei. 

Neînţelegerile din cuplu, decise ea, erau un fel de febră 
nu foarte periculoasă, dar îndeajuns de gravă pentru a-ţi 
zdruncina numai puţin universul interior, destul pentru a 
te face să nu mai funcţionezi la capacitate maximă. 

Nici ea nu era în apele ei, asta în mod sigur, și nici n- 
avea idee cum să facă să-și revină mai repede. 

— Dacă vrei de mâncare, izbucni ea în momentul în care 
Reva intră în casă, mănâncă. Dacă vrei să bei ceva, bea. 
Dar repede. Aici nu e restaurant non-stop. 

Reva abia dacă își înclină capul. 

— Nu vreau nimic, mulțumesc. Dar fac pariu că te simţi 
cel puţin la fel de rău pe cât arăţi. Roarke și Tokimoto mai 
întârzie câteva minute. Au ajuns într-un punct sensibil. 

— Nu sunt singurii. N-o să-i așteptăm și pe ei. Și nici pe 
nimeni altcineva! strigă ea. Cred că ar trebui să te așezi. 

— De ce, pentru că urmează să ascult o prelegere lungă 
cât o zi de post sau pentru că o să-mi dai, metaforic 
vorbind, bineînţeles, un pumn în stomac? 

— Sper că o să fii în stare să încasezi o lovitură. 

Reva dădu din cap și se așeză pe scaunul cei mai 
apropiat. 

— Nu mai trage de timp. Orice ar fi, prefer să primesc 
lovitura din plin, n-am nevoie de nicio perioadă de 
tatonare. Sunt foarte obosită. Și, cu fiecare oră care trece, 
mă simt din ce în ce mai idioată, pentru că nu am fost în 
stare să văd ce am avut chiar în faţă doi ani, zi de zi, ceas 
de ceas. 

— Ai avut în faţa ta un tip care pretindea că te iubea și 
se purta ca atare, care fusese adus în viaţa ta de o 
persoana de încredere. 

— Asta spune multe despre cât de bine mă pricep la 
oameni. 

— S-au purtat ca niște adevăraţi profesioniști, ceea ce și 
erau de altfel, și te-au lucrat temeinic, tot timpul. Ce voiai? 
Să te uiţi la el și să spui: „Ce mai faci, spionule?” 

— Nu. Buzele Revei se curbară. Dar măcar ar fi trebuit 
să simt că mă minte, că mă înșală. 

— Te-au urmărit și te-au studiat în amănunt Știau tot ce 
era de știut despre tine încă dinainte să-i cunoști pe 
vreunul dintre ei. Știau tot, intim sau nu. Ai stat pe bară 
luni de zile doar pentru că ai apărat un președinte, că ţi-ai 
făcut datoria. Poate că au tras nădejde că lucrul ăsta te va 
fi deranjat sau că nu-ţi mai convine să lucrezi pentru 
guvern, astfel că ai fi putut fi convinsă mai ușor să lucrezi 
pentru ei. 

— Slabe speranţe. 

— Când și-au dat seama de chestia asta, au încercat să 
ajungă la tine profitând de latura personală a vieţii tale. Iți 
cunoșteau deja preferinţele culinare, ce flori îţi plăceau, îţi 
cunoșteau hobby-urile, situația financiară, știau cu cine te 
culcai și la cine ţineai. Pentru ei nu ai fost decât o unealtă 
și s-nu priceput de minune să te folosească. 

— În prima seara, la expoziţia aia de artă, m-a întrebat 
dacă nu vreau să merg cu el să bem ceva. Era un tip care 
arăta foarte bine, cu simţul umorului, așa că am zis „de ce 
nu?” Am stat de vorbă ore întregi. Simţeam că îl cunosc 
de-o viață. Parcă l-aș fi așteptat de multă vreme, toată 
viaţa mea. Își privi mâinile. Am avut mai multe relaţii, 
dintre care una destul de serioasă, dar am fost rănită și 
totul s-a dus pe copcă. Dar niciuna dintre relaţiile mele nu 
s-a comparat cu ce-am simţit pentru Blair. Şi acum 
descopăr că totul nu a font decât un fals. Nici el nu era 
perfect. Se bosumfla sau se enerva la cea mai neînsemnată 
critică venită din partea mea, ilar m-am gândit că așa 
trebuie să fie, știi? într-o căsnicie trebuie ca partenerii să 
încerce să se cunoască cât mai bine, să se facă fericiți unul 
pe celălalt. Eu asta voiam, să-l fac fericit. Am vrut din toată 
inima ca relaţia asta să meargă. 

— Niciodată nu poate să fie perfect, spuse Eve, mai mult 
pentru ea. De fiecare dată când crezi că e perfect, apare 
ceva și te lovește fix în moalele capului. 

— Să știi! Oricum, simt foarte obosită. Am obosit să mă 
simt prost, să-mi plâng de milă. Așa că, spune-mi, de ce 
trebuie să mă așez? Spune-mi direct, fără ocolișuri. 

— Bine. Eu cred că Blair Bissel a pus la cale și a comis 
crimele din apartamentul lui Felicity Kade, a ucis-o pe ea și 
pe fratele lui pentru a-și putea astfel înscena propria 
moarte și a încercat în același timp să aranjeze lucrurile în 
așa fel încât să pară că tu ești principala vinovată. 

— E pur și simplu o nebunie! Vorbele abia îi ieșeau din 
gură, de parcă lovitura de care vorbise metaforic mai 

înainte o lovise drept în gât. E mort Blair e mort. L-am 
văzut! 

Ai văzut ceea ce ai vrut să vezi, așa cum s-a întâmplat și 
acum doi ani, când te-a abordat. Ai văzut ce a vrut el să 
vezi. Şi în momentul acela erai în stare de șoc, abia puteai 
să te mişti. 

— Dar... cadavrul lui a fost identificat de medici. 

— Cred că și-a schimbat fișa medicală cu cea a fratelui 
său, a pregătit bine momentul ăsta. A gândit totul foarte 
atent, în detaliu, pentru ca tu, poliţia și cele două 
organizații clandestine pentru care lucra - ca agent dublu - 
să-l creadă mort. Nimeni nu mai caută un mort, Reva! 

— E o nebunie! îţi spun, Dallas, e o nebunie! Reva se 
ridică în picioare în vreme ce ceilalți începeau să vină de la 
bucătărie. Blair a fost un mincinos și-un escroc. S-a folosit 
de mine. Fac tot posibilul să accept mental chestia asta. O 
să trec și peste asta. Dar în niciun caz nu era un ucigaș, nu 
era genul de om în stare să omoare pe cineva, mai ales în 
felul ăsta, tăindu-l practic în bucăţi. 

— Cine ar fi avut de câștigat din moartea lui? 

— Vrei să spui din punct de vedere financiar? 

— Din toate punctele de vedere. 

— Eu, presupun. Mi-au rămas ceva bani de pe urma lui, 
bani frumoși. Ştii chestia asta. 

— Bani frumoși, repetă Eve. Dar și tu ai destul de mulţi. 
Sunt sigură că el avea câteva conturi secrete, pe care până 
la urmă le vom găsi, iar când le vom găsi... 

— Le-am găsit deja, le-am listat și am salvat o copie și la 
tine pe calculator, spuse Roarke, care tocmai intrase în 
cameră. Așa cum ne-ai cerut, locotenente. 

— Cât? 

— Puțin peste patru milioane, răspândiţi în câteva 
conturi. 

— Nu-s destui. 

Roarke clătină din cap. 

— Poate că nu, dar asta-i tot. Nu s-a dovedit a fi un 
investitor prea chibzuit, cu atât mai puţin unul inspirat. 
Toate conturile au scăzut câte puţin, dar constant, în cei 
șase ani de când au fost deschise. Cheltuie mult, face 
investiţii speculative, și, în general, pierde din gros. 

— Asta se potrivește cu profilul lui. Incepu să-și 
reevalueze teoria. Bine, asta se potrivește cu restul. Incepe 
să rămână fără bani, așa că trebuie să facă rost de alţii, 
rapid. Trebuie să dea o lovitură ca lumea. 

— Şi crezi că pentru asta i-a omorât pe Felicity și pe 
fratele lui. Încercând să arunce totul asupra mea? Dar îmi 
descrii un monstru. Eu n-am fost măritată cu un monstru. 

— Tu ai fost măritată cu o iluzie. 

Reva își dădu capul pe spate, de parca atunci ar fi primit 
o lovitură. 

— Te agăţi de un pai, pentru că nu ţi-a mai rămas nimic 
altceva. Pentru că nu vrei să mă lași așa, neconsolată. L- 
am iubit indiferent dacă a fost sau nu o iluzie. Înţelegi ce 
vreau să spun? 

— Sunt destul de familiarizată cu conceptul. 

— Vrei să mă faci să cred că am iubit pe cineva capabil 
să ucidă? Să ucidă calculat, cu sânge rece, cu 
premeditare? 

Eve trebui să se folosească de toată stăpânirea de sine 
de care era în stare pentru a nu-i arunca o privire - chiar și 
una fulgerătoare - lui Roarke. Şi pentru a nu-și lăsa mintea 
și inima să se întrebe același lucru. 

— Ce crezi tu e numai problema ta. Cum te descurci tu 
cu asta depinde numai de tine. Dar dacă nu poţi suporta 
direcţia în care se îndreaptă ancheta pe care o conduc, 
atunci nu-mi ești de niciun fel de ajutor. _ 

— Tu ești cea cu sângele rece și cu mintea ascuţită. În 
ceea ce mă privește, cred că am fost folosită prea multă 
vreme. 

O pomi spre ușa de la intrare, cu Tokimoto în spatele ei. 

— Iisuse, văd că a primit vestea destul de bine! Eve privi 
scrutătoare feţele tuturor celor din încăpere. Vrea cineva 
să continui cu prezentarea ipotezelor de lucru sau facem o 
pauză și vorbim despre cât de necesar ar fi pentru mine să 
urmez un curs de sensibilizare profesională? 

— A primit o lovitură foarte grea, Dallas. Nu prea aveai 
cum s-o îndulcești pentru ea. O să se întoarcă atunci când 
o să reușească să treacă peste asta. 

— Putem lucra și fără ea. Bissel are conturi deschise la 
diferite bănci. Asta înseamnă că sunt șanse destul de mari 
să aiba unul mare undeva, poate chiar mai multe. E încă în 
oraș, face curăţenie în urma lui, așa că probabil are unul și 
aici. Trebuie să-l găsim. 

— Eu i-am găsit două proprietăţi, interveni Roarke. Una 
în Insulele Canare, cealaltă în Singapore. Niciuna dintre 
ele nu era prea bine ascunsă, ceea ce înseamnă că și alţii 
le pot găsi, la fel de ușor ca mine. 

— Dar poate că alţii sunt orbi. Nici el nu e prost Hai să 
verificăm dacă e ceva deschis pe numele fratelui său, ori 
pe numele lui Kade, poate pe al lui Ewing. Poate le 
folosește ca acoperire, și dacă... Nu, nu! La naiba! McCoy! 
Chloe McCoy! Mai mult ca sigur a folosit-o la mai multe, 
nu numai pentru partidele ocazionale de tăvăleală. 
Verificaţi-o și pe ea. Vedeţi duci a depus bani, dacă a 
cumpărat proprietăţi pe numele ei pe undeva. N-a omorât- 
o el degeaba, părerea mea e că tipul Roia omoară pentru 
două motive - pentru bani și ca să-și protejeze spatele. 

— Mă ocup eu de asta, se oferi McNab. O să lucrez mai 
bine acum, că m-am umflat cu cremă de fructe. 

— Dă-i drumul. Eu o să verific dacă Sparrow se simte 
mai bine, dacă e coerent, poate mai scot ceva de la el. 
Feeney, pe tine și pe Roarke vă las să vă ocupați în 
continuare de calculatoare. O să aveţi mai mult de lucru 
acum, că Reva s-a retras să-și lingă rănile, iar Tokimoto e 
ocupat s-o consoleze. 

— Ne descurcăm noi, cu încă un vagon de cafea. 

— Înainte să ne expediezi așa, în fugă, poate că ar trebui 
să te punem în temă cu ce mai e nou, locotenente. Am 
reușit să mai recuperăm niște date de pe calculatoarele lui 
Kade. Sunt criptate, dar le dăm noi de cap. 

— Super, foarte bine. Anunţaţi-mă când... 

— N-am terminat. Toate calculatoarele lui Kade erau 
virusate, dar nu cu un virus de reţea. Fiecare calculator 
avea virusul lui, diferit și independent de celelalte. 

— Şi ce dacă? Asta-i treaba celor de la informatică. Pe 
mine mă interesează rezultatele finale. Imi trebuie datele 

— Se vede treaba că nu prea respecţi electronica, începu 
Feeney. 

— Ca și Bissel, aș adăuga eu. Pentru că Eve nu se 
atinsese de paharul de suc pe care i-l aduse Peabody, 
Roarke întinse mâna spre el și se servi. Teoretic, virusul 
despre care vorbește toată lumea, megavirusul pentru care 
încercăm să găsim un antidot, poate infecta toate 
calculatoarele dintr-o reţea, indiferent de cât de mare sau 
de mică ar fi ea, oricât de complexă ar fi și, dintr-o singură 
mișcare, o poate distruge definitiv, fără ca datele din acele 
calculatoare să mai poată fi recuperate vreodată. In 
calculatoarele lui Kade n-am găsit decât o umbră a acestui 
temut virus, probabil o versiune inferioară, care nu avea 
nici pe departe nici forţa, nici periculozitatea de care ne 
temeam noi. A fost relativ ușor de identificat și de curăţat 
din calculatoarele în care l-am găsit. 

— Relativ. Feeney își dădu peste cap ochii care-l dureau 
de oboseală. A pus destule probleme, dar nu poate în 
niciun caz să fie catalogat ca o problemă de dimensiuni 
internaţionale. Eu zic că n-a fost vorba de o perdea de fum. 

— Ceea ce înseamnă că el nu are ce credem noi că are, 
nu are ceea ce ar fi putut vinde pe bani frumoși, cu care 
să-și asigure bătrâneţile. Poate că altcineva are virusul ăla 
sau poate că... La dracu’! N-a încercat să mă ucidă pe 
mine! își pipăi absentă ochiul învineţit. El de fapt și-a atins 
ținta. A ratat foarte puţin, dar a lovit-o. 

Roarke clătină ușor din cap, urmărindu-i gândul. 

— Sparrow. 

— l-ar fi fost foarte folositor să aibă pe cineva înăuntru, 
pe cineva în stare să creeze sau să ajusteze programele la 
care lucrau companiile. Şi să-i asigure protecţia. Pe 
Sparrow. El e eminenţa cenușie, cel care a plănuit totul. 
Gândiţi-vă la Bissel. Nu e deloc curajos, nici foarte 
inteligent, n-a fost în stare să avanseze în organizaţie. Nu 
era decât un simplu curier. Și asta a fost marea lui ocazie, 
ocazie oferită pe tavă de unul dintre șefi. Marea lovitură. 
Cu posibilitatea unor lovituri mai mici pe lângă. Spionaj 
industrial. Posibil, e foarte posibil ca o parte a planului să 
fi fost pusă la cale în afara ţării, să se fi format un mic 
parteneriat. Bissel n-a câștigat prea mulţi bani și oricum, 
și-a cam bătut joc de ce-a câștigat. Pariez că partenerul lui 
a câștigat mai mult. Mult mai mult. 

— Atunci de ce nu l-a omorât pur și simplu pe Bissel? 
întrebă Peabody. 

— Pentru că întotdeauna e nevoie de un plan de rezervă, 
de o variantă de retragere. Avea nevoie de un om de 
sacrificiu. Bl de un curier. Bissel se duce să predea virusul 
celui care oferă mai mult, dar nu încheie afacerea. E tras 
pe sfoară. Acum e un om mort, disperat. Fuge, se ascunde 
și trebuie să minună mort, cu orice preţ. Prietenul nostru 
de la OASN îl vrea și el mort și a pregătit textul cu 
securitatea întregii planete, în caz că ancheta nu merge 
așa cum anticipa el. 

— Presupun că a vrut să-i spele imaginea lui Bissel, să-l 
transforme într-un om cinstit post-mortem. Între timp 
numai el știe că e în viaţă, ceea ce-i oferă posibilitatea de 
a-l elimina discret, oricând situaţia o va impune. 

— Dacă ne-am fi dat seama de asta mai devreme, 
Sparrow n-ar mai fi fost acum la spital. Cred că a uitat să 
ia în calcul un element foarte important. De când Bissel a 
început să ucidă, o face din ce în ce mai bine, mai ușor. Își 
scoase telefonul. Vreau să-l izolez total pe Sparrow. Să nu 

vorbească nimeni cu el, nici măcar medicii, cel puţin până 
apuc eu să sinii de vorbă cu el. Voi vedeţi ce puteţi face cu 
datele alea. 

— Şi tu vezi cum faci cu vagonul acela de cafea, îi 
reaminti Feeney, îndreptându-se spre ușă. 

— Vreau să stăm puţin de vorbă, locotenente. 

Roarke se uită spre Peabody. 

— Singuri. 

— O să aștept afară. 

Peabody se strecură pe ușă și o închise în urma ei. 

— N-am timp de discutat chestii personale, începu Eve. 

— Sparrow are acces la datele tale. Ştie ce s-a întâmplat 
în Dallas. Dacă raţionamentul tău e corect, ar putea să 
folosească aceste lucruri împotriva ta. Le poate face 
publice, eventual să le răstălmăcească îndeajuns de mult 
pentru a-ţi face rău. 

— Nu-mi pot face griji din cauza asta. 

— Eu le pot face să dispară. Dacă vrei ca... elementul 
acela să fie eliminat, pot s-o fac. Ai dreptul la viaţa ta 
intimă, Eve. Ai dreptul la siguranţa că intimitatea ta nu va 
fi făcută publică, că nu va da naștere la speculaţii sau la 
bârfe și că nu va declanșa un sentiment de milă generală, 
lucru pe care l-ai uri mai mult decât orice. 

— Şi ai nevoie de permisiunea mea ca să te joci cu 
dosarele guvernului? 

— Nu, eu doar voiam să te întreb dacă ai prefera ca 
acele dosare să nu fi existat niciodată. Ipotetic vorbind. 

— Lucru care m-ar disculpa. Din punct de vedere legal. 
N-aș mai putea fi acuzată că am fost complice doar pentru 
că eu mi-am dorit ceva care puf! s-a și întâmplat. E o zi al 
dracului de amuzantă! 

Emoţia îi sugruma din nou vorbele, așa că își întoarse 
privirea de la el. 

— Noi n-am mai fost atât de departe unul de celălalt de 
la începutul relaţiei noastre. Nu mai pot ajunge la tine și 
nici nu te mai pot lăsa să ajungi la mine. 

— Nu mă mai vezi, Eve. Când te uiţi la mine, nu mă mai 
vezi așa cum sunt, nu mă mai vezi în întregul meu. Poate 
că aș fi preferat asta. 

Ea se gândi la Reva, la iluzia, bătaia de joc care se 
dovedise a fi căsnicia ei. Situaţia prin care trecuse ea era 
foarte diferită de a lor. Roarke n-o minţise niciodată, nu 
pretinsese că este altcineva decât era de fapt. Și îl văzuse 
așa cum era, încă din primul moment. 

— Greșești și ești prost! 

În cuvintele ei era mai multă mirare decât furie, dar așa 
impactul pe care-l avură asupra lui fu mai mare. 

— Nu știu cum să trec prin asta. Nu pot să vorbesc cu 
tine despre asta pentru că ar însemna să ne învârtim în 
cerc. Nici cu alţii nu pot vorbi, pentru că astfel i-aș 
transforma în complici, în părtași la problemele noastre. 
Crezi că nu te văd? 

Se întoarse și-l privi în ochi. 

— Mă uit la line și te văd. Știu că ești capabil să ucizi, și 
încă fără remușcări - dacă tu crezi că asta e o soluţie, 
unica soluţie. Știu asta și totuși rămân aici. Nu știu ce 
dracului să fac, dar tot aici rămân. 

— Dacă n-aş fi fost capabil de toate lucrurile astea, n-aş 
fi fost cine sunt, ce sunt și unde sunt. Și dacă tot veni 
vorba, niciunul dintre noi nu ne-am fi aflat aici. 

— Poate că nu, dar eu una am obosit să mă tot lupt. 
Trebuie să plec. Trebuie să plec. 

Merse repede până la ușă și o deschise dintr-o 
smucitură. Apoi închise ochii. N 

— Fă-le să dispară! Mai dă-o dracului de ipoteză. Imi 
asum responsabilitatea pentru ceea ce spun și pentru ceea 
ce fac. Fă-le să dispară! 

— E ca și făcut. 

După ce ea plecă, Roarke se așeză la birou și oftă, 
dorindu-și din toată inima să poată face la fel de ușor să 
dispară și restul problemelor ei. 

Reva încercă s-o oprească în drum spre ieșire. 

— N-am timp, spuse Eve scurt, fără să se oprească. 

— Nu durează decât un minut. Vreau să-mi cer scuze. Eu 
ţi-am cerut să fii directă și, când ai făcut-o, n-am fost în 
stare să suport. Îmi pare rău! Sunt foarte furioasă pe mine 
pentru că am reacţionat așa. 

— N-ai de ce să-ţi faci griji. Crezi ca acum vei fi în stare 
să suporţi? 

— Da, cred că da. Ce vrei să fac? 

— Vreau să te gândești bine. Unde ar putea să se ducă, 
care ar putea fi următorul lucru pe care l-ar face într-o 
situație de criză? Ce face el acum, în afara că încearcă să 
găsească o cale de scăpare? Gândește-te bine și pune totul 
pe hârtie. Să fie gata când mă întorc. 

— O să fie gata. Trebuie să lucreze, strigă ea după Eve, 
care ieșea deja pe ușă. Talentul lui nu era doar o 
acoperire, n-avea cum să fie doar atât. Era pasiunea lui, 
modul lui de a evada, ceea ce îl definea cel mai bine. 
Trebuie să aibă un loc în care să poată lucra. 

— Bun. Ţine-o tot așa. O să mă întorc curând. 

— Ai vorbit foarte bine, spuse Tokimoto, ieșind din 
living. 

— Sper. Altfel, nu mă descurc prea bine. 

— Îţi trebuie timp să te obișnuiești, să jelești, să fii 
furioasă. Sper să mă alegi pe mine atunci când vei simţi 
nevoia să vorbești cu cineva. 

— Până acum ţi-am tot vorbit. Cred că te-am înnebunit 
de cap. Oftă. Tokimoto, pot să te întreb ceva? 

— Sigur. 

— Nu cumva îmi faci avansuri? 

El înţepeni. 

— N-ar fi prea frumos din partea mea, mai ales dacă 
ţinem seama de circumstanţele actuale. 

— Spui asta pentru că aș fi încă măritată sau pentru că 
nu ești interesat? 

— Ţinând cont de cele întâmplate, căsătoria ta nu ar fi 
neapărat o problemă. Dar nu cred că ești în starea mentală 
potrivita pentru o asemenea... Nu cred că s-ar cuveni ca eu 
să-ți fac avansuri acum, când sentimentele și emoţiile tale 
sunt atât de neclare, atât de copleșitoare. 

Ea se trezi zâmbind, numai puţin. Și simţi că undeva, în 
sufletul ei, ceva se deschisese, tot așa, numai puţin. 

— Nu mi-ai spus că n-ai fi interesat, așa că eu o să-ți 
spun că nu cred că m-ar deranja. Daca te gândești 
vreodată să-mi faci avansuri. Ca să testeze ce tocmai 
spusese, se ridică pe vârfuri și-l sărută ușor pe buze. Nu, 
spuse ea după un moment, nu cred că m-ar deranja. Ce-ar 
fi să te gândești la asta? 

Incepu să urce scările, încă zâmbind ușor. 

Quinn Sparrow avea să trăiască. Ar fi putut, de 
asemenea, după multe luni de terapie și tratament, să 
meargă din nou, dacă avea să dea dovadă de același curaj 
și aceeași tărie de caracter pe care le arătase Reva Ewing 
când își revenise după ororile prin care trecuse. 

După părerea lui Eve, asta se numea dreptate. 

Avea mai multe oase fracturate, coloana vertebrală 
ruptă și foarte multe vânătăi. Avea să aibă nevoie de 
chirurgie plastică reparatorie ca să-și repare faţa. 

Dar avea să trăiască. 

Lui Eve îi părea bine să audă asta. 

Acum se afla la terapie intensivă și avea să rămână acolo 
pentru cel puţin patruzeci și opt de ore. Era sub influenţa 
sedativelor, dar legitimaţia și ceva tupeu o ajutară pe Eve 
să-și croiască drum până la el. 

O lăsă pe Peabody de pază la ușă. 

Dormea când intră la el sau era ameţit de la 
medicamente. Eve putea să parieze că era vorba de ultima 
variantă, așa că închise robinetul perfuziei cu calmante 
fără nicio remușcare. 

Dură numai câteva momente până când el își recăpătă, 
gemând, cunoștința. 

Arăta foarte rău pe sub bandaje, iar în jurul lor se 
vedeau vânătăi urâte. Pe braţul drept avea un ghips imens, 
un altul piciorul drept, care avea de jur împrejur o cușcă 
asemănătoare cu sculpturile lui Blair Bissel. 

Bandajul ghipsat din jurul gâtului îl împiedica să facă 
vreo mișcare. 

— Mă auzi, Sparrow? 

— Dallas... Cu buzele albe, încercă să-și miște ochii, să 
se concentreze asupra ei. Ce mama dracului?! 

Se apropie de el, încercând să-i ușureze chinul la care-l 
supuneau încercările lui disperate de a o vedea. Il atinse 
ușor pe umăr, în semn de încurajare. 

— Eşti la spital. Nu te prea poţi mișca din cauza 
bandajelor. 

— Nu-mi amintesc nimic. Cât de rău e? 

Se uită într-o parte - un punct pentru impresia artistică, 
se gândi ea - înainte de a începe să vorbească. 

— E... destul de grav! Ne-a lovit al dracului de tare! Tu 
ai încasat-o cel mai rău. Mașina a zburat în sus, ca o 
rachetă, și s-a prăbușit ca o bombă. Ne-am ciocnit de un 
maxibus, pe partea ta. Te-ai lovit rău, Sparrow. 

Il simţi tremurând când încercă să se miște. 

— lisuse Hristoase, ce durere! 

— Știu. Cred că e al dracului de dureros. Dar am pus 
mâna pe el. 

li strânse mâna. 

— L-am prins pe nemernic. 

— Cum? Pe cine? k 

— L-am prins pe Bissel, l-am arestat. Incă mai avea 
asupra lui lansatorul de rachete cu care a tras în noi. Blair 
Bissel, Sparrow, viu și nevătămat. Acum cântă ca un canar. 

— E o nebunie! 

Gemu înfundat. 

— Am nevoie de un doctor. Am nevoie de ceva pentru 
durerile astea. 

— Vreau să mă asculți, să te concentrezi și să încerci să 
fii atent. Nu știu cât timp mai avem. 

— Timp? 

Degetele i se zbătură sub ale ei. 

— Timp? 

— Vreau să-ţi dau ocazia să-ţi cureţi conștiința, Sparrow. 
Să pui lucrurile la punct. Măcar atâta lucru meriţi și tu. El 
încearcă să arunce totul asupra ta. Ascultă-mă! Ascultă! 

Își strânse mâna peste a lui. 

— Trebuie să-ţi spun și trebuie să te pregătesc pentru 
asta. N-o să supravieţuiești. 

Pielea îi deveni cenușie. 

— Despre ce vorbești? 

Se aplecă asupra lui, atât de aproape, încât el nu-i putea 
vedea decât fața. 

— Au făcut tot ce-au putut. Au lucrat la tine ore în șir. 
Dar ai suferit prea multe lovituri. 

— Sunt pe moarte?! 

Vocea îi era tremurătoare, apoi i se frânse. 

— Nu! Nu! Vreau să văd un doctor! 

— O să vină în câteva minute. Or să-ţi dea... Or să-ţi 
administreze o doză mai puternică. O să mori ușor, fără 
dureri. 

— N-o să mor! 

Ochii i se umplură de lacrimi, care apoi începură să-i 
curgă pe obraji. 

— Nu vreau să mor! 

Ea își strânse buzele, de parcă ar fi fost depășită de 
situaţie. 

— Am crezut că vrei să auzi asta de la mine, de la un... 
coleg. Dacă Bissel ar fi ţintit mai bine, am fi fost amândoi 
morţi sau pe moarte. Dar nu a reușit să ne lovească decât 
în partea din faţa și ne-a aruncat în aer. Ţi-au salvat 
piciorul, continuă ea, oprindu-se apoi pentru a-și drege 
vocea. Au sperat că... Iisuse! Impactul ţi-a făcut praf 
organele interne. Ticălosul ăla te-a omorât, Sparrow, și a 
încercat să mă omoare și pe mine. 

— Nu pot să văd! Nu mă pot mișca! 

— Trebuie să stai calm, liniștit. Așa o să-ţi prelungești 
viața, ultimele clipe. Nu mai ai mult, Sparrow, și el se 

folosește de asta. Eu încerc să-ţi ofer șansa de a muri 
demn. O să-ţi citesc acum drepturile. 

Se opri din nou, clătinând din cap. 

— Pentru numele lui Dumnezeu, ce tâmpenie! 

Bărbatul începu să tremure în timp ce ea îi citea 
drepturile arestaţilor. 

— Înţelegi care-ţi sunt drepturile și obligaţiile, domnule 
director adjunct Sparrow? 

— Despre ce dracului e vorba? 

— E vorba despre clarificarea lucrurilor, eventual despre 
șansa de a-ţi lua revanșa. Cu un avocat bun, Bissel o să 
scape doar cu câteva scatoalce, asta dacă nu te hotărăști 
să-mi spui tu cum au stat de fapt lucrurile. El se bazează 
pe faptul că tu o să mori. Şi că astfel va putea arunca toată 
vina asupra ta. Spune că tu i-ai omorât pe Carter Bissel și 
pe Felicity Kade. 

— E o tâmpenie! 

— Eu știu chestia asta, dar ar putea să-l convingă pe 
procuror. Pentru numele lui Dumnezeu, Sparrow, ești pe 
moarte! Spune-mi adevărul, ajută-mă să-l închid pe 
ticălosul ăsta, să-l arunc în pușcărie. El te-a băgat în 
pământ. Se apropie și mai mult de el și cobori vocea. Fă-l 
să plătească! 

— Imbecil nenorocit! Cine și-ar fi închipuit? Cum a ajuns 
totul să se termine așa? 

— Spune-mi tot și îţi promit că o să am grijă să-l înfund 
bine de tot. Ai cuvântul meu de onoare. 

— Eli-a ucis pe Carter Bissel și pe Felicity Kade. 

— Cine? 

— Blair. Blair Bissel i-a ucis pe Carter Bissel și pe 
Felicity Kade. A tras pe nas niște Zeus ca să-și facă curaj și 
i-a tăiat în bucăţi. 

— De ce? Spune-mi, dă-mi mai multe informaţii, ca să-l 
pot înfunda ca lumea. 

— Avea de gând să dispară, cu o sumă frumușică de 
bani. A vrut să-i pună crimele soţiei sale în cârcă, pentru 

ca poliţia să nu aibă de îndeplinit decât o simplă 
formalitate. Ar fi trebuit să fie un caz închis foarte repede. 

— Tu i-ai trimis Revei fotografiile cu Blair și Kade? 

— Da, eu le-am făcut, și i le-am trimis atunci când și 
restul lucrurilor fuseseră deja puse la punct. Nu-mi mai 
simt picioarele! Nu-mi mai simt picioarele! 

— Rezistă! Încearcă să reziști. Înregistrez toate astea, 
Sparrow. Eşti înregistrat acum. O să-l înfunzi, pentru că ti- 
a făcut toate astea. De ce a ucis-o pe Kade? 

— Ştia prea multe despre noi, despre amândoi. Nu putea 
să riște. 

— Tu ai pus totul la cale. Nu poţi să-mi spui că ela pus 
totul la cale de unul singur. 

— Eu am gândit totul. Ar fi trebuit să fie foarte simplu. 
După câteva săptămâni eu trebuia să fiu pe plajă, sorbindu- 
mi nenorocitul de cocktail, dar el a continuat să facă numai 
tâmpenii. 

— Şi Kade știa de toată chestia asta? Ea l-a atras pe 
fratele lui în toată tărășenia asta. 

— Văd că știi o grămadă de lucruri. 

O privi pe Eve cu ochi morți. 

— Pot să pun și eu niște lucruri cap la cap. Trebuie să fiu 
cinstită cu tine. Meriţi măcar atâta lucru. O confesiune pe 
patul de moarte... 

Se întrerupse pentru că-l văzu pălind și mai tare și 
încrețindu-și faţa. 

— Ei bine, știi și tu cât valorează asta. Tu vei fi cel care-l 
va închide definitiv pe nemernicul acela. Vreau ca tu să fii 
protagonistul ultimului act. Din curtoazie profesională. 
Deci Felicity Kade l-a atras pe Carter Bissel în toată 
afacerea asta. 

— Da, ea l-a băgat. 

Respirația lui Sparrow deveni șuierătoare, iar lui Eve îi 
trecu prin cap că ticălosul ar putea să-i moară în braţe 
numai prin autosugestie. 

— L-a convins pe bietul idiot că lucrează pentru OASN, 
că avea să ocupe postul fratelui său, iar el a crezut-o. Și-a 
făcut operaţie estetică la faţă, a început un dureros proces 
de transformare. A ajuns să se culce cu mentorul lui. Era 
un tâmpit. 

— Pariez că așa era. Cine l-a omorât pe tipul care s-a 
ocupat de operaţiile lui estetice? Kade? 

— Nu, ea nu voia să se murdărească pe mâini. L-a 
convins pe Bissel s-o facă, pe Carter. Se pricepea foarte 
bine să-i convingă pe bărbaţi să facă ce voia ea. 

— Dar tu ai fost arhitectul întregii operaţiuni, nu-i așa? 
Nu Kade și, cu siguranţă, nu Blair Bissel. Tu nu ești însă 
atât de prost încât să te apuci să omori în stânga și în 
dreapta, dar știi cum să tragi sforile. Credea că are virusul. 
Credea că-l poate vinde. Credea că poate să trăiască fericit 
până la adânci bătrâneţi cu banii pe care îi lua pe el. Dar 
nu l-a avut niciodată. 

— Nu putea avea ce nu există. E o născocire de-a mea, o 
himeră. Zâmbetul i se transformă într-o grimasă. Nu mai 
suport durerea asta, Dallas, n-o mai suport! 

Văicăreala lui o făcea să râdă, dar se stăpâni și-i strânse 
și mai tare mâna. 

— Nu mai durează mult. Nu există niciun virus? 

— Ba da, există. Numai că nu e deloc așa cum se spune 
că ar fl. Eu l-am născocit, am alimentat zvonurile despre el, 
am creat tot felul de date false. Cei din grupul Ziua 
Judecăţii de Apoi se chinuie să creeze unul de mai bine de 
zece ani. Teoretic ar trebui să meargă, dar în practică se 
autodistruge sau suferă mutații majore când 
interacționează cu sistemul de protecţie. Dacă-l bagi într- 
un calculator, o să-l tacă varză, o să-l prăjească, dar numai 
pe acel calculator, nu și reţeaua din care face parte, și nici 
nu poate fi răspândit de la distanța. Dacă ar fi putut face 
toate astea... Faţa lui învineţită străluci pentru un moment 
la acest gând... ar fi valorat miliarde. 

— Deci totul nu a fost decât o megaescrocherie, căreia i- 
au căzut pradă atât OASN și agenţiile de securitate din 
toata lumea, cât și cei din grupul Ziua Judecaţii de Apoi. Ai 
creat niște date, niște informaţii care au alimentat ideea că 
virusul există cu adevărat și că reprezintă o ameninţare 
reală. Apoi ţi-ai plantat omul pe care-l instruise cu toate 
informaţiile astea în conducerea celor de la proiectul strict 
secret. Le-ai transmis informaţiile primite - chipurile de 
acolo - celor de În OASN și, de asemenea, ai vândut acele 
informaţii tuturor companiilor interesate. Ai înșelat pe 
toată lumea, ai răspândit informaţii despre ceva care nu 
există și e posibil să nu existe niciodată. Dar Securecomp 
lucrează de zor la un antidot, la iui antivirus, care ar fi 
putut să-ţi ofere pe tavă toate în formaţiile de care aveai 
nevoie, să-ţi creeze ei virusul. Da, ești foarte deștept. 

— Cei de la Securecomp sunt foarte aproape să 
reușească. Roarke are niște tipi foarte deștepţi acolo. Dacă 
pun cap la cap informaţiile de la ei, cu ce mai am și eu și 
cu ce mai scot de la Ziua Judecăţii de Apoi, poate că 
reușesc să fac și eu ceva bănuţi. Ştii cât câștig eu ca 
director adjunct? Un rahat. Cam cât câștigă un poliţist. 

— Şi tocmai pentru că noi suntem atât de prost plătiţi te- 
ai gândit că n-o să ne batem prea tare capul cu ancheta în 
cazul morții lui Kade și a lui Bissel. 

— Am pus totul perfect la cale. Dar lucrurile au scăpat 
de sub control. 

— Ai fi putut totuși să tragi de timp, să faci presiuni ca 
ancheta să fie preluată de cei de la OASN. Şi aveai și 
chestia cu Bissel. El încearcă să vândă un program care n- 
are nicio valoare. 

— Mă gândeam că un eventual cumpărător avea să-l 
ucidă și să ascundă cadavrul undeva după ce și-ar fi dat 
seama că marfa era fără valoare. Ar fi durat ceva și mi-ar fi 
dat ocazia să mă detașez, să pun ceva distanţa între mine 
și el. Dar s-a descurcat mult mai bine decât m-am așteptat. 
E un jucător foarte bun. 

— Dar n-are acces la bani, nu poate să umble la conturi 
fără ca tu să nu afli chestia asta. Şi când ajunge atât de 
disperat încât să nu-i mai pese de asta, intrăm noi pe fir și 
îi găsim și-i îngheţăm aceste conturi. Așa că îi înscenează 
lui McCoy sinuciderea. Ce voia de la ea? 

— Habar n-am. Nu știu care e locul ei în toate astea. Ar 
fi trebuit să se retragă, să-și lingă rănile și să-și evalueze 
pierderile, dar nu, tâmpitul o ia razna, intră în panică, o 
omoară, îl omoară și pe amărâtul ăla de îngrijitor și fură 
cadavrul. Ce-și închipuia că avea să facă poliţia? Ar fi putut 
la fel de bine să închirieze un panou publicitar pe care să 
scrie totul, cu majuscule. 

— De câtă vreme faceţi și spionaj economic? 

— Ce dracu' mai contează? 

Brava acum. Pămpălăul ăsta brava pentru că marele lui 
plan se dăduse peste cap și-l omorâse. 

— Cu cât îmi dai mai multe informaţii, cu atât îmi oferi 
posibilitatea să-l înfund mai adânc. 

— De vreo șase, șapte ani. Am un fond de rezervă pentru 
zile negre, o sumă destul de frumoasă de bani, o casă în 
Maui, am mai pus ochii pe una în Toscana. M-am ajuns, și 
fără să mă abţin de la nimic, fără să fac niciun sacrificiu, 
încă înainte de a împlini patruzeci de ani. Venise timpul să 
încep să-mi acopăr urmele. 

— Şi să-ţi elimini partenerii, îl aprobă Eve. Mai bine, mai 
inteligent, să-i faci să se elimine unul pe celălalt. Să 
evoluezi astfel la o formă mai profitabilă de organizare. 
Toate microfoanele alea pe care le-ai pus în sculpturile lui 
Bissel, răspândite acum pe toată planeta asta, și nu numai, 
erau toate sub controlul tău și numai al tău. Acum puteai 
să-ţi aduni singur informaţiile, să investești, să anticipezi. 
Da, te-ai fi relaxat pe plajă, sorbindu-ţi cocktailul și banii ar 
fi curs de la sine. Trebuie să-ţi spun, Sparrow, ești un 
geniu. 

Pentru o secundă, ochii lui amorţiţi străluciră de 
plăcere. 


307 


— Așa sunt eu. Asta fac, adun date, concep scenarii, 
plănuiesc capcane ca să scap de inamici sau ca să-i 
compromit. Trebuie să știi cum și când să te folosești de 
oameni. 

— Şi tu ai știut cum să te foloseşti de Bissel. De amândoi 
fraţii. Și de Kade. Și de Ewing. 

— Nu trebuia să fie atât de complicat. Bissel o ucide pe 
Kade și dispare. Trebuia să dispară câteva săptămâni, apoi 
să încerce să vândă marfa. Dar el s-a repezit s-o vândă 
Imediat după aceea. N-a lăsat lucrurile să se liniștească, 
iui mi-a lăsat timpul necesar să mă asigur că totul mersese 
bine, că totul se liniștise. 

— Să se liniștească, pentru ca tu să te asiguri că nu ai 
nevoie de el și să aranjezi să fie eliminat. 

— Nu te descotorosești de unelte decât după ce ești 
sigur că nu-ţi mai pot fi de niciun folos. N-am ucis 
niciodată pe nimeni, și nici pe el nu voiam să fiu nevoit să-l 
omor. Scăpam niște informaţii în direcţia potrivită, 
manipulam pe cine trebuia și, la un moment dat, Bissel 
avea să fie eliminat. Nu sunt un ucigaș, Dallas! Eu doar am 
folosit o unealtă. Blair Bissel e criminalul. El i-a ucis pe 
toți. Eu mă aflam la Flatiron, virusându-i calculatoarele, 
când el îi ucidea pe fratele lui și pe Kade. 

— De ce te-ai dus acolo? 

— Voiam să descarc datele pe care le-ar fi păstrat în 
calculatoare, toate datele despre operaţiunea asta, iar apoi 
să le virusez, ca să nu mai fie folosite niciodată. Voiam 
doar să-mi șterg urmele. Nici măcar nu eram în zona 
apartamentului lui Kade când s-a întâmplat grozăvia și am 
alibiuri solide pentru momentele în care i-a omorât pe 
McCoy și pe Powell. Blair Bissel e autorul crimelor. Eu o să 
mor, dar n-am de gând să-l las să-mi pună crimele astea în 
cârcă. 

— Cred că avem destule aici ca să te putem acuza de 
instigare și complicitate directă la crimă, complicitate atât 
anterioară, cât și ulterioară producerii faptelor. Mai multe 

capete de acuzare. Cred că mai putem adăuga încă vreo 
trei patru frumuseți, ca, de exemplu, obstrucţionarea 
activităţii justiției, gestionarea frauduloasă a informațiilor 
secrete, spionaj și - cea mai tare dintre toate - înaltă 
trădare. Cred că poţi să-ţi iei la revedere de la Maui, 
Sparrow, și de la dealurile înverzite din Toscana. 

— La dracu”, doar dau colţu'! Mai lasă-mă-n pace! 

— Sigur. 

Își eliberă mâna și zâmbi. 

— Am o veste bună și una proastă. Vestea bună e că nu 
ești pe moarte, cel puţin din punctul meu de vedere. Am 
exagerat puţin când ţi-am povestit în ce stare te afli. 

— Cum? 

Încercă să se ridice, dar durerea îl făcu să se albească la 
faţă. 

— Mă voi face bine? 

— O să supravieţuiești. Poate că n-o să mai mergi 
niciodată, iar tratamentele și terapia pe care va trebui să 
le faci în următoarele luni îţi vor face viaţa un iad. Dar o să 
trăiești. Vestea proastă? Doctorii spun că în rest ești destul 
de sănătos, așa că o să reziști zeci de ani într-o celulă. 

— Ai spus că sunt mort! Ai spus... 

— Da... 

Își băgă mâinile în buzunarele pantalonilor. 

— Poliţiştii sunt niște mincinoși notorii. Nu știu de ce 
voi, tâmpiţilor, încă ne mai credeţi! 

— Târâtură! Târfă blestemată! 

Se luptă să se ridice, devenind mai întâi alb, apoi roșu ca 
racul, luptându-se cu perfuziile. 

— Vreau un avocat! Vreau un doctor! 

— O să vină și unul, și celălalt. Scuză-mă, Sparrow, 
trebuie să mă duc să aranjez o întâlnire între superiorii 
mei și ai tăi. O să se distreze de minune ascultând 
înregistrarea asta. 

— Dacă ieși de-aici cu înregistrarea aia... 

Icni de durere și de frică. 

— Dacă ieși de-aici cu înregistrarea aia, o să dau drumul 
dosarului tău în presă în mai puţin de o oră. Toată lumea o 
să știe ce s-a întâmplat la Dallas. Totul. Când o să termin 
cu dosarele alea, o să fii și tu terminată ca polițistă. 

Eve clătină din cap și zâmbi. 

— Care dosare? 

Zâmbi și mai larg și deschise ușa. 

— L-am țintuit de perete, îi spuse ea lui Peabody. 

Încă îl mai auzea pe Sparrow urlând în urma ei după un 
doctor, în timp ce se îndepărta pe culoarul spitalului. 

— Vreau să iei înregistrarea asta, să faci niște copii după 
ea și apoi să scrii raportul. Vreau să fie pus sub acuzare 
rapid. Vorbește cu Whitney, să pună și el o vorbă bună la 
procuratură, să se miște mai repede. 

— Care sunt acuzaţiile? 

— Găsești totul pe înregistrări. El nu pleacă nicăieri, 
oricum, adăugă Eve în timp ce liftul supraaglomerat pe 
care îl luaseră începu să coboare. Și nu cred că Bissel va 
mai încerca încă o dată să-l omoare, dar vreau să stea 
totuși un om la ușa lui. 

— Bine. Pleci undeva? 

— Vreau să-i povestesc toate astea Mirei, să vedem 
dacă-i vine vreo idee după ce-i spun toate noutăţile, dacă 
poate să anticipeze locul în care urmează să acţioneze 
Bissel și care ar putea fi următoarea lui mișcare. E foarte 
pornit împotriva lui Sparrow, chestie care l-ar putea face 
mult mai periculos. Acum nu mai are împotriva cui să se 
îndrepte. 

— Ai mai rămas tu. 

— Da. Un avantaj destul de interesant. 

— Ai un optimism foarte ciudat. 

— Da, sunt cea mai optimistă persoană din lume. Ia tu 
mușina. Eu o să încerc să dau de Mira și mă duc la ea cu 
transportul în comun. 

— Deci o să conduc minunatul vehicul civil. Din nou? 

Peabody dansă puţin pe loc, extrem de entuziasmată. 

— Doamne, cât îmi place să fiu detectiv! 

— Asigură-i protecţia lui Sparrow, scrie raportul ăla și 
pune-l pe Whitney să se ocupe de obţinerea mandatului de 
arestare, apoi vino cu el aici și dă-i-l. Să vedem dacă mai 
spui că-ţi place meseria pe care o ai. 

Işi scoase mobilul din buzunar. 

— A, și cere o mașina nouă de la serviciul administrativ. 

— Tu ești mai mare în grad ca mine, îi reaminti Peabody. 
Tu ar trebui să faci cererea. 

— Da, dar pe mine cei de la serviciul administrativ mă 
tratează cu fundul. Dacă fac eu cererea, o să mă aleg cu o 
rablă de pe care curg tablele. Le păstrează special pentru 
mine. 

— E și asta o chestie. Ştii ceva, ar trebui să-i lași 
dracului pe cei de la serviciul administrativ și să continui 
să mergi cu mașina lui Roarke. Vreau să spun că el are 
oricum o grămadă de mașini. 

— Suntem polițiști. O să folosim o mașină de poliţie. 

— Ce te mai pricepi să-mi strici cheful, mormăi Peabody 
furioasă când Eve se îndepărtă. 


Luă un taxi până la Mira acasă pentru că o durea corpul 
din toate încheieturile, așa că numai ideea unui metrou 
supraaglomerat i se părea o pedeapsă mai mare decât 
credea că merită. 

li deschise ușa chiar Mira. Se schimbase de hainele gri 
pe care le purta de obicei la serviciu. Era îmbrăcată cu o 
pereche de pantaloni cărămizii și cu un tricou comod. 

— Mulţumesc că ţi-ai făcut timp pentru mine. 

— Nu e absolut nicio problemă. Uită-te la tine, spuse 
Mira cu îngrijorare în voce și ridică mâna spre faţa lui Eve. 
Incidentul a fost prezentat pe larg, la toate buletinele de 
știri. S-a speculat chiar ideea că ar fi vorba de un atac 
terorist asupra Sediului Central. 

— Are legătură cu Bissel și mai sunt și multe alte lucruri, 
cu caracter personal. O să-ţi povestesc. 

— Ar trebui să te așezi și tu un pic și să... Se întoarse și-l 
privi fericită pe soţul ei care venea spre ele cu o tavă 
încărcată cu bunătăţi. Dennis, ţi-ai amintit! 

— Lui Eve îi place cafeaua. 

Îi făcu cu ochiul lui Eve, punându-și în valoare ochii lui 
superbi. Era îmbrăcat cu o jachetă largă, care avea o 
mânecă găurită, și cu o pereche de pantaloni maro. Eve 
sesiză că mirosea cumva a cireşe. Expresia feţei îi deveni 
brusc serioasă când văzu vânătăile de pe faţa lui Eve. 

— A avut loc vreun accident? 

— Cred că a fost mai degrabă un act de voinţă decât un 
evident. Îmi pare bine să vă văd, domnule Mira. 

— Charlie, ar trebui să ai grijă de fata asta. 

— Da, așa am să fac. Hai să mergem sus, să mă uit puţin 
la tine. 

— Mulţumesc, dar chiar nu am timp de... 

Dennis deja pornise spre camerele de sus, cu tavă cu tot. 
Vorbim despre cazul tău în timp ce te tratez un pic, spuse 
Mira și o apucă ferm pe Eve de braţ. Altfel atenţia mi-ar 
putea fi cu ușurință distrasă de vânătăile de pe faţa ta. 
Arată mai rău decât e de fapt, începu Eve. 

— Da, așa spui mereu. 

Casa era plină de culoare. Ăsta era unul dintre primele 
lucruri pe care le remarcase Eve când intrase prima oară 
în casa Mirei. Peste tot erau răspândite tot feluri de 
nimicuri ulmule, flori și fotografii. 

Mira o conduse într-un cameră plăcută, care-ţi dădea 
senzaţia de intimitate. Pereţii erau zugrăviți în nuanţe moi 
de albastru și verde. Pe polița de deasupra unui șemineu 
micuţ era o fotografie de familie, în care apăreau soții Mira 
și copiii lor, împreună cu soțiile și copiii acestora. Nu era o 
fotografie clasică de grup, ci mai degrabă un instantaneu 
care-i surprinsese pe toţi în timp ce purtau o conversație 
amicală 

— Frumos, spuse Eve. 

— Foarte frumos, nu-i așa? Fiica mea a înrămat 
fotografia asta și mi-a făcut-o cadou de Crăciun, anul 
trecut. Copiii au crescut foarte mult de-atunci. Ei, trebuie 
să mă duc să-mi iau niște lucruri. Dennis, stai tu cu Eve 
câteva minute. 

— Hmmm? 

Puse tava pe masă și se uită împrejur, absent. 

— Ţine-i companie lui Eve. 

— Vine și soţul tău? 

Dennis turnă cafeaua în cești. 

— E un tip de treabă. 

— Nu, el... Vizita asta are mai degrabă un caracter 
profesional. Îmi cer scuze că v-am stricat seara. 

— Vizitele fetelor frumoase ca tine nu ne deranjează 
niciodată. 

Se bătu peste buzunare și se uită împrejur, cu privirea 
goală. 

— Nu știu ce-am făcut cu zahărul. 

Era ceva în prezenţa lui - poate părul ciufulit, poate 
puloverul larg sau expresia absentă - care îi trezea un 
sentiment de afecţiune. 

— Mulţumesc, nu beau cu zahăr. 

— Ăsta e un lucru bun. Habar n-am pe unde naiba l-am 
lăsat. Mi-am amintit totuși să aduc prăjiturelele. Luă una și 
i-o întinse. Una ti-ar prinde bine și ţie, drăguță! 

— Da. Se uită la fursecul acela, întrebându-se de ce 
gestul în sine, camera în care se afla, mirosul florilor de pe 
șemineu. toate combinate o făceau să simtă înţepătura 
lacrimilor în ochi. Mulţumesc. 

— Rareori e atât de rău pe cât crezi tu că e. O bătu pe 
umăr, făcând-o să simtă un mare nod în gât. Asta dacă nu e 
mai rău. Dar Charlie o să te facă bine. Eu mă duc să-mi 
beau cafeaua în grădină, spuse el când se întoarse Mira. 
Ca să vă las să vorbiţi ca între fete. 

Eve mușcă din fursec și înghiţi cu greutate. 


313 


— M-am îndrăgostit de el, spuse când ea și Mira 
rămaseră singure. 

— Şi eu la fel. Trebuie să te dezbraci. 

— De ce? 

— Îmi dau seama după cum te miști că ești rănită și că 
suferi. Hai să vedem despre ce e vorba. 

— Dar nu vreau să... 

— În timp ce eu te examinez poţi să-mi povestești despre 
Bissel. 

Gândindu-se că o eventuală împotrivire n-ar fi dus decât 
În o tărăgănare a lucrurilor, Eve își dădu cămașa jos, apoi 
pantalonii. Expresia de milă care trecu rapid peste faţa 
Mirei o făcu pe Eve să se retragă puţin. 

— Majoritatea sunt făcute de echipamentele de 
siguranţă. Ştii, centuri, airbaguri... 

— Da, fără ele ar fi fost mult mai rău. Ai primit măcar 
primul ajutor? 

— Da. 

Eve simţi că i se întoarce stomacul pe dos când o văzu 
pe Mira deschizând o trusă medicală. 

— Uite ce e, mi-au aplicat tratamentele necesare. Și am 
luat și un calmant, așa că... 

— Când? 

— Când ce? 

— Când ai luat calmantul? 

— Înainte de... Cu ceva vreme în urmă. Acum câteva ore, 
murmură ea sub privirea dură a Mirei. Nu-mi place să iau 
medicamente. 

— Bine, hai să vedem ce putem face fără medicamente. 
O să-ţi pun oasele la loc. Relaxează-te! Închide ochii și ai 
încredere în mine. 

— Da, așa spun toţi. 

— Spune-mi ce-ai mai aflat despre Bissel. 

Nu era așa de rău, se gândi Eve. Mai ales că masajul pe 
care i-l făcea Mira nu îi amplifica durerea și nici nu o făcea 
să simtă cârcei în membre. Şi, cel mai bine, nu îi dădea 

amețeli sau dureri de stomac, așa cum se întâmpla cu 
medicamentele. 

Îi relată felul în care evoluase ancheta și nu se opri nici 
măcar atunci când Mira începu să se ocupe de faţa ei. 

— Deci acum e singur, spuse Mira. Furios, izolat și 
probabil foarte, foarte debusolat. E un amestec periculos, 
mai ales când este vorba de un tip cu caracterul lui. 
Orgoliul lui a suferit lovituri foarte puternice. Acum ar fi 
trebuit să se felicite, mândru de ce ar fi realizat. În loc de 
asta lucrurile au început să meargă din rău în mai rău - iar 
el crede că nu are nicio vina în chestia asta. Are o părere 
foarte bună despre el, așa că altcineva trebuie să fie 
întotdeauna vinovatul. Şi-a sacrificat soţia, fratele și 
ambele amante, fără nicio urmă de șovăială. Nu e capabil 
de sentimente adevărate, nu se poate atașa cu adevărat de 
cineva. 

— Sociopat? 

— Un fel de sociopat, da. Dar nu îi lipsește pur și simplu 
conștiința. Mai mult, consideră că e mult deasupra 
modelelor de comportament, nevoilor, relațiilor 
interumane și regulilor sociale de orice fel. E pe de-o parte 
artist, pe de alta spion. Se scaldă în admiraţia pe care o 
are faţă de aceste două părţi ale lui, în plăcerea cu care își 
admiră inteligenţa. E foarte răsfățat și-și dorește mai mult. 
Mai mulţi bani, mai multe femei, mai multă adoraţie 
publică. Probabil că i-a plăcut senzaţia pe care i-au dat-o 
riscurile pe care și le-a asumat ca să ucidă. Plănuirea 
modului de operare, ideea că, indiferent cum s-ar fi 
terminat lucrurile, el ar fi ieșit în câștig. 

— Sparrow a fost eminenţa cenușie din spatele acestor 
crime. 

— Da, Sparrow e un gânditor foarte bine organizat. Dar 
Bissel nu vede așa lucrurile. El era un agent operativ, de 
teren, care gândea rapid și rezolva problema. Şi la asta se 
mai adaugă și exagerările lui. Dacă stai să te gândești mai 
bine, practic nu era decât un simplu curier la OASN. Toată 


315 


operaţiunea asta i-a dat ocazia să le arate lor, și la toată 
lumea, cine este el cu adevărat. 

— Dar dacă i-ar fi ieșit, nimeni n-ar fi bănuit că el este 
autorul. 

— Da, dar el ar fi știut. Ar fi reușit să păcălească pe 
toată lumea, iar el ar fi fost singurul care ar fi știut chestia 
asta. Până la urmă tot ar fi spus cuiva, trebuia să se laude. 
O avea pe Kade, pe asociaţii lui din OASN, pe Sparrow. Şi- 
ar fi putut arăta adevărata față acestor persoane. Odată ce 
ei ar fi dispărut, ar fi fost obligat să caute alte modalităţi 
de a se defula. 

Îi dădu ușor lui Eve părul pe spate și se îngriji de 
zgârieturile de pe tâmplele ei. 

— Sparrow a greșit că nu a luat în calcul cât de mult îi 
plăcea lui Bissel să fie în centrul atenţiei, cât de mult îi 
plăcea să ucidă și nici că asta îl făcea cea mai slabă rotiță a 
planului. 

— Acum s-a dus totul pe apa sâmbetei? 

— Acum Bissel se va simţi obligat să demonstreze mai 
multe. Poate ca acum e cu picioarele pe pământ, poate că 
și-a dat seama de ce a făcut și unde se află, dar asta nu va 
dura prea mult. În trecut, și-a satisfăcut prin artă nevoia 
de a fi lăudat public, admirat, recunoscut. Dar acum a 
rămas și fără asta. Are nevoie de un nou spectacol în acest 
moment. De o scenă. 

— Dacă face public faptul că e încă în viaţă, că de fapt el 
e vedeta, asta i-ar oferi posibilitatea unui spectacol. 
Trebuie să iasă la iveală, nu-i așa? Să salute publicul cu o 
ultimă plecăciune. 

— Cred că așa ar face. Dar ţinând seama de tendinţele 
sale violente, de cât de rapid cade pradă unui 
comportament violent, cred că e foarte periculos. Modul de 
operare și cruzimea crimelor sale a crescut de la o victimă 
la alta. Prima, deși mai brutală, avea ceva personal, și 
oricum era deja plănuită de altcineva. In cazul lui McCoy 
cruzimea a fost mai mare, poate și din cauza sângelui rece 

și a premeditării cu care a acţionat. Pe asta a plănuit-o 
singur. Cu Powell a dus lucrurile mai departe. Ăsta era un 
străin. La ultima - victima fiind persoana pe care el o 
considera vinovată de eșecul lui - a reușit să rănească o 
mulțime de trecători care nu aveau nicio vină. Dar asta nu 
a contat pentru el. Nimeni și nimic nu contează pentru el. 
Închise trusa medicală. Acum o să ridic scaunul la loc. Poţi 
să te îmbraci. Și mai ia o prăjitură. 

Eve deschise ochii și se uită la corpul ei. Tăieturile și 
vânătăile îi erau acum acoperite cu o alifie aurie, care în 
opinia ei nu arăta deloc mai bine decât rănile înseși. Dar 
durerile se micșoraseră mult în intensitate. 

— Mă simt mai bine. 

— Te cred! Am folosit o substanţă cu efecte locale. 
Probabil că un analgezic, o pastilă pe care ar fi trebuit să o 
înghiţi te-ar fi ajutat mai mult, dar n-am de gând să întind 
coarda. 

— Mulţumesc. Se ridică și începu să se îmbrace. 
Specialiștii din echipa mea lucrează acum la găsirea 
conturilor lui ascunse și, pe măsura ce le găsim o să le 
închidem, astfel încât o să se miște din ce în ce mai greu. 
Singurele persoane împotriva cărora mă gândesc ca s-ar 
putea întoarce sunt soţia și soacra lui, dar amândouă sunt 
foarte bine protejate în momentul de față. O să-l dau în 
presă drept suspect, și asta, împreună cu restul, vor fi 
îndeajuns ca să-l pună pe jar. O să-l scot eu afară! 

— Atunci o să fie vina ta. O să devii o ţintă. La început o 
să intre în panică, dar apoi va încerca să găsească o cale să 
te pedepsească, pentru că i-ai stricat restul planurilor. 

— E prost. 

Eve își încheie cămașa. 

— A ajuns până aici numai datorită unui noroc porcesc. 
Dar norocul lui e pe cale sa se termine. Trebuie să mă 
întorc la birou, să lucrez la declaraţia pe care o să o dau 
presei. Vreau să folosesc un ton foarte oficial. 

— Poţi să mai stai un pic? 

Mira se așeză, pentru a fi sigură că Eve va face la fel. 

— Poţi să-mi spui ce altceva te mai doare? 

— Cred că mi-ai văzut toate rănile. 

— Nu vorbesc despre rănile fizice. Îţi știu foarte bine 
expresia feţei. Știu când ești obosită de prea multă muncă 
și când e vorba de ceva mai mult decât atât, când e vorba 
de altceva care te frământă. Ești terminată. Ești rănită și 
nefericită! 

— Nu pot să vorbesc despre asta. Pur și simplu nu pot, 
adăugă ea, înainte ca Mira să poată spune ceva. Am într- 
adevăr o problemă, n-are niciun rost să-ţi spun că nu e așa. 
Dar nu știu dacă poate fi rezolvată. 

— Totul poate fi rezolvat într-un fel sau altul. Eve, orice- 
mi spui rămâne între noi. Poţi să ai încredere în chestia 
asta. Dacă te pot ajuta cumva... 

— Nu poți. 

Disperarea își făcea loc în vocea ei, făcând-o mai 
ascuţită. 

— Nu mă poti ajuta, nu poţi rezolva problema și n-are 
niciun rost să-mi spui lucruri pe care crezi c-aș vrea să le 
aud doar pentru a mă anestezia local. Trebuie să mă întorc 
la lucru. 

— Așteaptă puţin. 

Mira se ridică în picioare aproape în același timp cu Eve. 

— Ce înseamnă asta - că ţi-aș spune ce cred eu că ai 
vrea să auzi? 

— Nimic. 

Eve își trecu mâinile prin păr. 

— Nimic. Sunt într-o dispoziţie de tot rahatul, asta-i tot! 

— Nu cred că asta e tot. Între noi două cred că exista o 
relaţie solidă, de încredere, intimă, dacă vrei. Dacă tu crezi 
că e ceva care ar afecta această relaţie, aș vrea să-mi spui 
și mie despre ce e vorba. 

— Uite ce e, doctore Mira, e meseria ta să pătrunzi în 
sufletul oamenilor, iar pentru asta te folosești de toate 
uneltele necesare. Apreciez ajutorul pe care încerci să mi-l 

oferi, și pe plan profesional, și pe plan personal. Hai să 
lăsăm lucrurile așa cum sunt! 

— Nici nu mă gândesc. Crezi că nu am fost cinstită cu 
tine? 

N-avea timpul necesar și nici dispoziţia de a discuta 
probleme personale. Dar judecând după expresia de pe 
faţa Mirei, Eve își dădu seama că nu era decât o singură 
cale de a rezolva problema asta. La fel cum făcuse și cu 
rănile de pe corpul ei - să se dezbrace și să termine odată 
cu asta. 

— Cred că tu... Bine, e o metodă, sigur, pentru terapie, 
pentru asta creezi o relaţie personală cu pacienţii, nu-i 
așa? Un fel de legătură? 

— Da, poate fi o metodă terapeutică. Şi cu tine am făcut 
asta cu ajutorul... 

— Mi-ai spus, cu mult timp în urmă, mi-ai spus că ai fost 
violată de tatăl tău vitreg. 

— Da. Ti-am dat această informaţie foarte personală 
pentru că nu credeai că pot să înţeleg prin ce ai trecut tu 
când erai doar o fetiță. Cum te-ai simţit când ai retrăit 
amintirile acelea, când erai violată de tatăl tău. 

— M-ai deschis, asta era treaba ta. Misiune îndeplinită. 

În mod evident jignită, Mira ridică mâinile. 

— Eve? 

— La începutul verii ăsteia, stăteai în gradina casei tale, 
sorbeai dintr-un pahar cu vin, te relaxai. Un moment 
minunat. Era chiar după ce ţi-am spus că Mavis e 
însărcinată. Și tu mi-ai povestit despre părinţii tăi. Despre 
mama ta, despre tatăl tău, despre minunata și lunga lor 
căsnicie, despre atâtea amintiri frumoase pe care le ai. 

— Ah! Mira râse ușor și se așeză înapoi pe scaun. Şi asta 
te frământă pe tine de-atunci? Şi totuși nu mi-ai spus nimic 
despre asta. 

— Nu prea știam cum să te fac mincinoasă... De ce-aș fi 
făcut-o? Tu îţi făceai doar meseria. 

— Nu-mi făceam doar meseria și n-am minţit. În niciunul 
dintre cazuri. Dar îmi dau seama de ce ai impresia asta și 
îmi dau seama ce trebuie să fi simţit Aș vrea să mă asculţi 
puţin. Te rog. 

Eve abia se stăpâni să nu se uite la ceasul de la mână. 

— Bine. 

— Când eram foarte mică, mariajul părinţilor mei s-a 
destrămat. Nu știu de ce, știu doar că era o problemă 
elementară, ceva ce ei nu au vrut sau nu au putut să 
rezolve. S-au despărţit, au terminat relaţia pe care o 
aveau. Au divorţat. 

— Dar ai spus că... 

— Da, știu. A fost o perioadă foarte dificilă pentru mine. 
I rum rănită și furioasă, confuză. Şi, ca majoritatea 
copiilor, foarte conștientă de mine. Așa că, bineînţeles, am 
crezut că cu sunt de vină. Asta nu m-a făcut decât mai 
furioasă, pe amândoi. Mama mea era, și încă mai este, o 
femeie plină de viaţă, foarte atrăgătoare. Pe plan financiar 
stătea foarte bine, avea o carieră de excepţie. Și era foarte 
nefericită. Lupta împotriva acestei nefericiri înconjurându- 
se de oameni care îi ţineau tot timpul ocupată. Mamele se 
ceartă deseori cu ficele lor, mai ales dacă seamănă foarte 
mult una cu cealaltă. Noi semănăm, așa că nu ne 
înţelegeam prea bine. În aceasta perioadă foarte grea și 
plină de ostilitate, ea a cunoscut un bărbat. Vocea Mirei se 
schimba foarte subtil, devenind oarecum mai ascuţită, mai 
dură. Un bărbat fermecător, frumos, atent. A făcut-o să se 
îndrăgostească nebunește. li aducea flori, cadouri, 
petrecea mult timp cu ea. S-a măritat cu el sub imperiul 
unui impuls, la mai puţin de patru luni de când ea și tatăl 
meu divorţaseră. 

Se ridică și merse după ibricul de cafea. 

— N-ar trebui să mai beau încă o ceașcă. O să fiu foarte 
agitată și-o să-l ţin pe Dennis treaz cel puţin o jumătate de 
noapte Dar... _ 

— Asta nu mi-ai spus. Acum înţeleg. Îmi pare rău! 

— Nu, lasă-mă să termin! O să scurtez povestea asta, și 
așa prea lungă. Puse jos ibricul și-și lăsă degetele să-i 
alunece pentru câteva clipe pe desenele roșii care-l 
împodobeau. Prima oară când m-a atins am fost șocată. 
Ingrozită. M-a avertizat că mama n-avea să mă creadă 
niciodată, că avea să mă dea afara din casă. O cam 
încurcasem. Nu știam ce să fac. Zâmbi și se așeză la loc. 
Nu intru în detalii. Dar eram la cuțite cu mama. Nu ne 
suportam deloc. El era foarte convingător, așa că m-a 
speriat. Eram tânără, mă simţeam neajutorată. Înţelegi. 

— Da. 

— Ea călătorea destul de mult. Mă gândesc - dar de asta 
mi-am dat seama mai târziu - că realizase că mariajul cu el 
fusese o greșeală. Dar eșuase deja într-o căsnicie, și n-avea 
de gând să renunţe așa de repede la asta. S-a concentrat 
asupra carierei pentru o vreme, așa că el a avut o grămadă 
de ocazii să mă molesteze. S-a folosit și de medicamente ca 
să mă reducă la tăcere. A durat foarte mult timp. lar eu n- 
am spus nimănui. În mintea mea credeam că tatăl meu mă 
părăsise, mama mea îl iubea pe bărbatul acesta mai mult 
decât mă iubea pe mine. Și niciunuia dintre ei nu i-ar fi 
păsat dacă aș fi murit. Așa că am încercat să mă sinucid. 

— E rău, izbuti Eve să rostească, foarte rău să-ţi dai 
seama cât de singur ești într-o astfel de situaţie. 

— Şi tu ai fost singură. Dar da, e foarte rău să te simţi 
singură și neajutorată. Din fericire, am cam dat-o în bară 
cu sinuciderea. Părinţii mei, amândoi, erau la capul 
patului, așteptând de la mine o explicaţie. Atunci am 
izbucnit Am dat totul afară, absolut totul. Furia, frica, ura. 
Am dat totul în vileag, doi ani și jumătate de violuri și de 
abuzuri. 

— Cum au primit veștile? întrebă Eve, când văzu că Mira 
rămâne tăcută. 

— În cel mai neașteptat mod cu putință. M-au crezut. lar 
nenorocitul ăla a fost arestat. Iti dai seama cât de 

surprinsă nm fost eu, murmura ea. Când mi-am dat seama 
că totul s-ar fi oprit dacă aș fi vorbit. 

— De aceea te-ai făcut medic. Ca să faci să dispară 
coșmarurile altor oameni. 

— Da. Nu m-am gândit atunci la asta. Eram încă furioasă 
și rănită, dar da. Am făcut terapie - individuală, de grup, de 
familie. La un moment dat, în timpul convalescenţei, 
părinţii mei s-au regăsit unul pe celălalt. Au refăcut tot 
ceea ce distruseseră. Vorbim foarte rar de perioada aceea. 
lar eu mă gândesc și mai rar la ea. Când mă gândesc la 
părinţii mei, mă gândesc la cum erau ei înainte să se 
despartă și la cum au fost după ce s-au împăcat. Niciodată 
nu mă gândesc la cum erau în perioada acelor ani amari. 

— I-ai iertat. 

— Da, și m-am iertat și pe mine. Şi ei la rândul lor s-au 
certat unul pe celălalt, și pe mine. Am găsit în noi tăria 
necesară pentru asta, adăugă Mira. Cred că am fost atrasă 
la Dennis de bunătatea lui nemărginită și de decenta lui. 
Cunosc valoarea acestor lucruri, pentru ca am avut 
oroarea să cunosc și contrariul lor. 

— Cum poţi să găsești drumul înapoi? Cum îţi mai poţi 
găsi drumul când simţi că mariajul ți se scurge printre 
degete și te îndepărtezi de partenerul tău? Când e rău, atât 
de rău, încât nu poţi să vorbești despre asta, ba chiar nici 
nu te poţi gândi la asta? 

Mira întinse mâna și o puse peste a lui Eve. 

— Nu poţi să-mi spui ce vă frământă, pe tine și pe 
Roarke? 

— Nu, nu pot. 

— Atunci o să-ţi spun că răspunsul cel mai simplu și cel 
mai complex în același timp este dragostea. De la ea 
pornești și, dacă te străduiești îndeajuns și-ţi dorești 
îndeajuns de mult, tot la ea ajungi! 

Nu voia să meargă acasă. Era cea mai nenorocită 
modalitate de a evita să dea ochii cu viaţa ei. Eve știa asta, 
dar nu voia să se ducă acasă, într-o casă plină de lume. Nu 
voia să se ducă acasă la Roarke. 

Răspunsul - simplu sau complex - nu putea fi dragostea, 
nu înțelegea cum ar fi putut fi ăsta răspunsul. Simţea că nu 
putea să găsească ieșirea din impasul în care ajunsese 
căsnicia ei. Şi-l iubea la nebunie pe omul de lângă ea. 

Bine, nici evitarea la nesfârșit a întoarcerii acasă nu era 
o soluție, deși pentru moment o ajuta. Plimbarea prin oraș 
într-o seară călduţă, zgomotele familiare ale traficului 
iritant, mirosul de hotdog, zgomotul metroului care 
ajungea ocazional în stradă prin gurile de aerisire. 

O mulțime de oameni, toţi ignorându-se unul pe celălalt, 
ignorând-o și pe ea, văzându-și de drumurile lor, gândindu- 
se la problemele lor! 

Așa ca merse mai departe, plimbându-se, dându-și 
seama că nu mai făcuse niciodată asta. Nu mai mersese de 
multă vreme pur și simplu prin oraș într-o plimbare, fără 
să aibă ceva anume de făcut, fără să trebuiască să ajungă 
undeva anume. Niciodată nu fusese genul asta de pierde- 
vară. Și nici nu se mai plimbase prin faţa vitrinelor, ca să 
vadă ce mai era de vânzare prin magazine. 

Ar fi putut să salte vreo doi indivizi care vindeau pe 
stradă mobile furate, ceasuri, poşete din imitație de piele 
de șarpe - foarte la modă în sezonul ăsta dar nu se simţise 
îndeajuns de rea ca să se deranjeze pentru chestii de- 
astea. 

323 


Văzu două femei plătind câte șaptezeci de dolari pe o 
geantă din piele de șarpe, prevăzută în loc de încuietoare 
cu o pereche de dinţi ai aceluiași animal, și se întrebă ce 
dracu' era în neregulă cu oamenii ăștia. 

Lăsă niște bani la standul unui vânzător ambulant de 
hotdog de soia, nu neapărat că i-ar fi fost foame, mai 
degrabă că dăduse peste standul acela. Mirosul fumului 
care venea dinspre stand o urmări și prima mușcătură îi 
aminti cât de dezgustătoare și surprinzător de dătătoare 
de dependenţă era surogatul acela de came pus într-o 
chiflă uscată. 

Îi urmări cu privirea pe doi adolescenţi care se 
strecurară prin traficul pietonal aglomerat, călare pe un 
airbord. Fata își încolăcise strâns braţele în jurul taliei 
băiatului și-i ţipa în ureche După expresia întipărită pe faţa 
lui, băiatul nu părea prea preocupat. Probabil că faptul că 
o fată se ţinea bine de el și pretindea că îi este frică îl 
făcea să se simtă bărbat, se gândi Eve. 

Presupuse că tocmai pentru că nu era dispusă să se 
prefacă, să pretindă că simţea ceva anume doar de dragul 
de a pretinde acest lucru, nu se pricepuse niciodată prea 
bine la ritualurile astea de împerechere. Pe de altă parte, 
cu Roarke nu-i trebuise niciodată să se prefacă. 

Un android mesager pe o bicicletă cu reactor se strecură 
pi intre două taxiuri, riscând să fie zdrobit și să dea tot 
traficul peste cap. Șterse apoi bara altui taxi și se pierdu în 
trafic. Taximetristul ripostă cu un claxon asurzitor, căruia 
îi răspunseră alte câteva zeci, de parcă ar fi fost o haită de 
lupi urlând la lună. 

— Eu conduc aici! 

Şoferul de taxi își scosese capul și jumătate din corp pe 
geamul mașinii și striga din toţi rărunchii. 

— Eu conduc aici, dobitocule! 

Din androidul mesager nu se mai vedeau decât șapca și 
ghetele roșii. Trecuse pe culoarea galbenă a semaforului și 
era deja departe. 

Pe măsură ce mergea, prindea frânturi de conversații - 
despre sex, despre cumpărături, despre afaceri -, toate 
purtate cu aceeași pasiune. 

Un cerșetor cu licență stătea așezat pe o pătură 
zdrenţuită și cânta la fluier o melodie tânguitoare. O 
femeie care purta cu mândrie o geantă din piele de piton și 
cizme asortate ieși dintr-un magazin luxos urmată 
îndeaproape de un android care căra o grămadă de pungi 
lucioase și se urcă într-o limuzină neagră, strălucitoare. 

Eve se îndoia că-l auzise pe cântărețul la fluier. Probabil 
că nici nu știa de existenţa lui. Oamenii nu mai sunt deloc 
atenţi la ce-i înconjoară, se gândi ea și-i aruncă câteva 
monede pe pătura zdrenţuită. 

Orașul era un amestec de culori, de sunete, de energie, 
plin de mici răutăţi și amabilităţi plate. Nici ea nu-i acorda 
destulă atenţie. Îl iubea, dar rareori îi arunca vreo privire. 

Și dacă asta era o metaforă a căsniciei ei, atunci venise 
timpul să arunce restul de hotdog de soia și să se întoarcă 
la lucru. 

Văzu ciocnirea și sesiză iuțeala de mână. Bărbatul în 
costum, care traversa curba cu o servietă în mână și care 
făcuse semn unui taxi. Băieţașul de vreo doisprezece ani 
care se ciocnise de el. Auzise schimbul rapid de cuvinte. 

— Ai grijă pe unde mergi, puștiule! 

— Imi cer scuze, domnule! 

Văzuse mâna, foarte iute, foarte ușoară a băiatului, cum 
se strecoară în buzunarul omului de afaceri și îi palmează 
portofelul. 

Incă mestecându-și ultima îmbucătură de hotdog, se 
îndreptă spre ei, chiar când băiatul se pregătea să se 
topească în mulţime. Îl prinse de guler. 

— Stai puţin, îi spuse ea bărbatului în costum. 

Acesta îi aruncă o privire iritată, în timp ce băiatul se 
bătea în strânsoarea ei. 

— Mă cam grăbesc. 

— O să-ţi fie cam greu să plătești taxiul fără portofel, îi 
puse Eve. 

Omul își pipăi instinctiv buzunarul și se întoarse. 

— Ce mama dracului se întâmplă? Dă-mi portofelul 
înapoi, ticălos mic. Chem poliţia! 

— Sunt polițistă, așa că poţi să stai liniștit. la mâna! se 
răsti ea, când el se întinse după băiat. Scoate portofelul, 
șmechere! 

— Habar n-am despre ce vorbeşti. Dă-mi drumul! Mă 
așteaptă mama. 

— Stai liniștit, oricine te-așteptă o să mai aibă puţintică 
răbdare. Dă-i omului portofelul înapoi și o să fim chit. Ești 
bun, spuse ea, studiindu-i fața slăbănoagă și pistruiată. 
Arăţi foarte inofensiv, dar ești iute de mână. Rapid și 
șmecher. Dacă n-aş fi fost chiar aici, ai fi scăpat 
nepedepsit. 

— Doamnă poliţist, vreau ca acest delincvent să fie 
arestat. 

— Mai ia și tu o pauză. 

Eve băgă mâna în buzunarul interior al jachetei băiatului 
și scoase un portofel. Il deschise și citi numele de pe 
cartea de identitate. Marcus. li aruncă portofelul. 

— Acum ţi-ai recuperat bunul. Nicio pagubă. 

— Locul lui e-n pușcărie. 

Il ţinea destul de strâns pe băiat, așa că îl simţi 
tremurând. Şi-l imagină pe Roarke fugind pe străzile din 
Dublin, subtilizând portofele și ducându-le acasă tatălui 
său, care de cele mai multe ori îl bătea, indiferent de cât 
adusese în ziua aceea. 

— Bine. Hai atunci să mergem la secţie și să ne 
petrecem următoarele două ore completând formulare și 
declaraţii. 

— Dar n-am timp să... 

— Atunci ai face mai bine să te urci în taxiul acela. 

— Nici nu-i de mirare că orașul ăsta se scufundă în 
miasmele infracţionalităţii, dacă polițiștii îi tratează pe 
cetăţenii onești cu atât de mult dispreţ. 

— Da, ăsta trebuie să fie motivul, replică ea, în timp ce 
el se urca în mașină și trântea portiera. Cu plăcere, 
dragule, mai adăuga ea. 

Îl trase pe puști mai aproape și-i studie fața mică și 
furioasă acum. 

— Numele, și nu te obosi să minţi, spune-mi doar numele 
mic. 

— Billy. 

Își dădu seama că era o minciună, dar lăsă de la ea. 

— Bine, Billy, așa cum ţi-am mai spus, ești bun. Dar nu 
foarte bun. Data viitoare ar putea să te prindă cineva mult 
mai puţin milos decât mine. 

— Rahat, spuse el, dar zâmbi. 

— Ai fost vreodată la școala de corecție? 

— Poate. 

— Dacă ai fost, știi ce nasol e acolo. Mâncarea e proastă 
și în fiecare zi îţi ţin lecţii, ceea ce face lucrurile și mai 
rele. Dacă ai probleme acasă sau în altă parte, sau dacă ai 
nevoie de ajutor, sună la numărul ăsta. 

Scoase o carte de vizită din buzunar. 

— Dufus? Ce dracu' înseamnă asta? 

— Duchas. E un adăpost. E de o grămadă de ori mai 
mişto decât școala de corecție, spuse ea, când îl văzu că 
pufnește. Poţi să le spui că te-a trimis Dallas. 

— Da, sigur. 

— Bag-o în buzunar. Nu o arunca, cel puţin cât timp te 
văd eu. N-ai de ce să mă insulţi, mai ales că ţi-am salvat 
fundul astăzi. 

— Dacă nu m-ai fi prins, aș fi rămas cu portofelul ăla. 

Face pe deșteptul, se gândi ea. Şi, pentru numele lui 
Dumnezeu, avea o slăbiciune pentru cei care făceau pe 
șmecherii. 

— Ei bine, la faza asta m-ai avut. Acuma șterge-o! 

Puștiul ţâșni, apoi se întoarse, rânji, și-i aruncă: 

— Auzi, pentru un poliţist ești destul de cumsecade! 

Ăsta era cel mai mare compliment pe care-l putea primi 
de la un asemenea puști. Simţindu-se oarecum mai bine, 
făcu și ca, la rândul ei, semn unui taxi. 

Îi dădu șoferului adresa Revei Ewing. Acesta se întoarse 
și îi aruncă o privire șocată. 

— Vrei să te duc până în nenorocitul ăla de Queens? 

— Da, acolo vreau să mă duci, în nenorocitul ăla de 
Queens. 

— Auzi, cucoană, trebuie să-mi câștig și eu pâinea. De ce 
nu iei mata tramvaiul, metroul sau vreun autobuz? 

— Pentru că vreau să iau un taxi. 

Își scoase insigna și o lipi de geamul de protecţie care o 
separa de șofer. 

— Şi trebuie să-mi câștig și eu pâinea. 

— Oh, pentru numele lui Dumnezeu, madam, acuma n-oi 
vrea să-ţi fac și reducerea specială pentru polițiști. După 
ce că te duc până în nenorocitul ăla de Queens, mai 
trebuie să-ţi aplic și o reducere de zece la sută. Ştii cât de 
mult îmi îngreunezi situaţia? 

— O să-ţi plătesc cursa întreagă, dar mișcă odată 
căldarea asta de rahat. 

Își puse insigna înapoi în buzunar. 

— Şi nu-mi mai apune „madam”. 

Îi strică seara bietului șofer când îi spuse s-o aștepte și- 
și notă numărul mașinii și indicativul licenţei, ca să se 
asigure că avea s-o aștepte. Se urcă înapoi la volan, în timp 
ce ea se apucă să descuie porțile. 

— Cam cât ar trebui să te aștept? 

— Păi, să vedem... Ah, da. Până mă întorc. 

Cei de la informatică luaseră statuile, ceea ce era o 
îmbunătăţire. Dar oricum, probabil că Reva avea să vândă 
casa aceea. Probabil că nu avea să vrea să mai trăiască 
acolo unde locuise împreună cu cel care o folosise și apoi o 
trădase. 

Rupse sigiliul de pe ușa de la intrare, o descuie și intră 
în casă. 

Avea sentimentul unei case părăsite, a unei case goale. 
O casă care încetase să mai fie un cămin. 

Nu știa ce anume căuta, dar se plimbă prin casă, așa 
cum se plimbase prin oraș. Aștepta să-i pice ochii pe ceva. 

Criminaliștii și cei de la informatică periaseră locul 
temeinic, chiar de două ori. Încă se mai simțea izul metalic 
de substanţe chimice. 

Aruncă o privire prin garderoba lui Bissel. Multe haine, 
majoritatea scumpe. Acum se pricepea să distingă 
materialele scumpe, croielile elegante. Bissel se răsfățase 
cu un dressing aranjat pe două rânduri, cu sertare 
electrice și cu un sistem rotativ de susţinere a umerașelor. 
Toate articolele de îmbrăcăminte erau stocate și într-un 
program de calculator, care indica și locul exact în care se 
afla fiecare haină. 

Iisuse, nici măcar lui Roarke nu-i trecuse prin cap să-și 
computerizeze garderoba. Bineînţeles, creierul lui era mai 
tare decât un computer, așa că își amintea cu ușurință 
locul fiecărei haine, data când o purtase ultima oară, cu ce 
ocazie și cu ce o asortase. Și la fel cu pantofii. Și cu 
nenorocita de lenjerie. 

Răsufla adânc și privi un mic ecran agăţat pe un perete. 

Bissel nu-și arsese calculatorul care se ocupa de 
garderobă. Poate pentru că acolo nu s-ar fi aflat nimic 
important, sau poate tocmai pentru că s-ar fi aflat așa 
ceva, ceva care mai târziu putea fi astfel recuperat. 

Curioasă, îl porni. 

— Lista cu ultimele articole vestimentare îmbrăcate și 
data la care au fost îmbrăcate. 

Procesez... ultima selecție a fost făcută pe data de 16 
septembrie, la ora douăzeci și unu și șaisprezece minute de 
Bissel, Blair. Au fost extrase următoarele articole... 

Ascultă lista până la capăt, încercând să-și amintească 
hainele pe care le purta Bissel când fusese omorât. Se cam 
potriveau. 

— Bine, hai să încercăm altceva. Când a folosit Blair 
Bissel ultima oară calculatorul ăsta? 

Ultima folosire a avut loc pe data de 23 septembrie la 
ora șase și douăsprezece minute. 

— În dimineaţa asta? Ticălosul a fost aici în dimineaţa 
asta? In ce scop să fi folosit acest calculator? 

Scopul nu poate fi redat. A fost activată protecția. 

— Da, sigur, la dracu' cu ea! Tastă codul special al 
poliţiei, numărul insignei și-și petrecu nervoasă câteva 
minute încercând să treacă de sistemul de securitate al 
calculatorului. A patra oara când din aparat se auzi 
Protecție activată dădu cu piciorul în perete de nervi. 

Peretele răsună a gol sub lovitura ei. 

— Ei, dar asta ce mai e? 

Se lăsă pe vine și începu să ciocănească ușor peretele. 
Se gândi la un moment dat să ia un cuţit mai mare și să 
sfâșie placajul acela. Dar raţiunea învinse până la urmă. Își 
scoase mobilul și-l sună pe Feeney. 

— Sunt în Queens, în dressingul lui Bissel. 

— Ce mama dracului cauti într-un dressing din Queens? 

— Ascultă-mă puţin. A fost aici. Astăzi de dimineaţă. 
Dressingul are un sistem computerizat, pe care l-a folosit 
ultima oară azi de dimineaţă, dar nenorocitul asta de 
calculator nu vrea să-mi spună cum a fost folosit. Îmi 
spune că are protecția activată. Și am mai găsit și un fel de 
ascunzătoare în spatele peretelui. Cum fac să ordon 
computerului să mă lase înăuntru? 

— L-ai lovit? 

— Nu. 

Se mai învioră puţin. 

— Aș putea? 

— Nu te-ar ajuta prea mult. Nu poţi deschide nișa? 

— N-am niciun fel de scule la mine. 

— Ai putea să-mi arăţi și mie ce-ai găsit și aș încerca să 
te ghidez de la distanţă sau vin până acolo, să văd ce pot 
face. Ar fi mai rapid dacă ţi-aș trimite pe cineva din echipa 
mea. 

— Asta e o insultă și să nu crezi că eu nu știu chestia 
asta. E un simplu calculator pentru dressing, Feeney, 
ajută-mă să trec de el. 

Feeney pufni și scoase mai multe sunete greu de definit 
cât timp ea îndreptă obiectivul camerei de la telefon spre 
calculatorul din faţa ei. i 

— Bine, tastează codul ăsta. li citi un șir de numere pe 
care ea le introduse manual. 

— Ce-i asta? Un cod de îndepărtare a protecţiei? 

— Tu doar tastează-l pe tot. Așa, acum pocnește din 
degete și spune „Sesam, deschide-te!” 

Eve începu să facă așa cum i se spusese, apoi se opri și 
scrâșni din dinţi. 

— Feeney! 

— Bine, bine, am făcut și eu o glumă nevinovată. Codul l- 
am găsit în datele astea pe care le-am decriptat. Hai să 
vedem dacă a folosit aceeași metodă și în cazul acestui 
calculator. 

— Computer, ce obiecte au fost scoase ultima oară de 
Blair Bissel? 

Se procesează... pachetul respectiv era înregistrat sub 
numele de colet de urgență. 

— Şi ce se afla în acest colet? 

In sistem nu există astfel de informații. 

— Computer, deschide compartimentul din care a fost 
luat coletul de urgenţă. 

Ințeles. 

Panoul care acoperea peretele alunecă într-o parte, 
dezvăluind un mic seif. 

— Bingo! Computer, am spus să deschizi 
compartimentul. 

Ințeles. Compartimentul este deschis. 

— Trebuie să fii mai exactă, mai explicită în exprimare, 
Dallas, spuse Feeney. Dacă vrei să-ţi deschidă seiful, ar 
trebui să-i comanzi să-ți deschidă seiful. Calculatorul nu-ţi 
poate citi gândurile. 

— Deschide blestematul ăla de seif. 

Ințeles. Declanșez operațiunea. 

Se auzi un zumzet slab și se aprinseră câteva luminiţe 
roșii pe perete și pe carcasa calculatorului, de parcă ar fi 
comunicat. Când sunetul încetă, Eve deschise dintr-o 
smucitură ușa seifului. 

— E gol, spuse ea. A luat tot, indiferent despre ce ar fi 
fost vorba. 


Se întreba ce-o fi pus Blair Bissel în seiful acela pentru 
situaţii de urgenţă. Bani, documente de identitate false, 
coduri sau parole ale conturilor secrete? Numai că luase 
totul de acolo înainte de a-i omori pe fratele lui și pe Kade. 

Oare mai era vorba și despre altceva? se întreba ea. 
Ceva atât de important, încât a riscat să se întoarcă după 
el? 

Armele păreau varianta cea mai plauzibilă. 

N-ar fi avut cum să păstreze un aruncător de rachete în 
seiful acela micuţ, dar niște arme mai mici, câteva chei și 
parole, da. 

A fost o prostie din partea lui să le lase acolo, se gândi 
ea în timp ce ieșea cu taxiul pe porțile casei. Mai devreme 
sau mai târziu seiful acela ar fi fost descoperit, iar 
conţinutul lui ar fi ajuns în mâinile cui nu trebuia. 

Pe de altă parte ar fi putut reprezenta un fel de mister, 
ceva care să-l facă important în ochii colegilor lui de la 
OASN. Corpul îi fusese deja incinerat, dar în urma lui 
rămăsese ceva interesant, care ar fi făcut să se vorbească 
despre el. 

Un altfel de nemurire pentru mortul care, de fapt, nu 
murise. 

Da. Da. Asta se potrivea de minune cu stilul lui. 

— Şi aici vrei să te aştept? Iar? 

Eve își întrerupse șirul gândurilor și aruncă o privire 
casei mari, cu ferestre luminate din loc în loc. 

— Nu, asta e ultima oprire. După asta ești liber. 

Scoase cardul de credit și-l trecu prin scanerul 
aparatului de taxat. 

— Vrei să spui că aici locuiești tu? 

Ea privi ecranul aparatului și se decise să-i lase un 
bacșiș frumos. 

— Da, și? 

— Deci nu ești poliţist. 

— Şi eu sunt la fel de surprinsă ca și tine, de fiecare 
dată. 

Intră și se duse direct în biroul ei. Şi-ar fi dorit din toată 
inima să se ducă direct în pat. Trecu pe lângă laborator, 
continuând să evite contactul cu ceilalţi. 

Descoperi că echipa pe care o conducea fusese destul de 
ocupată în absenţa ei. Raportul despre Quinn Sparrow 
fusese îndosariat și copiat. Fusese pus sub acuzare. 
Peabody îi lăsase un bilet, prin care o anunţa că OASN și 
Departamentul de Poliţie începuseră deja să se certe pe 
custodia arestatului. 

Nu găsi energia necesară să-i pese vreun pic cine 
câștiga această bătălie. Sparrow era terminat, și cu asta 
basta. 

Reva îi întocmise o listă cu obiceiurile lui Bissel, cu 
locurile unde obișnuia să meargă, precum și cu cele unde 
se ascundea de obicei. Multe dintre aceste locuri erau 
localuri la modă sau destinaţii exotice. 

Avea de gând ca, de dimineaţă, să anunţe toate 
autorităţile din acele orașe și eventual ţări străine în care 
se aflau locurile indicate de Reva și să le ceară ajutorul. 

Dar nu credea că plecase din oraș, în niciun caz nu în 
străinătate. 

Deocamdată era încă în New York. Poate că nu pentru 
mult timp, dar deocamdată era aici. 

Citi și raportul lui McNab. Nu găsise nimic înregistrat pe 
numele lui Chloe McCoy. Acum verifica eventuale 
combinaţii ale numelui. 

Oare de ce murise femeia asta? La ce o folosise și de ce 
o omorâse după ce nu o mai putuse folosi? 

Un pandantiv, o sculptură și câteva date infestate pe un 
calculator ieftin. 

Își notă să-i ceară lui Feeney și echipei sale să se 
concentreze pe calculatorul lui McCoy. 

Lucră până târziu, singură, găsindu-și alinarea în liniștea 
care o înconjura, în rutină, examinând piesele acestui 
imens puzzle, până când creierul începu să-i dea semne de 
oboseală. 

Hotări că era destul pentru seara aceea, închise biroul și 
folosi liftul. Dormitorul era gol. Se părea că și Roarke o 
evita. e 

Motanul intră în cameră în timp ce ea se dezbrăca. Il luă 
în braţe, recunoscătoare pentru compania pe care i-o 
oferea, și-l mângâie până când începu să toarcă. Se ghemui 
lângă ea în întuneric, privind-o cu ochii lui bicolori. 

Adormi în mai puţin de un minut. 


* 


Știuse încă din momentul în care intrase cu taxiul pe 
porţile casei. Știuse că ea mai rămăsese să lucreze mult 
după ce majoritatea celor din echipa ei mersese la culcare. 
Îl duruse puţin că nu venise să-l vadă, că nu-l căutase. Dar 
se obișnuise atât de tare cu astfel de mici suferințe în 
ultimele zile, încât nu-și mai amintea cum era înainte, fără 
ele. 

Acum stătea aplecat deasupra ei, privind-o cum dormea, 
prăbușită cu faţa în jos pe pat, epuizată. Nu se trezi. Dar 
motanul da, numai pentru scurtă vreme, destul însă pentru 
a-i arunca o privire cu ochii lui ciudaţi. Roarke nu știa de 
ce avea impresia că acea privire era acuzatoare. 


334 


— Şi eu care credeam că tu înţelegi mai bine instinctele 
primare și că astfel o să fii de partea mea în toată 
tărășenia asta. 

Dar Galahad continuă să se uite fix la el, până când 
Roarke îl înjură în surdină și se întoarse. 

Era prea agitat ca să doarmă, prea neliniștit ca să stea 
întins lângă ea, conștient că îi separa mult mai mult decât 
un ghemotoc de blană. 

Lucrul ăsta îl înfurie și-l înfricoșa atât de tare, încât se 
ridică de lângă ea, o lăsă dormind și o luă prin casă, unde 
și ceilalți dormeau toţi duși. Se opri în camera 
supersecurizată unde-și păstra materialele clandestine. 

Le acordase lui Eve și Revei tot timpul lui, iar afacerile 
lui aveau de suferit din cauza asta. Dar de asta avea să se 
ocupe mâine de dimineaţă. Seara asta era pentru el. În 
seara asta avea să fie el, avea să adune toate datele pe 
care le voia despre oamenii care jucaseră un rol în viaţa lui 
Dallas. 

A lui Eve. 

— Roarke, spuse el, cu vocea rece ca zăpezile antarctice, 
începe operaţiunea. 


Ea se foi în întuneric, în tăcerea profundă dinaintea 
zorilor. Încă își mai auzea suspinul care i se cuibărise în 
fundul gâtului, în timp ce încerca să-și scuture visul din 
cap. Dar se prăvăli în el, cu corpul scăldat de sudoare. 

Încăperea, întotdeauna aceeași. Îngheţată, murdară, 
zugrăvită cu un roșu intens, furat de la bordelul de peste 
drum. Era mică și foarte slabă. Și foarte înfometată. Intr- 
atât de înfometată, încât era gata să riște să fie pedepsită 
numai pentru o mușcătură de brânză. Era ca un șoricel 
care se strecura spre cursă când pisica mare și rea nu era 
acasă. 

Stomacul i se strânse și-i chiorăi de frică și de nerăbdare 
în același timp - în timp ce-și tăia o bucată de brânză cu 
cuțitul. Poate de data asta n-o să observe. Poate. li era atât 

de Irig! îi era atât de foame! Poate că n-o să bage de 
seamă. 

Încă mai repeta lucrul ăsta în cap când intră și el în 
casă. Richie Troy. Undeva, în subconștientul ei, numele 
acela răsună de câteva ori, din nou și din nou. Acum îl 
cunoștea, știa cum îl cheamă. 

Niciun monstru de pe lumea asta nu mai era chiar așa 
de Înfricoșător dacă-i aflai numele. 

Avu un moment de speranţă. Era beat, poate îndeajuns 
de beat ca s-o lase în pace. Îndeajuns de beat ca să nu-i 
pese dacă ea nu l-a ascultat, i-a încălcat ordinele și i-a luat 
din mâncare. 

Dar el se îndrepta spre ea și putu să vadă în ochii lui că 
băutura nu fusese destulă în seara aceea. Nu îndeajuns de 
multă ca s-o salveze din ghearele lui. 

— Ce faci, fetiţo? 

Vocea lui o îngheţă. 

Prima lovitură o ameti, dar nu era ceva nou. Asemenea 
unui câine care fusese bătut prea des, știa că n-avea decât 
o variantă - să îndure. 

_ Dar el trebuia s-o pedepsească. Trebuia să-i dea o lecţie. 
În ciuda fricii pe care o afișa și a terorii, în ciuda faptului 
că știa că nu e bine, nu se putu abţine să nu se roage de el. 

— Te rog, nu! Te rog, nu! Te rog, nu! 

Dar el bineînţeles că trecuse la fapte. A îmbrâncit-o, a 
lovit-o. Și a rănit-o în vreme ce ea se ruga, plângea și se 
zbătea. 

Braţul i se rupse cu un trosnet sec și la fel de slab ca 
ţipătul care-i ţâșni din piept. 

Cuţitul pe care-l scăpase era acum din nou în mâna ei. 
Trebuia să-l facă să se oprească. Să se oprească odată! 
Durerea, durerea aceea oribilă din braţul ei, dintre 
picioarele ei. Trebuia să-l oprească. 

Sângele i se revărsă cald peste mână. Cald și umed, 
mirosind a animal sălbatic. Când trupul lui zvâcni peste al 
ei, înfipse cuțitul în el din nou, și din nou. Și iar, și iar, 

când îl văzu că vrea să se târască de lângă ea. Din nou, și 
din nou, și din nou, sângele sărindu-i pe faţă, pe haine... 

Când, în sfârșit, se retrase într-un colț, tremurând și 
suspinând, el fusese redus la o masă informă de came, care 
zăcea într-o baltă de sânge pe podeaua încăperii. 

Ca întotdeauna. 

Numai că de data asta nu era singură cu bărbatul pe 
care-l omorâse. Nu era singură cu mortul în încăperea 
aceea hidoasă. Erau și alţii acolo, mulţi alţii, nenumărați, 
femei și bărbaţi în haine închise la culoare, așezați pe 
rânduri ordonate de scaune, ca la teatru. Observatori cu 
feţele goale. 

O priveau cum plânge. O priveau cum sângerează, cu 
braţul rupt, atârnându-i moale pe lângă corp. 

O priveau fără să spună nimic. Fără să facă nimic. Nici 
măcar atunci când Richie Troy se ridicase, așa cum făcea 
câteodată. Când se ridicase, cu sângele curgându-i din 
toate rănile pe care i le făcuse ea, și începu să vină încet, 
împleticindu-se, spre ea, nici atunci nu făcură nimic. 

Se trezi leoarcă de transpiraţie, cu un țipăt ghemuit în 
fundul gâtului. Se rostogoli și, instinctiv, întinse mâna spre 
Roarke, dar Roarke nu era acolo. Nu era acolo s-o ajute să- 
și revină, să-i îndulcească muchiile acelea ascuţite ale 
coșmarului. 

Se strânse ghem, luptându-se cu lacrimile, în timp ce 
pisica își freca trupul de capul ei. 

— Sunt bine, sunt bine, sunt bine. 

Işi apăsă faţa în blana motanului, legănându-se. 

— Dumnezeule, oh, Dumnezeule! Luminile, douăzeci și 
cinci la sută. 

Lumina îi făcu bine, așa că rămase întinsă acolo, până ce 
pieptul încetă să-i mai ardă. Apoi, încă tremurând, se ridică 
și se târî spre baie, până sub dușul fierbinte. 

Reuși să se mobilizeze pentru începutul unei noi zile. 

Era prea devreme, echipa încă nu se trezise, iar ei îi 
convenea de minune lucrul ăsta. Nu era în dispoziţia 
necesară pentru lucrul în echipă. Se închise în biroul ei și 
trecu din nou torni în revistă. Avea să mai citească încă o 
dată totul despre Bissel. 

Rezistă tentaţiei de a se uita pe sistemul de monitorizare 
a casei, să vadă unde era Roarke. Era mai important unde 
nu fusese, adică în pat, lângă ea. Dacă dormise, și nu erau 
rare cazurile când dormea mai puţin decât un blestemat de 
vampir, se culcase în altă parte. 

N-avea să aducă vorba despre asta, n-avea să discute 
problema, n-avea să-i dea această satisfacţie. Să termine 
ancheta, să închidă cazul, să-l prindă pe Bissel și abia apoi 
aveau să... 

Işi dorea din toată inima să știe ce aveau să facă după 
aceea. 

Își programă automatul de cafea din bucătărie. Doar 
cafea, pentru că numai gândul la mâncare îi întorcea 
stomacul pe dos. Se lăsă însă înduplecată de mieunatul 
patetic-cerșetor al pisicii și-i turnă o porţie dublă de 
crochete. 

Se întoarse și-l văzu, rezemat de cadrul ușii, privind-o. 
Faţa lui frumoasă era nebărbierită - un lucru destul de rar 
-, lipsită de expresie și parcă îndepărtată, așa cum erau 
feţele celor din visele ei. 

Comparatia asta îi îngheţă sângele în vine. 

— Ai mare nevoie de somn, spuse el de la distanţă. Nu 
arăţi foarte bine. 

— Am dormit cât am putut. 

— Ai lucrat până târziu și în următoarea oră n-are cum 
să se trezească nimeni. Ia și tu un calmant, pentru numele 
lui Dumnezeu, Eve, și culcă-te la loc. 

— De ce nu-ţi urmezi propriile sfaturi? Nici tu nu arăţi 
prea bine, șmechere! 

El deschise gura. Eve aproape că văzu veninul ieșind. 
Dar indiferent cât de otrăvitoare era remarca pe care voia 
să o facă, și-o înghiţi. Trebuia să aprecieze chestia asta. 

— Am făcut câteva progrese în laborator. Bănuiesc că 
vrei să fii pusă la curent și să împărtășești la rândul tău 
echipei ce mai e nou. 

Işi programă și el o cană de cafea. 

— Mda. 

— Vânătăile arată parcă mai bine, spuse el și-și umplu 
cana. Cel puţin cele de pe faţă. Restul cum sunt? 

— Mai bine. 

— Ești foarte palidă. Dacă nu vrei să te întinzi un pic, 
măcar mănâncă ceva. 

— Nu mi-e foame. Vorbise pe un ton înțepat și se uri 
pentru asta. Chiar nu-mi e, spuse ca un pic mai calmă. Îmi 
ajunge cafeaua. 

Își puse amândouă mâinile în jurul cănii, când văzu că 
una dintre ele începuse să-i tremure, doar un pic. El se 
apropie l-i ridică bărbia cu mâna. 

— Ai avut un coșmar. 

Ea încercă să-și dea capul pe spate, dar Roarke își spori 
presiunea pe care o exercita cu degetele. 

— Dar acum sunt trează. 

li puse mâna pe încheietură și-i dădu mâna la o parte. 

— Sunt bine acum. 

Nu spuse nimic și o lăsă să se întoarcă în biroul ei, 
studiind culoarea cafelei din ceașcă. Îi împinsese mâna la o 
parte, iar asta fusese mai mult decât o mică suferinţă. 
Simţise cum i se sfâșie inima. 

Văzuse că era obosită, și epuizată, și rănită și știa cât de 
suspicioasă era, mai ales după ce avea coșmaruri. Dar o 
lăsase singură, iar asta îi sfâșie din nou inima. 

Nu se gândise la ea. Nu se gândise și o lăsase să se 
trezească în întuneric, singură. 

Merse până la chiuvetă și vărsă cafeaua, apoi puse cana 
alături, cu grijă. 

Când intră în biroul ei, se așezase deja la masa de lucru. 

— Vreau să mă mai uit o dată peste astea, să le răsfoiesc 
din nou. E mai ușor pentru mine dacă o fac singură, în 
liniște. Am luat un calmant ieri și am lăsat-o pe Mira să mă 
trateze, când am trecut pe la ea. Nu vreau să-mi fac rău, 
ba chiar am și grijă de mine. Dar trebuie să muncesc. 
Trebuie să-mi fac meseria. 

— Da, așa trebuie să faci. Asta trebuie să faci. Simţi cum 
o parte din inima lui rănită se golește, devine pustie. Şi eu 
m-am trezit mai devreme ca să mai apuc să fac câte ceva. 

Se uită la el, clătină ușor din cap, apoi își mută privirea 
în altă parte. 

Işi dădu seama că n-avea să-l întrebe dacă și unde 
dormise. Deci n-avea să dea glas gândurilor care i se 
puteau citi cu ușurință pe față. N-avea să-i spună că o 
rănise. 

— Îţi pierzi destul de multa vreme cu chestia asta, spuse 
ea. Sunt sigură că atât Reva, cât și Caro te apreciază 
foarte mult pentru asta. Și eu la fel. 

— Sunt foarte importante pentru mine. Așa cum ești și 
tu. Nu-i așa că suntem foarte politicoși? se gândi el. Nu-i 
așa că suntem al dracului de diplomați? Ştiu că ai de lucru, 
așa cum și eu am, dar trebuie să te rog să vii puţin până la 
mine în birou. 

— Nu poate să aștepte până când... 

— Cred că ar fi cel mai bine să nu aștepte. Te rog. 

Se ridică și se îndepărtă de birou, fără să-și fi luat 
cafeaua cu ea. Un semn sigur, se gândi el, că era foarte 

agitată. O conduse până la el în birou, închise ușa și 
comandă să se încuie. 

— Ce-i asta? 

— Ţinând seama de circumstanţe, aș prefera să facem 
asta în condiţii de discreţie absolută. Am trecut prin 
dormitor azi-noapte, pe la două. Gardianul tău te veghea 
cu ochii lui de felină. 

— Dar n-ai venit în pat. 

— Nu. N-am putut... să-mi găsesc locul. Şi eram foarte 
furios. li căută privirea. Amândoi suntem foarte furioși, nu- 
i așa, Eve? 

— Presupun că da. Deși furia i se părea un termen 
oarecum nepotrivit și avea impresia că și el știa asta la fel 
de bine ca și ea. Nu știu ce să facem pentru asta. 

— Nu m-ai anunţat când ai venit acasă. 

— N-am vrut să vorbesc cu tine. 

— Ei bine! 

Răsuflă adânc, de parcă ar fi primit o lovitură în stomac. 

— Ei bine, dacă vrei să știi, nici eu nu voiam să vorbesc 
cu tine. Așa că după ce am văzut că dormi, m-am dus în 
camera secreta, sa-mi rezolv treburile pe care le aveam de 
rezolvat. 

Lui Eve i se dusese acum și bruma de culoare pe care o 
mai avea în obraji. 

— Înţeleg. 

— Așa. 

Ochii lui nu-i părăsiră nicio clipă pe ai ei. 

— Înţelegi. Poate că ţi-ai dori să nu fi înţeles, dar nu, tu 
înţelegi. 

Tastă rapid o combinaţie pe consola unui compartiment 
și-l deschise dintr-o singura mișcare. De acolo scoase un 
singur disc. 

— Aici am numele, informaţiile personale, financiare, 
medicale, evaluările profesionale și tot restul informațiilor 
despre agentul operativ, șeful direct, directorul OASN și 
toţi ceilalţi agenţi care au avut vreo legătură cu echipa din 

care a făcut parte Richard Troy în Dallas. Aici găsești toate 
informaţiile relevante despre ei, plus o grămadă de 
tâmpenii, absolut nefolositoare. 

Eve simţi o greutate imensă în piept și inima îi pulsă 
panicată în gât. 

— Nimic din toate astea nu poate schimba ce s-a 
întâmplat. Nu poţi face nimic ca să schimbi ce s-a 
întâmplat. 

— Bineînţeles ca astea nu schimbă nimic. 

Răsuci discul în mână și o raza de lumină căzu pe el, 
doar pentru a fi reflectată din nou din el. 

— Toţi au avut cariere decente după aceea, unii chiar 
mai mult decât decente. Unii continuă încă să lucreze, alţii 
și-au deschis firme de consultanta, alţii își petrec timpul 
jucând golf sau squash. Mănâncă și dorm. Unii își înșală 
nevestele, alţii se duc la biserică în fiecare duminică. 

O străfulgeră cu privirea lui albastră. Parcă o săgetase. 

— Şi tu crezi, Eve, tu crezi că măcar unul dintre ei se 
gândește la ce i-au făcut copilului acela pe care l-au 
sacrificat în urmă cu mulţi ani? S-au întrebat ei vreodată 
dacă fetiţa aia suferă acum? Dacă se trezește plângând în 
întuneric? 

Eve își simţea genunchii moi. 

— Ce-mi pasă mie ce gândesc ei despre mine? Asta nu 
are cum să schimbe nimic. 

— Aș putea să le reamintesc. 

Vocea lui - calmă și rece era mai amenințătoare decât 
șuieratul unui șarpe veninos. 

— Asta ar schimba câte ceva, nu-i așa? Le-aș putea 
reaminti, personal, ce-au făcut atunci, cum au stat cu 
mâinile în sân, cum au lăsat-o pe fetița aia să se descurce 
singură, să se apere singură de un monstru. Le-aș putea 
aminti cum au stat pe fundurile lor grase și au ascultat, și- 
au înregistrat în timp ce micuța era bătută și violată, îi 
timp ce ea striga după ajutor. Trebuie să plătească și știi și 
tu asta! Ştii al dracului de bine asta! 

— Da, trebuie să plătească! 

Cuvintele îi ţâșniră din gură, fierbinţi ca și lacrimile 
care-i ardeau ochii. 

— Merită! Asta voiai să auzi? Ar trebui să ardă în iad 
pentru ce au făcut. Dar nici tu, nici eu nu suntem cei care 
ar trebui să-i trimitem acolo. Așa ceva s-ar chema crimă, 
Roarke, iar dacă sângele lor ţi-ar păta mâinile, asta n-ar 
schimba nimic din ce mi s-a întâmplat mie. 

Ei făcu o pauză lungă, apoi spuse. 

— Înţeleg ce vrei să spui, dar aș putea să mă împac cu 
asta. Văzu cum ochii i se întunecă și i se sting. Dar tu nu 
poţi. Așa că... 

Rupse discul între degete și aruncă resturile în fanta de 
reciclare. Eve rămase uitându-se după disc, incapabilă să 
spună ceva timp de câteva momente. Singurul lucru pe 
care îl putea auzi era respiraţia ei precipitată. 

— ÎI... îl arunci. 

El se uită spre fanta de reciclare, știind că furia n-avea 
să fie niciodată atât de ușor de distrus. Avea să înveţe să 
trăiască pentru tot restul vieţii cu ea, să-i asigure locul 
cuvenit. 

— Şi dacă o să mai fac vreodată ceva de genul ăsta. o s-o 
fac pentru mine, nu pentru tine. Oricum nu prea mai are 
niciun farmec. Așa că, da, o să renunţ la asta. 

Eve își simțea stomacul în gât, dar reuși să vorbească. 

— Bine. Așa e mai bine. Cel mai bine. 

— Așa se pare. Descuie! comandă el și panourile 
alunecară peste ferestre, lăsând lumina să pătrundă în 
încăpere. Dacă vrei, mai putem sta de vorbă puţin mai 
târziu, acum trebuie să mă ocup de niște afaceri. Așa că, te 
rog, închide ușa în urma ta. 

— Sigur, bine. Pomi spre ușă, dar se opri cu mâna pe ea. 
Tu crezi că eu nu înţeleg cât te costă asta. Dar te înșeli 
amarnic. Nu-și mai putea păstra vocea calmă, așa că nu se 
mai strădui. Te înșeli, Roarke! Știu foarte bine! Nimeni 
altcineva pe lumea asta nu ar fi vrut, nu și-ar fi dorit să 

ucidă pe cineva pentru mine. Și nimeni nu ar fi dat înapoi 
de la așa ceva doar pentru că i-aș fi cerut eu să facă asta, 
doar pentru că aș fi avut nevoie de renunţarea asta a lui. 
Se întoarse și prima lacrimă începu să i se prelingă pe 
obraz. Nimeni în afară de tine. 

— Nu face asta! Nu pot să te văd plângând! 

— Niciodată în toată viaţa mea nu m-am așteptat să 
existe cineva care să mă iubească în totalitate, exact așa 
cum sunt eu. Cum să merit așa ceva? Ce-aș putea eu să fac 
cu așa o persoană? Dar tu mă iubeşti așa, complet. Tot ce- 
am reușit să avem împreună, să fim unul pentru celălalt e 
depășit de chestia asta. N-o să fiu niciodată în stare să 
găsesc cuvintele care să descrie ce ai făcut pentru mine 
acum. 

— Eşti extraordinară, Eve! Nu știu cine altcineva m-ar fi 
transformat într-un erou, fără ca eu să fac nimic pentru 
asta. 

— Tu ai făcut totul. Totul. Şi ești totul pentru mine. Mira 
avusese din nou dreptate. Dragostea, această entitate 
ciudată și terifiantă în același timp, era până la urmă 
răspunsul. Orice ar fi, indiferent de ce s-a întâmplat cu 
mine atunci, ori de câte ori aș fi bântuită de amintirile alea, 
vreau să știi, trebuie să știi că ce ai făcut tu acum mi-a 
adus mai multă pace și liniște decât am crezut vreodată că 
aș putea găsi. Vreau să știi că acum cred că aș putea 
înfrunta orice, atâta vreme cât știu că mă iubești. 

— Eve. Se îndepărtă de fanta de reciclare, de trecut și se 
apropie de ea, se apropie de ceea ce conta de fapt. Nu pot 
să nu te iubesc. N-am cum să nu te iubesc. 

Fugi spre el și i se aruncă în braţe. 

— Mi-a fost dor de tine! Mi-a fost atât de dor de tine! 

El își îngropa fața în umărul ei, inspirându-i aroma 
corpului, simțind cum universul lui se liniștea. 

— Îmi pare rău! 

— Nu, nu, nu. Îl strânse în braţe și mai tare, apoi se 
îndepărtă numai puţin, numai cât să-i poată cuprinde faţa 
în palme. Te văd. Te cunosc. Te iubesc. 

Îi văzu furtuna sentimentelor reflectată în ochi înainte 
de a-și lipi buzele de ale lui. 

— Mă simţeam de parcă lumea se descentrase, murmură 
el. Nimic nu mai era la locul lui cât timp nu te-am putut 
atinge. 

— Atinge-mă acum! 

Zâmbi și o mângâie ușor pe păr. 

— Nu asta am vrut să spun. 

— Ştiu, dar atinge-mă! Am nevoie să te simt din nou 
aproape. Își apropie din nou buzele de ale lui. Am mare 
nevoie de tine și simt că nu mai pot, dacă nu-ţi arăt chiar 
acum câtă nevoie am de tine. A 

— Să mergem în pat, atunci. O împinse spre lift. În patul 
nostru... 

Când ușile ascensorului se închiseră, ea se lipi de el, 
căutându-i atingerea. 

— Ușurel, spuse el. Își lăsă mâinile pe lângă ea și-o luă 
în braţe. Ești plină de vânătăi. 

— Acum nu mai simt durerile. 

— Oricum le ai. Și pari atât de delicată. Când o văzu 
încruntându-se, râse și-i sărută cuta de pe frunte. Nu e o 
insultă. 

— Mie așa mi s-a părut, dar o să o trec cu vederea. 

— Ești foarte palidă, spuse el, pe când ieșeau din lift și 
intrau în dormitor. Pari cam fragila. Încă mai ai lacrimi pe 
gene și cearcăne sub ochi. Ştii cât de mult îmi plac ochii 
tăi, minunaţii tăi ochi aurii, Eve! Draga mea Eve! 

— Sunt căprui. 

— Îmi place felul în care mă privesc. O puse ușor pe pat. 
Încă mai sunt plini de lacrimi. Îi sărută pleoapele, 
închizându-i ochii. Mă omori când te văd plângând. 
Lacrimile unei femei puternice pot tăia în bucăţi un bărbat 
mai repede decât zece cuțite la un loc. 

O alinta, o liniștea, o seducea cu cuvintele lui și cu 
mâinile acelea pline de răbdare. Era uimitor cum bărbatul 
acela plin de energie, de dorinţă putea fi atât de răbdător. 
Violent și rece, tandru și cald. Contradicţiile lui, întregul 
lui, care se potrivea, printr-o mistică întâmplare, perfect cu 
al ei. 

— Roarke. 

Se aplecă în faţă și-l cuprinse în braţe. 

— Ce-i? 

Deschise ochii și-și lipi buzele de obrazul lui, căutând la 
rândul ei tandreţea ascunsă undeva în adâncurile ființei ei. 

— Roarke al meu! _ 

Şi ea putea să alinte și să seducă. li putea arăta că orice 
lovituri ar fi primit de la lumea asta crudă, orice amintire 
oribilă din trecut sau spectru înfricoșător de la orizont nu 
putea să-i despartă. Aveau să treacă peste toate împreună. 

li desfăcu nasturii de la cămașă și-i sărută umărul. 

— Eşti dragostea vieții mele! Nu-mi pasă cât de siropos 
sună cuvintele astea. Ești începutul și sfârșitul vieţii mele. 
Şi ești cea mai bună parte a vieţii mele. 

El îi cuprinse mâinile într-ale lui și i le duse la buze. 
Simţea cum dragostea umple toate zonele pustiite din 
fiinţa lui. Simţea cum revărsarea de sentimente dintre ei îl 
purifică, îi purifică pe amândoi. lar în urmă rămase numai 
puritate. 

li desfăcu bluza și-și trecu ușor degetele peste vânătăile 
de pe corpul ei fragil. 

— Mă doare să te văd plină de semne, dar știu că nu e 
nici prima, și nici ultima oară când se va întâmpla asta. În 
același timp sunt mândru de tine. Își lipi ușor buzele de 
rănile ei. M-am însurat cu o războinică. 

— Şi eu la fel. 

Privirea lui o întâlni din nou pe-a ei și rămase acolo, în 
timp ce buzele li se împletiră într-un lung sărut. Mâinile li 
se mișcau cu pasiune, mângâind și aducând alinare. 

Trupurile începură ușor să li se miște în ritmul tandreţii, 
cuvintele rămaseră în urmă, în lumina caldă a dimineţii. 

Când se urcă deasupra lui și-l primi în ea, degetele li se 
împletiră. Şi urmară metronomul dragostei, scăldaţi în 
plăcerea și pasiunea iubirii lor. 


Se încolăci lângă el, dându-și seama că amândoi aveau 
nevoie de spaţiul acela al intimităţii lor la fel de mult cum 
avuseseră nevoie de confirmarea iubirii lor și de 
descărcarea extazului. 

Lumea ei suferise un cutremur masiv. Abia acum, după 
ce totul se liniștise din nou, își dădea seama de intensitatea 
furtunii. Numai că acum, că se împăcaseră, înţelese că și 
pentru el fusese la fel de rău. 

Își dădu seama că se împăcaseră pentru că el îi oferise 
exact ceea ce avea nevoie. Își lăsase la o parte, chiar își 
negase orgoliul lui imens pentru ea. Orgoliul lui... ei bine, 
avea să-l numească sănătos, de vreme ce îi era atât de 
recunoscătoare. 

Cedase, renunţase la dorinţele și nevoile lui nu doar 
pentru că la sfârșitul zilei stăteau pe același teren din 
punct de vedere moral, ci fiindcă o preţuia pe ea și prețuia 
căsnicia lor mai mult decât își prețuia orgoliul. 

— Nu cred că ai fi în stare să mă minți. 

— Nu. Privea cerul prin fereastra dormitorului. Lumina 
devenea din ce în ce mai puternică. N-aș putea să te mint. 

— Nu vorbesc neapărat de asta, ci așa, în general, voiam 
să spun. Se întoarse, își dădu părul la o parte de pe faţă și 
upoi își trecu degetele peste barba pe care el uitase să și-o 
radă în dimineaţa aceea. Dacă erai mai puţin bărbat, ai fi 
putut să mă minţi, ţi-ai fi făcut treaba, ţi-ai fi păstrat 
orgoliul intact și ai fi mers mai departe. 

— Nu cred că e atât vorba de orgoliu... 

— Nu, nu. Își dădu ochii peste cap, asigurându-se că el 
nu o putea vedea. Întotdeauna orgoliul își are rolul lui în 

astfel de discuţii, și nu mă refer aici la orgoliu în sens 
peiorativ. Şi eu sunt cu siguranţă o femeie orgolioasă. 

— Mie-mi spui? murmură el. 

— Uite, uite, să mergem mai departe cu asta. Se ridică 
în fund, silindu-l să facă la fel. 

— N-am putea totuși să mai stăm puţin întinși, în liniște, 
să-mi pot admira și eu frumoasa mea nevastă goală? 

— Ar trebui să-ţi placă discuţia asta, implică tot felul de 
complimente și consideraţii admirative la adresa ta. 

— Ei bine, atunci nu mă lăsa să-ţi întrerup șirul 
gândurilor. 

— Chiar te iubesc. 

— Da. Buzele i se curbară într-un zâmbet. Știu asta. 

— Uneori am impresia că unul dintre motivele pentru 
care te iubesc este chiar orgoliul tău de proporţii mitice, 
alteori am impresia că te iubesc chiar în ciuda lui. Oricum, 
vreau să-ţi spun că te-ai pricopsit cu mine pentru vecie, 
amice. Dar nu despre asta voiam să vorbesc. 

El îi mângâie coapsa cu dosul degetelor. 

— Dar mie-mi place foarte mult. 

— Poate că îţi dau impresia că aș fi un pic neglijentă în 
momentele astea, dar - îl plesni ușor peste mână, dându-i-o 
la o parte. Trebuie să mă întorc la muncă. 

— Da. Acum tocmai îţi admiram insigna. 

Hohotul de râs îi scăpă printre buze înainte ca ea să-l 
poată reprima, dar chiar și așa întinse mâna după bluză. 

— Ce voiam să-ţi spun e că ești un om foarte important, 
un om de succes. Uneori faci paradă de chestia asta, 
alteori nu. Depinde de scopul pe care-l urmărești. Nu 
trebuie să faci mare caz de toate astea, pentru că tu ești 
mare oricum. Asta e doar o parte. 

— O parte din ce? 

— Din toată chestia asta cu orgoliul. Orgoliile bărbaţilor 
simt, cred, cu totul diferite de cele ale femeilor. Oricum, 
Mavis zice că asta are legătură cu scula fiecăruia. Și ea, de 
obicei, are dreptate în domeniul ăsta. 

— Nu știu ce părere ar trebui să am, știind că tu discuţi 
cu Mavis despre scula mea. 

— Întotdeauna îi spun că ești la fel de dotat ca și un cal 
și că o poţi ţine sus toată noaptea. 

— Ah, atunci e bine! Dar pentru că întorsătura pe care o 
luase discuţia îl făcea să se simtă oarecum expus, se 
întinse după pantaloni. 

— Ce vreau eu să spun e că ai un... ego foarte puternic. 
Ţi-a fost de folos, fără el n-ajungeai unde ești și - simt că 
deja devin foarte moale - sunt de acord că l-ai meritat. Ești 
încrezător, ai destulă încredere în tine, în ceea ce ești, 
pentru a te retrage dintr-o discuţie în contradictoriu cu 
mine doar pentru că lucrul acela e foarte important pentru 
mine. Chiar dacă nu ești de acord cu mine. Ceea ce ai spus 
mai devreme, că o să reușești să suporţi consecinţele, este 
adevărat. Ţi s-ar fi părut corect să acționezi așa cum voiai 
s-o faci. Justificat. 

— Neglijenţa lor a fost la nivelul unei adevărate 
conspirații. Sunt vinovaţi că te-au ignorat. Sunt și mai 
vinovaţi pentru că se aflau într-o poziţie de autoritate. 

— Nu pun la îndoială lucrul ăsta. Încercă să-și transpună 
gândurile în cuvinte cât mai coerente, îmbrăcându-se în 
același timp. M-ai înţeles îndeajuns de bine pentru a 
conștientiza că orice acţiune în direcţia aceea mi-ar fi făcut 
rău. Ne-ar fi făcut rău nouă. Ai pus relaţia noastră înainte 
de orice, chiar înainte de propriul orgoliu. E nevoie de mult 
curaj pentru așa ceva. 

— Îţi apreciez sentimentele, dar ţi-aș rămâne 
recunoscător dacă n-ai mai folosi organele mele genitale în 
metaforele tale. Încep să mă simt foarte ciudat. 

— Ai avut curajul să faci ceea ce o parte a minţit tale 
socotește a fi lașitate. Il văzu că se oprește din încheiatul 
cămășii și-și ridica privirea spre ea. Se apropie de el. 
Credeai că nu știu lucrurile astea despre tine? Că nu 
înţeleg micile războaie care se duc în interiorul tău? îl bătu 
ușor cu degetul în piept, în zona inimii. Că nu știu cât te-a 

costat să te predai? Ești cel mai curajos om pe care-l 
cunosc. 

— N-a fost nicio urmă de curaj în faptul că te-am rănit. 
Și știu că te-am rănit. 

— Dar m-ai pus mai presus decât orice altceva. A fost un 
semn de curaj și de putere. N-ai evitat subiectul pretinzând 
că o să te conformezi și apoi apucându-te să acţionezi fără 
ca eu să știu. N-ai vrut ca între noi să existe minciuni. 

— Între noi nu vreau să intervină nimic. 

— Nu, pentru că știi să iubeşti. Ştii cum să faci asta. 
Cum să fii bărbat. Cum să ai grijă de cei care contează 
pentru tine, chiar și de cei care nu contează chiar așa de 
mult. Ești foarte deștept și ești în stare să fii și înfricoșător, 
și foarte blând. Vezi imaginea în perspectivă, fără să uiţi 
detaliile. Ai putere, mai multă putere decât mulţi nici nu 
visează să aibă, dar nu îi strivești pe cei mărunți cu ea. Ştii 
ce te face asta? 

— Am rămas Iară cuvinte. 

— Te face exact opusul lui Blair Bissel. 

— Ah! Deci toata tirada ta, tot ridicatul tău în slăvi n-a 
fost decât o modalitate de a te raporta cumva la ancheta 
ta. Asta cu siguranţă că-mi va strivi orgoliul. 

— N-aș putea să-ţi strivesc orgoliul nici măcar cu un 
buldozer gigantic. Asta e o parte a teoriei mele. El e slab 
pentru că nu se bazează decât pe o perdea de fum. Nue 
nici deștept, nici inteligent, nici măcar prea talentat. 
Operele lui de artă sunt niște mizerii, niște mizerii 
costisitoare și la modă. Nu are relaţii. Se poate lăuda doar 
cu niște cuceriri. S-a lăsat prins în toată chestia asta de o 
femeie care-i stăpânea scula, deci și orgoliul. „Nu-i așa că- 
s mișto? Sunt spion, la naiba!” 

— Şi? 

— N-ar fi trebuit să fie niciodată recrutat Privește-i 
profilul psihologic. E instabil, imatur, repezit. Dar exact 
aceste trăsături reprezintă o parte dintre motivele pentru 
care Kade și Sparrow îl voiau. Nu avea nicio legătură 

serioasă cu nimeni. E atrăgător, poate fi fermecător, are 
relaţii printre artiști, știe să călătorească. 

— Şi pe de alta parte n-are conștiința. Mie mi se pare c- 
ar fi putut fi folosit în munca sub acoperire. 

— Așa e, atâta vreme cât îl puteau controla. Dar 
Sparrow s-a lăcomit și i-a cerut mai mult decât Bissel era 
în stare să dea. L-a obișnuit pe Bissel să ucidă, dar nu și-a 
închipuit că Bissel ar face altceva decât să fugă cu coada 
între picioare când își va fi dat seama că a fost subiectul 
unei înscenări, la fel cum se întâmplase și cu Reva. Și dacă 
ar fi făcut necazuri, ei bine, atunci l-ar fi păstrat în 
rândurile OASN, ar fi avut grijă să fie catalogat ca agent 
dublu și programat pentru eliminare, sau l-ar fi servit pe 
tavă celor din grupul Ziua Judecăţii de Apoi, sau altora, 
care ar fi rezolvat problema în cel mai scurt timp. 

— Sunt sigur că ai dreptate, dar în același timp cred că 
niciunul dintre ei nu te-a luat în calcul. Ei, sau Sparrow, 
cel puţin, știa că la un moment dat aveai să fii și tu 
implicată cumva. Însă o controlau pe Reva, și, prin ea, pe 
mine, și deci și pe tine. Dar se pare că niciunul dintre ei nu 
și-a închipuit cât de departe vei merge, nu numai de dragul 
meu sau al Revei, ci din loialitate pentru insigna aia pe 
care o porţi în dreptul inimii. 

— Deci eu am devenit incomodă. Sparrow se comportă 
așa cum te-ai fi așteptat să o facă. Se folosește de poziţia 
pe care o ocupă în organizaţia lui, încearcă mai întâi cu 
forța, apoi cu vorba bună, propune apoi o colaborare, dar 
întotdeauna la adăpostul OASN-ului. 

— Dacă Bissel nu l-ar fi băgat în spital, ar fi încercat să 
te omoare sau, din câte mi-ai povestit, ar fi pus pe cineva 
să te omoare, pentru că el n-ar fi avut stomacul îndeajuns 
de tare s-o facă. Tu ai fi fost următorul pas. 

— Sunt sigură că ăsta era unul dintre planurile lui de 
rezervă. Dar unul dintre ultimele. Trebuia să fie îndeajuns 
de deștept ca să-și dea seama cum va reacționa orgoliul lui 
Bissel când acesta avea să-și umple mâinile de sânge. 

Omorâse deja. Nu mai era un amărât de nivelul doi. 
Dusese la capăt cu succes două misiuni de lichidare și 
garantez că savurase adrenalina la maximum. 

— Da, dar adrenalina aia nu durează. 

— Nu, și când se termină te trezești din nou în frig, 
singur. Nu așa vorbesc spionii?,Afară, în frig”? 

Își concentră, oarecum surprinsă, privirea pe platourile 
pe care Roarke le adusese în cameră. 

— Mâncăm? 

— Da. 

Își puse o palmă pe stomac, gânditoare. 

— Aș putea mânca ceva. Se așeză în fața unei farfurii pe 
care erau niște ouă și câteva felii de şuncă. Deci, cum 
spuneam, e afară în frig. Superiorii lui direcţi sunt fie morți 
de mâna lui, fie pe urmele lui. A fost trădat, folosit. 
Ancheta poliţiei se desfășoară într-o direcţie pe care el 
fusese asigurat că n-aveau s-o urmeze, așa că mai devreme 
sau mai târziu urmează să fie și el luat la întrebări și din 
partea aia. N-are pe nimeni care să-i spună ce să facă, cum 
să gândească. Mai ucide de două ori, de data asta pentru a 
se proteja, pentru a-și acoperi urmele. Ambele crime sunt 
absolut inutile, două greșeli, pentru că aceste crime nu vor 
face decât să ducă poliţia la concluzia că el încă trăiește. 
Tu ce-ai fi făcut în situaţia asta? 

— În locul lui? 

În timp ce vorbea întindea gem pe o felie de pâine 
prăjită. 

— Eu m-aș fi dat la fund. Aș fi folosit ceva fonduri pe 
care le-am pus deoparte exact pentru astfel de situaţii și 
m-aș fi îngropat până când aș fi pus la punct un plan fie 
pentru a-l ucide pe Sparrow, fie pentru a-l demasca. Aș fi 
așteptat și aș fi urmărit mersul lucrurilor. Un an-doi, poate 
și mai mult, apoi l-aș fi lovit. Într-un fel sau altul. 

— Dar el n-o să facă așa. Nu poate. Nu poate să-și 
suprime orgoliul atâta timp sau să gândească atât de clar. 
Să fie atât de lucid. Trebuie să se răzbune pe orice și pe 


352 


oricine ar fi avut ceva de-a face cu trădarea lui. În același 
timp e speriat, asemenea unui puști pe care mămica și 
tăticul l-au lăsat singur acasă. Are nevoie să se simtă în 
siguranţă. E încă în New York, undeva unde se simte în 
siguranţă. Și o să facă o mișcare, în curând. 

Aproape că putea să-l vadă, să-l simtă. 

— De data asta o să fie mai mare, mai violentă, mai 
nesăbuită. De fiecare dată când a ucis a fost foarte 
aproape de ţintă. Şi fiecare lovitura a fost mai neglijent 
plănuită decât cea dinaintea ei, mai sângeroasă, l-a 
interesat din ce în ce mai puţin dimensiunea pagubelor 
colaterale. Acum nu-i mai pasă cine e prins la mijloc și 
rănit, atâta vreme cât el își demonstrează punctul de 
vedere. 

— Crezi că o să se îndrepte împotriva Revei. 

— Mai devreme sau mai târziu asta o să facă. Ea nu s: 
arătat foarte cooperantă. Nu s-a lăsat așa ușor închisă într- 
o celulă, de unde să-și bocească soţul mort și să-și strige 
vinovăția. Dar noi n-o să-i oferim nicio șansă să ajungă la 
ea. Luă felia de pâine prăjită pe care i-o întindea Roarke și 
mușcă din ea. O să-l prindem înainte să apuce să facă așa 
ceva, înainte să apuce să intre în contact din nou cu ţintele 
lui. O să încerce să-l lovească din nou pe Sparrow, în 
curând. Nu-mi displace prea mult să-l folosim pe idiotul ăla 
ca momeală, dar n-aș vrea să-l știu pe Bissel în spital, 
punând în pericol viața atâtor civili. Trebuie să dăm de el și 
să-l arestăm în bârlogul lui, cât mai departe de civili. Tu 
unde te-ai ascunde? Dacă ai sta în New York? 

Il ungea pe suflet să o vadă așa, mâncând cu poftă și 
muncind cum îi plăcea mai mult Sentimentul era la fel de 
calmant, de liniștitor, ca atunci când făceau dragoste. lar 
când îi zâmbi o văzu zâmbindu-i la rândul ei. 

— Şi aș gândi ca mine sau ca Bissel? 

— Ca tine. 

— Într-un apartament micuţ, situat într-un cartier de 
clasă medie, unde nimeni nu e prea atent la cei din jur. 

Sau, și mai bine, un apartament în afara orașului, într-o 
zonă unde se poate ajunge ușor cu transportul în comun, 
ca să pot face ușor naveta. 

— De ce nu o casă? 

— Sunt prea multe hârţoage de completat, prea multe 
hârtii care pot fi urmărite. Și nici n-aș vrea să-mi arunc 
puţinii bani doar pe un acoperiș deasupra capului. Aș 
prefera un contract de închiriere pe termen scurt sau un 
apartament modest, cu doua camere, undeva într-o zonă în 
care aș fi invizibil. 

— Da, asta ar face și el dacă ar fi deștept și ar avea 
răbdare. 

— Ceea ce înseamnă că tu crezi că e undeva în centrul 
orașului, într-un apartament mai potrivit cu gusturile lui. 

— Da, așa cred. Un apartament mare, spaţios, unde să și 
poată lucra. Cu un sistem de securitate foarte performant, 
în spatele căruia să se ascundă, să fiarbă în suc propriu, să 
sufere și să plănuiască. 

— Nu cred că e nevoie să-ți spun că în orașul ăsta sunt 
nenumărate locuri care corespund descrierii tale. 

— Tu ar trebui să știi mai bine, doar majoritatea sunt ale 
tale. Şi eu... Brusc tăcu, cu furculita cu oua oprită la 
jumătatea drumului spre gură. Dumnezeule, să fie chiar 
atât de prost? Sau de inteligent? își îndesă ouăle în gura, 
dădu cafeaua pe gât și se ridică. Hai să adunăm echipa. 
Trebuie să verific ceva. 

— Poate ai vrea să te încalţi mai întâi, sugeră Roarke. 
Arăţi de parca te-ai duce să baţi pe cineva și nu merită să- 
ţi învineţești degeţelele. 

— Foarte drăguţ! Dar se strâmbă când se uită în jos, 
spre picioare. Uitase că-și făcuse unghiile de la picioare cu 
ojă roz. Deschise un sertar, trase de acolo o pereche de 
șosete și acoperi orice urma a pedichiurii. 

— Locotenente? 

Mormăi ceva în timp ce-și punea bocancii în picioare. 

— Imi pare bine sa suntem din nou o echipă. 

Ea întinse mâna și i-o cuprinse pe a lui. 
— Hai să batem împreună pe cineva. 


355 


22 


Pentru că tehnicienii din echipa ei îi depășeau ca număr 
pe ceilalți, Eve decise să ţină ședința în laborator. 

Nu pricepea nici ce făceau, nici la ce foloseau 
instrumentele aliniate meticulos pe bancurile de lucru și 
lângă calculatoare. Nu reușea să descifreze nici codurile 
culorilor de pe tastaturi, nici semnele neinteligibile care se 
scurgeau pe ecrane și nici bâzâitul și clămpănitul continuu 
al mașinăriilor care erau interconectate într-o mică rețea. 

Dar știa că avea nevoie ca oamenii ei să muncească mult 
și să-și pună și mai mult creierul la contribuţie. 

— O să neutralizaţi virusul acela. 

— Da, o să reușim până la urmă. Deja i-am dat de cap. 
Roarke aruncă o privire spre un ecran urmărind liniile 
codurilor și comenzilor care apăreau cu rapiditate acolo. E 
un vierme destul de inteligent care la prima vedere pare 
mult mai periculos decât este. 

— Poţi să spui că asta îl face foarte periculos. 

— Da, se poate, o aprobă el. Faptul că are 
comportamentul ăsta nu înseamnă că nu poate produce 
pagube semnificative, încercăm să-i refacem evoluţia și 
drumul înapoi, până la Sparrow. 

— 'Tokimoto se ocupă de chestia asta, interveni Reva. 

— Nici eu nu lucrez singur. Și, adăugă Tokimoto, nici n- 
aș fi putut ajunge la codul de origine al virusului după 
datele care mi-au fost transmise. 

— Pe asta a contat și Sparrow. El a creat viermele, apoi 
l-a însărcinat pe Bissel să joace rolul de agent dublu. Noi 
să credem că cei din grupul Ziua Judecăţii de Apoi au 

virusul, ei să creadă că noi îl avem. Amândouă taberele, 
ţinând seama de informaţiile care le-au fost livrate, îl cred 
mult mai periculos decât este de fapt, și aruncă o grămadă 
de bani în joc, în încercarea de a-l cumpăra cu totul. Iar 
Bissel canalizează banii, sau cel puţin cea mai mare parte 
din ei, spre Sparrow, prin intermediul lui Kade. 

— O chestie foarte inteligentă, comentă Roarke. Și, cu 
puţin efort, ar fi putut să fie și foarte profitabilă. Ar fi fost 
mult mai inteligent din partea lor să păstreze lucrurile la o 
scară mai mică, eventual să joace pe degete două companii 
mai mici, nu OASN-ul și pe alţii din ăștia. 

— Un tip ambițios. Și lacom, adăugă Eve. Le servea 
celorlalți informaţiile pe care le fura de la Securecomp, 
care se străduiau să descifreze codul virusului, ca să se 
apere în cazul în care cei de la departamentul de cercetare 
și dezvoltare se apropiau prea mult. Un aranjament 
bunicel. 

— Dar a fost prea îngust la minte. Roarke studia codurile 
de pe computer și-și nota progresele făcute. Credea că 
poate controla totul, fără să-și murdărească mâinile și, în 
același timp, că-l poate ţine pe Bissel în lesă până când 
urma să nu mai aibă nevoie de el. 

— Un laș. Eve își aduse aminte cum se smiorcăise la 
spital. Bissel începe să fie șantajat, așa că vrea mai mult. 
Și Kade vrea mai mult. Şi Securecomp e din ce în ce mai 
aproape să pună capăt profitabilei lui afaceri. 

— Așa că îi dă lui Bissel o nouă sarcină, să rezolve toate 
aceste probleme. 

Peabody clătină din cap. 

— Dar e deja prea mult, iar Bissel e prea încuiat ca să 
poată vedea în perspectivă. Scuze, îi spuse ea Revei. 

— Nicio problemă. 

— Nu e doar prea încuiat, adăugă Eve. E prea egoist. 
Trăiește într-o lume imaginară. Crede că are voie să ucidă 
pe oricine. 

— Văd că te-ai uitat la filme cu James Bond, spuse 
Peabody. 

— Mi-am făcut și eu temele. Dar acum e băgat până la 
gât. Nu se poate întoarce la OASN. Nu se poate duce la 
ceilalți. A așteptat prea mult, nu mai poate fugi, iar 
conturile i-au fost identificate și puse sub sechestru. A ucis 
ca să rămână mort, dar acum totul a ieșit la iveală. A 
încercat să-l omoare pe Sparrow, dar a dat greș. Acum, în 
loc să fie mort, Sparrow e arestat și o să spună cât mai 
multe ca să obţină o reducere a pedepsei și ca să-l înfunde 
pe Bissel. Şi-a pierdut slujba de vis și toată gloria pe care 
și-o câștigase de pe urma artei. 

— Asta dacă poţi numi artă porcăriile alea. Reva zâmbi 
când văzu că toată lumea se uita la ea. Hei, nu numai Blair 
ştia să se prefacă. Nu mi-au plăcut niciodată creaţiile lui. 
Își îndreptă umerii, de parcă ar fi aruncat o greutate 
imensă de pe ei. Ma simt bine știind că sunt în sfârșit în 
stare să spun asta. Am început să mă simt din ce în ce mai 
bine. 

— Nu te bucura prea tare încă, o avertiză Eve. Acum 
simte nevoia să facă o declaraţie, să ia poziţie, dar mai 
întâi trebuie să-și lingă rănile, să-și revină și să ajungă într- 
un fel sau altul la o anumită satisfacţie. Reva, parcă 
spuneai că arta este adevărata lui pasiune, nu? 

— Da, nu știu cum ar fi putut să se prefacă în latura 
asta. A muncit ani în șir, a studiat, a învăţat. Muncea zile 
în șir la câte o piesă, nu prea mânca și nici de dormit nu 
dormea prea mult în perioadele în care era în focurile 
creaţiei. Chiar dacă nu-mi plăceau deloc rahaturile care-i 
ieșeau din mână, punea suflet în ele. Pentru o vreme o să 
fiu foarte rea, continuă ea, și o să-l ponegresc de câte ori o 
să am ocazia. Zâmbi din nou. Asta ca să știți la ce să vă 
așteptați. 

— Cred că e un lucru sănătos, spuse Tokimoto. Și uman. 

— Deci, cum spuneam, arta, dacă așa se poate numi, 
este foarte importantă pentru el. Chiar dacă l-au lăsat fără 

slujba lui de vis, tot artist a rămas. Eve dădu din cap. Încă 
mai poate crea. Trebuie să creeze. McNab, caută în baza 
de date cu chiriașii, vezi dacă găsești ceva legat de Bissel. 
Concentrează-te pe Flatiron. 

— Bineînţeles, murmură Roarke. Te pot ajuta eu cu 
chestia asta, lan, îi spuse el lui McNab, continuând să se 
uite la Eve. Vrea să fie aproape de locul lui de muncă, 
acolo unde se simţea puternic, acolo unde avea putere de 
decizie. Dacă el ar fi avut un alt apartament în clădire, e 
posibil ca și Chloe McCoy să știe de existenţa lui. 

— Bineînţeles, așa cum îl știm noi, e sigur că a dus-o 
acolo ca s-o impresioneze, să-i arate ce persoană importată 
era el. „Uite, vreau să-ţi arăt apartamentul ăsta secret al 
meu. Nimeni nu mai știe de existenţa lui, în afară de tine.” 

— Şi când lucrurile au luat-o razna, iar el a avut nevoie 
de apartamentul ăla, termină Peabody, ea a trebuit să 
moară doar pentru că știa de existenţa lui. 

— Locotenente.  Roarke bătu ușor cu degetul în 
monitorul calculatorului la care lucrase cu McNab. LeBiss 
Consultants. LeBiss e o anagramă a lui Bissel. 

— Da, cred și eu că ar vrea să pună numele lui, într-un 
fel sau altul. Chestie de orgoliu. Se aplecă peste umărul lui 
Roarke. Unde e? 

Tastă o comanda, iar pe ecran apăru o diagramă a 
clădirii Flatiron, se roti ușor și un anumit sector se lumină. 

— La un etaj mai jos de galeria lui. Ca să poată ajunge 
mai ușor, fără riscuri, în studio. Oricum, cred că are 
pregătirea necesară să facă chestia asta cu cât mai puţine 
riscuri. 

— Apartamentul e complet izolat fonic, nu-i așa? 

— Bineînţeles. 

— Şi are jaluzele la ferestre. Și monitoare. Dacă a mai 
făcut el câteva modificări la nivelul de securitate, acum va 
putea vedea cine intră și cine iese din clădire, cine urcă cu 
liftul. Și le poate bloca, așa cum a făcut Sparrow în 

noaptea primelor crime, și poate să se evapore înainte să 
ajungă cineva la el. 

— Probabil că lucrează noaptea, spuse ea, cu jumătate 
de gură. Probabil că lucrează mai mult noaptea, când 
clădirea se închide, birourile sunt goale, nu-l deranjează 
nimeni. Poliţia a trecut deja pe acolo, s-a stabilit deja că nu 
există nimic care să aibă legătură cu ancheta. Chiria e 
plătită. Așa că până nu expiră contractul de închiriere, 
poate să utilizeze spaţiul acela fără riscul de a fi găsit. 

— Ilubea la nebunie studioul ăla. Reva se apropie și 
începu și ea să studieze diagrama. La un moment dat i-am 
sugerat să-și amenajeze unul acasă, dar n-a fost de acord. 
Ştiam că asta avea să fie reacţia lui, îi plăcea libertatea, 
prefera să fie singur când lucra, plus că mai avea nevoie și 
un loc unde să-și ducă femeile cu care se culca. Dar știu că 
în adâncul inimii lui iubea cu adevărat locul ăla. La naiba! 
încep să o iau razna. Nici nu m-am gândit să pun locul ăsta 
pe lista pe care mi-ai cerut s-o fac, cea cu locurile unde îi 
place să meargă. 

— Nu era nevoie s-o faci. Locul acela era deja pe lista 
mea. 

— Da, dar studioul era locul lui preferat, și dacă eram în 
stare să gândesc coerent, îmi dădeam și eu seama. El 
spunea mereu că are nevoie de stimularea pe care i-o oferă 
orașul, de energia lui, de locul acela, așa cum are mare 
nevoie de liniștea și intimitatea casei noastre. Un loc îl 
încărca, iar celălalt îl ajuta să se relaxeze. 

— Trebuie să intrăm acolo, spuse Eve. 

— Dallas, adăugă Reva. Nu lucrează numai noaptea, nu 
și dacă e prins în focurile creaţiei. De obicei, nu mai era în 
stare să stea departe de o creaţie noua. Mă gândesc că, în 
afara de cazul în care eu chiar nu l-am cunoscut deloc, 
eventualele riscuri n-ar mai conta acum pentru el. Sau 
poate că ar conta, dar numai în măsură în care adrenalina 
i-ar alimenta impulsul creator. 

— Bine. Bună remarcă. Trebuie să presupunem că e 
acolo, așa cum trebuie să presupunem că e înarmat și 
periculos. Clădirea e plina de civili. Trebuie să-i scoatem 
de acolo. 

Feeney, care continuase să lucreze la calculatorul lui 
McNab pe timpul întregii ședințe, își ridică în sfârșit 
privirea. 

— Vrei să evacuezi o clădire de douăzeci și două de 
etaje? 

— Da. Şi încă fără ca Bissel să afle ceva. Ceea ce 
înseamnă că mai întâi trebuie să aflăm cu siguranţă dacă el 
e acolo sau nu. Nu vreau s-o evacuez tocmai când el a ieșit 
până la restaurantul din colţ, să-și cumpere un sandvici. 
Așa că hai să ne gândim la o modalitate de a verifica asta, 
și apoi să găsim o cale de a-i scoate pe toţi civilii de acolo. 

Feeney dădu drumul la aerul din piept. 

— Nici nu ceri prea mult. Apropo, am descifrat o parte 
din astea. Seamănă cu un jurnal. A făcut de atâtea ori sex 
cu o persoană pe care o numește BB, încât cred că ar 
putea face să roșească și o damă de companie. Roși și el 
puţin, la rândul lui, când îi aruncă o privire Revei. Îmi cer 
scuze. 

— Nu e nicio problemă. Nicio problemă, repetă ea, 
mușcând parcă din cuvinte. M-a minţit, m-a înșelat, a 
încercat să-mi arunce în cârcă două crime. De ce-ar trebui 
să mă simt prost aflând că a tăvălit-o și pe o biată... Făcu o 
pauză și respiră adânc. În cameră nu se mai auzea decât 
zumzăitul calculatoarelor. Bine, văd că dau naștere unei 
probleme încercând să demonstrez că nu există nicio 
problemă. Să încerc altfel. Se uită la Tokimoto acum. Se 
uită direct în ochii lui. Dragostea poate muri. Poate fi 
ucisă, indiferent de cât de puternică a fost. Nu e 
invulnerabilă. A mea a murit E moartă și îngropată. Nu mai 
vreau să fac decât un singur lucru - să-l privesc în faţă și 
să-i spun că e un nimic. Dacă pot să fac asta, o să fie 
destul. 

— O să mă asigur eu că o să ai ocazia, promise Eve. 
Acum, cum punem mâna pe el? 

— O alarmă cu bombă ar evacua clădirea foarte rapid, 
dar în cazul ăsta vor apărea răniţi, gândi Peabody. Oamenii 
au tendinţa să intre foarte rapid în panică, mai ales atunci 
când li se spune să nu o facă. Şi chiar dacă apartamentul 
lui e izolat fonic, o să afle destul de repede. 

— Nu și dacă se merge din etaj în etaj. Eve se plimba 
prin cameră în timp ce vorbea. Dar nu o ameninţare cu 
bomba. O problemă electrică? Ceva care mai mult să irite 
decât să provoace panică. 

— O eventuală scurgere - reziduuri periculoase, ceva 
chimic. Să fie ceva vag, sugeră Roarke. Evacuarea etaj cu 
etaj o să dureze mai mult timp și o să fie nevoie de mai 
mulţi polițiști. 

— Nu vreau să aduc mai mulţi decât e nevoie. O echipă 
mică și unită de la departamentul de intervenţii. Se mișcă 
repede și în liniște și cu ajutorul lor putem să evacuăm pe 
toată lumea în mai puţin de o oră. Și punem mâna pe el, 
asta o să facem. O să punem mâna pe el. Se opri și studie 
din nou diagrama. Studioul acela are trei ieșiri? 

— Exact. Pe coridorul principal, cu liftul pană în hol și cu 
liftul de marfă până pe acoperiș. 

— În Flatiron nu sunt aeroglisoare. Ăsta e un avantaj. 

— Și are un aspect mai estetic fără ele, adăugă Roarke. 

— Blocăm lifturile. Putem să mai plasăm o echipă de la 
forțele speciale pe acoperiș. Noi o să venim pe coridor, 
după ce îl încolțim. Dacă-l prindem la capătul ăsta, la 
căpătui mai îngust, nu va avea prea mult spaţiu de 
manevră. Noi o să ne facem planul de bătaie ţinând cont de 
spaţiul ăsta îngust. Și de spaţiul din studio. Şi de cel din 
apartamentul de dedesubt. S-ar putea să fie acolo. Dar 
când intrăm, trebuie să știm exact unde e și trebuie să ne 
asigurăm că nu știe că venim după el. 

— Putem să facem asta. 

Eve clătină din cap și se uita la Roarke. 

— Putem? 

— Mmmm. El îi luă mana și, sub ochii ei îngroziţi, o 
sărută înainte ca să apuce să și-o tragă dintr-a lui. 
Locotenentului nu-i place de nicio culoare să o pup atunci 
când coordonează o operaţiune, așa că nu m-am putut 
abţine. 

— Mi se pare că e prea mult sex pe-aici, mormăi Feeney 
de la calculatorul lui. 

— Cum putem afla unde este el exact în interiorul 
clădirii și cum putem să-l împiedicăm să afle de venirea 
noastră? întreba Eve cu ceea ce considera a fi o infinită 
răbdare. 

— Nu vrei tu mai bine să te ocupi de detaliile tactice și 
să lași în seama mea detaliile astea nenorocite? Reva, de 
cât timp ai nevoie să închizi sistemul de securitate și să 
sabotezi monitoarele din sectorul ăsta de clădire? 

Incruntată, Reva își puse mâinile în șolduri. 

— Asta pot să-ți spun după ce mă uit la spaţiile 
respective. 

— Ţi le trimit într-un minut. O să am nevoie de câteva 
chestii de la Securecomp, îi spuse Roarke lui Tokimoto. Te 
superi dacă te duci tu să le aduci? 

— Nu, deloc. Zâmbi. Cred că știu la ce te gândești. 

— Hai să-i lăsăm pe tocilari să se ocupe de astea, atunci. 
Eve pomi spre ieșire, apoi se întoarse. Mă refeream la 
tocilarii civili, adaugă ea, când văzu că Feeney și McNab 
nu se mișcaseră. 


* 


Îi trebui numai o oră să pună la punct un plan care 
implica riscuri minime pentru civili și pentru echipa ei și 
puţin mai mult ca să obţină toate aprobările pentru 
evacuarea clădirii. 

— Știm că are un aruncător de rachete cu rază mică de 
acţiune. Dar nu știm ce alte jucării mai are pe acolo. Poate 


363 


avea bombe, arme chimice, grenade fumigene. Nu va ezita 
să le folosească pentru a se proteja sau pentru a-și asigura 
fuga. Este cu atât mai periculos cu cât nu are prea multă 
pregătire cu armele. Un tip care nu știe cum să folosească 
niște grenade lacrimogene o să provoace mai multe 
pagube decât unul care știe ce să facă cu ele. 

— După ce scoatem pe toată lumea din clădire putem să 

pompăm gaz somnifer în sistemul de ventilaţie, să-l 
adormim, sugeră McNab. 
_ — Nu putem fi siguri că nu are filtre sau mască de gaze. 
li plac jucăriile folosite de agenţii secreţi. După ce stabilim 
unde e, încercuim sectorul ăla. Închidem toate ieșirile și 
spargem ușa. Intrăm repede și îl reținem. În dosarul lui n- 
am găsit nicio referinţă la priceperea lui în lupta corp la 
corp. Asta nu înseamnă însă că nu este periculos. 

— O să intre în panică. Feeney iși mușca buza de jos. 
Primele victime ale sale au fost imobilizate înainte de a le 
ucide. A drogat-o pe tipa aia, pe McCoy, iar pe Powell l-a 
ucis în timp ce era sub influenţa narcoticelor. Pe Sparrow a 
încercat să-l elimine de la distanţă. In cazul ăsta o să fie 
faţă în faţă cu noi și, dacă nu punem mâna repede pe el, o 
să intre în panică. Prin urmare va fi și mai periculos. 

— Așa e. E un amator care se crede profesionist. Viaţa 
lui s-a cam dus de râpă. E furios și speriat, n-are unde să 
se ducă și nu prea mai are ce pierde. Prioritatea noastră 
sunt civilii, pentru că el nu va sta prea mult pe gânduri 
dacă va fi obligat să omoare vreunul și nici nu știm ce fel 
de arme are. Trebuie să scoatem civilii de acolo și să-l 
încercuim. Să-l luăm pe sus. Și îl vrem în viaţă. El e cheia 
acuzării lui Sparrow. Nu vreau să-l pierd. 

— O să ajungi să te lupţi cu cei de la securitate pentru 
el, spuse McNab. O să-l vrea ei. 

— Exact. Am nevoie de Bissel ca să putem dovedi 
acuzaţiile de omor cu premeditare. Vreau să câștig 
procesul ăsta, Feeney. Vreau ca tu să lucrezi cu tocilarii... 
cu Ewing și Tokimoto, se corectă ea. Indiferent cât de 

multă încredere are Roaike în ei, vreau să-i supraveghezi. 
Ewing e destul de dură, se descurcă bine, dar la un 
moment dat ar putea să cedeze. 

— Da, s-a ţinut mai bine decât majoritatea, dar, ai 
dreptate, s-ar putea să cedeze la un moment dat. Feeney 
își scoase punga cu migdale. Chestia asta o s-o cam 
zguduie niţel, dar o să am eu grijă de ea. 

— Echipa de la departamentul de intervenţii e numai 
pentru situaţii speciale. E rezervă. Nu vreau să-și asume 
vreun merit pentru operaţiunea asta. Intrăm doar noi 
patru, ne împărțim în echipe de câte doi. McNab, tu faci 
echipă cu Peabody. Dar nu vreau să vă gândiţi unul la 
celălalt decât ca polițiști. Vreau să lăsaţi sentimentele și 
relația personală la ușă când intraţi acolo. Dacă nu puteţi 
s-o faceţi, spuneti-mi de pe acum. 

— O să-mi vină destul de greu să mă gândesc la McNab 
ca la un poliţist, mai ales când poartă tricoul ăla așa de 
simandicos. Peabody îi aruncă o privire apreciativă. În 
rest, nu cred să fie vreo problemă. 

— O să ne facem treaba, o asigură McNab. Și să știi că 
mi-am asortat tricoul cu chiloţii. 

— Da, asta e ceva ce ne interesa pe toţi. Dacă reușim să 
ne concentrăm și asupra altor lucruri decât lenjeria lui 
McNab, cred că putem să-i dăm drumul. 

— Parcă vorbeai de patru oameni, îi reaminti Peabody. 

— Merge și Roarke cu noi. McNab se ocupă de 
dispozitivele electronice pe care Bissel și le-ar fi putut 
instala în zonă, dar nu prea se pricepe la capitolul arme. 
Nu la cele pe care le vom folosi noi. Roarke se descurcă 
bine cu jucărelele astea războinice. Şi știe cum să treacă și 
de ușile prevăzute cu dispozitive de siguranţă. Există vreo 
obiecţie? 

— Din partea mea nu. McNab ridica din umeri. l-am 
văzut impresionanta colecţie de arme. 

— Atunci hai să organizăm echipele și să terminăm 
odată cazul ăsta. Feeney, vreau să vorbesc ceva cu tine. 

Așteptă până când rămaseră singuri și clătină din cap când 
el îi întinse punga cu migdale. Aăăă... datele despre care 
am discutat acum ceva vreme, datele acelea personale pe 
care am pus mâna. Vreau să știi ca nu e nicio problemă. 
Nu se va face nimic în privinţa asta. 

— Bine. 

— Te-am pus într-o situaţie destul de dificila spunându-ţi 
despre datele alea și despre îngrijorările mele. N-ar fi 
trebuit să fac asta. 

El împături punga și o băgă în buzunar. 

— Ne cunoaștem de prea multă vreme, nu era nevoie să- 
mi spui asta. Pentru că ne știm totuși de mult și știu de 
unde vin toate chestiile astea, așa că n-o să mă supăr prea 
tare pe tine că mi-ai spus așa ceva. 

— Mulţumesc, în ultima vreme am fost destul de 
ameţită. 

— Te-ai calmat acum? 

— Da. 

— Atunci hai să armăm rachetele și să-i dăm drumul. 

— Mai am un singur lucru de făcut, apoi vin și eu. După 
ce el ieși, se duse la biroul ei și-și deschise linia telefonică. 

— Nadine Furst. 

— Dallas. Se pare că peste două-trei ore o să fiu liberă. 
Dacă tot n-am apucat să luam prânzul acela, ce-ar fi să ne 
întâlnim astăzi? Doar noi doua? 

— Sună bine. Unde ne întâlnim? 

— Mai am ceva de rezolvat. Hai să ne întâlnim pe Fifth 
Avenue, între străzile Douăzeci și doi și Douăzeci și trei. În 
jur de două. Fac eu cinste. 

— Perfect. Abia aștept să te văd. 

Eve închise linia, mulțumită că Nadine înţelesese că nu 
voia să vorbească decât cu ea. Şi avea să-i ofere un subiect 
de zile mari, după care cei de la OASN aveau să facă 
eforturi disperate să se acopere. 

Se întâlni cu ceilalţi în laborator, unde Roarke îi arăta lui 
Feeney cum funcționa echipamentul. 

Se uită încruntată ia ecranul unuia dintre calculatoare, 
pe care apăreau și dispăreau diferite forme colorate. 

— Presupun că ăla nu e un nou joc video. 

— Nu, e un senzor. Detectează căldura corporală. Ceea 
ce vezi pe ecran este, de fapt, Summerset trebăluind prin 
bucătăria de jos. Introduci coordonatele locației pe care 
vrei s-o scanezi și natura obiectului pe care îl cauţi. Trece 
prin pereţi, uși, sticlă și așa mai departe. Chiar și prin oţel. 
Flatiron are structură de oţel. Distanţa la care poate da 
rezultate depinde de interferența cu alte obiecte. 
Bineînţeles, obiectele cu o structură asemănătoare celei a 
obiectului căutat de tine or să apară și ele pe monitor. Dar 
odată ce ai identificat ţinta, poţi să focalizezi asupra ei și 
să o urmărești numai pe ea. 

— Ce-i asta? Bătu ușor cu degetul în ecran, indicând un 
punct galben-portocaliu care se mișca în cercuri. Nu 
cumva €... 

— Pisica. 

Roarke îi zâmbi. 

— Care trage nădejde că va primi și ea ceva. Ai reușit 
ceva cu sonorul, Tokimoto? 

— Aproape. Mai durează puţin. 

— Suntem fixaţi pe ţintă, îi explică Roarke. Avem și 
interfața audio. După ce curățăm sunetul de toate 
interferenţele și paraziţii, ar trebui sa reușim să și auzim. 

— Două etaje mai jos? Fără linie directă și fără legătură 
prin satelit? 

— Folosim un satelit. Cu echipamentul pe care-l avem 
putem să vedem și să numărăm și mustăţile lui Galahad. 
Dar cu comunicatorul ăsta mobil o să fie cuplat și 
detectorul de căldură. Roarke își ridică privirea. Cred că e 
destul pentru ce-ţi trebuie ţie. 

— Da, o să funcţioneze perfect. Își strânse buzele când 
auzi un sunet ca de viori venind dinspre acel dispozitiv, 
apoi mieunatul inconfundabil al lui Galahad. 

— Chestia asta e super tare, spuse McNab cu o privire 
pofticioasă. 

— Dar ce facem cu sistemele lui de securitate, cu 
monitoarele pe care le-a instalat? se interesă Eve. 

— Le pot opri de la distanţă. Putem, de asemenea, să 
preluăm controlul instalaţiei audio a clădirii, ca el să nu 
audă anunţurile de evacuare. Putem să ne instalăm tot 
echipamentul la faţa locului în mai puţin de douăzeci de 
minute și să dăm de el în maximum o jumătate de oră. 

— O să începem prin a-l găsi, apoi o să evacuăm. Trebuie 
să eliberăm spaţiul de sub el. Repede și în liniște, apoi ne 
instalăm acolo echipamentul. Feeney? 

— Mă ocup imediat. 

— Peabody, ocupă-te de echipamentul de protecţie 
pentru echipele care urmează să facă arestarea. Şi 
încărcaţi armele. Roarke, tu vii cu mine! 

— Întotdeauna, spuse el. 

Ea nu spuse nimic până când nu ajunseră înapoi în 
biroul ei. Își verifică arma, apoi deschise un sertar și 
scoase de acolo un paralizator. 

— O să ai nevoie de ăsta. Vreau să intri și tu cu mine. 

Roarke răsuci arma în mână. Avea în arsenalul lui unele 
mai puternice și, cu siguranţă, mult mai eficiente. Dar se 
gândi că totuși intenţia ei conta. 

— Sper că n-o să mă faci să-ţi cer permisiunea. 

— Nu. O ai deja. Vreau să intri pe ușa aia cu mine. Mai 
mult, nu știu ce are el acolo. Când intrăm, vreau ca tu să te 
concentrezi pe armele lui să vezi câte are și de care. Pe el 
lasă-mi-l mie. Lasă-mi-l mie, Roarke! 

— Am înţeles, locotenente. 

— Şi mai e ceva. l-am spus și lui Nadine câte ceva 
despre ce am de gând să fac. Când toate astea or să se 
termine, dacă vrei să dai și tu o declaraţie de presă despre 

cum Bissel și Sparrow au încercat să fure date de la 
Securecomp, cum au încercat să racoleze un angajat al tău 
și cum i-au sabotat pe cei de la proiectul strict secret, nu 
cred că m-aș supăra. 

— Văd că ai planuri mari cu ei. Vrei să asmuţi câinii pe 
ei. Zâmbi ușor și-i atinse cu un deget gropiţa din bărbie. 
Uau, locotenente! Mă uimești! 

— Oricum, de multă vreme au încercat să-și acopere 
urmele. Sunt o grămadă de dovezi incriminatoare și de 
probleme ascunse în OASN. Cu chestia asta încerc să mă 
răzbun în mai multe feluri, Roarke! 

— Da, îmi închipui. Puse arma în buzunar, ca să-i poată 
cuprinde faţa cu mâinile. Îi săruta sprâncenele încruntate. 
Uite ce e. Dacă asta te mulțumește pe tine, o să fiu și eu 
mulțumit. 

— Atunci hai să-i dăm drumul, să facem dreptate. 


Bineînţeles, Whitney și comandantul Tibble au vrut să ia 
și ei parte la operaţiune, ca observatori, ceea ce a făcut 
lucrurile puţin mai dificile. Eve nu avea nevoie de starea de 
nervozitate pe care prezenţa lor o adăugase stresului 
general. Făcu tot posibilul să-i ignore și se concentră 
asupra coordonării oamenilor din subordinea ei. 

— Protocolul încheiat între instituţiile noastre și 
bunacuviinţă vă obligau să înștiinţaţi OASN de localizarea 
lui 

Blair Bissel, precum și de momentul în care s-a făcut 
chestia asta, comentă Tibble. 

— În momentul de faţă nici protocolul și nici buna- 
cuviință nu sunt printre priorităţile mele, domnule. Sunt 
mai degrabă preocupată de localizarea, imobilizarea și 
capturarea unui suspect într-un caz de crimă multiplă. Este 
foarte posibil ca în uciderea celor trei agenţi, precum și în 
plănuirea acestei operaţiuni să fie implicaţi și alţi agenţi 
OASN. Dacă am fi informat OASN de această operaţiune, 

am fi putut compromite totul, pentru că e de presupus că 
Bissel mai avea contacte în interiorul organizaţiei. 

— Să nu crezi că s-ar mai pune așa problema, nu mai are 
niciun contact. Dar e în regulă, spuse Tibble clătinând din 
cap. Logic, poţi să fii si gură că o să examinez și eu 
problema din punctul ăsta de vedere când se va ajunge la 
repercusiuni. Dacă-l ratezi pe Bissel acum sau nu reușești 
să-l prinzi cum trebuie, poţi și tu, la rândul tău, să te 
aștepți la repercusiuni. 

— O să-l prind, nu-ţi face griji! Se întoarse din nou spre 
monitor, atentă la timpul scurs. Așteptând. 

Se aflau într-un șir de birouri la etajul de sub LeBiss 
Consultants. Ocupanţii lor fuseseră evacuaţi, iar acum Eve 
aștepta doar confirmarea lui Roarke că sistemele de 
securitate instalate de Bissel au fost dezactivate înainte să 
înceapă următoarea fază a acţiunii. 

— O să ţi-l ia, locotenente, adăugă Tibble. O să-l mute și 
pe el și pe Sparrow într-o închisoare federală. 

— Pun pariu că așa se va întâmpla, începu ea. Câtă 
vreme amândoi vor fi acuzaţi de crimă și instigare și 
complicitate la omor, nu-mi pasă cine va încuia cușca. 

— Dar ei or să vrea ca totul să se petreacă în tăcere. 
Genul ăsta de problemă apărută în sânul unei organizaţii 
puternice precum OASN va da întotdeauna naștere la 
polemici, va avea succes la public. 

Da, se gândi ea, foarte lipicios. 

— Îmi ordoni să bag toate astea sub covor, cum se 
spune, domnule comandant Tibble? 

—Nu pot să-ţi dau un asemenea ordin, doamnă 
locotenent. Dar vreau să subliniez că aducerea la 
cunoștința publicului a astfel de amănunte nu e un lucru 
prea înţelept din punct de vedere politic. 

— O să țin minte chestia asta, spuse ea, uitându-se spre 
Roarke, care tocmai intrase în încăpere. 

— S-a făcut, spuse el. Omul vostru e orb și surd. Liftul 
care duce spre atelierul lui a fost dezactivat. 

— Am înțeles. Eve își scoase comunicatorul. Aici Dallas. 
Vreau ca scările să fie blocate și ţinute sub observaţie. In 
niciun caz, repet, în niciun caz nu vreau să acţionaţi în 
locaţiile stabilite. Începeţi procesul de evacuare. Făcu un 
semn cu mâna sper monitor. Gâsiţi-l. 

— Aș vrea să mă ocup eu de scanare și de localizarea 'ui, 
spuse Reva. Aș vrea să am eu controlul asupra operaţiunii 
ăsteia. 

— În problema asta decizia îi aparţine lui Feeney. 

Feeney o bătu ușor pe Reva pe umăr, încercând să-și 
stăpânească dorința de a conduce singur întreaga 
operaţiune. 

— Dă-i drumul, spuse el. 

Ea introduse coordonatele specifice pentru sediul 
LeBiss, programă executabilul să ignore propria ei căldura 
corporala și făcu o scanare lentă. 

— Aici n-am găsit nimic. Vocea îi tremură un pic, apoi și- 
o drese și schimbă coordonatele pentru un alt sector. Când 
văzu umbrele roșii și portocalii apărând pe ecran nu putu 
decât să se uite, fără să fie în stare să mai facă nimic 
altceva. 

— Avem ţinta confirmata, spuse Eve, făcând un pas în 
față. E singur. Coordonatele îl plasează în sectorul 
studioului. Ce e acolo? întrebă Eve, indicând o dunga 
albastră. 

— Foc. Flăcări. Căldură intensă. Lucrează. 

— E înarmat, sublinie Roarke. Uite aici, se vede din 
poziția pe care o ia corpul, din unghiul în care e prins în 
imagini. 

— Bine. Pregătiţi-vă. Își puse, la rândul ei, costumul de 
protecţie. 

— Încerc să fac și legătura audio. Văd că ascultă muzica. 
Trash rock, spuse Reva, după un moment. E excitat, în 
focurile creaţiei. În general ascultă astfel de muzică atunci 
când se simte cuprins de inspiraţie. Văd că are o grămadă 
de metal acolo. Echipamente, unelte, opere neterminate. O 

să fie destul de greu să disting care dintre bucăţile alea de 
metal sunt arme. 

— Oricum, noi presupunem că e înarmat până-n dinţi. Fii 
cu ochi pe el! Eve își montă casca. Vreau să știu tot timpul 
unde este și ce face. Și vreau să fiu anunţată imediat ce 
clădirea a fost complet evacuată. Toată lumea pe poziţiile 
stabilite. 

— Daţi-i drumul! Feeney apucă microfonul. Unitatea 
Șase, aici Baza. Ai noștri intră în sectorul repartizat vouă. 
Repet, ai noștri intră în sectorul vostru. 

— O să primim și imaginile, spuse Eve, în timp ce se 
îndreptau rapid spre scări. Comutaţi armele pe „paralizat”. 
Dallas, am ajuns la ușă, spuse ea în cască și deschise ușa 
care dădea spre scări. 

Cei doi de la echipa de rezervă erau la post. 

— Aici e liniște și pace, îi spuse unul dintre ei. 

— Îl paralizam. Nu vreau să ajungă să pună mâna pe 
armă. Il punem jos, îl încătușăm și îl scoatem, repede și 
curat. 

— Eu pot s-o iau prin spate, murmură McNab în cască. 

O descindere în forţă, toţi patru pe o singură ușă, ar 
putea fi destul de riscant, mai ales dacă Bissel era înarmat. 

— Tu și Peabody mergeţi la ușa care dă spre hol. Roarke 
o să deschidă ușa dintre cele două secţiuni de la distanţă, 
la comanda mea. Apoi noi doi o să intrăm pe ușa principală 
a studioului. Il prindem la mijloc, ca-ntr-un cleşte. 

Urcă scările și le făcu semn lui McNab și lui Peabody să 
meargă la capătul celălalt al coridorului. 

În căști auzea desfășurarea operaţiunilor de evacuare. 
Mergea destul de încet, dar mergea. Își roti umerii. 

— lisuse, cât urăsc vestele astea! Mă întreb dacă le-ar 
putea face și mai inconfortabile. 

— Într-o altă epocă, locotenente, ai fi fost un cavaler 
într-o armură strălucitoare. Și cred că ai fi urât și mai mult 
un așa echipament de protecţie. 

— Probabil că l-am fi putut prinde și fără să evacuăm 
toată clădirea. L-am fi pândit... La un moment dat ar fi 
trebuit să adoarmă. Dar... 

— Instinctul ţi-a spus să-i îndepărtezi pe toţi civilii și să-l 
arestezi acum. 

Ea își scoase casca și-i făcu semn să facă și el la fel. 

— Dacă vrei să fii tu cel care-l prinde, pot să rămân 
puţin mai în spate. 

Îi mângâie obrazul cu un deget. 

— Văd că ai o slăbiciune pentru mine, nu-i așa? 

— Cam așa ceva. 

— Şi eu la fel. Și nu, nu e nevoie să rămâi mai în spate. 
Nu contează cine îl prinde. 

— Bine, atunci. Își puse casca la loc. Câteva minute mai 
târziu, fu anunţata că evacuarea civililor se terminase. 
Merse pe vârfuri până lângă ușă. Peabody, du-te lângă ușă. 
Roarke, dă-le drumul jn hol. 

Roarke apasă un buton. 

— S-a făcut, anunţă el. 

— Mișcaţi-vă! Fiţi gata! își ocupă poziţia de lângă ușa 
studioului și dădu din cap spre Roarke. Dă-i drumul! 

Se năpusti prin ușă și se lăsă brusc în jos, Roarke 
ocupându-se de partea de sus, lângă ea. O secundă mai 
târziu, ușa de la celălalt capăt al încăperii zbură într-o 
parte și prin ea năvăliră Peabody și McNab. g 

Bissel stătea lângă una dintre sculpturile lui. In cap avea 
o cască de protecție și purta o vestă ușoară. Peste piept 
avea încrucișat un ham în tocurile căruia stăteau două 
pistoale. În mână ţinea o lampă de sudură din care ieșea o 
flacără albăstruie. 

— Poliția! Mâinile sus! Acum! 

— Nu contează. Nimic nu contează. 

Îndreptă flacăra lămpii de sudură spre McNab și spre 
Peabody, iar corpul îi zvâcni spre spate de câteva ori, sub 
impactul proiectilelor paralizante. 

— Nu contează. 

Aruncă lampa de sudură pe jos, flacăra prelingându-se 
acum de-a lungul podelei. 

— Am aranjat de mult locul ăsta. Mă auziţi? ţipă el. Am 
instalat o bombă. Dacă vă apropiaţi o s-o declanșez. O să 
arunc în aer jumătate din clădirea asta, cu tot cu oamenii 
din ea. Puneţi armele jos și ascultaţi-mă! 

— Sunt numai urechi, Blair, spuse Eve. Prin cască putea 
să audă cum erau chemaţi geniștii. Unde-i bomba aceea? 

— Puneţi armele jos! 

— Asta n-o s-o facem. 

Cu coada ochiului îl văzu pe Roarke aplecându-se și 
oprind lampa de sudură. 

— Vrei să te ascult. Te ascult. Unde e bomba? Poate 
încerci să mă păcălești. Dacă vrei să te ascult trebuie să-mi 
spui unde e bomba. 

— Aici. Toată chestia asta. 

Bătu cu palma în ceea ce părea o coloană de metal 
răsucită. Faţa îi strălucea de transpiraţie. Din cauza 
efortului, presupuse ea. Și de la intensitatea cu care lucra. 
Și de la panică. 

— Am aici destul de mult explozibil ca să arunc tot 
blocul în aer, ca să trimit sute de oameni pe lumea 
cealaltă. 

— Dar ai muri și tu odată cu ei. 

— Ascultă-mă! 

Își dădu casca pe spate și ea îi văzu ochii. Zeus, se gândi 
ea. Era sub influenţa drogului. Asta și vesta de protecţie pe 
care o purta aveau să-l facă să reziste la destule gloanţe 
paralizante. 

— Am spus că te ascult. Ce-ai de spus? 

— Eu nu mă duc la pușcărie. Nu intru în nicio celulă. 
Sparrow, Quinn Sparrow este cel care a pus totul la cale, 
cel care m-a tras și pe mine pe sfoară. Nu mă duc la 
pușcărie. Sunt agent OASN, sunt în misiune. Nu răspund 
în faţa poliţiei. 

— Putem să discutam despre asta, dacă vrei. 

Vorbea calm, pe un ton interesat. 

— Poţi să-mi povestești despre misiunea ta, asta ducă nu 
te arunci în aer înainte să apuci să deschizi gura. 

— N-o să discutăm nimic. O să mă asculţi. Vreau un 
mijloc de transport. Vreau un jetcopter, cu pilot cu tot, pe 
acoperiș. Vreo zece milioane în bancnote nemarcate. Când 
voi ajunge la o distanţă sigură o să-ţi trimit codul de 
dezactivare a bombei. Altfel... 

Ridică mâna și îi arătă detonatorul pe care și-l prinsese 
de palmă. 

— O să-l folosesc. Sunt de la OASN! strigă el. Nu credeţi 
că o să-l folosesc? 

— Nu mă îndoiesc că-l vei folosi, agent Bissel. Dar 
trebuie să verific dacă explozibilul de care vorbești există 
cu adevărat. Altfel nu pot spune superiorilor mei că într- 
adevăr există o ameninţare și deci ei n-o să te asculte, n-o 
să-ți îndeplinească cererile. Vreau să verific dacă într- 
adevăr e o bombă acolo, ca tu să ai în continuare controlul 
situaţiei. 

— E aici. E nevoie numai de o apăsare pe butonul ăsta 
şi... 

— Ştii foarte bine care este procedura şi care sunt 
protocoalele în astfel de situații. Eu răspund în fața 
superiorilor mei. Lasă-mă să confirm prezența bombei, 
apoi le voi transmite cererile tale şi putem începe 
negocierile. 

— E înăuntru, curvă proastă! Am pus explozibilul 
înăuntru. Dacă nu veneați peste mine, l-aș fi trimis la 
sediul OASN și aș fi declanșat bomba acolo, să-i pedepsesc 
că și-au bătut joc de mine. 

— O să o scanăm. N-are niciun rost să rănim pe cineva. 
Pe Sparrow am pus deja mâna. Mie îmi ajunge. Ele cel 
care te-a băgat în toată mizeria asta. Am nevoie doar de 
confirmarea ta, ca să punem în mișcare procesul. 

— Atunci scaneaz-o. O să vezi că am vorbit serios. Vreau 
un jetcopter. Vreau să vă retrageţi, să plecaţi dracului de 

aici! Şi vreau să fiu transportat într-o locaţie pe care o să o 
aleg eu. 

Roarke ridică ambele mâini. 

— Lasă-mă numai să-mi iau scanerul și să-l configurez ca 
să pot detecta explozibilul. Ştii doar că sunt proprietarul 
unei părți din clădirea asta. Nu vreau să fie distrusă. 

Bissel își mută privirea de la Eve la Roarke. Își umezi 
buzele. 

— Fă numai o singură mișcare suspectă și totul sare în 
aer. 

Roarke băgă mâna în buzunar și scoase un scaner. l-l 
arătă lui Bissel, să vadă că nu voia să-l păcălească. 

— Văd că ai inhalat Zeus, agent Bissel, spuse Eve pentru 
a-l face să-și concentreze din nou atenţia asupra ei. Și nu-ţi 
face bine. Te împiedică să gândești coerent. 

— Crezi că nu știu ce fac? 

Transpiraţia îi curgea șiroaie pe faţă, adunându-se la 
baza gâtului. 

— Crezi că n-am curajul s-o fac? 

— Nu cred asta. Nu ai fi putut fi ceea ce ești, nu ai fi 
putut ajunge unde ești acum, dacă n-ai fi avut curaj. Dacă 
Sparrow nu te-ar fi tras pe sfoară, ai fi ajuns foarte sus. 

— Nenorocitul ăla! 

— Te credea câinele lui, credea că te poate ţine în lesă. 

Nu se uită la Roarke, îl simţea doar lângă ea. 

— Dar i-ai arătat din ce ești făcut. Eu cred că tu n-ai vrut 
decât să pleci, după ce i-ai terminat misiunea. Să-ţi 
primești banii pe care îi meritai și să pleci, dar lucrurile au 
luat-o razna, au început să meargă din râu în mai rău. Știi 
ceva? Pun pariu că Chloe ar fi vrut să vină și ea cu tine. N- 
ar fi trebuit s-o omori. 

— Era o idioată nenorocită! Destul de bună la pat, dar 
când nu făceam sex mă enerva al dracului de tare. Știam și 
singur cum să-mi fac planurile. Ştiam cum să-mi iau 
precauţiile de rigoare. Și ce crezi că am descoperit când 
am ascultat ce se înregistrase pe dispozitivul pe care-l 

instalasem în dormitor? încercase să intre în el, încercase 
să-mi afle parola. Își închipuia probabil c-o înșelam. Curvă 
proastă și geloasă! 

— Dar cutia de valori pe care ai închiriat-o pe numele ei? 

O privi o clipă descumpănit, apoi ochii îi zâmbiră. 

— Cutia de valori. Crezi că nu știu cum să mă acopăr? 
Am astfel de cutii de valori și casete închiriate peste tot. În 
ele am pus bani pentru situaţii de urgenţă, arme, chestii de 
care aveam nevoie la un moment dat. Nu le poţi pune pe 
toate într-un singur loc. Trebuie să le împrăștii. 

— Și ea știa de locul ăsta. Știa și avea pe calculatorul ei 
datele acelea care te incriminau. Ştia și codul de la una 
dintre cutiile tale de valori. Da, cred că m-am înșelat. Chiar 
a trebuit s-o omori. 

— Păi, cum altfel? Ar fi trebuit să meargă. Ar fi trebuit. 
Am convins-o chiar și să scrie biletul acela. „Scrie biletul 
ăsta pentru mine, iubito. Doar o propoziţie, doar una, în 
care să descrii cum te-ai simţit tu când ai crezut că am 
murit.” Și ea a fost îndeajuns de proastă s-o facă. 

— A fost un plan bun. La fel ca și cel cu Powell. Dar ai 
avut ghinion. 

— Prezenţa dispozitivului exploziv confirmată, spuse 
Roarke calm. Doamne, Bissel, chiar ţi-ai pus toate ouăle 
într-un coș foarte volatil. Dacă declanșezi chestia asta, n-o 
să mai rămână aproape nimic din clădirea asta. 

— Ţi-am spus! Ai văzut că am avut dreptate? Acum vezi 
cum faci cu jetcopterul ăla. Fă-mi rost de el acum! 

— Asta dacă o declanșezi, continuă Roaike. Ceea ce nu 
vei face, pentru că am dezactivat cronometrul. Ai cale 
liberă, locotenente. 

— Mulţumesc. 

Tinti spre picioarele lui Bissel, care erau neprotejate. 
Acesta se clătină, urlă și închise ochii, strângând palma 
pentru a declanșa dispozitivul. 

Îl mai nimeri o dată, în momentul în care el întinse mâna 
după armele pe care le purta în tocul de la piept. Peabody 

se repezi dintr-o parte și se aruncă asupra lui. Căzură 
amândoi pe podeaua plină de resturi. O lovi și el la rândul 
lui, dar ea rezistă. McNab sări și el pe Bissel și-i prinse 
gâtul cu braţul, îi aplică trei lovituri scurte de pumn direct 
în faţă. 

Sângele îi curgea în valuri din nas, dar Peabody scoase 
fără milă cătușele. Îl ţinură amândoi la podea și-l 
încătușară. 

— Prindeţi-i o pereche și la glezne, sugeră Eve și le 
aruncă perechea ei de cătușe. E încă destul de agitat. Aici 
Dallas, spuse ea în cască. Suspectul a fost reţinut. 
Trimiteţi-i pe geniști ca să dezamorseze bomba. 

Peabody gemu și se lăsă cu toată greutatea pe Bissel, 
care încă se zbătea. McNab scoase din buzunar o batistă în 
carouri și i-o oferi. 

— Uite aici, iubito, îți curge sânge din nas. Scuze, 
detectiv lubito, am vrut să spun, adăugă el, trăgând cu 
coada ochiului la Eve. 

— Ești bine, Peabody? întrebă Eve. 

— Da. N-a reușit să mi-l spargă. 

Tinu peticul de pânză colorată la nas. 

— L-am prins, locotenente! 

— Da, am pus mâna pe el. Ai grijă ca prizonierul să fie 
transportat la Sediul Central. Te-ai descurcat de minune, 
detectiv lubito. Şi tu la fel, McNab. 

— Te-ai dat la o parte, spuse Roarke, când Eve le făcu 
loc celor de la departamentul de geniu. L-ai lăsat pe 
McNab să-i ardă câteva pentru Peabody. 

— Cred că Peabody s-ar fi descurcat și singură, dar 
merita și el o încercare. Pentru un slăbănog ca el, am văzut 
ca are o dreaptă pe cinste. 

Își consulta ceasul de la mână. Avea destul timp să 
ajungă la întâlnirea cu Nadine. 

Mai dă-o dracului de înţelepciune politică! 

— Va trebui să mă duc la serviciu, să completez actele 
necesare, să-l pregătesc pe Bissel pentru interogatoriu. O 

să-mi ia ceva timp. Poate că ar trebui să vorbești cu Reva 
și cu Tokimoto, sa le spui că munca și eforturile lor au fost 
apreciate și remarcate. Spune-i Revei că o să-i aranjez să 
aibă cinci minute singura cu Bissel. Şi poate îi spui și lui 
Caro că și-a crescut foarte bine copilul. 

— Ai putea să-i spui chiar tu chestia asta. 

— Presupun că aș putea. Intre timp - ridică un deget, 
făcându-i semn s-o urmeze în hol, unde se putea bucura de 
o relativa intimitate - am observat că ţi-ai cheltuit o 
grămadă de timp și de energie cu ancheta asta. Să știi că și 
acest lucru a fost remarcat și apreciat, indiferent că tu ai 
avut sau nu un interes personal în cazul ăsta. 

— Mulţumesc. 

— Presupun că și ţie o să-ţi ia ceva timp până când o să- 
ţi pui toate lucrurile în ordine. Până când o să poţi 
redeveni magnatul universal și zeul corporatist de 
dinainte. 

— Doar câteva zile. Peste vreo săptămână ne vom fi 
regăsit echilibrul. O să fiu plecat puţin din oraș. În anumite 
privinţe este necesară și prezenţa mea. 

— Bine. Spui că totul va fi în ordine într-o săptămână și 
ceva? 

— Cam așa ceva. De ce? 

— Pentru că după ce totul va reveni la normal vreau să 
mergem împreună undeva departe, pentru o scurtă 
vacanţă. Ca să te poţi relaxa. 

Sprâncenele i se ridicară a mirare. 

— Zău? 

— Da. În ultima vreme ai mers cu motoarele turate la 
maximum. Ai nevoie de o pauză. Să zicem... de vineri într-o 
săptămână. Unde vrei să mergi? 

— Unde vreau eu să merg? Și faci toate astea pentru că 
spui că am nevoie de o pauză? 

Ea aruncă o privire prin ușă ca să se asigure ca nimeni 
nu-și bătea capul cu ei. Apoi îi cuprinse faţa în palme. 


379 


— Chiar ai nevoie de o pauză. Și apoi mai e și chestia că 
vreau să te fac sclavul meu sexual pentru câteva zile. Deci, 
unde vrei sa mergem? 

— N-am mai fost de mult în insula. Se aplecă să o sărute, 
fără să se mai uite dacă îi vedea cineva sau nu. O să mă 
ocup eu să aranjez totul. 

— Nu. Mă ocup eu. Pot s-o fac, spuse ea, când îl văzu că 
nu reușise să-și stăpânească foarte bine strâmbătura. 
Chiar pot. Pentru numele lui Dumnezeu, doar coordonez 
un departament operativ destul de mare! Ar trebui să fiu în 
stare să aranjez o excursie. Ai și tu puţină încredere în 
forțele mele. 

— Am multă încredere în forțele tale. 

— Atunci, ne vedem mai târziu. Acum trebuie să mă duc 
să dezlănţui iadul. Se îndepărtă, apoi se întoarse și-l sărută 
scurt și apăsat. Ne vedem mai târziu, domnule civil iubit! 

Pe când ieșea îl auzi râzând în urma ei. Ocoli câteva 
grupuri de polițiști și când, în sfârșit, rămase singură, bătu 
ușor cu un deget - cu cel pe care purta verigheta - pe 
insigna pe care o purta deasupra inimii. 

